
1351-71 metai 


Neramūs buvo 1351-ji metai Europoje. Dar tebe- 
sitęsė žiaurus šimiametis anglų-prancūzų karas, Bal- 
kanų kraštus niokojo turkai, Rusijoje siautė totorių 
ordos, Lietuvą jau daugiau kaip šimimelis teriojo 
vokiečių riteriai vienuoliai, iš pradžių kalavijuočiai, 
0 vėliau ir kryžiuočių ordino pulkai. Be to, įvairiuo- 
se Europos kraštuose dažnai kildavo nesantaikos, 
vaidai ir žiaurūs, grobuoniški karai tarp didesnių ir 
mažesnių feodalinių valdovų. Paplitę miestuose ir 
kaimuose plėšikavimai, žudynės baugino ramius gy- 
ventojus, alino jų jėgas, kėlė nerimą dėl rytojaus, 

Didžiausias siaubas buvo nuo XIII-jo amžiaus ka- 
talikų kraštuose paplitusi „šventoji inkvizicija“, pO- 
piežių laiminama ir vienuolių, „Viešpaties šunų“ 
domininkonų, vykdoma. Už mažiausią nusikaltimą 
katalikų bažnyčiai, už prieštaravimą ieodaliniam pd- 
jungimui nusikaltusieji inkvizicijos sprendimų bū- 
davo sunkiai baudžiami, dažnai net gyvi sudegina- 
mi. Didesniuose miestuose neužgesdavo inkvizicijos 
padegti laužai, kuriuose būdavo deginami tūkstan- 
čiai pasmerktųjų. Nepalikdavo ramybėje inkvizicija 
net ir mirusių savo priešų: būdavo iškasami jų kau- 
lai, prakeikiami ir metami į laužus. Turtas, garbė ir 
pais pasauliečių gyvenimas buvo vienuolių dominin- 
konų valdžioje. | 

Nevilties apimti prekybininkai ir amatininkai už- 
darydavo savo įmones. Žemdirbiai mesdavo dirbti 
laukus. Aisižadėdami savo turtų bei artimųjų, žmo- 
nės apleisdavo namus, slėpdavosi giriose, užsidary- 
davo vienuolynuose, būriais keliaudavo po įvairias 
šventas vietas, maldaudami nuodėmių atleidimo ir 
stebuklų. 


6 


Jau daugelį metų šis siaubas siautė Europoje, O 
1351-siais metais jis pavirto tikra klaikuma. Tą klai- 
kiumų sukelti padėjo ir nepaprastas gamtos reiškinys. 
Tais metais viduržiemį ilgai, karlais ištisas naktis, 
(lunguje švytėdavo nepaprasta žvaigždė — kometa. 
Jos ilga ir plačiai išsiskleidusi uodega dengdavo ko- 
ne pusę dangaus skliauto. Kometos branduolys žėrė- 
davo įvairiomis spalvomis: čia vos švylėdavo blan- 
kia žalsva spalva, čia plieksdavo skaisčiai kaip sau- 
lė, čia degdavo kruvinai raudona ugnimi. 

Su baime stebėjo žmonės tą nepaprastą dangaus 
kiną, vadino jį dievo rykšte, įžiūrėjo jame nelaimes 
pranašaujančius vaizdus: vieni matė sukryžiuotus 
kalavijus, kiti kraujais plūstančią nukirstą žmogaus 
galvą. Įvairūs astrologai !, burtininkai, žyniai tuos 
žmonių spėliojimus patvirtindavo ir net padidin- 
dlavo. 

Apimti baimės, krikščionys pripildydavo bažny- 
čias, tikėjosi po jų skliautais rasti paguodos ir nusi- 
rtminimo. Bet ne taikos, ne paguodos žodžiai skam- 
bėjo iš sakyklų. Laikydami kometą artėjančio pasau- 
lio galo ir baisiojo paskutinio teismo ženklu, kunigai 
ir vienuoliai baugino klausytojus dievo rūstybė ir 
ragino: 

— ,. „Skubėkite, krikščionys, kol dar laikas! Mal- 
(la, aukomis šventajai bažnyčiai išpirkite savo nuo- 
dėmes, užsitarnaukite dieviškąją palaimą ir amžiną 
Išganymą. Valdovai, kilmingieji riteriai ir kalaviją 
vuldantieji vyrai, skubėkite į šventąjį kryžiaus žygį! 
Daug metų apsėsti piktųjų pragaro jėgų pagonys lie- 
luviai priešinasi šventajam krikštui, griauna bažny- 


!Astrologai —— žmonės, spėjantieji ateitį iš žvaigždžių. 

čias, žudo krikščionis, niekina šventąjį kryžių. Su- 
sidėję su rytų schizma !, jie pasiryžo sunaikinti šven- 
tąją katalikų bažnyčią, mūsų išganymo ir amžinosios 
palaimos tvirtovę. Kovoti su pagonimis lietuviais ir 
juos apkrikštyti švenios kaialikų bažnyčios pavesia 
kilniam ir dievobaimingam vienuolių riterių ordi- 
nujį — kryžiuočiams. Jau daug kilmingųjų riterių ir 
karių toje šventoje kovoje pelnė karžygio garbę 
žemėje ir amžiną palaimą danguje. Kova vis tebe- 
vyksta, vis įnirtingiau priešinasi pagonys šventajam 
krikštui. Senka riterių jėgos. Remkite šventąjį vie- 
nuolių riterių žygdarbį, katalikai! 

Panašūs pamokslai jau daug metų buvo sakomi 
Vakarų Europos bažnyčiose, bet itin dažnai galėda- 
vai juos išgirsti 1351-siais metais. Žinoma, į bažny- 
čios kvietimą atsiliepdavo ir valdovai, ir kilmingi 
riteriai, ir paprasti žmonės: skubėdavo jie būriais 
į kryžiaus žygį prieš pagonis lietuvius. 

Tų metų pradžioj pasirodžiusi kometa, dvasinin- 
kų palaikyta pasaulio galo ženklu, buvo panaudota 
ne vien tikinčiųjų sielų išganymui, bet ir pačios ka- 
talikų bažnyčios stiprinimui. Katalikų bažnyčia tuo 
metu buvo pasiekusi aukščiausios galybės. Ji valdė 
daug turtų, o pirmaujantieji joje Romos vyskupai — 
popiežiai — turėjo ne tik dvasinės, bet ir politinės 
galios. Karaliai, kunigaikščiai ir kiti feodaliniai Va- 
karų Europos valdovai buvo pavaldūs popiežiui. Ka- 
talikų bažnyčios galią, josios siekimą viešpatauti vi- 
same pasaulyje ypač palaikė įvairūs vienuolių or- 
dinai. XII-me a. kryžiaus karų metu buvo įsteigtas 


"Rytų schizma— taip buvo vadinami pravoslavai. 


vokiečių vienuolių riterių — Teutonų — ordinas, dėl 
bulto apsiausto su juodu kryžiumi pramintas kry- 
ėluočių ordinu. Svarbiausias jo tikslas buvo platinti 
krikščionybę ir, tarnaujanti bažnyčiai bei pačiam or- 
dinui, grobti žemes, vergus ir visokius turtus. 
XIII-me a. pavergęs prūsus, kryžiuočių ordinas susi- 
Jungė su kitu panašios paskiriies Livonijos (kalavi- 
Juočių) vokiečių riterių ordinu, kuris, užgrobęs ly- 
bius ir latvius, „buvo įsitvirtinęs padauguvyje. Užsi- 
brėžę tikslą sudaryti Pabaltijy galingą Teutonų 
ordino valstybę ir plėstis toliau į rytus, į rusų žemės, 
nuo XIII-jo a. pradžios kalavijuočiai, o nuo to am- 
žiūus pabaigos ir kryžiuočiai pradėjo pulti lietuvius, 
kurie tuomet dar laikėsi savo senoviško tikėjimo ir 
todėl buvo vadinami pagonimis. Ypač pavojingaš 
priešas lietuviams buvo kryžiuočių ordinas, kuris 
XIV-jo a. vidury buvo pasiekęs aukščiausios gG- 
lybės. 

1351-ji metai buvo vieni iš žymiausių to sun- 
kidus ir dikaklaus karo metų, 


-— Valdove, baisiomis nelaimėmis grasina mums 
dievai. Vos tik sutemo ir vėjas išblaškė debesis, vėl 
por visą dangų virš pilies pakibo uodeguota žvaigž- 
dė; tokia raudona lyg ugnis. Pažiūrėk, valdove! — 
Išpąstingai kalbėjo sena auklė, įėjusi į kunigaikštie- 
nės Birutės kambarį Trakų pilyje vieną 1351 metų 
kovo vakarą.— Visa pilis apimta siaubo, tik apie ne- 
laimes ir šneka. 

Užsimetusi ant pečių kailinukus, Birutė skubiai 
išėjo į pilies kiemą, kur jau buvo susirinkę daug 

karių ir tarnų, vyrų bei moterų. Jie, stebėdami pa- 
kibusią žvaigždę, bugščiai tylomis šnekučiavosi. 

— Jau kick laiko apie kunigaikštį nieko nežino- 
me,— kalbėjo sena auklė.— Kad tik jam nebūtų kas 
blogo nutikę... 

Nors Birutė stengėsi būti rami, bet ir jai, pažvel- 
gus į raudonai danguje šviečiančią žvaigždę, stingo 
širdis ir kilo nerimas dėl savo vyro, Trakų ir Žemai- 
tijos valdovo kunigaikščio Kęstučio, kuris dar prieš 
mėnesį, sužinojęs, kad per žiemos puolimus kryžiuo- 
čiai sunaikino Žemaitijoje kelias pilis ir nuteriojo 
didelius jos plotus, buvo išvykęs į Žemaitiją. Kur 
jis? Ar begyvas, gal serga? 

Jau daugiau kaip dešimt metų Kęstutis valdė 
vakarinę Lietuvos dalį — Žemaitiją, Trakus, Sūdu- 
vius, Gardiną ir Brastą. Tai sritys, kurias dažniau- 
siai puldavo, verždamiesi į rytus, kryžiuočiai. Ypač 
dažnai jie aplankydavo Žemaitiją, skiriančią juos 
nuo kalavijuočių ordino valdomų sričių. 

1351 metais Kęstutis buvo penkiasdešimt keturių 
metų amžiaus, patyręs ir narsus karys, sumanus gy- 
nybos organizatorius ir gabus karo vadas. Kautynėse 
dažniausiai dalyvaudavo pats, tvarkydavo ir drąsin- 
davo savo kovos draugus, o pavojaus metu būdavo 
ramus, ryžtingas ir niekuomet neprarasdavo sąmojo. 

Ramus buvo Kęstutis ir tuomet, kai, grįždamas 
iš Žemaitijos, jau netoli Trakų pamatė sušvitusią 
danguje nepaprastą žvaigždę. Su nedideliu raitų ka- 
Tių būreliu prijojo jis prie Galvės ežero pusiasa- 
lyje įrengtos pilies vartų. Sugaudė trimitai. Pilies 
sargyba, įsitikinusi, kad sugrįžo kunigaikštis, nuleido 

pė: platų vandens pripildytą griovį pakeliamąjį tiltą 
li plačiai atidarė sunkius pilies vartus. 

Kunigaikštis sugrįžo! — pasigirdo linksmi bal- 
Kal pilies kieme. 

Vyro pasitikti atskubėjo ir Birutė. 

-—- Kaip aš džiaugiuosi, Kęstuti, kad sveikas į na- 
mus grįžai. Juk matei danguje pakibusią uodeguotą 
žvaigždę? Visi iš jos nelaimes pranašauja! 

-— Nusiramink, miela Birute. Kol kas ta uode- 
guola žvaigždė ant galvos nenukrito,— kalbėjo žmo- 
nai Kęstutis — Kabo ji ramiai danguje ir tegul sau 
kabo! 

— Man taip buvo neramu dėl tavęs. 

-— Kam visokių plepalų klausai? Išvaikysiu iš 
pilies visus tuos pranašus ir pranašes, kurie tave 
baugina. Į sargybines vakarų pilis juos išsiųsiu, te- 
gul ten kraugeriams kryžiuočiams nelaimes užirau- 
kia, jiems keršija. O keršio tai jie tikrai verti. Ar 
bėgali būti didesnių nelaimių už tas, kurias mačiau 
Ariogaloje ir Raseiniuose, vokiečių, tų „dievo ba- 
jorų“, padarytas šią žiemą? Pilys sugriautos, kaimai 
sudeginti, žmonės — seni ir jauni — išžudyti, į ver- 
niją išvaryti, turtai išgrobti. Išsiuntinėjau po kraštą 
šauklius raginti į kovą vyrų. Pasmilkysime jų sody- 
bas. Nenuleido rankų dėl tos nelaimės ir žemaičiai: 
ne į girias išbėgiojo, o vietoj sugriautų pilių nau- 
jas stato, ginklus kala, su dar didesniu įniršiu ko- 
voja, Ypač tvirtai laikosi Skomantų pilis. Juk esi 
Žemaitė, žinai, kad žemaičiai niekuomet nenusime- 
na, net nauja jų patarlė tvirtina: kas bus, kas ne- 
bus — žemaitis nežus! 


1t 


— Kas bus, kas nebus — žemaitis nežus! Tikrai 
nežus! — lėtai, su tvirtu įsitikinimu pakartojo Biru- 
tė.— Tu neleisi jiems žūti, 


Giliai girioje, kuri užėmė didelius plotus abipus 
Jūros upės, dešinėj jos pakrantėj buvo mažas Meš- 
kininkų kaimelis. Jame gyveno girių žmonės — me- 
džiotojai, meškininkai. Taip jie ir patys save vadino, 
ir kitų buvo vadinami, nes, klaidžiodami po girias, 
nepabūgdavo girių galiūnių meškų, drąsiai su jomis 
stodavo į dvikovą. Medžiodavo jie ir kitus žvėris, 
ypač bebrus, kiaunes, lapes, kurių kailiai būdavo 
labai branginami, Už juos medžiotojai gaudavo grū- 
dų, druskos ir kitų reikalingų daiktų. Gyveno jie 
ramiai ir laisvai. Nei juos pasiekdavo plėšikaujan- 
tieji kryžiuočių būriai, nei artimiausios bajoro Vai- 
čio pilies raktininkas, rinkdamas bajorui duoklę. Gi- 
ria ir klampios pelkės geriau negu stipriausios pilies 
sienos saugojo mažą Meškininkų kaimelį. Bet dan- 
guje švytinti žvaigždė baugino ir juos. 

— Gero iš tos dangaus rykštės laukti netenka, — 
bylojo kartą susirinkusiems kaimynams senyvas vVy- 


ras, rodydamas plačiai danguje išsiskleidusią žvaigž- 


dės uodegą.— Girdėjau, 'pasakojo seni žmonės apie 
pasaulio galą. Sakė, kad tuomet dangus ugnimi degs, 
degdamas ant žemės kris ir viską sudegins. Ar tik 
ne pasaulio galo pradžia? Žiūrėkit, kiek jau dan- 
gaus liepsnoja! 

— Tiesą sakai, Bakšy,— pritarė kalbėjusiam ru- 
dabarzdis vyras.— Girdėjau, ana, iš žmonių, kad ir 
krivaitis Skabeika alkoje nelaimėmis grasino, sakė, 

kad kryžiuočių galybė viską ugnimi ir pelenais pa- 
vos, žmones išžudys, šaukė visus į girias slėptis, 
Kavo gyvybę gelbėti... 

"Tylėdamos klausėsi vyrų pokalbio ir drauge esan- 
ios moterys. Su baime jos glaudė prie savęs mažus 
vaikučius. 

— Atrodo, kad krivaičio Skabeikos pranašauja- 
mos nelaimės mums nėra ko bijoti. Nesuras krau- 
goriai mūsų kaimo. Girių jie vengia! — ramino su- 
slrinkusius žmones jaunas medžiotojas Nukis. 

-— E... El... Kaip girdžiu, tai būtų ir nebūtų ne- 
lalmių bijotės, o apie svarbiausią, kurios galime tik- 
rai susilaukti, niekas nepagalvojate— prabilo iki 
ėiol tylėjęs jaunas, stiprus medžiotojas.— Gi bajo- 
ras, pats bajoras su kariauna pas mus kieminėti 
'ongiasi. 

— Ką sakai? Iš kur žinai? Iki šiol juk nei rak- 
lininkas, nei jis pats pas mus kelio nęsurasdavo— 
sujudo meškininkai. 

— Dabar suras, kai visos pelkės užšalusios. 
Klausiate, iš kur žinau. Nagi pats raktininkas pasa- 
kė, Nuvilkau aš aną dieną pundą kailių į Vaičius 
pas rudąjį Sūlevą, papilyje sutinku raktininką. „Iš 
kur, — sako —žmogau? Atrodo, meškininkas. Iš kai- 
lių pažįstu!“ Pagriebė kiaunių kailiuką ir sako: „Ge- 
rai, kad pagaliau sumanėte duoklę bajorui atiduoti. 
Ilime į pilį!"—, „Ne — sakau — mes laisvi girios žmo- 
nės, jokios duoklės niekam neduodame."'—, „(O kieno 
pirioje gyvenate? Ar ne bajoro Vaičio?"—, „Ar bajo- 
vas tą girią sodino?“— klausiu. „Drąsiai kalbi — 
sako,— tuojau parodysiu tau, kas girią sodino. Vy- 
rai! — kreipėsi jis į karius — Imkite tą neklaužadą, 

veskite į pilį!" Vyrai — prie manęs, o aš jiems sa- 
kau: „Nelįskite, jei norit, kad sprandai liktų sveiki. 
Paliesit — į kitą pusę sužiursit!" Stovi kariai, nedrįsta 
pulti, o raktininkas vis rėkia. Vienas karys ir besa- 
kąs: „Palikite jį, raktininke, juk tai meškininkas 
Rūpas!"—,O kas man, kad jis Rūpas?“— „Supykęs 
jis visą pilį sugriaus: juk meškas iš guolių plikomis 
rankomis traukia ir, už sprando pagriebęs, į kaimą 
gyvas kaip veršiukus atvelka! Geriau jo nepykdy- 
kim!" Pažiūrėjo piktai raktininkas ir sako: „Na, dar 
atsiskaitysim, ir prieš tavo jėgą rasime galią. Rasime 
ir prieš kitus neklaužadas!" 

— Štai tau ir devynios! —tarė Bakšys.— Tiek 
metų laisvi girioje gyvenom, niekam jokios duok- 
lės nedavėm. .. Ateina, matyt, ir mūsų laisvei galas. 
Pramins taką bajoras į Meškininkus, tai jis daugiau 
neužžels. Štai kokią nelaimę mums dangaus rykštė 
neša, 

— O jei bajorą su jo kariauna kur girioje pa- 
tikus. .. Strėlės taiklios. .. Girios klampynės gilios. .. 
Ir pėdsakų neliks! — pasiūlė kažkas iš besikalban- 
čių. 

Tam pasiūlymui garsiai niekas nepritarė, bet 
skirstydamiesi patylom visi sutiko, kad kitos priemo- 
nės apsiginti nuo bajoro nėra. 


Ilgai klaidžiojo po girią medžiotojų meškininkų 
būrelis, ieškodamas žiemai įmigusių meškų guolių. 


Atidžiai apžiūrėjo daubas, audrų išverstų medžių 
duobes, užuovėjose suvarytas pusnis, bet veltui. Nei 

medžiotojai, nei jų šunys niekur nesusekė meškų 
guolių. Per visą dieną nesudrebino girios žvėrį pa- 
jutusių šunų lojimas. Tarsi nusikaltę dėl tos nepa- 
vykusios medžioklės, šunys bindzino nuleidę snu- 
kius šalia grįžtančių pavakare į namus medžiotojų. 

Staiga šunaujos vadovas, stiprus Juodis, sustingo 
vietoje, iškėlė snukį, patraukė orą ir, garsiai loda- 
mas, metėsi į šalį. Pritardama įvairiais balsais, pa- 
nekė juo visa šunauja. 

-— Žvėris, meška! — sustojo prieky ėjęs Bakšys 
lr, kick lukterėjęs, pasuko šunų puolimo kryptimi. 

Pasuko ir kiti medžiotojai. Tačiau jau eidami iš 
šunų lojimo jie suprato, kad bus aptikę kažką kitą, 
lik. ne mešką. 

- Kas ten? — paklausė jaunas medžiotojas Nu- 
kis, pamatęs, kad Bakšys pasilenkė ties pusnimi. 

- Atrodo, žmogus į pusnį įgriuvęs! — atsakė tas. 

- Tikrai žmogus, moteris. Gal jau sušalusi! — 
patvirtino Nukis, priėjęs arčiau, 

Ištraukė medžiotojai nejudančią moterį iš pus- 
nies. Po jos kailiniais pasigirdo silpnas kūdikio 
veiksmas. 

Išgirdusi kūdikio verksmą moteris krustelėjo, 
larsi norėjo jį priglausti. 

— Gyva ir motina! — šūktelėjo Bakšys. — Imki- 
lė, vyrai, nelaiminguosius ir greičiau į kaimą! 

Suvynioję moterį su kūdikiu į savo kailinius, 
medžiotojai spėriai nužingsniavo. 

— Štai, moterėlės, jums šios dienos laimikis. 
"Vvarkykite jį greičiau! — kalbėjo medžiotojai, per- 
duodami naštą išėjusioms sutikti moterims. 

Netrukus vos gyvą, silpnai beverkiantį ir lūpu- 
tėmis čepsintį kūdikį paėmė maitinti tokio pat am- 
žiaus vaikutį turinti moteris. | 

— Tai springsial Išalkęs vargšelis! — kalbėjo 
moterys, stebėdamos kūdikį. 

Prisisotino kūdikis pienelio ir patenkintas, | 
šnarpsėdamas nosyte ir šypsodamasis, užmigo. 

Nelaimingoji kūdikio motina, nors buvo gyva, 
nors moterys visaip stengėsi ją atgaivinti, gulėjo 
be sąmonės. Tik paryčiu, kai išsimiegojęs kūdikis 
pabudo ir pradėjo garsiai rėkti, nubudo ir moteris, 
aimerkė akis ir, grobstydama rankomis šalia savęs, 
sušuko: 

— Mielas vaikeli, kur tu?! 

Slauganti moteris padavė kūdikį motinai. Stip- 
riai priglaudė prie krūtinės savo kūdikį sąmonę 
atgavusi motina, apsidairė balana apšviestoje troboje 
ir nustebusi paklausė: 1 

— Kur aš? 

— Pas meškininkus,— atsakė šeimininkė ir, pa- 
stebėjusi, kad nepažįstamoji žiūri į ją išgąstingai, 
ramino: — Nebijok, mes ramūs žmonės: vyrai meš- 
kas girioje dobia, o mes vaikus auginame, meškie- 
ną kepame, dainas dainuojame. 

Nurimo motina, priglaudė savo kūdikį ir užmigo. 

Dieną, kai moteris visai atsilsėjo, atėję jos ap- 
lankyti vyrai ėmė klausinėti, iš kur ji, kaip patekusi 
į girią. Ji štai ką papasakojo: 

— Aš... iš Kutimų kaimo. Mes bajoro Vaičio 
duoklininkai. Gyvenome ramiai, laukus dirbome, gal- 
vijus auginome. Netikėtai naktį užpuolė kryžiuočiai, 

Atėjo pasaulio galas. Degė trobesiai. .. riksmas, vai- 
lojimai... Žudė galvažudžiai ir senus, ir jaunus; 
mažus kūdikius, iš motinų rankų išplėšę, į ugnį mėtė, 
galvijus sugrobė. Kol vyras kirviu gynėsi, griebiau 
savo sūnelį ir per dūmus į girią pabėgau. Bėgau, 
bėgau, o ausyse vis dar skambėjo keiksmai, riks- 
mai, vaitojimas. Pabėgti negalėjau. .. kritau, .. Kas 
vyrui, tėvams atsitiko, nežinau... Oi kaip buvo bai- 
sul Tik tu vienas man likai, vargšas vaikeli! — 
veikdama glaudė nelaimingoji prie krūtinės savo 
kūdikį. 

— Girdėjot?! — rūsčiai prabilo Rūpas į šalia sto- 
vinčius vyrus.— Negi ir toliau liksime ramūs, ma- 
lydami tą baisią mūsų žmonių, mūsų brolių nelai- 
mę, negi ir toliau, ramiai girioje tūnodami, vien 
tik su meškomis, taurais ir šernais imsimės? Argi 
žudikų kryžiuočių kailiai stipresni už meškų, argi 
jų iltys aštresnės už šernų iltis? Miško galiūnų ne- 
išsigandome, o nuo kryžiuočių siepiamės. Reikia citi, 
drąsiai drauge su visais į kovą stoti, žudikus jų pa- 
čių urvuose užpulti ir taip jiems įkrėsti, kad ir ke- 
lią į mūsų žemę užmirštų. 

Vyrai tylėdami klausėsi įsikarščiavusio Rūpo ŽO- 
džių. | 

— Kunigaikštis Kęstutis jau seniai visus vyrus 
šaukia — vėl kalbėjo Rūpas— Visą laiką jis sako, 
kad ne giriose reikia slėptis, o vyrui prie vyro stoti, 
visiems kaip vienam savo žemę, motinas ir vaikus 
ginti. Kęstutis patyręs, žino, ką kalba. Kiek kartų 
vyrus surinkęs kryžiuočiams atkeršijo. Jei ne jis, tai 
lie kraugeriai jau seniai būtų mus suterioję. Reikia 
jam padėti, visiems drauge stoti į kovą. 

— O kur eisi? — tarė Bakšys— Juk pas bajorą 
reikia vykti, jis kariaunas veda. Na, o bajoras, užuot 
vedęs į karą, pirmiau pareikalaus bebrinių, kiauni- 
nių, medauninių ir kitokių duoklių, o už ką jam 
duoti? Tiek metų laisvi buvome, o dabar patys kil- 
pą užsinersime. Juk žinote, kaip vargsta duoklinin- 
kai žemdirbiai. Rudenį bajorai ne dešimtąją derliaus 
dalį, kaip tėvų papročiai liepia, bet iki paskutinio 
grūdo atima, paskutinę karvę išveda. Nuo bado mirš- 
ta žmonės, vaikai. 

— Ne visi taip daro. Yra ir protingų bajorų. Ima 
tiek, kiek reikia kariams pilyje išmaitinti, ginklams 
įsigyti! — įsiterpė Nukis. 

Kilo ginčai. Senesnieji meškininkai norėjo ir to- 
liau ramiai girioje gyventi, bet jaunieji su stipruoliu 
Rūpu veržėsi eiti prie žmonių. 


Po kelių dienų į Vaičių pilį atėjo daugiau kaip 
dešimt jaunų meškininkų su stipruoliu Rūpu prieš- 
akyje. Ietimis, kirviais, lankais ginkluoti, ant pečių 
su nešuliais įvairių kailių, žengė vyrai pro susibū- 
rusius ir smalsiai juos apžiūrinėjančius pilies žmo- 
nes. 

— Tai bent vyrai! Nenuostabu, kad jie meškas 
kaip veršiukus už sprandų sugriebę vedžiojasi — 
šnekėjo smalsuoliai.— Ko jie dabar į pilį atėjo? 

Iš bajoro numo! išėjo raktininkas ir, pamatęs 
atėjūnų tarpe Rūpą, sumišęs paklausė: 

— Ko jums reikia? 


! Numas — senovės žemaičių gyvenamas pastatas. 

-— Bajoro! — trumpai atsakė Rūpas. 

- Bajoras miega. Man savo reikalą sakykit! — 
Kpyrėsi raktininkas. 

-—— Prikelk bajorą, su tavim, tarne, nekalbėsi- 
mel — griežtai pareikalavo Rūpas. 

Raktininkas nuėjo į numą. Netrukus išėjo žiovau- 
(lamas bajoras. 

-— Ko atsidanginot į pilį, ar jau meškų girioje 
nebeliko? O gal nusibodo vieniems kaip opšrams 
oloje tupėti? 

-— Meškų dar yra, o girioje niekuomet nenusi- 
bosta,— kalbėjo Rūpas,— bet girdėjome, kad Kęstu- 
lis vyrus į kariaunas šaukia. Mes ir atėjome. 

— Tikrai, Kęstutis jaunus vyrus į kariaunas šau- 
kia. Daug jau atėjo... Bet tikram kariui vien drą- 
sos ir jėgos dar maža,— kalbėjo bajoras, gėrėda- 
masis jaunųjų medžiotojų jėga.— Iš kario pirmiausia 
reikalaujama klusnumo, o jūs... 

— Bajore, bajore,— įsiterpė raktininkas pakuž- 
(lom,— duoklės, duoklės reikalauk. Kiek jau metų 
mūsų girioje šie neklaužados gyvena, o iki šiol dar 
nė vieno, net nuplikusio kailiuko nedavė! 

— Eik šalin! Tai kaip, vyrai, ar būsit klusnūs? 

— Jei to reikia ginti kraštu ir žmonėms nuo 
piktojo priešo, tai būsim, atsižadame laisvės,— Ta- 
miai porino Rūpas. 

— Gerai, vyrai, imu jus į kariauną,— sutiko ba- 
įoras ir, kiek lukterėjęs, lyg iš netyčių prabilo: — 
Na... o kaip su duokle? 

— Štai ir duoklė! — atsakė jaunieji meškininkai 
ir suvertė prie bajoro kojų visą krūvą atneštų kailių. 

1351-jų metų pavasaris. Ilgai švytėjusi danguje 
ir žmones bauginusi paslaptingoji žvaigždė pradin- 
go. Saulė kas dieną kilo aukščiau, dienos ilgėjo. Bai- 
gėsi nepastovus, su šlapdribomis ir stipresniais rytų 
šalčiais kovas, įpusėjo sausvėjuotas balandis. Jau ir 
vyturiai ėmė be perstogės ištisas dienas čirenti dan- 
gaus mėlynėje. 

„Čyru vyru, čyru vyru — pavasaris, žmogau, 
mesk skrandą į pašalį!“ 

Išgirdę vyturių raginimą, artojai pradėjo pava- 
sario darbus: traukė iš pastogių žiobrius, atidžiai 
juos apžiūrėjo, pataisė, o kiti naujus pasidarė. Anks- 
ti rytą vyturys pažadina artoją: pasijungia jis jau- 
čius, užsiverčia žiobrį ant pečių, ginklą pasiima ir 
žingsniuoja į lauką. Čia susitvarko, užkabina ielaks- 
ties galą už jungo velkės, nustato žiobrio arimo gi- 
lumą, nusilenkia močiutei saulei ir sušunka: 

— No, žaliai! 

Išdidžiai žengia pirmąja vaga žaliai, neskubė- 
damas seka paskui juos artojas. Nelengvas artojo 
darbas, bet gražių vilčių kupina jo širdis. Jis žino, 
kad ne veltui dirba: gausiu derliumi atlygins jam 
Žemynėlė. 

Žemaitijos artojai pavasario sėjai parengia ne 
vien tik dvejus ar trejus metus pūdymais laikytus 
laukus. Rengia jie ir naujus, atkariaudami juos iš 
girios. Kasmet, pabaigę pavasario darbus, vyrai imasi 
kirvio. Kerta jie tik plonesnius medžius, storesnie- 
siems nulupa žievę. Vien tik laukinių obelų, kriau- 
šių ir ąžuolų neliečia jų kirvis. 

Po metų, kai nukirsti ir nulupta žieve medžiai 
išdžiūsta, patyrę lydymininkai kirtimus padega. Sa- 

vaitę dega lydymai, ir pagaliau visame jų plote 
sausuoliai virsta trąšiais pelenais. Lydymų arti ne- 
reikia, užtenka lengvai išpurenti dirvą akėčiomis 
lakarniais!. Gausų derlių dvejus trejus metus su- 
'enka žemdirbiai iš lydymų. 

Jaunimui, paaugliams berniukams ir mergaitėms 
pavasaris irgi suteikia darbo. Jiems, senesnio paty- 
rusio kerdžiaus prižiūrimiems, tenka ganyti galvijus. 
Budrūs turi būti piemenys. Neprižiūrėk, tuoj iš krū- 
mų iššokęs vilkas pagriebs ėriuką ar avį. Kitą kartą 
loliau į girią nuklys karvė, ir tik išgirsi gailų bau- 
bimą, vadinasi, ją užpuolė meška. Saugoti bandą 
piemenims padeda šunys. Jie, pajutę kur žvėrį, įnir- 
lingai jį puola. Nepaisydami tų pavojų, linksmai pra- 
leidžia dienas jauni piemenys. Visą vasarą, ypač 
pavakariais, po plačius laukus skamba jų raliavimai, 
jais berniukai erzina mergaites, 0 jos — berniukus. 


Rali ralia, karvelės mano, 

Rali ralia, žaliamargėlės, 

Rali ralia, išginiau anksti, 

Rali ralia, į šalias rasas. 

Rali ralia, gano mergelė, 

Rali ralia, gano snaudalė: 

Rali ralia, alkanos tavo karvelės. 


Pasibaigus žemdirbių pavasario darbams, ateina 
didžiausia Saulės bei kupolavimo* šventė. Prie sa- 


1 Šakarniai—tai kelios draugėn sujungtos neperskeltos 
eglių viršūnės. Ž 

Ž Kupolauti— rinkti su ypatingomis apeigomis devynių 
rūšių pievos žoles — kupoles. Išdžiovintos kupolės būdavo nau- 
dojamos gydyti gyvuliams ir apsaugoti nuo pelių javams. 

manomis ir kerpėmis apaugusio, galulaukėje gulinčio 
didoko laumių akmens šventės išvakarėse susirenka 
artojai. Pirmiausia jie ant laumių akmens atnašauja 
aukas: grūdų paberia, alaus ir midaus ragus išpila, 
duonos riekių padeda. Jaunimas, senu papročiu, sau- 
lės garbei ratelius eina. Senesnieji, jaunimą stebėda- 
mi, apie įvairius reikalus kalbasi. 

— Atrodo, bus neblogi metai; — sako senukas su 
ilga žila barzda — Gegutė sukukavo vėlai; jau me- 
džiams sužaliavus. Tik ar pavyks mums gėrybes 
surinkti? Kiek jau kartų šiais metais liepsnojo pavo- 
jaus laužai!.. Kiek kartų teko bėgti į pilaites ar 
laukuose gintis! .. Kai pagalvoji, tai rankos nusilei- 
džia, nemielas joks darbas. 

— Taigi, kiek jau metų kraugeriai alina mūsų 
kraštą, kiek jau kovota!.. O toms kovoms vis galo 
nėra,— pritaria jam žaliūkas artojas — Matyt, teks 
visiems žūti. 

— Nežūsim! — numojo ranka kaimynas.— Kęstu- 
tis su mumis — apsiginsim. Kryžiuočiai bijo Kęstučio 
kaip maro. 

— Nežūsim, tai mirsim iš bado,— nepasiduoda 
žaliūkas.— Surinksi derlių, žiūrėk — bajoras kiemi- 
nėdamas atims aliai grūdelio. 

— Vyrai, nenusiminkite,— ramina juos žilabarz- 
dis senukas.— Jei tik nugalėsim priešą, susitvarky- 
sim ir su bajorais. Kas bus, kas nebus — žemaitis 
nežus! 

Tuo tarpu ant aplinkinių kalnų įsižiebia laužai. 
Mat jau temsta. O pagal seną paprotį jie saulės gar- 
bei turi degti visą naktį. Visą naktį linksminasi jau- 

nimas prie tų laužų. Ne vienas drąsuolis tą naktį 
cina į girią paslaptingo paparčio žiedo ieškoti. Sau- 
lei patekėjus, kol rasa nenudžiūvusi, senesnės mo- 
lerys po pievas, krūmynus bei girios pakraščius brai- 
džioja, gydomuosius žiedus, žoleles ir šakneles renka. 

Atėjo skaisti, šilta vasara. Kas žino, kokia ji bus 
Žemaitijai? 


EE 70 | 
a Skomantų, pilis 2 


Vakarinėje Žemaitijos daly plačiai garsėjo Sko- 
mantų pilis. Ji dar buvo nesena, pastatyta tik XIV-jo 
amžiaus pradžioj, po to, kai vieno puolimo metu 
kryžiuočiai sunaikino kelias toje apylinkėje buvusias 
mažesnes pilaites. Skomantų pilis stovėjo prie svar- 
baus kelio į Žemaitijos gilumą, kuriuo ne kartą pul- 
(lavo kryžiuočiai, todėl ji buvo įrengta labai stip- 
riai ir, kaip ir kitos to meto pilys, pavadinta ją 
stačiusio bajoro Skomanto vardu. 

Skomantų pilis stovėjo plačiam Veiviržės upės 
slėny, ant aukšto dešiniojo kranto kyšulio su sta- 
Člais šlaitais. 

Nepagailėjo žmonės darbo, stiprindami pilį. Kol 
vieni kasė žemes, kiti pilies rengėjai apylinkės gi- 
rioje kirto storus rąstus ir vežė juos į pilį. Iš tų 
tąstų kalno viršūnės pakraščiais pastatė aukštą guls- 
Čių rąstų sieną su siauromis, bet ilgomis šaudymo 
angomis ir stipriais aukštais kuorais kampuose. Stip- 
rinusias buvo pietvakarių kuoras, kurio apačioje 
įrengti sunkūs, geležimi apkalti vartai į pilį. Prieš 
juos per perkasą buvo pastatytas tiltas. Aptverta- 
me dideliame pilies kieme stovėjo bajoro Skomanto 
lr jo šimto vyrų kariaunos numai, kuriuose ir patys 
kariai gyveno, ir savo kovos draugus — žirgus laikė. 
Buvo čia ir klėtelių javams bei kitam reikalingam 
podėliui laikyti, buvo ir tvartai galvijams. 

Už pylimo, kalno viršūnėje, įsikūrė nemažas pa- 
pilio kaimas. Jame gyveno įvairių žmonių: vieni lau- 
kus arė, javus ir linus sėjo, gyvulius laikė, kiti po 
apylinkės girias taurus, meškas, šernus ir kitokius 
žvėris bei paukščius medžiojo, pražilę bartininkai 
girioje laikomuose barčiuose bites kopinėdavo, žve- 

jai sraunioje Veiviržėje žuvaudavo. Gyveno papilyje 
ir visokių amatininkų. Buvo čia patyrusių pilių sta- 
tytojų — gardininkų, dailidžių, kubilių, račių ir ki- 
tokių medžio meistrų, buvo kailiadirbių, odininkų, 
batsiuvių, kaulininkų, buvo ir siuvėjų, kurie iš kai- 
lių bei moterų austo milo rūbus siūdino, buvo ir 
gerų puodžių. Ypač garsėjo Skomantų kalviai. Jie 
patys vasarą kasdavo pelkėse geležies rūdą, patys 
iš jos, sumaišę su anglimis, tirpino geležį. Iš tų ge- 
ležies lydinių kalė noragus, peilius, kaltus, piautu- 
vus, dalgius, kirvius, įvairius kablius ir kitus buiti- 
nius padargus. Pasižymėjo kalviai ir kaip ginklų 
gamintojai. Jų kaltos strėlės, svaidomosios trumpa- 
kotės ir rankinės bei ilgakotės ietys, kalavijai ir 
kovos kirviai plačiai Žemaitijoje buvo žinomi, visur 
reikalaujami, todėl kalviams ginklininkams niekuo- 
met netrūkdavo darbo. Bet ne vien tik ginklais garsūs 
buvo Skomantų papilio kalviai. Ne mažiau jie gar- 
sėjo žalvario ir sidabro papuošalais. Jų pagaminti 
žiedai, apyrankės, sagės, antkaklės ir kiti papuošalai 
plačiai po visą Žemaitiją buvo pasklidę. Jais ne tik 
moterys, bet ir vyrai puošėsi. 

Ramų Skomantų pilies gyvenimą kartais sutrik- 
dydavo piktųjų lietuvių priešų kryžiuočių puolimai. 

Mažesnieji plėšikų kryžiuočių būriai vengė pulti 
stiprią Skomantų pilį ir stengėsi pro ją slapta pra- 
smukti. Puldavo tik didesnės priešo rinktinės. Bet ir 
šie puolimai kryžiuočiams nepavykdavo: stipriai 
buvo įrengta pilis, narsūs josios gynėjai. Priešui už- 
puolus, ją gindavo ne tik kariai, bet ir visi papilio 
bei iš apylinkių subėgę vyrai. Griebdavosi ginklo 
net moterys. Dažnai skomantiečiai ir patys puldavo 

priešą, ypač jam iš savo žygių grįžtant, Užpuldavo 
iš pasalų, išblaškydavo kryžiuočių rinktines, belais- 
vius ir grobį atimdavo. Mažai sveikų plėšikų į savo 
pilis sugrįždavo. 

Labai pyko kryžiuočiai ant skomantiečių, bet 
įveikti jų negalėjo. Dieną naktį ant aukščiausio pi- 
lies kuoro budėjo sargyba ir atidžiai stebėjo apylin- 
kos. Atokiau nuo pilies buvo dar kelios mažesnės 
sargybinės pilaitės. Kelius ir brastas slapukai ir žval- 
ai saugojo. Vos tik priešui pasirodžius, būdavo tuo- 
jau į pilį pranešama. 

Nei pilies statytojo bajoro Skomanto laikais, nei 
jo sūnui Giniočiui valdant kryžiuočiams nepavyko 
sugriauti Skomantų pilies. 

Kartą paliaubų metu kryžiuočiai, iš pasalų už- 
puolę, nužudė narsų Skomantų pilies vadą Giniotį. 
Liko jo našlė ir mažametis sūnus Alpas. Nors žemai- 
lės buvo apsipratusios su nuolatiniu pavojumi, drau- 
ge su vyrais drąsiai kovodavo, gindamos nuo priešų 
pilis, bet, vyrui žuvus, Giniotienei neužieko jėgų 
valdyti pilį, rūpintis įvairiais karo reikalais. Kol už- 
augs jaunasis Skomantų pilies valdovas Alpas, visus 
karinius reikalus tvarkė šimtininkas Budrys. Jis bu- 
vo jau senas, bet dar stiprus, patyręs karys. Dar su 
bajoru Skomantu jis dalyvavo karo žygiuose, drau- 
go statė pilį, jo sūnų, jaunąjį Giniotį, drąsiu kariu 
išauklėjo. Giniotį nužudžius, Budrys rūpinosi ir ma- 
Žamečio Alpo kariniu auklėjimu. Gerbė senąjį Budrį 
Ciiniotienė, gerbė jį pilies kariai, papilio ir apylin- 
kės gyventojai. 

1351 metų pavasarį, kaip ir visuomet, keliams 
pradžiūvus, Skomantų pilyje buvo surengta mugė. 

Plati aikštė prisigrūdo pilna žmonių, vežimų su įvai-| 
riomis gėrybėmis, arklių, galvijų ir visokių prekių, 
Pajūrio ir panemunės kalviai atgabeno į mugę pil- 
nus vežimus rūkytos žuvies, druskos, o kai kurie 
gintarinių ir stiklinių karolių, gintarinių pakabučių,: 
verpstelių. Bajorai ar jų raktininkai siūlė javų, kai-: 
lių, galvijų. Gyrė savo gaminius amatininkai, me- 
džiotojai plaikstė kailius, bitininkai bartininkai šaus“ 
kė pirkti medaus ir vaško, o žemdirbiai vieni derėjo 
galvijus, kiti — grūdus sėklai, treti noragus, dalgius 
ir kitas prekes. 

Prekyba mugėje daugiausia vyko mainais. Mai- 
nininkai gyrė savo prekes, peikė kito, ilgai derėda- 
vosi, kol sulygdavo ir pasikeisdavo prekėmis. Turėjo 
žmonės jau ir sidabrinių ilgųjų !, ir smulkių pinigė-- 
lių. Dėl ilgųjų vertės kildavo daug ginčų. 

— Neatiduosiu aš savo žirgų už tavo trumpus 
ilguosius, juose po puskapį pinigėlių trūksta! — spy- 
rėsi vienas žirgų savininkas. 

Užmetęs ant mažų svarstyklių ilgąjį, dėl kurio 
ginčijosi, žirgų pirkėjas tikrai įsitikino, kad jo ilga- 
jam dar trūksta dviejų dešimčių pinigėlių. Pasitai- 
kydavo jau ir auksinių ilgųjų, tik dar mažai. 

— Štai žiūrėk, ir bajoras Vedrys su kariauna ir 
prekių gurguole į mugę atvyko. Kokie gražūs žir- 
gai, kokie vyrai! — šūktelėjo vienas minioje stovin- 
čių vyrų. 

— Turtingas bajoras. Paakmenėje nėra kito, ku- 
ris galėtų su juo lygintis. O kokia stipri jo pilis! — 
pratarė šalia stovįs senukas. 


! Ilgaisiais buvo vadinami pailgi, nepastovaus (apie 100 g) 
svorio sidabro lydiniai, kurių vertė būdavo nustatoma sveriant. 

— Kur tau nebus turtingas,— įsiterpė į tą po- 
kalbį pražilęs medžiotojas.— Kiek žemių turi, kiek 
duoklininkų jam turtus krauja! Kasmet jis duoklę 
didina, o rudenį dar pats su kariauna kieminėdamas 
ją renka. 

— Tikrai, duoklės reikalauja nemažai, bet jo 
duoklininkai elgetomis netampa. Nelaimėje ir jis 
Žmonėms padeda. Tinginių nemėgsta, tai tiesa. Pas 
ji ir kariaunos vyrai turi laukus dirbti, o ne dyki- 
nėti per ištisas dienas, kaip pas tą slunkių Kūturį! — 
paaiškino vienas juodabarzdis. 

— Kur jis tuos turtus ir sutalpina? — kažkas pa- 
sakė. 

— Pilyje, klėtyse. Jose ir javus, ir kailius, ir ki- 
lokius turtus laiko, stropiai juos saugo. Sako: „Ne 
man vienam šių turtų reikia. Užpuls nelabieji, tai 
metus būsime sotūs, o sočiam ir kovoti linksmiau!“ 

— Teisingai sako! 

— Žiūrėkite, ratuose mergaitė, matyt, su aukle 
važiuoja! — rodė pirštą ištiesusi viena moteris. 

— Vargšė našlaitė, motina karšlige mirė. Kas ją 
mažutę pamylės? — sielojosi kita senyva moteris. 

— Tėvas ją labai myli, niekur nuo jos nesiski- 
via, Štai. ir dabar —net į mugę abu atvažiavo. Tai 
ne auklė su ja sėdi, o bajoro Vedrio giminaitė, ji 
irgi mergaitę labai myli, ją auklėja — paaiškino tre- 
Čioji. 

Bajoro Vedrio raiteliai ir vežimai pamažu slinko 
per minią. 

— Sveikas atvykęs, bajore! — pasveikino jojantį 
Vedrį senyvas plačiapetis vyras. 

— A... a... šimtininkas Budrys! Sveikas, svei- 
kas, kovos drauge. Kaip laikais? Kaip bajorė, ar jau 
nebeliūdi? Kaip auga jaunasis pilies valdovas, ar 
greit pradės priešus mušti? 

— Ačiū, bajore! Vėjas dar manęs iš kojų never- 
čia. Sveika ir bajorė, tik vis dar savo vyro tebe- 
liūdi. Na, o jaunasis valdovas tai jau tokias pilis 
su savo draugais stato, kad joks priešas jų ne- 
įveiks. .. tik kartais višta ima ir pakapsto pamatus. .. 

— Cha... cha... cha... Gerai, kad nuo mažens 
jau mokosi statyti pilis. Ar ramiai žiemą pialeidoteg 
Gal lankėsi svečiai iš vakarų? 

— Žiemą praleidome ramiai, Pavasarėjant žval- 
gai susekė, kad pro Nargelius visa jų vora į rytus 
nužygiavo. Gaila, vėlai pastebėjome, nesuskubome 
pasalų surengti. Laukėme sugrįžtant, nesulaukėme, 
Matyt, kuriuo kitu keliu grįžo! 

— Taip, mes jiems tikrai kitą kelią nurodėme,— 
Vedrys nulenkė pirštą į žemę,— iš ten jie naujų 
žygių jau nerengs. Kęstutis mums padėjo, tuo metu 
buvo užsukęs į mano pilį. Nuviliojom mes juos į 
pelkes ir sumurgdėm. ., 

— Gudrus vadas mūsų Kęstutis — pritarė jam 
Budrys.— Pamenu, dar Giniočiui gyvam esant jis vie- 
šėjo kartą Skomantuose. Žvalgai susekę pranešė, 
kad girių keliu pro Skomantus žygiuoja kryžiuočių 
vora. Kęstutis įsakė surengti pasalą: iškirsti me- 
džius pakelėse, bet palikti juos stačius. Kai kryžiuo- 
čiai ties ta vieta atžygiavo, žvalgai ėmė ant jų vers- 
ti tuos medžius, daug riterių ir jų žirgų sutriuškino. 
Kitus persigandusius pribaigėm. Nedaug jų sveiką 
kailį išnešė. 

Besikalbėdami svečiai pasiekė pilies kiemą ir pa- 
Kuko prie didžiojo numo, kur gyveno dar jauna 
klastingai nužudyto pilies vado Giniočio našlė. 

Atvykusius svečius ji drauge su savo aštuon- 
mečiu sūnumi Alpu pagarbiai sutiko. 

— Sveika, Skomantų valdove! Ar priimsi nelauk- 
tus svečius? — tarė jai sveikindamasis Vedrys. 

— Ką tų, bajore! Visuomet džiaugiuosi vyro 
draugo apsilankymu. O, ir tu drauge su tėveliu at- 
vykai, miela Skaistute. Sveika, sveika, dukrele! — 
pabučiavo Giniotienė kukliai stovinčią septynerių 
metų mergaitę, bajoro Vedrio dukrelę — Girdėjau, 
lu linksma mergaitė? .. 

-— Kur čia bus nelinksma? Kitos tokios išdyku- 
sios visoje Žemaitijoje nerasi. Nei pavysi, nei aki- 
mis suseksi| — skundėsi priėjusi mergaitės auklėtoja. 

— O tu išdykėle, išdykėle! — glamonėdama mer- 
paitę, kalbėjo Giniotienė— Tr į ką tu tokia atsigi- 
meig 

— Tai vis tėvas kaltas — skundėsi moteris.— Vis 
jai pataikauja, nė žodžiu sudrausti neleidžia. 

— Tylėk jau, tylėk, sene — nutraukė auklėtojos 
kalbą Vedrys.— O kas aną dieną mane sulaikė, kai 
norėjau ją beržo rykšte išperti. .. a? 

— Tai pasakė! Klausyk tu jo, bajore. Tą rykštę 
iš jo atėmusi pačiam norėjau įkrėsti. Kur tai matyta| 
Mergaitė, per griovį bešokdama, įkrito, sušlapo, iš 
šalčio dreba, o jis, pamanyk iu man, jai pamokslus 
sako, rykšte grasinal Ar tai tėvas... tfu! —nusi- 
hpjovė iš apmaudo auklėtoja, 

— Girdi, bajore, kaip mane senė Uslaja garbi- 
na, Ką padarysi, su moterimis nekariauju! Na, o tų, 

jaunasis Skomantai, ar per griovius šokinėji? — pa- 
klausė Vedrys aštuonerių metų. Giniotienės sūnų, ku- 
ris atidžiai klausėsi pasikalbėjimo. 1 

— Aš2.. Aš per tris griovius peršoku! — pasi- 
gyrė berniukas. 

— Ar per tokio platumo? — šyptelėjo Vedrys ir, 
parodė rankomis dviejų delnų pločio tarpą. d 

— Per tokius tai tik Skaistė šokinėja, ir tai įkrin- 
tal — piktai atsakė berniukas.— Aš va per kokius 
peršoku! — ir ištiesė į šonus savo rankutes. 

— Tikras vyras esi! — šypsodamasis pagyrė ber- 
niuką Bedrys.— Greitai į kovą drauge josime! 

— Josime! — sutiko berniukas. — Aš iš lanko strė- 
les moku leisti. Budrys jau ir jodinėti mokė! 

— Na, jei Budrys tave mokė, tai tikras karys 
esi! — pagyrė Vedrys— Jis geras mokytojas, ir tavo. 
tėvelį narsiu kariu išauklėjo. 1 

T išauklėjo. .. išauklėjo! — sumurmėjo eidama iš. 
numo senyva moteris.— Tik ir žiūrėk, kad vaikas 
sprando kur nenusisuktų! 

— Jei ir nusisuks, tai Budrys vėl jį atstatys. Tą 
tai aš gerai žinau. Daug ką jis tiesiog iš mirusių pri- 
kėlė! — ramino moterį Vedrys— Ar ne tiesą sakau; 
Budry? — kreipėsi jis į šalia stovintį šimtininką. 

— Būna ir taip! — juokdamasis atsakė Budrys. 

— Ar jau viską paruošei, Gaile? — paklausė mo- 
terį Giniotienė. 

— Jau, valdove, prašau kviesti svečius. | 

— Prašau, bajore Vedry, prašau, Uslaja, Skais-- 
tute! Po kelionės meškienos užkąsime, midumi gerk- 
lę paskalausime.— O tu, Gaile, pasakyk Kuriui, kad 
vyrus pavalgydinių, arklius pašertų! 

— Nesirūpink, bajore. Turi ką valgyti vyrai, tu- 
ri ką kramtyti žirgai! — pastebėjo Vedrys. 

— Na, tai alučio išgerti neatsisakys! Pavaišink 
vyrus alumi, Gaile! į 

— Gerai, valdove! Pavaišinsiu! — atsakė Gailė. 

Po vaišių bajoras Vedrys su savo vyrais, kurie 
nešė kailių glėbius, nuėjo į mugę. Uslaja su Skais- 
te likosi kieme. Netrukus prie jų atėjo ir Gailė su 
Alpu. Moterys susėdo prie numo ir pradėjo kalbėtis 
apie ūkiškus reikalus. Vaikai stovėjo šalia ir tylė- 
dami žiūrėjo vienas į kitą. 

— Eikite žaisti, vaikai! — pasakė Gailė.— Alpai, 
kviesk viešnią. 

— Bėkim iki šulinio — kuris greičiau! — pasiūlė 
Alpas ir ėmė bėgti. Mergaitė jį nusivijo. Ties šuli- 
niu Alpas atsisukęs, šokinėdamas ant vienos kojos, 
pradėjo erzinti jaunąją viešnią: — Dėl ko tavo dvi 
nosytės, dvi nosytės kaip pupytės! 

— Netiesa, mano nosis tik viena! — rimtai at- 
sakė Skaistutė, bet dėl visa ko patikrino, ar tikrai 
jos nosytė tik viena. Paskui pati ėmė erzinti Alpą. 

— Tu berniukas kaip žąsiukas, straksi ant vie- 
nos kojos! Kita turbūt sustyrusi. 

— Štai ir kital — striktelėjo Alpas ant kitos. 

— Jei ant abiejų, tai dabar bėkim iki ano kuo- 
ro. Nal ..— pasiūlė Skaisiutė ir pasileido bėgti. 

Dabar mergaitę ėmė vytis Alpas. Pasiekusi kuo- 
rą, Skaistutė įbėgo į vidų ir kaip voveraitė užsi- 
kraustė kopėčiomis ant sargybinės aikštelės, 0 pas- 
kui ją ir Alpas. 

— Kaip čia aukšta! — pažvelgusi pro angą, tarė 
Skaistutė.— Aš iš čia šoksiu! : 

3. Pabėgimas 

— Šok, jei nori. Pažiūrėsiu, kaip krisi, ar taip, 
kaip į griovį. 

— Ne, aš nešoksiu,— čiauškėjo Skaistutė— Aš 
tik norėjau sužinoti, ką tu darytum, jei aš šokčiau. 
Tu turėjai neleisti. Juk čia galima užsimušti! 

— O man kas, kad tu užsimuši. Neverksiu! 

— Tėvelis verks, mamytė Uslaja verks. Jų gaila! 

— Jei jų gaila, tai nešok! — rimtai patarė Al- 


pas. ' 
Mergaitė nutilo ir ėmė lipti žemyn. Nulipo ir 
Alpas. 
— Parodyk savo žaislus? — kreipėsi Skaistutė į 
Alpą. 


— Aš žaislų neturiu. Užtat žirgą turiu, joti moku. 
Senelis Budrys man tėvelio kalaviją duoda, juo 
kirsti moko. 

— Tai tu tikras karys. Aš labai noriu pamatyti 
tave ant žirgo su kalaviju. 

— Fime, pasiimsim kalaviją! — pakvietė mergaitę 
Alpas. 

lėjęs į numą, Alpas užlipo ant suolo, nusikabino 
nuo sienos tėvo kalaviją, ištraukė jį iš makštų ir, 
norėdamas parodyti, kaip juo kertama, iškėlė aukš- 
tyn. Bet čia pasprūdo nuo suolo krašto Alpo koja, 
ir jis krito žemėn. Kalavijas atsitrenkė į kairį petį 
ir smarkiai jį perkirto. Pasruvo kraujas. 

— Oi, miršta, miršta, kraujas! — rėkdama išbėgo 
iš numo Skaistutė. 

— Kas kur?! —šoko abi auklės. 

— Alpasl!..- / 

Kilo triukšmas. Atbėgo motina ir, pripuolusi prie 
sūnaus, sušuko: 

— Budrį, Budrį šaukite! 

Netrukus .atėjo Budrys. Nuvilko jis Alpo drabu- 
žius, apžiūrėjo žaizdą, pririnko kampuose dulkėtų 
voratinklių ir, uždėjęs juos ant žaizdos, sutvarstė. 

— Nusiramink, valdove! — tarė Budrys Giniotie- 
nei.— Kaulas neperkirstas, greitai užgis! 

Nusiramino ir Giniotienė, kai pamatė, kad Alpas 
visai atsigavęs. Vaikai dabar buvo tylūs, nei erzi- 
nosi, nei išdykavo. Auklės irgi akių nuo jų nenu- 
leido. : 

Nuobodu sėdėti saulėtą pavasario dieną tamsia- 
me nume, kur tiek šviesos, kiek jos pro atdaras 
duris įeina, nuobodu ir pilies kieme, kur žinomas 
kiekvienas akmenukas ar žolelė. Ėmė Alpas prašyti 
auklę, kad leistų eiti už pilies, ant aukšto kalno, 
parodyti Skaistutei Veiviržę, girias, kurios iš visų 
pusių supa pilį ir baigiasi kažkur toli toli, kur dan- 
(us su žeme susieina; O už jų slepiasi lengvi, tolimi 
debesėliai. Nuėjo su vaikais ir auklės ant kalno, ku- 
rio šlaitai buvo apaugę medžiais, ilgai visi gėrėjosi 
pražiais vaizdais. Skaistutė pradėjo skinti gėles vai- 
nikui, Alpas, nors ir su viena ranka, jai padėjo. 

Malonu ir jauku buvo ant žalio aukšto kalno, 
Džiugino čia visus įvairiaspalvės gėlės, šilta saulu- 
lė, sparnuoti dainininkai. Į tą įvairiabalsių sparnuo- 
čių chorą įsimaišė ir gegutė, pasigirdo graudus jos 
ku kū. 

— Gegutė kukuoja! — tarė Alpas. 

-— Tai ne gegutė, o gegute pavirtusi bajoraitė 
savo brolių rauda! — rimtai pridūrė Skaistutė. 

— Gegutė tai paukštis, o ne bajoraitė! — ginčijo 

Alpas. 

— Tikrai bajoraitė!l Mamytė Uslaja pasakojo... 
Jei nori, paprašysime, kad dar kartą papasakotų, 
kaip bajoraitė pavirto gegute! — pasiūlė Skaistė ir, 
atėjusi prie auklės, paprašė: — Mamyte Uslaja, pa- 
pasakok, kaip bajoraitė pavirto gegute, Alpas ne- 
žino! 

— Gerai! —sutiko auklėtoja — Klausykit. Seniai 
tas buvo. Gyveno mūsų krašte bajoras. Jis turėjo 
tris sūnus ir vieną dukterį. Išaugo visi trys broliai 
kaip ąžuolai: vienas už kitą stipresnis, vienas už 
kitą drąsesnis, vienas už kitą gražesnis. Stipriausią 
nenuoramą žirgą jie suvaldydavo, pikčiausią žvėrį 
girioje sutramdydavo, priešus dešimtimis kapodavo. 
O dukrelė išaugo graži ir linksma. Tuo metu mirė 
abu: ir bajoras, ir jo žmona. Liko šeimininkauti 
sesutė. Labai ji mylėjo savo brolius, gamindavo 
jiems skaniausius valgius, ausdavo ploniausias dro- 
bes, linksmindavo skambiomis dainomis. Ir broliai 
savo sesutę labai mylėjo. Kur tik benuvykdavo, iš 
visur jai gražių dovanų atveždavo: tai šilko skarą, 
tai gintarų karolius, tai aukso auskarus, tai kokių 
kitų brangių daiktų. Laimingi sau gyveno broliai 
ir sesutė, 

Kartą pavasarį užpuolė mūsų kraštą piktieji 
priešai. Griovė jie pilis, degino kaimus, žudė žmones, 
vaikus nuo motinų atiminėjo, viską, kas gyva, nai- 
kino. Suliepsnojo pavojaus laužai, ant kalnų sugau- 
dė trimitai, šaukdami vyrus į kovą. Išgirdę juos, 
broliai pabalnojo savo ristus žirgus, paėmė ginklus 
ir drauge su kitais vyrais išjojo į karą. 

Puolė mūsų pulkai piktąjį priešą. Visą dieną 
tęsėsi arši kova. Artėjo vakaras, bet vis dar nebu- 

vo aiškų, kuri pusė laimės. Kaip mūrai stovėjo vie- 
nas prieš kitą mūsų ir priešo pulkai. Daug mūsų 
jaunų vyrų tą dieną žuvo kovoje. Žuvo ir vyres- 
nysis brolis, o jo žirgas, ištrūkęs iš kautynių, Su- 
grįžo į namus ir prie vartų gailiai gailiai sužvengė. 
Suprato sesutė, kokia nelaimė įvyko. Žirgą įsileido, 
apkabino jo kaklą ir graudžiai graudžiai apverkė 
žuvusį brolį. 

Kovėsi vyrai antrą dieną. Ir vėl nei priešas, nei 
miisų pulkai nelaimėjo. Žuvo tą dieną drauge su ki- 
lais antrasis brolis. Liūdnas stovėjo prie jo lavono 
hėras žirgelis, žvengė, žvengė, norėjo prikelti savo 
šeimininką. Sulaukęs vakaro, dar kartą sužvengė jis 
ir nubėgo į namus. Ir vėl graudžiai graudžiai verkė 
mylimo brolio sesutė. 

Išaušo trečia diena, Vėl užvirė baisi kova. Iki 
mirties, nesitraukdami iš vietos, grūmėsi ir priešai, 
ir mūsiškiai. Į pavakarę neišlaikė priešas, sumišo, 
pasileido bėgti. Sutrimitavo pergalės trimitai. Bet 
brangiai kainavo pergalė. Daug daug narsių jaunų 
vyrų tą dieną kovos lauke paguldė savo galvas. Žu- 
vo ir jaunesnysis brolis. 

Su pergalės trimitais, su skambančiomis daino- 
mis sugrįžo į namus vyrai, tik negrįžo jauniausias 
brolis. Atbėgęs jo žirgas prie namų vartų gailiai 
pailiai sužvengė. Jį išvydusi, sesutė per ašaras ne- 
galėjo žingsnio žengti, dienas naktis raudojo. Veltui 
ramino bajoraitę žmonės, veltui ją visaip guodė, bet 
nuraminti niekas neįstengė. Kad netrukdytų žmonės 
mylimų brolių liūdėti, bajoraitė, paėmusi brolių žir- 
gus, išėjo su jais į mišką ir pavirto ten raiba gegute. 

Kas pavasarį tuo laiku, kai žuvo josios broliai, ji 
graudžiai juos apverkia. 

Geros širdies buvo bajoraitė, nors pati nelaimin- 
ga, bet kitiems laimės nepavydėjo. Tokia ji ir liko, 
„pavirtusi gegute. Jaunoms merginoms apie savo lai- 
mę paklausus, ji visuomet atsako. O kaip atsako, 
taip ir įvyksta. Paklausk, Skaistute, gegutės apie 
savo laimę. 

Plonu švelniu balseliu Skaistutė uždainavo: 


Tu sesute brangioji, 
Gegužaite raiboji, 
Brolių žirgus ganydama, 
Šilko siūlus varstydama, 
Sakyk, gegutėle, 

Iš kur vyrą gausiu? 


Kurį laiką gegutė tylėjo, bet paskui staiga virš 
galvų iš aukšto medžio pasigirdo atsakymas: „Ku- 
kū!“ 

— O tai tau! —net rankomis suplojo Uslaja.— 
Ne iš kur kitur, o iš čia gegutė tau, Skaistute, vyrą 
išpranašavo. Ne kam kitam, o tau, Alpai, teks vesti 
Skaistutę! 

— Nenoriu, mergaitės aš nevesiu! —rimiai at- 
sakė Alpas. 

— Neišsižadėk! Gegutė — pranašingas paukštis, 
ką ji nulėmė, tas ir įvyks! — su įsitikinimu pastebėjo 
Uslaja. 


= LŽ 
TTT? 
= : 


—<nelabieji atslenka 


Vėlyvas 1351-jų metų ruduo. Stiprūs šalčiai jau 
sukaustė pabjurusius laukus, patvinusias upes ir pel- 
kes. Ištisas savaites nesimato saulės. Žemai, visai 
žemai kabo pilki sunkūs debesys. Atrodo, kad štai 
jie, neišlaikę sunkumo, tuoj nukris ant žemės ir 
viską sutriuškins. Lyg laukdama šio baisaus galo, su- 
stingo visa gamta. 

Nyku vėlyvą rudenį laukuose ir giriose dienos 
metu, o dar nykiau ilgomis, tamsiomis naktimis. Vien 
tik žvarbus šiaurys lyg įniršęs žvėris dieną ir naktį 
šėlsta tuščiuose laukuose. Piktai urgzdamas puola 
jis savo amžiną priešą — tamsiąją girią, kuri iš visų 
pusių spaudžia laukus ir vandenis. Iš visų jėgų puo- 
la šiaurys žaliąją girios sieną, bet ji nesugriaunama, 
nepajudinama. Lyg mūras stovi susiglaudę girios 
milžinai, ir kuo toliau nuo pakraščių, tuo silpnesni 
piktojo šiaurio gūsiai. Tuo labiau alpsta, senka jo 
jėgos. Pet jis vis dar piktai urzgia lyg nuo grobio 
pavarytas plėšrusis žvėris, ūžauja aukštose medžių 
viršūnėse, 

Jau ir vidurnaktis. Dar stipresni žvarbaus šiaurio 
gūsiai, dar nykiau tuščiuose laukuose. 

Tylu vėlyvą rudens naktį Skomantų pilyje. Visi 
jos gyventojai gali ramiai miegoti: budrūs slapukai 
ir sargybiniai stebi, saugo kelius ir pačią pillį. Du 
jų įsilipę į aukštą pilies vartų kuorą. 

— Tai suka sūkurius nelabieji. Per kailį kaip per 
rėtį perneria! — tarė vienas jų, žemas ir tvirtas pla- 
čiapetis, drebėdamas nuo šalčio. 

— Nešauk nelabųjų vidurnakty! — baimingai su- 
kuždėjo antrasis, aukštas ir laibas.— Juk jie tik ir 

Inukla naktį, kad kas pašauktų. Tuojau atsiras ir ką 
KHioib pikto geram žmogui padarys! 

Nebaisūs tie nelabieji, kurie tamsiomis nakti- 
imi4 sūkurius suka. Ne nuo jų mes pilį saugom, Bai- 
souni kryžiuočiai, kurių ne tik naktį, bet ir dieną 
pūlimė sulaukti. 

. Taip, taip. ..— patvirtino draugo žodžius lai- 
Iwis,--bet nelabieji juos apsėdę ir varo į mūsų 
krašlą geriems žmonėms pikta daryti. 

. Dabar, atrodo, jų ir nelabieji nepajėgs iš vie- 
ton išjudinti: juk mūsiškiai su kunigaikščiu Kestučiu 
Įlėms Prūsuose gerai kailį išpėrė. Mūsų pilies tie 
nolabieji tai nedrįsta nei pulti, nei žygiuoti pro ją. 

-— Taigi, taigi...— pritarė laibasis— taip buvo, 
Itai dar bajoras Giniotis valdė, o dabar kas mūsų pilį 
tppins? Kariaunos mažai, šimtininkas Budrys senas, 
Čiiniotienė — silpna moteris. 

-— Neplepėk niekų. Budrys — prityręs karys, nors 
jau ir senas, bet dar stiprus ir gali vadovauti. 

-— Taip, taip... o dabar, kai užšalo, kryžiuočiai 
visur praeis. Sargybos gali jų nepastebėti, ir, žiūrėk, 
įlo netikėtai mūsų pilį užgrius. 

— Užgrius — ginsimės. Visi vyrai ir moterys iki 
mirties Įkovosim, Tiems nekviestiems svečiams vai- 
bių turime parengę. 

— Taigi... Baisūs metai. Visą žiemą naktimis 
(languje dievų rykštė kabojo. Ne prieš gera ji virš 
pilies švietė. 

-— Nutilk, kad tave nelabieji griebtų! — supyko 
pagaliau drūtasis. 

— Taigi, taigi... kam piktąją dvasią šauki. O štai 
ir jil — išsigandęs suriko laibasis ir griebė draugą 
už rankos.— Štai jis... nelabasis... Štail 

Tuo metu iš tamsios kuoro pastogės staiga išnėrė 
kažkoks gyvis ir, garsiai nusikvatojęs, dingo tam- 
soje. 

Nekreipdamas dėmesio į draugo išgąstį, drūtasis 
tarytum sustingo, žvilgsniu nulydėjęs „elabąjią į 
nakties tamsą. į 

— O, ten tai tikri nelabieji atslenka. ..— tarė jis, | 
akylai žvelgdamas tolumon. 

Vakaruose, kur atidžiai žiūrėjo drūtasis, juoda 
nakties tamsa pradėjo švisti. Greit danguje įsiplies- 
kė raudona pašvaistė. Netrukus sušvito ir antroji, 
ryškesnė, po jos trečia, ketvirta. 

— Tai pavojaus laužai! — įsitikino drūtasis— 
Kryžiuočiai į pilį atžygiuoja. Trimituok pavojų! — 
suriko jis draugui. 

Šių draugo žodžių ir tolumoj degančių pavojaus 
laužų išgąsdintas, laibasis drebančiomis rankomis 
grobstė prie šono kabantį tauro ragą, bet niekaip ne- 
galėjo jo sučiupti. O kai sučiupo ir pridėjo prie 
lūpų, tai jokio garso negalėjo išpūsti, 

— Kad tave nelabieji griebtų! Trimituok pavo- 
jų! — griebė draugą už rankos ir, purtydamas jį, 
šaukė drūtasis. 

Kiek atsipeikėjęs laibasis pradėjo trimituoti. 

Sujudo pilyje ir papilyje trimitą išgirdę žmo- 
nės. Kalbėjo, šūkčiojo, klausinėjo. Netrukus pas sar- 
gybinius į kuorą atėjo šimtininkas Budrys, o su juo 
dar keli ginkluoti vyrai. 

Koks pavojus? — pasiteiravo, bet, pažvelgęs 
pro kuoro angą ir pamatęs tolumoj degančius laužus, 
bw Kargybinių aiškinimo suprato: — Kryžiuočiai! Į 
titibųų pilį žygiuoja! 

Kurį laiką visi vyrai kuore atidžiai sekė tolumoje 
ilopančių pavojaus laužų pašvaistes, 

Joja,.. Zovada lekia. ..— pratarė įsiklausęs 
Hudrys.— Tai skuba mūsų žvalgai. 

"Tikrai, nakties tamsoje iš pradžių vos girdimai, 
4 vėliau vis aiškiau ir aiškiau kaukšėjo skubančių 
niklių kanopos. Netrukus raiteliai atsirado ties pi- 
los vartais ir pradėjo juos daužyti. 

-— Kas ir ko atjojote? — pasiteiravo iš kuoro 
Dudiys. . 

- Tai mes, vade, Paliūnų sargybiniai: Butkus ir 
Milkinis. Kryžiuočiai į mūsų pilį traukia! — atsakė 
Avalgai. 

- Ar daug jų? 

- Daug, vade, ne mažiau kaip penkios šimtinės. 
Italli joja, pėsčiom sliūkina. Paskui jų ratai tra- 
li| kalbėjo vienas žvalgas. 

- Tai jau ne ramių kaimų plėšti, o mūsų pilį 
pulti žygiuoja. Ratuose siendaužius ir svaidykles 
vožasi] — ramiai aiškino Budrys, gerai pažindamas 
kryžiuočių puolimo būdus. 

"uo laiku pavojaus trimito ir kaimynų prikelti 
klėme ir ant sienų susirinko visi pilies ir papilio 
žmonės. Stebėdami jau gęštančius pavojaus laužus, 
|lė tylomis šnekučiavosi. Kai nulipęs nuo kuoro Bud- 
lyt priėjo prie susirinkusiųjų, Giniotienė paklausė: 


— Sakyk, Budry, ar didelis pavojus mums gresia? 
Ar visi pilyje-ginsimės? Gal moterims su vaikais rei- 
kia bėgti į miško slėptuvės? 

Kick pagalvoj ęs, Budrys atsakė: 

— Visi pilyje liksime, bajore. Dabar, kai pelkės 
užšalusios, kryžiuočiai su šunimis lengvai suras ir 
slėptuvės. Yra kuo pilyje apsiginti. Vyrų per du 
šimtus turime, Ginklų netrūksta. Nemažai akmenų ir 
rąstų prie sienų guli. Be to, jūs, moterys, mums 
padėsite. Užtrukus kovai, kaimynai į pagalbą ateis. 

— Senelį Budry, ir aš kovosiu. Moku taikliai 
strėles leisti. Aš Kryžiuočiui į akį pataikysiu! — siū- 
lėsi prie Budrio pribėgęs Giniotienės sūnus Alpas. 

— Gerai, gerai, vaikuti! Drauge kovosime, už 
tėvą piktiesies kryžiuočiams keršysim! — drąsino 
berniuką BudiYš- 

— Neleisiu tavęs, Alpai, į kovą, nė nesiprašyk! 
es? —šaukė berniuko auklė, vaikydamasi 


Kur slepi 
ėdama jo sulaikyti, senutė pagaliau 


narsuolį. Neg4l 
kreipėsi į motiną: — Padėk suvaldyti išdykėlį. Juk 
dar mažas drauge su vyrais kovoti! 

— Tikrai, mielas Alpai, dar mažas esi. Tik truk- 
dysi vyrams. Klausyk Gailės ir su ja būk. Budry, 
ką įsakysi mums, moterims, daryti? — paklausė Gi- 
niotienė. 

— Jūs, moterys ir vaikai, pilies kieme laužus 
kurkite: akmenis kaitinkite, vandenį virinkite, der- 
vą tirpykite. Geras vaišes nekviestiesicms svečiams 
parengsime, papilio žmonės, kraustykitės į pilį. Prie- 
šui priartėjus, padegsime papilio trobas: mums bus 

bylesiau, o priešui — karščiau. Tiltą suardyti, vartus 
14 vidaus akmenimis ir rąstais užversti. Vyrai, ant 
senų! 


Ne veltui vėlyvą rudens naktį degė vakaruose 
pavojaus laužai, ne veltui raudonos jų pašvaistės 
kėlė skomantiečių nerimą. Dar už dviejų mylių nuo 
Ukomantų pilies žvalgai susekė bežygiuojančią pilies 
Iiyplimi ilgą kryžiuočių vorą. Jos priešakyje jojo 
iu jos vadai, riteriai kryžiuočiai, ir, pašiurpę Nuo 
4varbaus vėjo, retkarčiais kalbėjosi. 

. Po velnių! Kada gi pagaliau baigsis toji baisi 
naktis! — keikėsi vienas. 

. Vardan dievo tėvo ir sūnaus, ir dvasios šven- 
tonios, Amen! — garsiai žegnojosi antrasis, greta jo- 
juntis riteris, išgirdęs draugo keiksmą.— Liaukis Mi- 
nėjęs tamsos valdovo vardą vidurnaktį, broli Rudol- 
tall 

Kaip nepasiųsti po velnių ir tą be galo ilgą 
tullą naktį, ir, kaip pats sakei, josios valdovus, Ku- 
"lė toje tamsoje gal ne tik mūsų sielų, bet ir nuo- 
dėmingų kūnų iš už kiekvieno krūmo tyko, broli 


Ilormanail? 
. Neklausau... negirdžiu tavo bjaurios kalbos, 
broli Rudolfai! Vardan dievo tėvo ir...— vėl žegno- 


jsi dievobaimingasis brolis Hermanas, — kam praga- 
to jėgas šauki, kodėl buri nesėkmę mūsų šventam 
4yplui? 

- Drąsiai velnius miniu todėl, kad joju šalia 
tavęs ir tavo maldos mane nuo jų apsaugos! — pa- 
iopė draugą Rudolias. 

— Vardan dievo tėvo. ..— vėl sumurmėjo brolis 
Hermanas.— Liaukis šaukęs piktąsias dvasias vidur- 
nakti. Nuo pragaro jėgų malda, kryžiumi, šventu 
vandeniu patį visuomet kaip riterių kunigas apsau- 
gosiu ir į amžiną dangaus Karalystę vartus atidary- 
siu, bet nuo piktosios dvasios apsėstų lietuvių nej 
malda, nei kryžius, nei šventas vanduo nepadeda, 
Nei pats pragaro valdovas šėtonas taip nuo šven: 
tojo kryžiaus nesiraito, kaip niršta ir raitosi tie pa- 
gonys, kai imi juos krikštyti! 

— Nuo velnio apsėstų pagonių lietuvių apginti 
tavęs neprašau, broli Hermanai! — atsikirto Rudol- 
fas— Kovai prieš juos patikimesnis mano kalavi- 
jas negu paties malda ir šventas vanduo. Netgi ir 
tau pačiam galėsiu padėti, kai pagonys tam šventam 
darbui priešinsis. Bet pagaliau kur toji prakeiktoji 
Skomantų pilis, kada ją pasieksime? Ei, žvalge, ar 
dar toli iki Skomantų? — pasiteiravo Rudolfas. į 

— Dar apie dvi mylios kelio, kilnusis riteri! — 
apsidairęs pranešė žvalgas. 

Kurį laiką ir riterių vadai, ir žvalgas tylėjo. Pas- 
kui jis kreipėsi į riterius. 

— Dabar prašau laikytis tylos, kilnieji riteriai, 
Netrukus čia turi būti netikėlių lietuvių sargybos!“ 

— Tylos! — sušuko atsigręžęs Rudolfas — Kad 
jokio garso voroje neišgirsčiau! 

Iki šiol kryžiuočių rinktinės. vora kalbėjosi ir 
juokavo, bet dabar, išgirdę riterio, rinktinės vado, 
įsakymą, visi nutilo, nakties tylą tedrumstė arklių | 
kanopų kaukšėjimas ir toli, voros gale, duslus gur- 
guolės ratų tratesys. ž 

— Vora, stok! Tylos! —vėl sušuko Rudolias.— 
Apsukti arklių kanopas ir ratus šiaudais, skarmalais, 
veltiniais. Kad nė mažiausio bildesio nesigirdėtų, Jei 
kas sučiaudės ar sužvengs kieno žirgas, lazdų tam 
nepagailėsiul 

Raiteliai ir gurguolininkai ėmė vykdyti rinktinės 
vado įsakymą. Patys riteriai, nenusėsdami nuo ark- 
lių, laukė, kol tarnai apsuks veltiniais jų arklių 
kanopas. 

Stropiai rengėsi kryžiuočiai staigiam ir netikė- 
tam Skomantų pilies puolimui. Ne kartą patyręs, 
kad, atvirai puldamas, jos nepaims, Ragainės pilies 
komtūras, ordino maršalo ! įsakytas, dar kartą suren- 
gė puolimą, dabar jau slaptą. 

— Tikras esu, kad pagaliau, po perkūnais, su ši- 
tuo velnių lizdu kartą baigsime! Įkyrėjo prakeiktoji 
Skomantų pilis ordinui. Jei ne ji, tai tikrai jau pusę 
Žemaitijos valdytume! Kiek naujų vergų ir turtų tu- 
rėtume! — pusbalsiu kalbėjo Rudolfas. 

— Turėsime jų ir dabar, tik vardan viešpaties 
dievo ir ordino globėjos šventosios mergelės Mari- 
jos, venk tu tą naktį netariamą tamsos valdovo var- 
dą minėti... Vardan dievo tėvo ir sūnaus, ir... — 
žegnodamasis meldėsi dievobaimingasis Hermanas. 

— Jau viskas paruošta, kilnieji riteriai! — prane- 
šė prijojęs karys. 

— Pirmyn! — įsakė Rudolfas. 

Po šio pasirengimo, kai viskas, kas bildėjo ir tra- 
tėjo, buvo apsukta ir aprišta skarmalais, veltiniu, 
šiaudais, kryžiuočių vora nakties tamsoje sušalusia 


! Maršalas — kryžiuočių ordino karo reikalų tvarkytojas. 

žeme traukė taip tyliai, kad ir šalia kelio stovėda- 
mas būtum girdėjęs tik tylų tylų šlamesį, lyg vėjo 
per laukus genamų sausų lapų šiušenimą. 

Staiga visai netikėtai kažkur toli, voros gale, 
garsiai pragydo gaidys: kartą, antrą, trečią... 

— Velniai griebių tą prakeiktąjį gaidį! — neti- 
kėtai susikeikė dievobaimingasis Hermanas— Ku- 
riems galams tą velnio išperą gurguolėje vežiojiesi, 
broli Rudolfai? 

— Gaidys man reikalingas tam, kad sužinočiau, 
kada pagaliau baigsis ta be galo ilga rudens naktis, 
Štai dabar, gaidžiui sugiedojus, žinau, kad jau vi- 
durnaktis. Bet mane ne gaidys, o pats nustebinai, 
Juk ir pats velnio vardą naktį moki minėti. 

— Jokie velniai man dabar nebaisūs. Kai gai- 
dys naktį pirmą kartą sugieda, tai visi jie nuo krikš- 
čionių atstoja ir neria į patį pragaro dugną, — ramiai 
atsakė Hermanas. 

— Taigi, ne pro šalį kartais būna ir gaidys. Tik 
šį kartą, atrodo, jis velnius ne į pragarą suvarė, 0 
atvirkščiai, juos sušaukė! — kažką atidžiai stebėda- 
mas, kalbėjo Rudolias. 

— Ką tu sakai!? 

— O šiai žiūrėk! — parodė Rudolfas į kairę. 

Ten tamsoje vyko kažkas nepaprasto. Akimirks- 
niu sušvito žvaigždutė, paskui atsirado antra, trečia, 
Visas žvaigždžių spiečius pasipylė, ir staiga ant aukš- 
to kalno pakilo į viršų degančio laužo liepsna. Ne- 
trukus tolumoj dar keli laužai užsidegė. 

— Dabar tai jau nėra ko slėptis! — garsiai sušu- 
ko brolis Rudolfas.— Susekė velniai mūsų puolimą, 
Ko skubiausiai pirmyn! 

Ir raiti, ir pėsti pagreitino žingsnį, norėdami 
greičiau pasiekti Skomantų pilį, kad jos gynėjai ne- 
spėtų pasiruošti. 

Po kurio laiko rytuose lyg pradėjo švisti dangus. 

— Ačiū dievui, jau ir diena arti. Ar tik nebrėkš- 
ta? — pastebėjo Hermanas. 

— iki aušros dar toli, broli Hermanai. Tai pago- 
nys, mus pajutę, papilį degina, mums kelią rodo! — 
atsakė Rudolfas, 

Tikrai, kai po kiek laiko vora aplenkė upės vin- 
gio kalvą ir išjojo į plačią lygumą, visi pamatė, 
kad tolumoj, kitame tos lygumos krašte, ant aukštos 
kalvos smarkiai liepsnoja trobesiai. Šalia jų aiškiai 
buvo matyti aukšti Skomantų pilies kuorai, rąstų sie- 
nos ir pilies trobesių stogai. Visa pilis ir platus Vei- 
viržės slėnys buvo gerai apšviesti, ir jau iš tolo 
buvo matyti, kaip ant sienų juda žmonės. 

— Šventoji mergele Marija, padėk mums! Pir- 
myn! —- sušuko Rudolfas, kai riteriai prijojo kal- 
ną— Pirmyn, narsuoliai! Žuvusiems — amžina garbė 
ir dangaus karalystė, o gyviesiems — pagonių turtai! 

— Marija! Marija! ..— šaukė, drąsindamiesi šlai- 
tu lipantys pėstieji kryžiuočių kariai. 

Raiteliai nusėdo nuo arklių ir, griebę kopėčias, 
kartis bei skydus, taip pat ėmė kopti stačiais kalno 
šlaitais į viršų. 

— Saugokis| — garsiai suriko kažkas iš puolėjų, 
pamatęs, kad per pilies sieną perlėkė didelis rąstas 
ir kaskart greitėdamas triukšmingai ritasi šlaitu. Po 
pirmojo ir daugiau rąstų ėmė lėkti per sieną. Draugė 

su jais šlaitu ritosi ir dideli akmenys. Daugelį puo- 
lėjų jie užgavo, kitus vietoje užmušė, kitus sužeidė, 
bet kryžiuočiai vis tebekopė stačiais šlaitais. .Nesu- 
laikė. jų ir mažesnių akmenų, strėlių, bei svaido- 
mųjų iečių kruša. Kas dievą, kas Mariją, kas velnią 
šaukdami, o kas bjauriausiai keikdamiesi, kopė kry- 
žiuočių kariai kalno šlaitu. 

— Pirmyn! — šaukė rinktinės vadas Rudolfas— 
Bailių nesigailėsiu! 

Pasiekę pilies sienas, kryžiuočiai kėlė kopėčias, 
rėmė jas ir, vienas kitą prilaikydami, skydais prisi- 
dengdami, kopė jomis ant pilies sienų. Rudolfo paža- 
dų suvilioti, kariai drąsiai puolė Skomantų pilį, 
Greitai keletas jų sienos viršų pasiekė ir pradėjo 
grumtis su gynėjais. Atrodė, kad niekas nesulaikys 
įnirtingo puolimo. 

Atkakliai gynėsi skomantiečiai, patyrusio kario 
ir drąsaus seno pilies šimtininko Budrio tvarkomi ir 
drąsinami. Tačiau nereikėjo jų nė drąsinti. Visi buvo 
pasiryžę verčiau kovoje žūti, negu merdėti kryžiuo- 
čių vergijoje. Be paliovos svaidė į puolančiuosius 
rąstus, akmenis, strėles, ietis. Kopėčiomis lipančius 
verdančiu vandeniu ir derva apipildavo, ietimis 
smaigstė, kirviais ir kalavijais kapojo, sunkiais vėz- 
dais galvas triuškino. 

Kuo įnirtingiau puolė kryžiuočiai, tuo aršiau gy“ 
nėsi lietuviai. Gynėsi vyrai, gynėsi moterys, gynėsi 
ir paaugliai. Drauge su moterimis gynėsi ir Giniotie- 
nė, pavedusi savo mažametį Alpą senos auklės Gai- 
lės priežiūrai. 

Nepavyko kryžiuočiams iš pirmo karto pilį pa- 
imti. Teko pulti antrą kartą. Nepavyko ir dabar, 

Jau ir ilga rudens naktis baigėsi, prašvito. Baigė 
degti papilio trobesiai. Pavargo kryžiuočiai ir aukų 
nemažai turėjo. Reikėjo tvarstyti sužeistuosius, ir Ti- 
teris Rudolfas įsakė savo kariams pasitraukti nuo 
pilies sienų. 4 

— Gal pasiūlykime pagonims geruoju pasiduo- 
ti? — tarė Hermanas. 

— Pasiūlyk, —su panieka šyptelėjo Rudolfas. — 
Dar nemačiau, kad laukiniai žvėrys patys eitų ir pra- 
šytųsi uždaromi į narvą. Pagonys lietuviai aršesni 
už žvėris, tai nejaugi jie geruoju sutiks savo laisvę 
į vergo jungą keisti! 

— Bet nelaisvė gali juos suvilioti: liks gyvi, 
gaus šventą krikštą. 

— Pabandyk tą pagonims pasiūlyti! — šaipėsi Ru- 

dolfas. 
+ — Ei, žvalge! — pašaukė Hermanas lietuviškai 
kalbantį žvalgą.— Pranešk pagonims, kad pasiduotų 
geruoju. Jei pasiduos, tai paliksime juos gyvus, ap- 
krikštysime, išlaisvinsime jų velnio apsėstas sielas 
nuo amžinų pragaro kančių! 

Žvalgas, priėjęs arčiau pilies, ėmė garsiai šaukti 
skomantiečiams, kad geruoju pasiduotų. 

Ilgai nieko neatsakė lietuviai. Pagaliau pilies 
kuore pasirodė Budrys ir jiems atsakė: 

— Nepasiduosim, kraugeriai! Iki paskutinio ato- 
dūsio už savo laisvę kovosim! Amžinai būkite pra- 
keikti, žudikai! 

Labai supyko riteriai, išgirdę tą atsakymą, ir pa- 
žadėjo, pilį paėmę, nė vieno lietuvio gyvo nepalik- 

ti. Pamatę, kad staigiu puolimu paimti jiems nepa- 
vyko, kryžiuočių vadai nutarė panaudoti siendaužę 
mašiną — taraną, 0 svaidomomis mašinomis — kata- 
pultais — uždegti pilies trobesius, paskui, pro taranu 
išdaužtus vartus įsiveržus, gynėjus sutriuškinti, 

— Užversti perkasą ir traukti prie vartų taraną, 
Katapultus arčiau prie sienų! — įsakė Rudolfas. 

Sudegusių papilio trobesių rąstais ir akmenimis 
kryžiuočiai lygino perkasą, o kiti stūmė prie vartų 
jau kovai parengtą sunkų taraną. Tai buvo storas, 
sunkus, ilgas geležimi apkaustytais galais rąstas, 
storomis grandinėmis sujungtas su aukštai, ant stip- 
Tių atramų iškelta skersine. Iš viršaus visą taraną 
dengė storų lentų stogas, kuris apsaugojo jį siū- 
buojančius žmones. Įsiūbuotas tarano rąstas savo 
stipriais smūgiais suardydavo net tvirčiausias mūri- 
nių pilių sienas, taip pralaužti nors ir tvirtus medi- 
nius vartus buvo daug lengviau. 

Svaidomosios mašinos — katapuliai — buvo įvai- 
raus dydžio. Jomis į pilį svaidydavo ir didelius, ir 
mažus akmenis bei indus su degančia derva ir sie- 
ros mišiniu. 

Sekė tuos kryžiuočių pasirengimus apgultieji 
skomantiečiai, visaip jiems trukdė ir kartu rengėsi 
tolimesnei kovai. Pilies vartus iš vidaus dar labiau 
stiprino, užversdami rąstais, akmenimis, žemėmis, 
Nuo pilies trobesių plėšė šiaudinius stogus, kad jie 
ne taip greit užsidegtų. 

Netoli ir vidudienis. Kovų mašinos jau visai pa- 
rengtos. 

— Pradėti — sušuko rinktinės vadas Rudolias.— 
Daužykite taranu pilies vartus, katapultais akmenis 
ir ugnies užtaisus svaidykit. Mirtis pagonims! 

Kilo kautynių ūžesys. Galingi tarano smūgiai lau- 
žė ir trupino pilies vartus. Virš sienų švilpdami ir 
ūždami lėkė iš katapultų sviesti akmenys ir ugnies 
užtaisai, kai kur padegdami trobesį, o kai kur už- 
mušdami ar sunkiai sužeisdami gynėjus. 

Narsiai gynėsi lietuviai. Nepalaužė jų ryžto ir 
nauji kryžiuočių ginklai. Vieni pilyje kylančius gais- 
rus gesino, kiti arčiau priėjusius priešus taikliai strė- 
lėmis ir svaidomomis ietimis šaudė. Ypač daug gy- 
nėjų susirinko prie pilies vartų. Čia naują sieną 
rengė. 

Virė kova. Baisus triukšmas toli aidėjo. Rėkė, 

plūdosi kryžiuočių kariai, šūkavo ir keikė piktus 
priešus lietuviai, dejavo sužeistieji. 
„Pilies kieme jau liepsnojo keli trobesiai. Trūks- 
tant vandens, gaisras kaskart labiau plėtėsi. Greitai 
visa ugnies jūra, vėjo blaškoma, ūžė pilies viduje. 
O tuo tarpu galingi tarano smūgiai baigė triuškinti 
stiprius ąžuolinius pilies vartus. Įsiveržę kryžiuočių 
kariai puolė ardyti įrengtas už vartų kliūtis ir brautis 
į pilies vidų. 

Prasidėjo ne grumtynės, o baisios, įnirtingos pjau- 
tynės. 

Įsiveržusiųjų pro vartus kryžiuočių priešakyje 
buvo pats Rudolfas. Sunkūs geležiniai šarvai saugojo 
jį nuo lietuvių smūgių, ir jis, stiprus vyras, nesulai- 
komai veržėsi pirmyn. Drauge su Rudolfu įsiveržę 
kryžiuočiai daugiausia irgi buvo stiprūs vyrai, su 
šarvais ir gerai apsiginklavę. 

Atvira krūtinė ar tik prisidengdami skydu sutiko 
įsiveržusį priešą lietuviai. Narsiai ir su įniršiu ko- 
vojo jie iki paskutinių jėgų: priešinosi, vietoje kris- 
davo, bet sulaikyti priešo nepajėgė. Neišsilaikė gy- 
nėjai ir už greitosiom įrengtų prie kampinio kuoro 
kliūčių. Nors dar iki vakaro kovėsi pilies kieme pa- 
skiri narsuolių būreliai, bet kas kartą mažėjo jų skai- 
čius. Prasidėjo žudynės. Riterių vadų įsakymu sužvė- 
rėję kariai be pasigailėjimo išžudė visas moteris, 
vaikus ir senelius... Kovos pergalė tą dieną kry- 
žiuočiams buvo lemta. 

Ilgai Žemaitiją saugojusi Skomantų pilis žlugo. ... 
Arši ir įnirtinga kova buvo baigta. Artėjo vakaras. 
Baigė degti pilies trobesiai. Po kovos kryžiuočiai il- 
sėjosi. Atidengę veidus riterių vadai — Rudolfas ir 
Hermanas — gaivinosi vynu. 

— Viešpaties dievo padedami, pagaliau tą piktą 
netikėlių lizdą sunaikinome! — džiaugėsi pergale 
Rudolfas. . 

— Ramiau dabar bus Ragainėje ir Klaipėdoje, 
laisvas kelias į Žemaitiją. Brangiai už pergalę už- 
mokėjome. Kiek narsių vyrų nustojom! Amžiną atilsį 
narsiems kovotojams, kritusiems už šventąjį kryžių. 
Atleisk jiems, viešpatie, jų nuodėmes ir duok amžiną 
dangaus karalystę — meldėsi už žuvusius riterius ku- 
nigas Hermanas. 

Tuo metu pilies kieme netikėtai sukliko moteris: 

— Šalin, prakeiktieji, neduosiu vaikučio, nedu- 
u-uo-siu! — šaukė sena auklė ir kibo prie kryžiuočių 
kario, kuris buvo sugriebęs apalpusį Alpą. 

— Kas ta ragana? — pasiteiravo Rudolfas. 

— Kilnusis riteri, šita senė su vaiku norėjo pa- 
sprukti iš pilies! Kaip įsakysite pasielgti? — kreipėsi 
į Rudolfą Alpą laikantis karys. 

— Vienas juk buvo įsakymas: mirtis pago- 
nims! — piktai šūktelėjo Rudolfas. 

Išgirdęs tuos vado riterio žodžius, karys sučiupo 
Alpą už kojų ir iškėlė, ketindamas sutriuškinti jam 
galvą į akmenis. 

Tai pamačiusi, suspigo auklė ir puolė prie Ti- 
terio. 

— Bajoro Giniočio, Skomantų pilies valdovo, vai- 
ką gyvą palikite! Už jį išpirką duosiu. Paleiskite 
vaikutį! 

— Ką ta ragana apie Skomantus rėkia? — susi- | 
domėjo Hermanas.— Palauk! — įsakė jis besirengian- 
čiam berniuką nužudyti kariui. — Kur žvalgas? 

Netrukus lietuviškai kalbantis žvalgas, išklausi- 
nėjęs seną auklę, paaiškino riteriams, kas tas ber- 
niukas esąs, ir ko prašanti auklė. 

Tai išgirdęs, Rudolfas nusišypsojo ir ramiai tarė: 

— Pribaikite abudu! Didesnis bus mūsų nuopel- 
nas danguje, kai Skomantų pagonis išnaikinsim iki 
paskutinio! 

Keli kariai puolė besiblaškančią seną auklę, o Al- 
pą laikantis karys vėl buvo juo beužsimojąs. 

— Seną raganą pribaikite, bet vaiką reikia pa- 
likti! — staiga įsakė Hermanas.— Broli Rudoliai — 
kreipėsi jis į draugą — palikite vaiką gyvą. Argi 
pamiršote didžiojo ordino magistro įsakymą pagonių 
lietuvių bajorų vaikus nežudyti, juos gyvus į nelais- 
vę imti ir apkrikštijus klusniais vergais auginti? Už- 

augę jie bus panaudojami netikėlių kraštui užval- 
dyti. Visus pagonis vergais paversime. 

— Tegul šį kartą bus taip, kaip didysis ordino 
magistras nori! — sutiko rinktinės vadas Rudolfas — 
Nors aš visuomet tikėjau ir tikiu, kad pagonis lietu- 
vius geriau kalaviju ir ugnimi, negu šventu vande- 
niu krikštyti. Paimkite vaiką ir saugokite! — įsakė 
jis kariams.— Pasiųsime jį magistrui. 

Vyriausioji kryžiuočių buveinė Prūsuose buvo 
Marienburgo pilis, lietuvių vadinama Malburgu, pa+ 
statyta XIII-jo amžiaus pabaigoje Vislos žemupy, de 
šiniajame jos atšakos Nogatos krante. Pilis buvo: 
pavesta ordino globėjos mergelės Marijos globai ir 
todėl jos vardu pavadinta. Tai buvo milžiniška, nes 
paprastai stipri tvirtovė, savo dydžiu, pastatų puoš+ 
numu ir įvairiais gynybiniais įrengimais pranokstantį 
“ daugelio karalių pilis. Joje galėjai pamatyti įvai 
riausių pastatų bei rūmų, jų tarpe ir vienuolyną, kus: 
rie buvo išskirstyti priešpilyje, vidurinėje ir aukštos 
joje pilyse. Priešpilis iš trijų pusių supo viduriniąją) 
ir aukštąją pilį, o visą pilį juosė platus ir gilus 
stačiais krantais griovys, į kurį vanduo akviaduku! 
buvo atvestas iš tvenkinio, esančio už 45 km. Vičsi 
ną pilies dalį nuo kitos skyrė taip pat gilūs ir plas 
tūs grioviai, per kuriuos buvo pastatyti tiltai. 

Priešpilį juosė aukšta, mūrinė siena su bokštais, 
kurioje buvo treji sunkūs ir stiprūs vartai. Keturi 2 
stiprūs vyrai vos ne vos galėdavo tuos vartus alis“ 
daryti. Prieš vartus per griovį tysojo pakeliamieji 
tiltai. Priešpilyje buvo gausu įvairių dirbtuvių, čia 
spietėsi ir sandėliai bei arklidės; čia gyveno ordino 
darbininkai ir kariai knechtai. 

Vidurinėje pilyje aplink aikštę buvo keturkam= | 
piu pastatyti puošnūs keturių aukštų rūmai. Juosė | 
gyveno didysis ordino magistras, turėjo įsirengęs 
kambarius sau ir garbingiems svečiams, čia buvo Ir 
jo raštinė, riterių bei tarnų patalpos, ligoninė, val- 


'Akviadukas— vandentiekis, įrengtas ant skliautų ar 
kurių kitų atramų. 

gykla, virtuvė, 0 pO rūmais — didžiuliai rūsiai mais- 
tui ir vynui laikyti. Visas tas patalpas jungė ilgi 
koridoriai, laiptai ir dengtos kabančios galerijos. 

Po ištaigingais rūmais giliai žemėje dar buvo 
įrengti požemiai laikyti nusikaltusiems tarnams ir 
belaisviams. Tamsūs, šalti ir drėgni buvo tie pože- 
miai, Nė vienas saulės spindulys, net nė silpna die- 
nos šviesa jų nepasiekdavo. Retas nusikaltėlis vėl 
pamatydavo dienos šviesą. Greitai mirdavo nelaimin- 
gieji, ypač tie, kurie už didesnius nusikaltimus bū- 
davo prirakinami prie sienų sunkiomis geležinėmis 
grandinėmis. Ė 

Vidurinioji pilis tiltu per griovį jungėsi su aukš- 
tąja pilimi. Joje buvo ne tik riterių vienuolių pa- 
talpos, bet ir puošni ordino globėjos mergelės Ma- 
rijos bažnyčia, ir didelė ištaiginga salė visuotiniams 
ordino  susirinkimams-konventams. Aukštąją pilį 
puošė 40 m aukščio bokštas. 

Marienburgo pilyje gyventi ir ją lankyti galėjo 
tik vyrai. Moterys, nors ir labai kilmingos, net ir 
karalienės, į ją nebūdavo įleidžiamos. 

Stipri buvo Marienburgo pilis. Niekas jos paimti 
negalėjo, niekas pulti nedrįso. 4 

Šalia vyriausios kryžiuočių ordino pilies išaugo 
didokas miestas su siauromis gatvelėmis ir aukštais 
mūriniais namais. Tame mieste apsigyveno pirkliai, 
įvairūs amatininkai ir šiaip visokie nenuoramos. Iš 
įvairių Vakarų Europos kraštų, bet daugiausia iš 
Vokietijos, traukdavo jie į Marienburgą ir čia už 
menką atlyginimą ar Už bažnyčios pažadėtą sielos 
išganymą, O svarbiausia, už žadamą karo grobį tar- 
naudavo kryžiuočių ordinui. Jie dažniausiai stodavo 

i kryžiuočių karinius dalinius knechtais ir, riterių 
vedami, puldavo Lietuvą. Marienburge visuomet bi“ 
davo didelis judėjimas ir triukšmas, Popiežių laimis 
nami, dažnai čia atvykdavo įvairių Vakarų Europos 
kraštų valdovai ir kilmingieji riteriai kovai su pagos 
niais lietuviais, o drauge su jais sugužėdavo būriai 
ginkluotų karių ir tarnų. 

Marienburgo pilyje gyvendamas didysis kryžiuos 
čių ordino magistras valdė visus jų pavergtus krašs 
tus ir ordino turtus. Iš čia jis duodavo įsakymus 
kitų Kryžiuočių pilių viršininkams komtūrams ir Kes 
nigsbergo (Karaliaučiaus) pilyje gyvenančiam ordino 
maršalui rengti didesnius ordino žygius į Lietuvą, 

Kartą eiliniam žygiui į Lietuvą, magisiro pa: 
kviesti, suvažiavo į Malburgą kilmingi svečiai iš 
visos Europos. Jiems palinksminti didysis magistras 
rengė medžiokles, ištaigingus pokylius bei įvairias 
rungtynes. 

Vieną dieną pilies aikštėje buvo surengtos drau- 
giškos raitų šarvuotų riterių kovos rungtynės. Čia 
narsuoliai turėjo parodyti savo jėgą ir sugebėjimą 
valdyti ginklą bei žirgą dvikovoje. Sunkiais geleži- 
niais šarvais apsikaustę riteriai buvo tokie nejudrūs, 
kad net ant savo žirgų užsikraustė tik ginklanešių 
ir tarnų padedami, o dvikovoje nustumti nuo žirgo 
kiti net atsistoti negalėjo. 

Po šių rungtynių buvo surengtos ir lengvų žirgų 
greitumo bei miklumo varžybos — lenktynės, kurio- 
se dalyvaudavo geriausi ordino bei svečių žirgai su 
jaunais, lengvais jojikais iš tarnų tarpo. 

Drąsiai prie lenktynių ribos prijojo su greičiau- 
siu didžiojo magistro juodbėriu jaunas raitelis Adol- 

fas, geriausias magistro arklininkas. Jis buvo klus- 
nus tarnas, mylėjo žirgus ir gerai juos prižiūrėdavo. 
Už tai magistras leido jam dalyvauti lenktynėse. 

Trypė, žvengė žirgai, verždamiesi pirmyn. Vos 
ne vos juos išlyginę, tvarkdariai davė lenktynių pra- 
džios ženklą. Kaip iš lankų paleistos plunksnuotos 
strėlės nurūko lauku žirgai. Tiesiog kaip žaibas skrie- 
jo Adolfas. Jau iš pat pradžių jis prasiveržė į prie- 
kį, kaskart toliau užpakaly palikdamas kitus lenkty- 
niautojus. Nejausdamas žemės perskrisdavo Adolfo 
juodbėris kliūtis, įrengtas lenktynių kelyje. Iš 
džiaugsmo žibėjo Adolfo akys, smarkiai plakė širdis: 
„Greičiau pirmyn, laimėti, tik laimėti!" — tukseno 
galvoje. Štai jau netoli ir lenktynių galas, dar viena 
kliūtis ir... laimėjimas. Jojikas drąsiai paspaudė sa- 
vo juodbėrį. Lyg viesulas šoko pirmyn žirgas. Bet 
čia, prie lenktynių galo, įvyko baisi nelaimė. Šla- 
pioje žemėje paslydo žirgo koja, ir jis visu smar- 
kumu atsitrenkė į kliūtį, persivertė per galvą, savo 
jojiką išmesdamas iš balno ir visu savo svoriu pri- 
spausdamas jį prie žemės. Maža to, stodamasis žirgas 
dar kanopa sunkiai sužeidė jam krūtinę. Pakilo 
juodbėris, svyruoja, dreba ir žvalgosi, kur jo myli- 
masis jojikas. O Adolfas sukniubęs guli žemėje, po 
juo — kraujo klanas, ir jis vis kaskart labiau ple- 
čiasi. 

Subėgo tvarkdariai, tarnai. Vieni drebantį juod- 
bėrį griebė, kiti pasilenkę Adolfą kėlė. Patyrę, kad 
jis dar gyvas, nunešė į pilį, aptvarstė, paguldė. 

Susirūpino Adolfu pats didysis magistras. Gaila 
jam buvo jauno, ištikimo tarno ir gero arklininko, 
gaila visų pastangų, padėtų auklėjant Adolfą klus- 


61 


niu ir patikimu ordino vergu, gaila ir tų vilčių, ku- 
rias dėjo į jį: juk tai buvo Skomantų pilies valdovo 
Giniočio sūnus Alpas, dar vaikas atsiųstas Ragainės 
komtūro į Malburgą ir auklėjamas čia drauge su 
kitais nelaisvėje esančiais lietuvių bajorų vaikais. 

Jau šimtas mėtų su viršum tęsiasi sunkios ordi- 
no kovos su lietuviais, bet nei dideli puolimai su 
Vakarų Europos kraštų valdovais ir kilmingais rite- 
riais, nei nuolatiniai mažų „latrų“ būrių plėšikavi- 
mai nepalaužia lietuvių atsparumo. 

Jau daug toje sunkioje kovoje žuvo kryžiuočių 
ir pas juos atvykusiųjų svečių, bet nė iš vietos 
nepajudėjo ordinas. Lyg nesugriaunamas mūras stovi 
lietuviai savo žemėje ir ne tik ginasi, bet patys 
puolimais atsako. 

Negalėdamas pavergti Lietuvos ginklu, didysis 
magistras Vinrichas von Kniprodė va ir sumanė 
imti į nelaisvę kilmingų lietuvių vaikus berniukus, 
iš jų užauginti ordinui ištikimus vergus, o paskui 
juos siųsti į Lietuvą. Čia jie turėjo kelti nesantaikas, 
bauginti lietuvius karine kryžiuočių galia, skelbti 
krikščioniško tikėjimo pirmenybę, gąsdinti nesusi- 
pratėlius pagonis baisiomis pomirtinėmis pragaro 
kančiomis. 

Tokie pat uždaviniai buvo numatyti ir Adolfui. 
Sutikęs jį, magistras, pažvelgęs į ryžtingą jaunuo- 
lio veidą, jau kartais pagalvodavo, ar ne laikas būtų 
jį rengti tam žygiui, tačiau vis nuspręsdavo, kad 
dar per jaunas. Dabar labai svarbu buvo grąžinti 
Adolfui sveikatą. : 

Didysis magistras pasikvietė brolį auklėtoją ir 
įsakė jam stropiai rūpintis Adolfu. 

— Dėkite visas pastangas! Jaunuolis turi pagyti! 
Jam ne paprasto tarno ateitis yra lemta. Aukšti ir 
kilnūs ordino tikslai reikalauja šito jaunuolio svei- 
katos! 

— Išpildysiu jūsų kilnybės įsakymą! — žemai nu- 
silenkė brolis auklėtojas. 

Nelaimingojo Adolfo sveikata tikrai vertė susi- 
rūpinti. Nepaisant visų dedamų pastangų, jis ne- 
sitaisė. Nepadėjo nei atlaikytos už Adolfo sveikatą 
mišios, nei iš miesto pakviestas pagarsėjęs keliau- 
jantis vengras gydytojas, nei kitos išmėgintos prie- 
monės. Jis vis tebegulėjo be sąmonės, retkarčiais 
pradėdavo blaškytis, šaukti, į kažką tiesti rankas. 
O šaukdavo jis kažkokia svetima kalba, stengda- 
masis nuplėšti nuo krūtinės tvarsčius. Tik stiprios 
vyrų rankos galėjo išlaikyti besiblaškantį Adolią. 
O kai jis nurimdavo, tai vėl gulėdavo išblyškęs, 
nejudėdamas, lyg miręs, tik vos pastebimas širdies 
plakimas rodydavo, kad dar gyvas. 

Kaip besistengė brolis auklėtojas, Adolfas kas 
dieną darėsi silpnesnis. Jausdamas atsakomybę, be 
to, ir pats per kelerius metus pamilęs paslaugų jau- 
nuolį, brolis auklėtojas net pas burtininką astrologą 
buvo į miestą nuvykęs ir jo apie Adolfo sveikatą 
teiravosi. Astrologas iš įvairių dangaus kūnų pa- 
dėties Adolfo likimą sprendė, bet nieko negalėjo 
pasakyti, trūko šiam sprendimui reikalingų žinių: 
kada Adolfas buvo gimęs. To nei brolis auklėtojas 
nežinojo, nei žvaigždės astrologui neparodė. Nusi- 
vylęs grižo brolis auklėtojas į pilį. 

O Adolfas vis silpo... 

Kartą į susirūpinusį brolį auklėtoją kreipėsi se- 
nas krikštytas lietuvis, belaisvis Antanas, kuris pa- 
dėdavo auklėtojui slaugyti nelaimingąjį. Antanas 
visa širdimi gailėjosi jaunuolio ir visaip juo TūŪ- 
pinosi. 

— Kilnusis broli, girioje už miesto gyvena bur- 
tininkas Žaltinis. Tai jis sulaikė kraujoplūdį tarnui 
Juozui, kai šis persikirto koją. Niekas kitas nega- 
lėjo iš gyslų tekančio kraujo sustabdyti. Tai jis iš- 
gelbėjo kilniojo riterio Martyno bėrį, kai jį įgėlė 
gyvatė. Ogi tarą Mykolą, kuris maro metais buvo 
ugnine liga susirgęs ir kurį lyg šunį išvežė dar gyvą 
į girią mirti, kas išgelbėjo? Kai sugrįžo Mykolas į 
pilį, tai niekas iš pradžių ir pažinti jo nenorėjo, 
pikta dvasia palaikė. Tik šventu kryžiumi ir maldo- 
mis jis visus įtikino, kad yra tikrai stebuklingai 
pasveikęs Mykolas. Jis man pasakojo, kad girioje 
jį mirštantį burtininkas Žaltinis aptikęs ir nuo bai- 
sios ligos išgydęs. Galingas burtininkas yra senis 
Žaltinis. Leiskite, kilnusis riteri, jį pakviesti. Gal 
Adolią išgelbėtų. .. 

— Kas toks tas tavo galingasis burtininkas? — 
pasiteiravo brolis auklėtojas. 

— Kas jį žino, kai kas sako, kad prūsų palikuo- 
nis, o kai kas — kad belaisvis lietuvis, dėl senatvės 
iš vergijos paleistas. Niekas gerai jo nepažįsta. Re- 
tai kas jį mato, nes girioje visą laiką gyvena, Žinau, 
kad visi jį Žaltiniu, gyvačių karaliumi, vadina, nes 
visuomet gyvomis gyvatėmis apsikabinėjęs vaikšto. 
Gyvatės ir žalčiai jo klauso, todėl ir pramintas gy- 
vačių karaliumi. 

— Tai pagonis, šėtono tarnas, gydo pragaro jėgų 
padedamas. Gali nemirtingą krikščionio sielą pražu- 
dyti ir amžinoms pragaro kančioms pasmerkti. Tokio 
gydytojo man nereikia! — griežtai atsakė brolis auk- 
lėtojas. 

 Kilnusis broli — vėl Antanas ėmė brolį auk- 
lėtoją maldauti. — Kas jis bebūtų, esu tikras: tik jis 
vienas gali mirties patale gulinčiam Adolfui padėti! 

Prisiminęs griežtą didžiojo ordino magistro įsa- 
kymą visomis išgalėmis rūpintis sugrąžinti Adolfui 
sveikatą, kiek pasvyravęs brolis auklėtojas sutiko: 

— Gerail Pašauk tą stebukladarį, tegul gydo! 

Tylu buvo mažame Marienburgo pilies kamba- 
ryje, kur gulėjo kelinia diena neatgaudamas sąmo- 
nės Adolfas. Tą tylą retkarčiais sutrikdydavo sun- 
kus brolio auklėtojo atodūsis ar karštos maldos 
šnibždesys. Likęs vienas, brolis auklėtojas dažnai 
klaupdavosi prie stovinčio sienos nišoje kryžiaus ir 
ilgai melsdavosi, prašydamas sveikatos nelaimingam 
jaunuoliui. Šit ir dabar, išleidęs Antaną atvesti bur- 
tininko Žaltinio, jis klūpojo prieš kryžių. Pagaliau, 
pavargęs nuo ilgo klūpojimo, baigė maldą, atsisėdo 
prie jaunuolio lovos ir, giliai susimąstęs, įbedė savo 
žvilgsnį į išblyškusį jo veidą. 

Turėjo apie ką mąstyti senas vienuolis. Brolis 
auklėtojas buvo labai nuskriaustas gyvenimo. Kaip 
ir daugelis kryžiuočių ordino riterių, jis priklausė 
senai, kilmingai ir turtingai vokiečių feodalų gimi- 
nei. Tėvui mirus, visi turtai pagal tradicijas atiteko 
vyresniajam broliui, o jis, sekdamas giminės tradi- 
cijas, susiviliojo kilniu kryžiuočių ordino skelbiamu 
tikslu platinti krikščionybę pagonių lietuvių tarpe ir 
dar jaunas įstojo į ordiną. 

Vieni kryžiuočių ordino nariai buvo pašventi- 
nami kariais, kiti — vienuoliais. Tai buvo kilmin- 
gieji — riteriai. Bet ordinas turėjo ir paprastų na- 
rių — miesčionių, laisvų žemdirbių — kurie dirbo 
įvairius juodus darbus. Brolį auklėtoją neviliojo 
krikščionybės platinimas ginklu, todėl jis pasirinko 
vienuolio kelią. Bet ir čia jam nepavyko. Kiti jo 
bendraamžiai riteriai — kunigai vienuoliai — pasie- 
kė aukštų bažnytinės hierarchijos laipsnių, tapo ka- 
nauninkais, prelatais, vyskupais, jis gi iki senatvės 
liko paprastas vienuolis. Dėl to buvo kaltas švelnus, 

iš motinos paveldėtas būdas. Pažinęs ordino gyveni- 
mą, brolis auklėtojas greitai juo nusivylė ir iki šir- 
dies gelmių neapkentė tų žiaurumų, su kuriais Tite- 
riai nešė Kristaus mokslą pagonims lietuviams, ven- 
gė dalyvauti jų kruvinuose žygiuose, todėl ir liko 
paprastu vienuoliu. 

Ilgai susimąstęs sėdėjo brolis auklėtojas prie 
Adolfo lovos, peržvelgė savo gyvenimą, riterių da- 
romas lietuviams skriaudas, pagaliau jo mintys ap- 
sistojo prie ligonio: 

— Kas jis per vienas, tas belaisvis? Kur jo gim- 
tinė, tėvai? Kodėl niekas jo iki šiol neieškojo? Rū- 
pinasi jo sveikata pats didysis magistras, bet kodėl? 
Tik ne dėl to, kad jaunuolis prižiūrėjo jo arklius. 
Apie kokius svarbius ir kilnius tam jaunuoliui skiria- 
mus ordino uždavinius jis kalbėjo? 

Nerasdamas į tuos klausimus atsakymo, senas 
vienuolis giliai atsiduso ir vėl atsiklaupė prie kry- 
žiaus. 

Staiga, lyg kieno išgąsdintas, Adolfas pradėjo 
blaškytis ir gailiai šaukti: „Mama, mamyte!“ Tas 
nelaimingo jaunuolio šauksmas, veržimasis prie mo- 
tinos buvo toks graudus, kad neišlaikė vienuolio šir- 
dis, ir jis su ašaromis akyse ėmė glamonėti, meiliais 
žodžiais raminti besiblaškantį Adolfą. Veltui. Dar 
graudžiau ir garsiau sudejavo jis, griebė tvarsčius ir 
nuplėšė juos nuo savo krūtinės. Išsigandęs brolis 
auklėtojas pastvėrė Adolfo rankas, bet buvo jau per 
vėlu: iš žaizdos ėmė plūsti kraujas ir sutepė brolio 
auklėtojo rankas, besistengiančias sutvarstyti. Tuo 
metu prasivėrė durys, ir į kambarį įėjo žmogus. Jis 


lėtais, ramiais žingsniais artėjo prie lovos. Pakėlė 
akis vienuolis, pažvelgė į atėjusį ir nustebo: 

— Sanctus, sanctus, sanctus dominus dei! ! Pra- 
pulk, prasmek, tamsioji galybei Nė žingsnio toliau, 
nedrįsk artintis prie krikščionio sielos! — ėmė šaukti 
brolis auklėtojas, griebdamas kruvinom rankom kry- 
žių iš nišos.— Nė žingsnio! .. Vardan dievo tėvo, sū- 
naus ir dvasios šventos! .. 

— Tai burtininkas Žaltinis, kilnusis broli! — tarė 
Antanas, įeidamas iš paskos.— Aš jį, jūsų kilnybei 
leidus, pakviečiau Adolio gydyti! 

Žaltinis neskubėdamas nuėjo prie Adolfo lovos, 
atidengė jo krūtinę, pečius ir, pažvelgęs į krauju 
plūstančią žaizdą, lyg sustingo iš nustebimo. Sun- 
kiai sudejavo Adolfas, bandė pakelti ranką, bet ji 
tik bejėgiškai nusviro. Pro sukąstus dantis išsiveržė 
dabar jau tylūs žodžiai: „Mama, mamyte. .." Jie Žal- 
tinį tarsi pažadino iš sustingimo. Jis, greit kažką 
kuždėdamas, ištraukė iš po pažasties į drobės galą 
įvyniotus vaistus, užbėrė jų ant žaizdos ir ėmė tvaIs- 
tyti. 

Įdėmiai stebėjo vienuolis burtininko Žaltinio dar- 
bą ir jį patį. 

Žaltinis buvo jau senas žmogus, tą gerai matė 
auklėtojas, tačiau kiek jam metų, niekas negalėtų 
atspėti. Visas pražilęs, su plačia balta barzda, bet 
aukštas ir tiesus. Sudžiūvęs veidas jį dar labiau sen- 
dino, tačiau gilios jo akys spindėjo jaunatviška jėga 
ir tvirta valia. Jau vien tik iš pažiūros senasis bur- 
tininkas atrodė nepaprastas žmogus. Bet ne vien tik 


! Šventas, šventas, šventas viešpatie dieve... 


burtininko išvaizda stebino vienuolį: ant jo krūtinės 
po rudine judėjo trys gyvatės; kraipė jos galvutes, 
tarsi dairėsi po kambari. 

Nekreipdamas dėmesio į vienuolį, burtininkas 
Žaltinis vis tebekuždėjo ir tebetvarstė Adolfo žaizdą. 

Stebėdami burtininką brolis auklėtojas ir tarnas 
Antanas laukė kažko netikėto, tarsi stebuklo. Ir tik- 
rai —siebuklas įvyko. Netrukus be sąmonės gulįs 
Adolias giliai atsiduso ir, pirmą kartą po sužeidimo 
atvėręs akis, sąmoningai apsidairė. - 

— Kas esi? — ramiai lietuviškai paklausė burti- 
ninkas Adolfą. 

— Alpas! — visai netikėtai, irgi lietuviškai, silp- 
nu balsu atsakė Adolfas ir vėl užsimerkė. 

Sužibo seno burtininko akys, bet nei žodžiu, nei 
veidu neparodė jis, kad jaudinasi. Atsigręžęs į tarną 
Antaną, Žaltinis ramiai tarė: 

— Pasakyk vienuoliui, kad jaunuolis pasveiks. 
Aš gi savo patamavimą ailikau, tegul mane išlei- 
džia! 

Antanas išvertė broliui auklėtojui burtininko žo- 
džius vokiškai. 

Matydamas, kad burtininkas tikrai Adolfui pa- 
gelbėjo, ir tikėdamas, kad jis tikrai pasveiks, dėkin- 
gas brolis auklėtojas išsitraukė iš kišenės odinį kap- 
šiuką su pinigais ir atkišo jį burtininkui. 

— Nežinau, kas esi ir kieno galia nuodėmingų 
žmonių kūnus gydai, bet tikrai matau, kad esi jau- 
nuoliui pagelbėjęs, ir todėl reiškiu tau gilią padėką! 

Tarnui Antanui tuos vienuolio žodžius lietuviškai 
išvertus, burtininkas atsakė: 

— Nereikia man to per kraują ir mirtį surinkto 
aukso. Ne už auksą, ne už brangias dovanas aš tei- 
kiu pagalbą skausmus kenčiantiems, raminu liūdin- 
čius, paklydusius teisingu keliu nukreipiu! 

O kai Antanas išvertė tuos burtininko žodžius, 
jis dar pridėjo: 

— Brangiausia man dovana už tam vargšui su- 
teiktą pagalbą yra vienuolio kryžiuočio rodoma 
jam globa. Pirmą kartą per visą savo ilgą gyveni- 
mą po baltu kryžiuočio apsiaustu matau tikrą Žmo- 
gaus širdį. Tegul ir toliau ta širdis nelaimingam jau- 
nuoliui rodo meilę ir globą. Tai bus man brangiau- 
sia dovana, Teatleidžia mane kilnusis ordino brolis! 

Antano lydimas, burtininkas Žaltinis išėjo iš pi- 
lies. 


Žaizdą sutvarsčius, Adolfas pradėjo taisytis. Jis 
kasdien stiprėjo, išblyškę skruostai pamažu atgavo 
rausvumą. Dažniausiai jis miegodavo, o miegodamas 
ramiai, lengvai alsuodavo, tik kartais lūpos kažką 
tyliai, maloniai kušteldavo. 

Džiaugėsi Adolfo sveikatos pagerėjimu brolis 
auklėtojas, o senasis Antanas tai tiesiog negalėjo 
džiaugsmu tverti. 

— Matai, kilnusis broli — sakydavo jis auklėto- 
jui,— Žaltinis ėmė ir išgydė Adolfą. O, didis stebuk- 
ladarys burtininkas Žaltinis! 

— Padėti Adolfo sveikatai tai tikrai matau, kad 
padėjo, — atsakydavo vienuolis— bet kuria kaina? 
Neabejoju, kad tas senas pagonis tamsiųjų jėgų pa- 
galba žmones gydo. Šalina žmonių kūno skausmus, 

bet jų sielas amžinai pražudo. Bijau, kad ir krikš- 
čionio Adolfo sielos jis savo burtais nebūtų šėtonui 
paveržęs. Apsaugok, viešpatie, jį nuo piktųjų jėgų! 

Pirmą kartą po ilgo, ramaus miego Adolias pa- 
budęs pravėrė akis ir nustebęs ėmė dairytis po kam- 
barį. 

„Kame aš, kaip čia patekau?“ — pagalvojo jis ir 
viską prisiminė: arklių lenktynes, kritimą šokant per 
paskutiniąją kliūtį, baisų skausmą... ir staiga tarsi 
būtų nusileidusi juoda uždanga. Paskui lyg pro mig- 
las išniro keistas senis. Jis klausė, kas esąs, ir visai 
svetima kalba, o jis jam atsakęs, bet ką — niekaip 
negalėjo prisiminti, lyg vardą kokį jis tuomet se- 
niui suminėjęs. .. Tik po kurio laiko, įtempęs visą 
savo atmintį, Adolfas prisiminė: „Juk aš sakiau, 
kad esu Alpas... Taip, tikrai sakiau — Alpas! O ko- 
dėl! ne — Adolfas?" 

Keista Adoliui buvo dar ir tai, kad jis suprato 
tą senelio kalbą. 

Taip begalvojant Adolfo Alpo vaizduotėje pra- 
dėjo iškilti kažkokie keisti, seniai matyti, bet pa- 
miršti vaizdai: kažkokia rąstų pilis, miškingos kal- 
vos, upelis. Jį dažnai glamonėdavo jauna meili mo- 
teris. Buvo ir kita — senutė, kuri saugodavo, prižiū- 
rėdavo, kad kas jam neatsitiktų. Prisiminė jis ir 
kažkokius kitaip negu kryžiuočiai ir Marienburgo 
gyventojai vilkinčius vyrus, moteris. Bet ypač gyvai 
jis atsiminė nuo aukšto kalno matomas, be galo, be 
krašto plačias, amžinai žaliuojančias girias. Kokie 
ten buvo žmonės, kur jis matęs tuos vaizdus, Adolfas 

negalėjo pasakyti. Kažkoks baisus, tamsus šydas 
dengė tuos blankius atsiminimus, ir jis nepajėgė 5U- 
prasti, ar visi tie atgiję vaizdai — tikrovė, ar jis tik 
juos sapnavęs. .. 

Dažnai susimąstydavo Adolfas ir apie savo vai- 
kystę, kuri prabėgo šiuose rūmuose. Kaip jis čia 
patekęs, jaunuolis neatminė, Auklėtojas kartą jam 
sakė, kad broliai riteriai suradę jį mažą miške — 
primuštą, alkaną, vos gyvą — priglaudę, atgaivinę 
ir atsigabenę čia, į Marienburgą. Tuomet jis smar- 
kiai sirgęs. .. 

Kad sirgo ir buvo gydomas, Adolfas jau puikiai 
atminė. Pasveikęs brolio auklėtojo buvo kartu su 
keliais vaikais apgyvendintas. Kiti vaikai jau buvo 
apkrikštyti, o netrukus ir jis gavo Adolfo vardą. 

Drauge su visais vaikais Adolfas buvo Ikasdien 
į bažnyčią vedamas, vokiškai kalbėti mokomas. Tar- 
pusavy jie kalbėdavosi kažkokia kitokia kalba, bet 
būdavo už tai griežčių griežčiausiai baudžiami. „Oi, 
ar tik nebus ta pačia kalba klausęs burtininkas, kas 
esu?"— staiga toptelėjo Adolfui mintis. 

Paaugęs Adolias, kaip ir kiti vaikai, buvo ski- 
riamas įvairiems brolių riterių patarnavimams ir iš- 
Lisas dienas varinėjamas. Dažnai tekdavo ir nusikals- 
li; nesugebės tinkamai riteriui patarnauti ar nespės 
laiku jo įsakymą įvykdyti — nusikaltimas. Už tai 
tekdavo koplyčioje klūpoti ištisas valandas, o kar- 
lais į tamsų karcerį uždarydavo ar badu dieną kitą 
marindavo. Tekdavo ir rykščių paragauti, iki kraujo 
jomis nuplakdavo. Mokė riteriai vaikus būti klus- 
niais ir nusilenkti jų valiai. 

Per dienas varinėjamas, verčiamas patarnauti, 
Adolfas vakarais vos kojas bepavilkdavo ir paleis- 
tas kaip akmuo krisdavo į savo guolį. 

Taip skurstant praslinko keleri metai. .. Riteriams 
tarnaudamas, Adolfas dažniausiai gaudavo prižiūrėti 
jų arklius, ir jis taip juos pamilo, kad nenorėdavo 
iš arklidžių išeiti: valydavo, kasinėdavo, kalbindavo 
lyg žmones savo numylėtinius. Didysis ordino ma- 
gistras pastebėjo jaunuolio uolumą ir pavedė jam 
prižiūrėti savo arklius. Neapsakomai laimingas jau- 
tėsi Adolias, tapęs arklininku. Dabar ištisas dienas 
jis praleisdavo su magistro žirgais, visaip jiems mei- 
lindavosi, kalbindavo lyg draugus. Vyriausias riterių 
mokydamas jį tinkamai prižiūrėti ir jodinėti, draus- 
davo žirgams meilintis. 

— Riterių žirgai turi būti klusnūs žvėrys, o ne 
išlepinti — sakydavo jis— Negalima jiems patai- 
kauti. ž 

Adolfo prižiūrimi žirgai jį irgi pamilo ir būdavo 
jam klusnūs. Arklidėse jie nusistovėdavo, reikėdavo 
juos jodyti, ir Šneideris išleisdavo Adolfą čia su 
vienu, čia su kitu žirgu į apylinkes pasijodinėti. La- 
bai džiaugdavosi jaunuolis ta laisve ir skriedavo lyg 
paukštis per plačius žaliuojančius laukus. Prisijodi- 
nėjęs iki valios, žirgą pramankštinęs, jis vėl į pilį 
sugrįždavo. .. 

— Ak, kaip būdavo gera skristi ant žirgo, — pra- 
tarė kartą įsigalvojęs Adolfas, staiga sėsdamasis, bet, 
skausmo suremtas, vėl atsigulė. 

— Skrisi, mano sūnau. . — tarė jam auklėtojas — 
bet dabar gulėk ramiai, 

Pagaliau visiškai pasveiko Adolfas ir, atgavęs jė- 
gas, vėl kaip ir anksčiau ėmė prižiūrėti didžiojo 
magistro žirgus, jais po Marienburgo apylinkių lau- 
kus ir girias jodinėti. Bet ir dabar Adolfą domino 
senis burtininkas, jo kalba, vaizduotėje kilę atsimi- 
nimai. Jis negalėjo nurimti ir kartą paklausė An- 
tano: 

— Pasakyk, seneli, kas tasai žilabarzdis, kuris 
buvo atėjęs, kai aš sužeistas gulėjau. Brolis auklė- 
tojas sakė, kad jis mane išgydęs, bet kas jis toks — 
nepasakė. Gal žinai, kur jis gyvena? 

— Tyliau, tyliau, mielas jaunuoli —— sukuždėjo 
dairydamasis senas kryžiuočių tarnas. Pastebėjęs, 
kad arti nieko svetimo nėra, jis tęsė: — Kad nors 
kas mūsų kalbos neišgirstų. .. Net ir vardą to ste- 
bukladario uždrausta pilyje minėti. Riteriai nuspren- 
dė jį gyvą sudeginti, 

— Už ką gi jį deginti, jei jis žmonėms tik gerą 
daro? — nustebo Adolfas, 

— Daug kam gero burtininkas Žaltinis yra pada- 
ręs, tas tiesa, bet jis pagonis, ir riteriai kunigai sa- 
ko, kad žmones gydąs piktųjų jėgų padedamas. Už 
gydymą brangiai imąs: paveržiąs išgydyto žmogaus 
sielą, ją prapultin vedąs. Štai neseniai išgydė jis 
nuo karštligės pilies kalvį Šmidtą, bet pasveikęs 
Šmidtas nusigėrė ir pasikorė. Visi vienu balsu ėmė 
šaukti, kad burtininkas Žaltinis kalvį Šmidtą užbū- 
ręs ir jo sielą amžinoms pragaro kančioms pasmer- 
kęs. Krikščionio sielos pražudymu riteriai kunigai 
Žaltinį apkaltino ir nusprendė jį gyvą sudeginti, 
Knechtai po girias ir pelkes jo ieškojo, ilgai prie 
Gyvatynės pelkės, kur dažnai jį matydavo, tykojo, 

bet niekur nesurado. Patys į Gyvatynę nedrįso įženg- 
ti. Baugu: visur klampynė, pilna piktų gyvačių. Ku- 
ris laikas jo niekur nematyti, nieko apie jį ne- 
girdėti! 

— Tai, sakai, Gyvatynėje burtininkas Žaltinis 
pradingo? Ar ten jis ir gyvena? — teiravosi „Adolfas. 

— O štai ir nepastebėjau, kaip prasitariau. Taip, 
brangusis Adolfai, burtininkas Žaltinis, kuris tave iš 
numirusių prikėlė, Gyvatynės pelkėje ir gyvena. Tik 
apie tai niekam nė žodžio! Pats irgi to burtininko 
neieškok! Ž 

Užmiršti ir neieškoti Žaltinio Adolfas negalėjo. 
Nerimą keliantys praeities klausimai nuolat jį slė- 
gė. Kažkas giliai sieloje tvirtino, kad tik jis, Žaltinis, 
viską išaiškins. Užsėdęs didžiojo magistro juodbėrį, 
Adolfas tyčia sukdavo į girią prie Gyvatynės pelkės 
ir jodinėdavo jos pakraščiais, tikėdamasis sutikti 
burtininką. Bet veltui buvo jo pastangos. Kartais 
prie pelkės Alpas imdavo garsiai šaukti, bet jam 
niekas neatsiliepdavo, o balso aidai būdavo tokie 
kurtūs ir trumpi, kad atrodydavo, lyg jie patys čia 
pat, prie pelkės krašto, nuskęsta. Bandė kartą kitą 
Adolfas į pelkę bristi, po ją pasižvalgyti, bet klam- 
pynė ir gyvatės neįsileisdavo. 

— Tikras gyvatynas, ne veltui žmonės ją prami- 
nė Gyvatyne!l —iarė įširdęs, gyvačių pavarytas 
Adolfas. 

Kartą Adolfas, jodinėdamas toli girioje, anapus 
Gyvaiynės sutiko keistą seną žmogų ir nustebo, 
pamatęs, kad ant jo krūtinės juda kelios gyvatės. 

— Sveikas, Alpai! — ramiai lietuviškai tarė Adol- 
fui senis. — Seniai jau tavęs laukiu. Palik čia savo 
žirgą ir sek paskui mane! 

„Kaip keistai tas žmogus kalba! Bet ką jis man 
sako?" — galvojo papratęs vokiškai kalbėti Adolfas 
ir iš karto nesuprasdamas. Ta kalba jam buvo lyg 
kur girdėta. Tuo metu jis prisiminė, kad gyvatės 
judėjo ir ant stovėjusio prie jo lovos burtininko 
krūtinės. „Ė, juk tai seniai mano ieškomas burtinin- 
kas Žaltinis!“— staiga kažkur pasąmonėje suribėjo 
mintis, ir ji staiga užvaldė visus Adolfo smegenis. 
Nebepajėgdamas prisiminti senelio kalbos žodžių, 
jis paklausė vokiškai: 

— Kodėl mane vadini Alpu? 

Adolfo nustebimui, senelis atsakė jam gražia vo- 
kiečių kalba: 

— Tuojau viską sužinosi, mano mielas Alpai. 
Palik čia savo žirgą ir sek paskui mane! 

Paklausė Alpas senelio, pririšo girioje prie me- 
džio žirgą ir nusekė. 

Ne veltui žmonės tą baisiąją pelkę Gyvatyne bu- 
vo praminę. Klampynė juodavo nuo purvo, joje ne 
tik žmogus, bet ir maži žvėreliai patekę nuskęsdavo. 
Žolės kupstai žaliavo tik kur me kur. Kažkokiu ste- 
buklingu būdu buvo į juos įkibusios pageltonavu- 
sios mažos eglaitės. Visą pelkę dengė paslaptingas 
rūkas. Negalėdavo žmonės į ją nei vasarą, nei žiemą 
įžengti ir nežinojo, kas yra jos gilumoj. Įvairiai bu- 
vo apie ją kalbama. Vieni sakė, kad joje yra vartai 
į pragarą, kiti — kad pati pelkė esanti pragaras, kur 
tik velniai gyvena. Tačiau iš tikrųjų čia buvo tik 
gyvačių karalystė. Ištisos jų krūvos, ant kupstų su- 
sirietusios, saulutėje šildydavosi. Senas burtininkas 
brisdamas drąsiai į jų lizdus statė kojas, kai kurias 
savo krivule iš vietos kiek pastumdamas. Jos šnypš- 
tė, bet Žaltinis nekreipė jokio dėmesio. 

Ilgai burtininkas su Adolfu įvairiais vingiais bri- 
do per pelkę. Pagaliau vieta pasidarė pakilesnė, 
klampynė baigėsi, o dar kiek paėjėjus keleiviai pa- 
siekė neaukštą, krūmais apžėlusią kalvelę. Ant jos, 
krūmuose, stovėjo maža trobikė,. 4 

— Šiai mes ir atėjome!— tarė Žaltinis, praverda- 
mas duris, 

Paskui senelį į trobelę įėjo ir Adolfas, 


Stebėjosi Adolias, kurį meš vėl Alpu vadinšimė, 
kad burtininkas Žaltinis neįbrendamos pelkės sale- 
lėje, mažoj pakrypusioj lūšnelėj gyvena. Apsidai- 
1ęs joje, paklausė: 

— Ar senelis čia vienas gyveni? 

— Ne, čia turiu daug draugų. 

— Kurgi jie, seneli?— apsižvalgė Alpas. 

— Šiai šie visur su manimi drauge keliauja — 
atsakė Žaltinis, traukdamas iš po rudinės keturias 
gyvates ir paleisdamas jas asloje— O kiti netrukus 
irgi bus čia. 

Tai pasakęs Žaltinis išsitraukė iš kišenės nedide- 
lę švilpynę, atsistojo asloje ir pradėjo tyliai švilpau- 
ti. Labai nustebo Alpas, pamatęs, kad ėmė iš visų 
trobelės kampų į aslos vidų šliaužti daugybė mažų 
ir didelių gyvačių. Atšliaužusios jos sustojo ratu 
aplink burtininką ir, galvutes iškėlusios, ėmė jomis 
linguoti į švilpimo taktą. 

Žaltinis švilpavo vis garsiau ir vis greitino tem- 
pą. Gyvatės irgi ėmė dažniau galvutėmis linguoti. 
Jos tarsi šoko. Staiga aukštu spiegiančiu garsu Žal- 
tinis nutraukė švilpimą — sustingo ir gyvatės rate- 
lyje. 

— Dabar suprantu, kodėl žmonės gyvačių kara- 
liumi patį vadina!-— nustebęs ištarė Alpas.— Tikrai 
didis burtininkas esi, kad gali tuos bjaurius ir pik- 
tus šliužus valdyti! 

— Jokios nepaprastos galios tiems žmonių nie- 
kinamiems gyvūnėliams valdyti aš neturiu, juos, 
kaip ir visa kas gyva, aš tik myliu, jie ir man tuo 
pačiu aisilygina. Be to, kaipgi man tų girių ir pelkių 

gyvūnėlių nemylėti? Juk jie ilgai buvo mano mai- 
tintojai, dabar yra mano sargai ir todėl draugai. 

— Kodėl, seneli, juos maitintojais ir sargais Va- 
dini? 

— Ilgai aš su gyvatėmis po Prūsų žemę vaikš- 
čiojau, miestų aikštėse ir kaimuose tą jų šokį žmo- 
nėms rodydamas. Taip surinkdavau kiek aukų ir 
gyvenau, kartais net kuo galėdamas vargstantiems 
žmonėms padėdavau. O mano sargai jos todėl, kad 
mane nuo piktų žmonių saugo, nieko prie mano 
trobelės neprileidžia. Saugo jos mane ir miestuose, ir 
kelyje. Žino visi, kad šie mano sargai nedovanos 
mano įžeidėjui. Su gyvatėmis vaikščiodavau, žmo- 
nės ir praminė mane gyvačių karaliumi. Už tai aš 
nepykstu, ta garbė mano darbui net padeda. O da- 
bar, mano draugai, už gerą tarnybą vaišinkitės sal- 
džiu pienu! — užbaigė Žaltinis savo pasakojimą, pil- 
damas iš lauknešėlio į geldelę pieno. Šliužai pripuolę 
ėmė lakti — Mudu, jaunuoli, dabar ramiai pasikalbė- 
sime. Ar lietuviškai supranti? 

— Suprantu. .. labai mažai, .. Alpu pavadinai... 
Aš supratau... Atmenu. .. moteris. .. labai seniai... 
mažas buvau... man lietuviškai kalbėjo! — mikčio- 
damas, ieškodamas žodžių, atsakė Alpas. 

— Taip, taip,— palingavo galvą Žaltinis.— Sun- 
ku tau gimtąja kalba kalbėti, beveik visai ją pa- 
miršai, tai kol kas kalbėsime vokiškai. Greitai 
ateis laikas, kada tu vėl savo gimtąją kalbą suprasi. 
Pasakyk man, ar, be motinos, daugiau ką atmeni? 

Papasakojo Alpas, kad jis savo vaikystę buvo 
visai pamiršęs, bet po to, kai Žaltinis jį sužeistą 

gydė ir lietuviškai jo vardo paklausė, atmintyje 
pradėjo kilti kažkokie žmonės, vaizdai. Tačiau kur 
jis visa tai matė, prisiminti negalįs. 

— Seneli, pats turbūt viską žinai? Kodėl mane 
Alpu, o ne Adolfu vadini;— paklausė Alpas.— Bran- 
gusis seneli, aš jau seniai tavęs ieškau, norėdamas 
viską sužinoti. Papasakok, senelil..— ėmė vokiškai 
maldauti Žaltinį — Sakyk, kas esu? 

— Esi lietuvis, vardu Alpas. Tuo vardu tave 
dar kūdikį tėvai vadino. Ir aš tave mažą ant savo 
rankų laikydamas Alpu šaukdavau! 

— Tikrai? Aš — lietuvis? 

— Taip, lietuvis, garsios Skomantų pilies Žemai- 
tijoje valdovo Giniočio sūnus! 

— Aš — pilies valdovo kilmingo lietuvio sū- 
nus?— stebėjosi Alpas. 

— Taip, bajoro Giniočio sūnus, o ne nežinomos 
kilmės kryžiuočių vergas. Net išvaizda man savo 
tėvą, kai jis buvo tavo metų, primeni, tik mėlynas 
akis iš motinos paveldėjai. Nusivilk marškinius — 
paliepė Žaltinis Alpui, o nusivilkus vėl kalbėjo:— 
Štai šitas randas ant kairiojo peties yra likęs nuo 
žaizdos, kurią įsikiriai dar mažas būdamas su aštriu 
tėvo kalaviju. Tą žaizdą man irgi teko gydyti. Pa- 
gal tą randą aš tave pilyje, kai sužeistas buvai, 
pažinau. 

— Tai tikrai aš ne vergas, o bajoras, pilies val- 
dovas?— vis dar netikėjo Žaltinio žodžiais Alpas. 

— Taip, jaunuoli, tikrai esi ne vergas, o pilies 
valdovas, mano valdovas. Ilgai aš tavęs ieškojau, 
sužinojęs, kad gyvas likai, ir va pagaliau suradau! 

— Sakyk, mielas seneli, viską, kur mano gim- 
tinė, tėvai? Kodėl iš mažų dienų kryžiuočiams ver- 
gauju? 

— O, apie tai, jaunuoli, man teks ilgai kalbėti. 
Klausyk! Toli rytuose, už plačių girių ir pelkių, ku- 
rios nelaimingą prūsų žemę dengia, už kryžiuočių 
sargybinių pilių, yra didelis, laisvas Lietuvos kraš- 
tas. Lietuva yra tavo tėvynė. Lietuvoje tavo tėvai 
ir seneliai laisvi gyveno, laisvu lietuviu tame kraš- 
te ir patsai gimei. Atėjo sunkūs laikai. Kraugeriai 
kryžiuočiai, nelaimingųjų prūsų žemes užvaldę, ėmė 
pulti lietuvius, norėdami juos pavergti. Atkakliai 
kovojo, gindami savo laisvę, mūsų žmonės, daug 
pilių ir pilaičių jie įsirengė. Vieną tokią pilį, stiprią, 
Žemaičių krašto pasienyje tavo senelis bajoras 
Skomantas pastatė. Nuo to karto ji Skomantais ir 
vadinama; Ne kartą kryžiuočiai atvirai ir slapta pilį 
puolė, bet vis buvo atremti. Narsiai gynė ją ir tavo 
tėvelis. Bet kartą, kai buvo sudaryta taika, kry- 
žiuočiai, klastingai iš pasalų užpuolę, nužudė tavo 
tėvelį. 

— Kaip kilnūs riteriai kryžiuočiai, kurie visuo- 
met giriasi, kad duoto žodžio šventai laikosi, galė- 
jo savo pažado neištesėti?— subruzdo Alpas. 

— Taip, tikrai, klasta kryžiuočiai tavo tėvą, ba- 
jorą Giniotį, nužudė. Bet ir tai nepadėjo jiems nei 
pilies, nei Žemaičių krašto užvaldyti. Į tėvo vietą 
tavo motina stojo ir pradėjo Skomantų pilį valdyti, 
kol tu užaugsi. Pats dar mažas tada buvai, todėl 
nieko ir neatmeni. Laimingas motinos globoje augai 
ir pratinaisi ginklą valdyti. Ir štai kartą prieš de- 
šimt metų, vėlyvą rudens naktį, pro pasienio sar- 

gybas prasiveržę, kryžiuočiai užpuolė Skomantus. 
Narsiai gynėsi pilies kariai ir visi, kas tik joje bu- 
vo. Narsiai pilį gynė ir tavo motina drauge su ki- 
tomis moterimis. Nelygi buvo kova — nugalėjo 
kryžiuočiai. Pilį paėmę sudegino, visus, kas buvo li- 
kę gyvi, išžudė, 

— Kaip? Ir mano motutę kryžiuočiai nužudė?!— 
degdamas pykčiu, sušuko Alpas. 

— Taip, ir ją... o tave mažą, iš auklės rankų 
išplėšę, su savimi išsivežė, klusniu vergu išaugino! 

— Ar tikrai, mielas seneli, viskas taip buvo, 
kaip pasakoji?— vis dar ne visai tikėdamas Žaltinio 
žodžiais, paklausė Alpas. 

— Viskas, ką čia tau, mano jaunuoli, pasako- 
jau—tikra tiesa. Visa tai ir aš pats pergyvenau. 
Ne visuomet gi buvau toks bejėgis senis, ne visuo- 
met burtininku Žaltinių mane vadino. Kadaise ir aš 
buvau jaunas ir narsus karys. Daug metų kartu su 
tavo seneliu kryžiuočius mušiau, tavo tėvelį narsiu 
kariu išauklėjau ir daug kartų drauge su juo piktą 
priešą atrėmiau. Tave mažą ant rankų nešiodamas, 
tikėjausi irgi narsiu kariu išauginsiąs. Aš gi tavo tė- 
vo pilyje buvau šimtininkas, anuomet Budriu va- 
dinamas. Kartu su tavo motina tą baisiąją naktį ir 
dieną pilies gynimą tvarkiau. Ilgai drauge su ki- 
tais kovojau, bet pilin įsiveržę kryžiuočiai perkirto 
kalaviju mano šalmą, sunkiai galvą sužeidė, ir aš, 
kraujais paplūdęs, be sąmonės ant žemės parkritau. 
Kai kitą dieną atsigavau, tai iš pilies ir jos gynėjų 
tik berūkstą griuvėsiai ir krūvos lavonų buvo likę. 

Vos kojas pavilkdamas vaikščiojau aš po pi- 
lies griuvėsius ir gyvo žmogaus ieškojau. Bet nė 

vienas iš gulinčių lavonų nesujudėjo, į mano šauks- 
mą neatsakė. Jau norėjau pilį palikti, bet staiga iš- 
girdau tylų moters balsą. Tai dejavo vos gyva, sun- 
kiai sužeista senoji tavo auklė. Sutelkusi paskutines 
savo jėgas, ji man pasakė, kad pats likai gyvas ir 
esi kryžiuočių paimtas į nelaisvę. „Gelbėk Alpą, 
Budry, iš kraugerių rankų!'— tarė man senutė ir 
mirė. 

— O, aš vargšas! Kodėl tada kartu su visais pi- 
lyje nežuvau? Nebūtų kryžiuočiai manęs vergu pa- 
vertę!-— su ašaromis akyse krimtosi Alpas. 

— Nori žinot, kodėl kryžiuočiai paties vietoje 
nenužudė? Todėl, kad galėtų po kiek metų didžiuo- 
tis, jog kilmingas lietuvis apkrikštytas, jų išauklėtas 
klusniu vergu ir tapęs savo tautos išdaviku! 

— Niekuomet savo tautos išdaviku nebūsiu! — 
tvirtai pareiškė Alpas. 

— Tų žodžių iš tavęs, mano sūnau, ir laukiau. 
Neapsirikau, kad, sužinojęs, jog esi gyvas, į ilgą 
kelionę tavęs ieškoti po kryžiuočių pilis išsirengiau. 
Buvau Ragainėje, Tilžėje, Įsrutyje, Karaliaučiuje; 
buvau ir kitose pilyse, kur tik girdėjau, kad lietu- 
vių belaisvių esama. Jau treti metai; kaip aš čia 
prie Marienburgo pilies gyvenu. Kaip ir kitur, taip 
ir čia apie tave daug teiravausi, bet niekas nieko 
apie Skomantų Alpą pasakyti negalėjo. Laimė, kad 
tave, sužeistą lankydamas, iš rando kairiajam pety- 
je pažinau. Seniai aš tavęs, mano vaikeli, laukiu. 
Žinodamas, kad didžiojo magistro žirgu jodinėji, ti- 
kėjausi kur nors girioje sutikti. Į miestą ir pilį nueiti 
negaliu: kryžiuočiai pasmerkė mane gyvą sudeginti. 

— Žinau net ir už ką, brangus seneli! 

— Ir tu jau žinai? — su šypsena paklausė Žaltinis 
Budrys.— O iš ko apie tai sužinojai? 

— Senas kryžiuočių tarnas Antanas man pasakė, 
kai jo teiravausi, kur galėčiau tave, seneli, pamatyti. 
Jis liepė paties neieškoti... 

— Tai kodėl ieškojai? 

— Rūpėjo viską sužinoti apie savo praeitį. Jau- 
čiau, kad tik tu gali man apie ją papasakoti. Gud- 
rūs kryžiuočiai, norėjo jie iš manęs klusnų vergą 
išauginti. Bet dabar tas jiems nepavyks... Bėkim, 
seneli, į Lietuvą. Žirgų aš parūpinsiu. 

— Teisingai kalbi, brangus Alpai. Grįšime į Lie- 
tuvą! Tačiau kol kas neskubėk, reikia būti labai 
atsargiam. Pats žinai, kaip griežtai saugo kryžiuo- 
čiai savo vergus pilyje. O juk ties Prūsų žemės 
siena ir ant kelių — sargybos. Sunki bausmė laukia 
sugautų pabėgėlių. Tamsūs mūriniai kryžiuočių 
požemiai tokių nelaimingųjų kalinių grūste prigrūs- 
ti. Būk kantrus, mano mielas Alpai, ir toliau dėkis 
ištikimai tarnaująs kryžiuočiams. Netrukus ateis lai- 
kas į laisvę išskristi! Tik nieku jiems neišsiduok, 

— Bet ir tavęs, brangus seneli, aš čia nepaliksiu. 
Drauge į tėvynę keliausime. 

— Ne, mano mielas Alpai! Nors ir suradau ta- 
ve, nors ir atgaivinau tavyje lietuvio širdį, bet kol 
kas drauge į Lietuvą keliauti negalėsiu. Čia, Gyva- 
tynėje, gyvendamas aš tėvynei tarnauju, kryžiuočių 
sumanymus ir pasirengimus seku, į Lietuvą pranešu. 

— Bet, seneli, juk nei į pilį, nei į miestą negali 
eiti? .. Kaip tatai atlieki? 

— Man ir nereikia ten vaikščioti. Aš ir čia gy- 
vendamas žinau, kas pilyje darosi. 

— Kokiu būdu? 

— Kryčiuočių tarnų tarpe yra belaisvių lietuvių, 
kurie, jei ką sužino, man į Gyvatynę praneša, o aš 
tas žinias į Lietuvą slapta siunčiu, 

— Kad Antanas lietuvis, žinau. O kas kiti? 

— Yra ir daugiau, bet prašau tavęs, Alpai, ne- 
ieškok jų. Tatai ir jiems, ir tau pavojinga. Kai rei- 
kės, jie patį ir pats juos pažinsi. O kol kas būk 
klusnus. ., 

Nusiminė „Alpas, išgirdęs senojo Budrio patarimą 
pilyje likti ir klusniai kryžiuočiams tarnauti. Ilgus 
metus slopintas tėvų žemės ir laisvės ilgesys dabar 
veržte veržėsi iš jo širdies, norėjosi tučtuojau pa- 
kilus bėgti į Lietuvą. Kiek patylėjęs, jis tarė: 

— Brangus seneli, jei negalima tuojau grįžti į tė- 
vynę, tai prašau papasakok apie ją. Aš taip noriu 
viską žinoti! i 

Plačiai papasakojo Žaltinis jam. apie Lietuvą, 
apie Žemaitiją, kur buvo jo tėvų pilis. Papasakojo 
ir apie Trakus, kur gyvena Lietuvos valdovas, Ge- 
dimino sūnus kunigaikštis Kęstutis, jau tiek metų 
atremiąs piktų kryžiuočių antpuolius. 

— Matyt, įkyrėjo kryžiuočiams Kęstutis: dažnai 
tenka girdėti su pykčiu minimą jo vardą: Kinstud, 
Kinstud!— pastebėjo Alpas. 

— Taigi, tikrai kryžiuočiai neapkenčia ne tik 
Kęstučio vardo, bet ir jo paties. Kiek kartų sten- 
gėsi jį kovoje nužudyti ar klasta sugauti! Mat Kęs- 
tutis ne tik jiems priešinasi, dažnai kerštaudamas 
pats su savo kariauna įsiveržia į Prūsus ir sunaiki- 
na kryžiuočių pilis. Štai neseniai didysis ordino 
magistras pakvietė Kęstutį sudaryti taikos paliau- 

bas. Su nedideliu būriu karių Kęsiutis per girią 
į Tomaševos pilį jojo. Staiga skersai kelią su strėle 
šone prabėgo tauras. „Vadinasi, ten, iš kur tas tau- 
ras atbėgo, yra ginkluotų žmonių, o jų, atrodo, ne- 
turėtų būti. Ar tik kryžiuočiai mums nėra surengę 
pasalos?— mąstė Kęstutis.— Gerai, kol jie mūsų kaip 
zuikių į spąstus nesugavo, mes patys juos pabaidy- 
sim!“ Puolė jis su savo kariais ta kryptimi ir tikrai 
ten aptiko kryžiuočių surengtą pasalą. Nedaug kry- 
žiuočių iš tos pasalos paspruko, o mūsiškiai sėdo 
ant pagrobtų iš kryžiuočių žirgų ir nuvyko į susi- 
tikimo vietą. Sužiuro kryžiuočiai, kad Kęstutis su 
savo kariauna ant jų žirgų atjoja, ir sako: „Juk tai 
mūsų žirgai?“ — „Taip, jūsų, — atsakė jiems Kęstu- 
tis— Ką darysi, dabar tokie laikai, kad savaisiais 
iš namų išjoji, o krašto šeimininkų žirgais kelionę 
baigi, turi jų „mandagiu“ patarnavimų naudotis!" 
Nutilo susigėdę kryžiuočiai, neturi ką sakyti. ! Taigi, 
myli žmonės, o ypač žemaičiai, Kęstutį. Ir tavo tė- 
velis jį mylėjo, ne kartą valdovas lankėsi Skoman- 
tuose. 

— Labai norėčiau Kęstučio vadovaujamas su 
kryžiuočiais kovoti!— pasakė Alpas. 

— Kovosi, mano mielas Alpai, kovosi, tik pa- 
kentėk. Būk ištvermingas ir ramus. Nieko niekam 
nepasakok, ką iš manęs girdėjai. Būk ir toliau pa- 
slaugus kryžiuočiams. O dabar baigsime. Laikas 
jau tau į pilį grįžti. Štai jau saulė žemai, o kelias 
tolimas. Eime, aš tave per pelkę išvesiu! 


" Tą įvykį aprašo kryžiuočių metraščiai. 

arų kouų, ikarstpje 


Praėjo dešimt metų nuo to laiko, kai Skomantų 


Alpas kryžiuočių buvo paimtas į nelaisvę, pakrikš- 


tytas Adolfo vardu ir auginamas Marienburgo pi- 
lyje. Daug pergyveno per tą trumpą laikotarpį Lie- 
tuva. Kovos su kryžiuočiais ne tik nenurimo, bet net 


dar labiau paaštrėjo ir šiam dešimtmety buvo itin | 


atkaklios. 
Kryžiuočiai ne vien karo žygiais, bet ir per tar- 
pininkus bandė paveikti lietuvius ir priversti juos 
priimti krikštą. Gudrus kunigaikštis Kęstutis greitai 
suprasdavo, kokia yra tikroji kryžiuočių ir jų tar- 
pininkų gražių pasiūlymų prasmė, ir jokiom jų vi- 
lionėm nesusigundydavo. Tad kryžiuočiams nieko 


kito nelikdavo, kaip tik vėl bandyti jėga pavergti 


Lietuvą. Tai buvo aukščiausios kryžiuočių ordino 
didybės ir karinės galybės laikotarpis. 

Ne vien tik sunkios kovos vargino tuomet lie- 
tuvius. Nemaža ir kitų nelaimių tekdavo jiems per- 
gyventi: čia užeidavo baisus maras ir daug žmonių 
išskindavo, čia įširdusi gamta iškrėsdavo kokį pokš- 
tą, sunaikindavo gausų derlių. 

Štai svarbesnieji tų kelių metų įvykiai, 


1352-ji metai. Siebini 1351-jų metų žiemą il- 
gai danguje naktimis žibančią kometą, visuose kraš- 
tuose buvo laukiama visokių nelaimių ir net greito 
pasaulio galo. Deja, pasaulio galas neatėjo nei tais 
pačiais, nei sekančiais metais, nei vėliau. Bet ne- 
laimių tai žmonėms teko pergyventi, tik, žinoma, 
kometa čia buvo nieku dėta. 


90 


Kelerius metus siautęs Europoje maras 1352-siais 
metais pasiekė ir Lieiuvą. Daug žmonių tuomet !a 
baisia liga mirė. Niekuomet dar žmonės nebuvo mū- 
ię tokio siaubingo maro. Liga prasidėdavo baisiu 
viso kūno sąnarių skausmu ir dideliu karščiu, Visūs 
kūnas apsidengdavo didelėmis, kraujuojančiomis VO- 
timis, žmonės imdavo nel vemti kraujais. Dėl io 
marą dažnai net raudone ar ugnialige imia vadinti. 

Maras buvo labai užkrečiama liga ir greitai pli- 
to. Susirgęs žmogus jau po kelių valandų mirdavo 
baisiose kančiose. Kai kas bandė nuo tos klaikios 
ligos gydytis: įkaitinta geležimi išdegindavo pūliuo- 
jančias votis. Bet menkai tepadėdavo toji priemonė, 
o ir naudotis ja reias tesiryžo. Dauguma susirgusių 
kantriai laukdavo mirties. Neturint ligai sustabdyti 
priemonių, ji vis toliau plisdavo, išmirdavo ne tik 
ištisi kaimai, bet kariais ir miesiai. Susirgus tė- 
vams, vaikams ar kam iš namiškių, sveikieji išsi- 
gandę viską palikdavo ir bėgdavo slėptis į girias. 
Daug mirusiųjų likdavo savo trobesiuose nelaidoti. 
Maru mirusiems būdavo net aiskiros' kapinės. Dar 
ir dabar prie daugelio mūsų kaimų yra užsilikę ma- 
ži, seniai apleisti ir dažnai visai sunykę maro ka- 
pai. Dažniausiai maru mirusių žmonių trobos būda- 
vo sudeginamos drauge su lavonais, bet kur nuoša- 
liau, tai lavonai ilgus metus trobose išgulėdavo. 
Klaiku būdavo aptikti tokią trobą su mirusių Žino- 
nių griaučiais. 

Nors tais metais maras ir kryžiuočių daug išsky- 
nė, bet jie vis iebepuolė Lietuvą. Sulaukęs garbingų 
svečių (Niurnbergo burmistro, Hetingeno graio Ir 
daugelio kitų kilmingų riterių), didysis oidino md- 

gistras jų malonumui surengė eilinį žygį į Lietuvą. 
Pavasario pradžioj stipri kryžiuočių rinktinė užpuolė 
Žemaitiją ir nuteriojo Gaižuvos, Ariogalos, Raseinių 
ir Viduklės apylinkes. 

Sužinoję apie kryžiuočių puolimą, Kęstučio vado- 
vaujami lietuviai pastojo jiems kelią. Nepasitikėda- 
mi savo jėgomis, kryžiuočiai visaip stengėsi išveng- 
ti kautynių. Tas manevravimas juos labai išvargino. 
Daug kryžiuočių žuvo, daug išvargusių arklių nu- 
dvėsė. Likusieji, griūdami iš nuovargio, į Ragainę 
sugrįžo. 

1353-siais meidis žmones labai iškamavo 
gamtos keistenybės. Tais metais pavasaris buvo 1a- 
bai ankstyvas. Jau kovo viduryje pražydo medžiai, 
buvo pasėti javai. O gegužės mėnesio pabaigoj daug 
prisnigo, užėjo dideli šalčiai. Visą savaitę buvo tik- 
Ia žiema, Susirūpino žmonės, laukė badmečio. Po 
savaitės oras siaiga alšilo, sniegas ūmai ištirpo, at- 
sigavo javai, ir žemdirbiai sulaukė gero derliaus. 

Tais metais dar vasario mėnesį Kęstutis su savo 
sūnum Patriku ir su lietuvių, o Algirdas su lietuvių 
bei rusų kariais įsiveržė į Prūsus. Čia, pasidalinę 
į keturias rinktines, jie nuteriojo plačias sritis, Iš- 
vaikę kryžiuočius, lietuviai paėmė daug grobio ir 
belaisvių. Grįžtant Patrikui su grobiu ir belaisviais iš 
Kuršių pamario, jį netikėtai užpuolė Ragainės pi- 
lies komtūras. Patrikas buvo priverstas palikti be- 
laisvius bei grobį ir trauktis kilu keliu. Kryžiuočių 
persekiojamas, Patrikas su savo raiteliais pateko į 
neužšalusias pelkes. Čia žuvo daug lietuvių arklių, 
o keliantis per Daimos upę, įlūžo ledas ir paskendo 
nemaža karių. Buvo beskęstųs ir Patrikas, bet jį iš- 

gelbėjo riteris Heningas Šindekopias ir paėmė į ne- 
laisvę. Po kurio laiko Patrikas buvo iškeistas į lie- 
tuvių nelaisvėje laikomus riterius. 

Grįžtant iš nelaisvės, Veluvos pilyje Patrikas su 
būreliu paleistų belaisvių lietuvių buvo atvestūs 
į pilies aikštę stebėti, kaip bus kankinamas vienas 
garbingas lietuvių karo vadas. Kryžiuočių metrašti- 
ninkai nepasakė nei jo vardo, nei kuo jis nusikalięs. 
Viešai kankindami, jie, matyt, norėjo įbauginti lie- 
tuvius, bet didvyriška seno kario mirtis tik dar di- 
desnę neapykantą sukėlė, dar stipresnį kerštą 
įžiebė lietuvių širdyse. 

Keikdamiesi ir baisiai rėkdami visaip kankino 
budeliai nelaimingąjį belaisvį. Tylėjo šiurpo apimta 
minia. Tylėjo ir kankinys. Nei žodžio, nei dejonės 
per visą kankinimo laiką nepasigirdo iš jo lūpų. 
Tas jo ramumas ir aiškiai rodoma panieka siutino 
kryžiuočius. Norėdami palaužti kankinio valią ir 
priversti jį sudejuoli, budeliai ėmėsi baisiausio kan- 
kinimo: prapjovė belaisviui pilvą, ištraukė žarnos 
galą, prikalė jį prie kankinimo stulpo ir, badydami 
savo auką ietimis, degindami deglais, ėmė varyti 
aplink stulpą, vynioti ant jo kankinio žarnas, 

Nepalaužė narsaus kario ir las baisus kankini- 
mas. Įiempęs paskutines savo jėgas, klupdamas jis 
žingsniavo aplink stulpą. 

Gili tyla viešpatavo sustingusioje nuo šiurpo mi- 
nioje. Tik retas galėjo stebėti tų baisųjį kankinimą. 
Daugelis gi, vos besilaikydami ant kojų, užsimerkė. 
Vos neplyšo iš skausmo Patriko ir kiltų lietuvių šir- 
dys, matant savo kario kančias. Jie degė baisia ne- 
apykanta ir kerštu priešams, bet nei išlaisvinti savo 

draugo, nei kuo nors jam padėti negalėjo, stovėjo 
beginkliai, apsupti sargybos. 

O karys vis dar lėtai sukosi aplink stulpą, vis 
dar vyniojo ant jo savo žarnas. Tas jo ramumas ir 
šaliumas, su kuriuo jis sutiko mirtį, paveikė paga- 
liau ir pačius budelius: nuleidę ietis ir deglus, jie 
liovėsi varyti didvyrį, suglumę, nepratardami nė žo- 
džio, stebėjo savo auką. Dar vienas žingsnis... kri- 
to nelaimingasis ir, žodžio neprataręs, mirė. 

Klaikiai suspiegė sustingusioje minioje moteriš- 
kė, dusliai suaimanavo jai atsiliepdama minia. Ra- 
mūs, tarsi suakmenėję, stovėjo tik lietuviai, didžiuo- 
damiesi savo kovų draugo ištverme. Giliai savo 
širdyse jie prisiekė kovoti ir atkeršyti priešams už 
savo draugo kančias !. 

Senam karžygiui mirus, Patrikas paprašė kry- 
žiuočių leidimo palaidoti jį pagal lietuvių paprotį. 
„Kryžiuočiams leidus, Patrikas įsakė sukrauti didelį 
laužą ir ant jo sudegino karžygio lavoną. Surinkę 
kiek sudegusių kaulų ir pelenų, kovos draugai atsi- 
vežė į tėvynę ir su didžiausia pagarba palaidojo 
juos tėvų žemėje. 

1354-siais metais vasario mėnesį lietuviai 
ir rusai, Kęsiučio ir Algirdo vadovaujami, toli įsi- 
veržė į Prūsus. Nei Marienburgo apylinkes buvo 
tuomet pasiekę raitų lietuvių būriai. Nepasirengę 
kovai kryžiuočiai sėdėjo užsidarę savo pilyse. Tik 
Varmijos vyskupas surinko kariuomenę, vadovauja- 
mą riterių Henriko Obarto ir Indriko Kranichsfeldo, 
ir pasiuntė ją prieš lietuvius. Kryžiuočiai pradėjo 

! Tokius lietuvių kankinimus kryžiuočių metraštininkai mini 
keletą kartų. 

juos, grįžtančius namo, vytis, bet Kęstutis su savo 
kariais manevruodamas priešą apsupo. Atršioje ko- 
voje žuvo daug kryžiuočių, 0 dūr daugiau, drauge 
su vadais, pateko į nelaisvę. Tik maža jų dalis pasi- 
traukė iš tų kautynių. Atsipeikėję kryžiuočiai su- 
rinko dar daugiau kariuomenės ir vėl puolė lietu- 
vius. Matydami, kad prieš naujas kryžiuočių jėgas 
išsilaikyti negalės, lietuviai, palikę belaisvius ir su- 
žeistuosius, paspruko. 

Vasara praėjo ramiai, bet tų pati metų žiemos 
pradžioj Kęstutis su Algirdu užpuolė Prūsų Sambi- 
jos sritį ir, niekieno nesulaikyti, pasiekė Varten- 
burgo pilies apylinkes. Paėmę daug grobio, kryžiuo- 
čių netrukdomi, jie laimingai sugrįžo į namus, 

Matydami, kad vien savo jėgomis ne lik Lieiuvos 
neužkariaus, bet vargu ar beišsilaikys ir savo mūro | 
pilyse, kryžiuočiai vėl kreipėsi į popiežių ir vakarų 
kraštų valdovus, prašydami pagalbos. 

1355-5iais metais, popiežiaus Klemento VI 
raginami ir laiminami, kryžiuočiams į pagalbą al- 
vyko įvairių kraštų riteriai. Dar vasario mėnesį OI- 
dino maršalo Zigirido Dohenieldo vadovaujamį kry- 
žiuočiai puolė Vaikuškių, Medininkų (Varnių) ir 
Ariogalos sritis Žemaitijoje. Nuterioję šias sritis, 
išžudę senius ir kūdikius, jaunus paėmę į nelaisvę, 
kryžiuočiai traukėsi aigal. Besitraukiant jie buvo lie- 
tuvių sulaikyti, karo grobis atimias, ir užpuolė jai 
vos beišnešė sveikas kojas. 

Mažai ką laimėjo kryžiuočiai, puldami Žemaitiją 
ir vasaros laiku. Pasienio sargybinių perspėti, gy- 
ventojai išsislapstė giriose ir pelkėse. 

Žiemai atėjus, kryžiuočiai vėl rengėsi pulti Lie- 
tuvą. Į Ragainės pilį iš įvairių vietų buvo renkama 
kariuomenė ir įvairios alsargos. Bei per Kalėdas 
kilo didelis gaisras ir visiškai sunaikino Ragainės 
pilį bei visas žygiui parengtas maisto ir pašaro al- 
sargas. Pasinaudoję gaisro metu kilusia suirute, pū- 
bėgo daug pilyje buvusių lietuvių belaisvių. 

Svarbus aisparos punktas Lietuvos pasienyje bu- 
vo kryžiuočiams Ragainės pilis, todėl 1356 metų pa- 
+asarį jie pradėjo pilį atstalyti. Per sekmines pilyje 
vėl kilo gaisras ir vėl viską sunaikino, Bet ir po 
antrojo gaisro kryžiuočiai ėmėsi atsiatymo darbų. 
Jų prižiūrėti į Ragainę buvo atvykęs pats didysis 
ordino magistras Vinrichas von Kniprodė. Apžiūri- 
nėdamas atstaiomą pilį, didysis magisiras nukrito 
nuo pasiolių ir susilaužė koją. Ilgai po tos nelaimės 
didysis magisiras sirgo, bet ir pasveikęs visą amžių 
šlubavo. 

1356-siais metais sausio mėnesį, sužinoję iš 
žvalgų, kad kryžiuočiai rengia puolimą, lietuviai, 
Kęstučio, Algirdo ir Patriko vadovaujami, sumanė 
jiems sutrukdyti ir patys puolė Alenšteino ir Gulšta- 
to sritis Prūsuose. Jas nuterioję, surinko didelį gro- 
bį. Tas lietuvių žygis buvo toks drąsus ir laip gerai 
organizuotas, kad kryžiuočiai net neišdrįso eiti iš 
pilių lietuvių persekioti. Niekieno netrukdomi, lie- 
tuviai naikino vienuolynus, bažnyčias ir kaimus. 
Šiam žygiui pavykus, lietuviai ragino ir prūsus sU- 
kilti prieš kryžiuočius, bet jie daugiausia buvo jau 
nutautinii, nevieningi ir nepajėgė sukilti prieš pa- 
vergėjus. 

Tais pačiais metais popiežiaus paskatinias Lenki- 
jos karalius Kazimieras irgi sumanė rengti kryžiaus 
žygį prieš lietuvius. Jis pasikvietė talkon septynis 
totorių chanus su ordomis. Kvietė prie to žygio pri- 
sidėti ir kryžiuočius. Tačiau didysis magistras, suži- 
nojęs, kad tame kryžiaus žygyje dalyvaus ir toto- 
riai, atsisakė: norėjo išvengti pajuokos. Kryžiuo- 
čiams atsisakius, ir lenkai gėdinosi drauge su tolo- 
riais rengti kryžiaus žygį. Taip karaliaus Kazimiero 
sumanymas neįvyko. 

1357) i metai. Nepavykus surengti kryžiaus 
žygį, Lenkijos karalius Kazimieras pradėjo derybas 
su Ketučiu dėl lietuvių krikšto. Nežiūrint to, kad 
net buvo grasinama karu, Kęstutis Kazimiero pasiū- 
lymo nepriėmė. Savo sumanymą vykdydamas, Ka- 
zimieras per popiežių pareikalavo rengiamam kry- 
žiaus žygiui kryžiuočių pagalbos. Popiežiaus para- 
ginti, kryžiuočiai sutiko dalyvauti šiame kryžiaus 
žygyje. Be to, popiežiaus įsakymu dvasininkai iš 
sakyklų bažnyčiose kvietė prisidėti ir kitų kraštų 
kilminguosius riterius bei paprastus karius. Paklau- 
sę. to kvietimo, dar 1357 metų pradžioj pas kry- 
žiuočius atvyko daug Vokietijos, Prancūzijos, Ang- 
lijos, Škotijos ir kitų kraštų riterių su dideliais ka- 
riuomenės būriais. 

Kilus nesantaikai su kryžiuočiais, Kazimieras ia- 
me žygyje nedalyvavo, o kryžiuočiai, patyrusio karo 
vado, ordino maršalo Dohenieldo, vadovaujami, su- 
rinko visas savo jėgas Ragainėje. Iš čia Mituvos 
krantu nužygiavo į Raseinių sritį ir ją labai nuterio- 

jo. Po to pasuko į pietus, į Bisėnos! ir Veliuonos 
sritis. Panemunėje, priešais Veliuoną, kryžiuočiai 
įsirengė stovyklą ir, palikę joje su 150 vyrų sar- 
gyba savo grobį bei aisargas, puolė kitas Žemaiti- 
jos sritis. Tuo pasinaudodami lieiuviai užpuolė sio- 
vyklą, išžudė sargybinius ir paėmė visas joje buvu- 
sias atsargas. Kryžiuočiai, likę be maisto ir pašaro, 
turėjo skubiai trauktis atgal. Tam žygiui nepavy- 
kus, kryžiuočiai norėjo kiek atsigauti ir sudarė tai- 
ką su lietuviais keleriems metams. 

1358-ji ir 1359-j)i metai buvo taikos metai, 
Šiuo metu Vokietijos imperatorius Karolis IV siūlė 
lietuviams priimti krikštą, bet jie nesutiko. 

1360-siais metais Lietuvoje vėl siautėjo 
maras. Jis vėl išskynė daug žmonių. O rugpjūčio 
mėnesį ūžavo didelės audros; jos pridarė nuostolių, 

Tais metais anksti pavasarį kryžiuočiai puolė Ve- 
liuonos sritį, bet jiems nepavyko. 

Apie sekmines didysis ordino magistras atvyko 
į Ragainę ir čia pradėjo tvarkyti ordino žemių gy- 
nimą. Dešiniajame Nemuno krante, netoli Ragai- 
nės, buvo pastatyta Neuhauso, o prie Kuršių marių, 
ties Rusne, Vindenburgo pilys. 

Tais metais Klaipėdos pilyje kilo didelis gaisras 
ir labai ją sunaikino. Daug darbo padėta ją atsta- 
tant. 

Rudenį pas ordiną vėl suvažiavo kilmingi riteriai 
iš įvairių krašių. Ta proga buvo surengias žygis 
į Veliuoną. Priartėjus kryžiuočiams prie Veliuonos, 
juos netikėtai užpuolė lietuviai ir labai sumušė. 


* Seredžius. Čia buvo lietuvių pilis, kurią kryžiuočiai vadi- 
no Bisen, Nuo šios pilies yra likęs ir didingas piliakalnis, 

"Taip be pertraukos tęsėsi kryžiuočių — lietuvių 
karas. 

Kai nei kryžiuočių pastangos, nei Lenkijos kara- 
liaus Kazimiero, nei Vokietijos imperatoriaus Karo- 
lio TV derybos dėl lietuvių krikšto nepavyko, tai 
ir kryžiuočiai, ir lietuviai vėl pradėjo rengtis di- 
desniems karo žygiams. Kryžiuočiai norėjo paga- 
liau baigti įkyrėjusį karą, vienu galingu smūgiu 
galutinai pavergti Lietuvą, o lietuviai — apginti savo 
kraštą ir laisvę. Tuos vienų ir kitų pasirengimus 
pagreitino lietuviams nepaprastai reikšmingas įvykis. 


K m - Ž 


= pilies požemyje 4 


Keletą kartų aplankė Alpas Gyvatynėje burtinin- 
ką Žaltinį — Skomantų pilies šimtininką Budrį. Pa- 
rodė jam senukas slaptą brastą per pelkės klampy- 
nę. Ją daugiau kaip prieš šimtą metų buvo įrengę 
prūsai, kovodami su įsibrovėliais kryžiuočiais už sa- 
vo laisvę. Pelkės saloje jie slėpdavo savo vaikus ir 
moteris. Gudriai buvo įrengta toji slapta brasta per 
pelkę: visa paslėpta klampynėje, vingiuota, su klai- 
dinančiomis atšakomis. Vietomis atrodydavo, kad 
jau brasta baigėsi, tačiau kur nors, įsidėmėtinoje 
vietoje, atšaka eidavo į šoną, jungdavosi su toli- 
mesne brastos tąsa ir vingiuodavo lyg tikras labirin- 
tas. Tik gerai žinantis visas jos paslaptis galėjo lai- 
mingai pasiekti pelkės viduryje esančią salelę su 
Budrio trobike, o nežinantieji jos arba visai nesu- 
rasdavo, arba suradę netoli tenueidavo, klampynėj 
nugarmėdavo. 

Sužinojęs visas Gyvatynės brastos paslaptis, Al- 
pas palikdavo kur girioje paslėpęs žirgą ir ištisas 
valandas viešėdavo pas senąjį Budrį. Besikalbėda- 
mas su juo, jaunuolis pamažu pradėjo ir gimtąją 
kalbą prisiminti, o jo širdyje ėmė vis kaitriau lieps- 
noti meilė tėvynei ir saviesiems. Jis kaskart vis 
aštriau neapkentė savo skriaudėjų, vis labiau troško 
jiems atkeršyti. Kiekvieną kartą Alpas maldaudavo 
Budrį greičiau bėgti į Lietuvą. Ramino senukas 
jaunuolį, vis dar liepė palaukti, nes turįs svarbių 
reikalų ir dar negalįs savo salelės apleisti. Nuolat 
jis sakydavo Alpui, kad būtų kantrus, kad neišduotų 
nei elgesiu, nei kalba, nei veido išraiška kryžiuo- 
čiams savo neapykantos. 

Nors ir klausė Alpas Budrio patarimų, nors vai- 
dino klusnų vergą, bet tas jam kaskart sunkiau 
bepavykdavo. Iš pažiūros jis stropiai vykdė visus 
riterių įsakymus, bet jo širdyje kaskart didesnis 
priešiškumas liepsnojo. Tokie vidiniai Alpo išgy- 
venimai nepraėjo be pėdsakų. Kryžiuočiai ėmė pa- 
stebėti, kad jų tarnas jau nebe toks mandagus, kaip 
anksčiau, o kartais net šiurkštus. Pradėjo jį plūsti. 
Keletą kartų ir brolis auklėtojas Alpą barė, ragino 
neprarasti klusnumo ir nuolankumo dorybės. Bet tie 
barimai jo nepaveikė: Alpas gerbė auklėtoją už ge- 
rą širdį, bet kaip kryžiuočio jo neapkentė, 

Pagaliau trūko Alpo kantrybė. Kartą arklidžių 
prižiūrėtojas, storulis ritmeisteris Šneideris, pamatęs 
Alpą, glamonėjantį didžiojo magistro žirgus, priėjo 
artyn ir suriko: 

— Kiek kartų tau sakiau, kad to meilikavimosi 
su riterių žirgais nebūtų! Riterių kovos žirgai žvėrys 
turi būti! 

— Tai gal panašūs į riterius?— pro dantis iško- 
šė supykęs Alpas. 

— Ką? Panašūs į riterius?.. Tai riteriai tau žvė- 
rys?— išsprogino akis įtūžęs Šneideris. 

— Yra ir žvėrių — ramiai atkirto Alpas. 

— Kaip drįsti taip kalbėti, verge!?— šoko prie jo 
kumščius sugniaužęs Šneideris. 

Alpas spėjo šmurkštelti pro arklio kaklą į kitą 
pusę, ir iškeltas vokiečio kumštis pakibo ore. Įnir- 
šęs jaunuolis pamatė čia pat įbestą šakę, greit ją 
ištraukė ir užsimojo, laukdamas naujo antpuolio. 

— Ei, žmonės, tarnai, ge-elbė-ėkit!— sukliko ne- 
savu balsu išsigandęs vokietis. 

Į tą šauksmą tučtuojau atbėgo keli arklininkai. 
Supykęs vokietis liepė jiems atimti iš Alpo šakę ir 
vesti pas magistrą, bet šie, matydami jo pyktį, ne- 
drįso artintis. 

— Nelieskitel-— ramiai tarė jiems Alpas.— Pats 
eisiu pas didįjį magistrą. Užteks šitam žvėriui ver- 
gauti! parodė į Šneiderį. 

Išklausęs ritmeisterio skundą, didysis magistras 
įsakė Alpą uždaryti į požemį ir laikyti prirakintą 
prie sienos. 

Ne kartą pro kampinį bokštą pracidamas Alpas 
buvo girdėjęs po juo duslius dejavimus, Žinojo jis, 
kad čia, po tuo bokštu, tamsiame požemy yra daug 
kalinių. Kas jie, Alpas nežinojo, nes arčiau prieiti 
neleisdavo sargyba, Dabar, pats į tuos požemius pa- 
tekęs, Alpas stengėsi juose ką nors įžiūrėti, bet tam- 
soje nieko nesimatė, tik girdėjosi grandinių žvan- 
gesys, dejonės, o retkarčiais ir vienas kitas tylus 
kalinių žodis. 

— Štai dar vienas nelaimingasis|— kažkas netoli 
prakalbėjo lietuviškai ir į Alpą kreipėsi vokiečių 
kalba:— Kas toks esi, už ką į požemį patekai? 

Alpas į jo klausimą atsakė ne vokiškai, o lie- 
tuviškai, nors ir sunkiai tardamas žodžius. 

— Esu didžiojo magistro arklininkas Adolfas, tik- 
riau — Alpas, o į požemį patekau, kad pasipriešinau 
Šneideriui. 

— Didžiojo magistro arklininkas Adolfas! — nu- 
stebo kaimynas.— Juk tu buvai labai ištikimas kry- 
žiuočiams. Kaip čia dabar atsitiko? 

— Buvau ištikimas, kol nežinojau, kas esu, o da- 
bar užvirė širdis, ,, 


103 


Įsikalbėjęs Alpas sužinojo, kad kiti to tamsaus 
požemio kaliniai yra vienaip ar kitaip nusikaltę 
lietuviai: vieni jų — į nelaisvę paimti kariai, atsi- 
sakę kryžiuočiams vergauti, o kiti — seniai jau ne- 

“ laisvėje vargstantys ir kuo nors užsitraukę kryžiuo- 
čių nemalonę. Kalbos pasidarė atviresnės. Alpas 
papasakojo nelaimės draugams visą savo gyvenimą, 
savo nuotykius ir pergyvenimus. Teko paminėti ir 
Žaltinį. 

— Pažįstam ir mes burtininką Žaltinį — tarė kai- 
mynas, baigus Alpui pasakoti — Dabar suprantama, 
apie ką jis anksčiau kalbėjo. Sakydavo, seniai pra- 
rasto daikto po kryžiuočių pilis ieškąs ir negalis 
į Lietuvą grįžti. Tai jis tavęs ieškojo. 

— Bet Budrys ir dabar nenori grįžti į Lietuvą. 
Kiek kartų jį to prašiau! Vis sakosi dar negalįs, 
dar reikalų čia turįs. 

— Tikrai Žaltinis čia daug reikalų turi. Jis ir 
žinias apie kryžiuočių kėslus renka, jas į Lietuvą 
kunigaikščiui Kęstučiui siunčia, ir įvairius jo pa- 
vedimus atlieka. Guodžia ir tvarko belaisvius lietu- 
vius, jiems slapius kelius į Lietuvą nurodo. Su prū- 
sais susidraugavo, kurie, nors ir seniai yra krikštyti, 
bet savo engėjų neapkenčia ir visur jiems kenkia, 
Ar girdėjai, kaip anais metais lietuviai belaisviai 
ir prūsai susitarę Ragainės pilį sudegino, daug kry- 
žiuočių išžudė ir į Lietuvą pabėgo? Tai Žaltinis įkal- 
bėjo belaisvius ją padegti. 

— Apie Ragainės pilies gaisrą girdėjau, bet ne- 
žinojau, kad ji belaisvių padegta. Ją atstatant vėl 
kilo gaisras. Gal ir vėl belaisviai padegė?— paklau- 
sė Alpas. 

— Taip, vėl Žaltinis sutvarkė... Tą patį ir mes 
Marienburge rengėme, tik, gaila, nepavyko!-— paste- 
bėjo Alpo kaimynas. 

— Šiai kas aplinkui darosi, o aš apie tai nieko 
nežinojau! stebėjosi Alpas. | 

— Jei būtų reikėję, būtum ir sužinojęs. Vėl vis- 
ką tvarkė Žaltinis. Bet kažkokiu būdu, tikriausiai per 
šnipus, kryžiuočiai suuodė, kad rengiamasi jų lizdą 
padegti ir kas toks yra Žaltinis. Mane ir dar kelis 
vyrus į požemius sugrūdo, 0 Žaltinį nusprendė gyvą 
sudeginti ir dabar visur jo ieško, bet negali suras- 
ti, — pasakojo kaimynas. 

— Nesuras. Kol jis Gyvatynėje gyvena —ne kry- 
žiuočiams surasti. O, kaip aš norėčiau iš to tamsaus 
požemio ištrūkti ir pas jį nuvykti! Bet su tomis sva- 
jonėmis baigta! Šių grandinių nutraukti nepajėgsiu. 
Reikės čia žūti. ..— su skausmu širdyje kalbėjo Al- 
pas. 

— Nusiramink! Manau, kad patsai už savo nu- 
sikaltimą, jog su ritmeisteriu Šneideriu pasibarei, 
ilgai požemyje nepasiliksi. O jei kryžiuočiai neišleis, 
tai Žaltinis, jei bus gyvas, mus tikrai išvaduos. Ne 
veltui jis yra pramintas stebukladariu burtininku. 


Vienodai ir lėtai slinko laikas tamsiame požemy- 
je. Į saulę, į laukus, į laisvę, į tėvynę visa savo siela 
veržėsi Alpas, bet trumpos, sunkios grandinės, ku- 
riomis jis buvo prirakintas prie sienos, stori pože- 
mio ir pilies mūrai ir nuolat budinti sargyba varžė 
jo troškimus. Kerštas ir neapykanta pavergėjams de- 

gino Alpui širdį. Nuramindavo vien mintis, kad ne 
tik tėvynėje, bet ir čia, kryžiuočių pilyje, belaisvių 
lietuvių širdyse kaupėsi ir stiprėjo kerštas, baisus 
kerštas skriaudėjams. 

pas didijį, maaistra, 


Vieną dieną visai netikėtai atėjęs į požemį sar- 
gas atrakino Alpą nuo sienos ir nuvedė pas brolį 
auklėtoją. 

— Nesitikėjau, Adolfai, kad tu galėtum taip 
elgtis, — barė jį vos išvydęs brolis auklėtojas.— Kiek 
kartų aš pačiam ir kitiems auklėtiniams kalbėjau, 
kad klusnumas ir nusižeminimas yra kilniausios 
krikščionio dorybės! 

— Broli auklėtojau, tos dorybės krikščionys ri- 
teriai visai neturi. Jie gi krikščionys, vienuoliai, o 
kokie išdidūs! Užuot tarnavę kitiems, patys kitus 
verčia sau tarnauti. Kiek vergų laiko!-—- atsakė jam 
Alpas. 

— Drąsiai, mano vaike, kalbi. Maniau, kad tam- 
sūs požemiai bus tavo išdidumą paveikę, ir prašiau 
didijį magistrą išleisti tave... 

— Taip, didysis magistras uždarė mane į pože- 
mį, nesiteikęs net išklausyti pasiteisinimo. Ir už ką? 
Vien už tai, kad myliu jo žirgus, o jie mane. To 
pasipūtėlio Šneiderio žirgai nekenčia. 

— Kiekvienas klysta, mielas sūnau. Suklydo šį . 
kartą ir Šneideris. Eime pas didįjį magistrą. Jis įsa- 
kė tave atvesti — tarė brolis auklėtojas, sukdamas 
durų link. 

Didysis magistras Alpą sutiko draugiškai, jam 
visuomet patikdavo šis jaunas ištikimas arklininkas. 

— Na ką, Adolfai,— paklausė jis;— aprimai po- 
žemy lindėdamas? Šakės turbūt daugiau nė į ran- 


kas neimsi? 
— Jei teks grumtis dėl skriaudos ar neteisingu- 


mo, ginti savo garbę, imsiu vėl — atsakė Alpas. 

— Riteriškai kalbi, jaunuoli, nors ir vergas eši. 
Tikrai dvasinis kilnumas yra kiekvieno žmogaus — 
ir laisvo, ir vergo, o tuo labiau krikščionio — aukš- 
čiausioji dorybė. Būk toks ir toliau, o dabar bus įsa- 
kyta tučiuojau paleisti tave iš požemio! 

— Dėkoju, jūsų kilnybel— nusilenkė magistrui 
Alpas.— Bet aš daugiau nevergausiu. Krikščionių ti- 
kėjimas sako: mylėk artimą kaip pats save, o kaip 
aš galiu mylėti savo artimą, kad ir ritmeisterį Šnei- 
derį, kuris dėl kiekvieno menkniekio bjauriai plūs- 
tasi, kumščiuojasi, muša botagu. Toks jo elgesys ke- 
lia širdyje pyktį ir neapykantą. Būdamas vergu, aš 
negaliu būti tikras krikščionis. Brolis auklėtojas 
daug kartų pasakojo, kad pirmieji krikščionys dėl 
savo įsitikinimų nepabūgdavo nei kalėjimo, nei kan- 
čių. Nepabūgsiu jų ir aš! 

— Gerai, jaunuoli! Man patinka tavo dvasinis 
kilnumas ir ryžtas. Aš paleisiu tave į laisvę, jei sU- 
tiksi vykdyti kilnius ordino uždavinius. Ar pameni, 
kas esi, iš kurio krašto kilęst— paklausė magistras. 

Alpas jau buvo benorįs atsakyti teigiamai, bet 
staiga prisiminė Budrio įspėjimą neišsiduoti ir atsakė: 

— Ne, nepamenu. Brolis auklotojas kartą sakė, 
kad riteriai radę mane mažą miške... 

— Taip, tikra tiesa. Ragainės riteriams teko kartą 
susiremti su lietuviais. Po mūšio grįždami namo, jie 
miške rado tave primuštą, vos gyvą, ir pasiėmė, Kai 
atsigavai, kalbėjai lietuviškai, tat nusprendėme, kad 
esi lietuvis. Ar norėtum, Adoliai, grįžti laisvas į sa- 
vo tėvynę?— paklausė magistras. k 

— Jei tikrai ten mano tėvynė, labai norėčiau. 
Bet ką aš ten turėčiau veikti? 

— Ordinas paveda tau vykdyti aukštus ir kilnius 
šventos katalikų bažnyčios uždavinius. Dabar, kai 
visa Europa garbina tikrąjį viešpatį dievą, tavo tau- 
tiečiai dar pagonys, garbina stabus. Vargšai netikė- 
liai! Gyvenime jie yra visų niekinami, o po mirties 
bus pasmerkti amžinoms pragaro kančioms. Ar pats, 
kaip lietuvis ir krikščionis, nenorėtum, kad ir kiti 
lietuviai būtų visų gerbiami, ramiai gyventų, o, pa- 
žindami tikrąjį dievą, pelnytų savo sieloms amžiną 
išganymą? 

— Taip, aš visko, kas yra gera, trokštu savo 
tautiečiams ir už tai sutinku aukoti net savo gyvy- 
bę! tvirtai ir ryžtingai atsakė Alpas. 

— Taigi, kilnus yra mūsų ordino tikslas: skleisti 
krikščionybės šviesą tavo tautiečiams, bet lietuvius 
apniko tamsios pragaro jėgos, jie virto aršiausiais 
šventojo kryžiaus priešais, mergelės Marijos vienuo- 
lių riterių ordino priešais. Jau daugiau kaip šimtas 
metų atkakliai priešinasi jie Kristaus mokslo šviesai, 
Didžiausiomis pastangomis, per kraują, ugnį ir mirtį 
apkrikštyti, jie vėl pasineria į klaikią pragaro val- 
dovo tamsą, griauna vienuolynus ir bažnyčias, žudo 
kunigus ir vienuolius, niekina šventąjį kryžių. Šven- 
čiausios mergelės Marijos ordinas paveda tau ko- 
voti su šėtono pasėtu lietuvių širdyse blogiu, Tam 
šventam apaštalavimo darbui pasirengti būsi siun- 
čiamas į tolimąją Romą. Ten baigsi mokslą ir paties 
Kristaus vietininko palaimintas grįši į savo tėvynę 
skelbti pagonims lietuviams Kristaus mokslo, vesti 
juos amžino išganymo keliu. Žinok, jaunuoli, kad 
už tą šventą darbą būsi katalikų bažnyčios išaukš- 
tintas. Tavęs gyvo laukia puošnūs aukšto bažnyčios 

kunigaikščio rūbai, mitra! ir ganytojo lazda, 0 po 
mirties — amžina šventos bažnyčios pagarba. Ar su- 
tinki taikiu apaštalavimo darbu tarnauti savo varg- 
šams tautiečiams? Ar jauti savy tiek jėgų, kad ga- 
lėtum jam pašvęsti visą savo gyvenimą? 

Nuo tų didžiojo magistro žodžių apsvaigo Alpo 
galva, žaibu žybčiojo galvoje mintys. 

„Laisva krikščioniška Lietuva. .. ramus laimingas 
gyvenimas... visų krašių pagarba... kaip viso to 
aš geidžiu savo tėvynei!-— mąstė jis.— O ką pasakys 
Budrys? Kas bus su kerštu, kuris dega mano širdy. .. 
už tėvus, brolius, už alinamą tėvynę... Bet ką aš 
galvoju... Juk esu krikščionis... Visiems skriaudė- 
jams turiu atleisti... Nežudyk! .. Juk tai paties vieš- 
paties dievo įsakymas, .. Ką aš turiu atsakyti?“ 

Sukaupęs visas jėgas, Alpas pagaliau tarė: 

— Jūsų kilnybe, netruks man jėgų tėvynės ge- 
rovei dirbti, nes tik gero jai trokštu... Bet dabar 
tuojau atsakyti negaliu. Leiskit pagalvoti. 

— Gerai, jaunuoli, — tarė didysis magistras. — 
Šiandien galutinio atsakymo nereikalauju. Jo visą 
mėnesį lauksiu. Dabar esi laisvas, atleistas nuo visų 
darbų. Apgalvok gerai mano žodžius. Apie šį pa- 
sikalbėjimą niekam nė žodžio, tai paslaptis. — Ir pa- 
matęs, kad Alpas lyg nori ką sakyti, pridūrė:— Jei 
ko pageidauji, sakyk, nesivaržyk. 

— Jūsų kilnybe,— paprašė Alpas, — leiskite ma- 
ne prie savo žirgų. Tamsiame požemy aš pasiilgau 
jų garsaus žvengimo, plačių laukų, kur jodinėda- 
vau... * 


! Mitra — apeiginė katalikų vyskupų kepurė. 

daug sniego. O salos trobelėje Žaltinio kaip nėr, 
taip nėr. Už dienos kitos juk reikės jau didžiajam 
magistrui atsakyti. .. 

Nerimsta Alpas. Su kuo pasitarti dėl didžiojo 
magistro žodžių? Nerasdamas kitos išeities, sugal- 
vojo jis su senuoju tarnu Antanu pasikalbėti. „Juk 
jis lietuvis, nors ir krikščionis, nors ištikimai rite- 
riams tarnauja ir yra už klusnumą ir pamaldumą jų 
gerbiamas, bet draugauja su Žaltiniu, tai, matyt, 
savo tėvynę myli ir jai gero trokšta!“ Taip nuspren- 
dęs Alpas vėl tykojo kur sutikti vieną Antaną, o su- 
tikęs paklausė: 

— Seneli, ar seniai jau nelaisvėje? 

— Seniai, jaunuoli, dar jaunas buvau paimtas. 
Visą savo gyvenimą čia, pilyje, praleidau. Matyt, ir 
savo paskutines dienas čia baigsiu. 

— Ar kartais nekyla širdyje noras į Lietuvą su- 
grįžti? 

— Ne, jaunuoli, užgeso jau mano norai. Senas 
esu, ką aš ten Lietuvoje rasiu. Giminių ir draugų 
jau tikriausiai gyvų neliko. Vieni jų mirė, kiti gal 
kovoje žuvo... Kur aš senis ten pasidėsiu? Be to, 
dar tamsoje klaidžioja lietuviai, stabus garbina, tai 
jie manęs ir nepriims. Bet ir čia aš savo tėvynei 
tarnauju kiek galėdamas. 

— Kaip ir Budrys. Dėl to su juo ir draugauji, 
seneli? 

— Tyliau, tyliau. Nekalbėkim apie tai, mielas 
Adolfai! 

— Gerai! Ar norėtum, seneli, kad visi lietuviai 
būtų krikščionys? 

Nusišypsojo magistras ir sako: 

— Žinau, geras buvai arklininkas, mylėjai mano 
žirgus. Matyt, ir jie yra patį pamilę: visą laiką neri- 
mauja, sulyso. Prižiūrėk juos ir jodinėk po pilies 
apylinkes. 

Svyruodamas lyg girtas Alpas išėjo iš didžiojo 
magistro: kambario. Jis svaigo, buvo atpratęs nuo 
dienos šviesos tamsiame požemyje. Bet svaigo jis 
ir iš nuovargio, dėl netikėtos laisvės bei didžiojo 
magistro kalbos. 

Po kelių dienų Alpas visiškai atsigavo, vėl su- 
grįžo į arklides. Ilgai iš džiaugsmo nenurimo žirgai, 
pamatę savo arklininką: trypė, linksmai žvengė, 
-žaisdami graibstė lūpomis už rankų, laižė jas ir 
veidą. i 

Kaip ir anksčiau, pasibalnojęs žirgą, Alpas išjo- 
davo į pilies apylinkes. Buvo žiemos pabaiga. Pia- 
tūs laukai dar bolavo nuo sniego, o skaidri saulės 
šviesa iki skausmo rėžė akis. Viliojo Alpą laukų to- 
luma, viliojo žalia giria, kur jis lyg sakalas skrai- 
dydavo. Bet labiausiai jis norėjo aplankyti Budrį ir 
su juo pasitarti dėl didžiojo magistro pasiūlymo, jo 
patarimo pasiklausti. „Magistras gudrus. Ar tik ne- 
bus čia sugalvojęs klastą?— dažnai mąstydavo Al- 
pas.— Žiūrėk, pasiųs mane į Lietuvą, privers šnipi- 
nėti... Nesulauks... O broliai lietuviai irgi manimi 
nepasitikės, žiūrės kaip į išdaviką... Bet šis kelias 
lengviausias tėvynėn perkeliauti“, — švysteldavo 
kažkur giliai giliai kita mintis. Reikėjo tas abejones 
papasakoti Žaltiniui. 

Pasiekęs Gyvatynę, Alpas paliko žirgą girioje ir 
jam gerai žinoma brasta pasiekė Budrio trobelę. Bet 

teko jaunuoliui nusivilti — trobelė buvo tuščia ir 
atrodė seniai palikta. Nusiminęs grįžo Alpas į pilį. 
Dar keletą kartų jis ten lankėsi, bet vis nieko ne- 
rasdavo. „Kur dingo Budrys? Kada jį vėl pamaty- 
siu?" — galvojo nerimdamas Alpas. O laikas bėga, 
netrukus reikės duoti didžiajam magistrui atsaky- 
mą... „Ar tik nežinos, kur dingo Budrys, tarnas 
Antanas? Jo reikia paklausti!“ — nusprendė Alpas, 
sutikęs kartą- jį tuščiame rūmų koridoriuje, ir paty- 
lomis šnibžtelėjo: 

— Seneli, kur dingo burtininkas Žaltinisį 

Tai išgirdęs, Antanas net persižegnojo: 

— Tyliau, tyliau, Adolfai. Juk žinai, kad vien 
paminėjus jo vardą į požemius grūda! O kam jis 
tau reikalingas? 

— Labai svarbų reikalą turiu, seneli. Noriu bū- 
tinai jį pamatyti, pasitarti, 

— Ką jis tau pasakys? Dar piktomis pagundomis 
tavo sielą paverš tas tamsių jėgų garbintojas. 

— Ne sielos išganymas, o mano krašto reikalai 
rūpi. Dėl jų aš norėjau pasitarti. Esu lietuvis kaip 

ir tu. 

— Tu viską žinai, Adolfai? — stebėjosi Anta- 
nas. — Gerail Tai ir aš tau atvirai atsakysiu: žiemą 
Žaltinis Gyvatynės saloje negyvena. Kai laukai ap- 
snigti, jį galėtų lengvai susekti. Bet būk ramus, jau 
ateina pavasaris, greitai nutirps sniegas, ir jis vėl 
Gyvatynėje apsigyvens. 

Nenuramino Alpo šie senojo Antano žodžiai. Juk 
jau pavasaris. Kas dieną saulė kyla aukščiau. Links- 
mai čiurlena kalvų šlaitais tirpstančio sniego upe- 
liai. Kalvos jau pajuodo, bet lygumose dar baltuoja 


8. Pabėgimas 113 


— Labai to noriu. Kasdien viešpaties dievo mal- 
dauju. Bet kaip jie taps krikščionimis? Ne kalaviju 
ir usnimi, kaip kad daro riteriai, bet gimtąja kalba, 
taikiai turi kunigai ir vienuoliai lietuviams krikš- 
čionišką šviesą skelbti. O kur jie?— nuleido galvą 
Antanas. 

— Taip ir bus, seneli! Greitai ateis laikas, kai 
lietuviai klausys viešpaties žodžio gimtąja kalba. Ne 
prievarta, ne ugnimi ir kalaviju bus verčiami krikš- 
tytis, bet laisva savo valia išpažins Kristaus moks- 
lą!— tvirtai atsakė senajam Antanui Alpas, staiga 
nusprendęs priimti didžiojo magistro pasiūlymą. 

— Padėk, viešpatie, nelaimingiems mano tautie- 
čiams tikrojo išganymo kelią pažinti pamaldžiai 
atsiduso Antanas. 

Nepasakė Alpas Antanui, kodėl jis apie tai 
klausinėjo. Gilus seno lietuvio krikščionio įsitikini- 
mas, kad lietuviai, tapę krikščionimis, ramiai ir lai- 
mingai gyvens, nulėmė galutinį jo sprendimą — su- 
tikti su didžiojo magistro pasiūlymu. || 

Tačiau ir dabar Alpas nerimo, Širdies gilumoj | 
nuskriausto ir daug kentėjusio žmogaus balsas šau- 
kėsi keršto, bet krikščioniškos doros įsakymas „ne- 
žudyk“ tą keršto balsą tildė. 

Skirtą dieną brolis auklėtojas vėl nuvedė Alpą | 
pas didijį magistrą. 

— Ar apsisprendei, jaunuoli, ar sutinki priimti 
mano pasiūlymą skelbti savo tautiečiams viešpaties 
Kristaus mokslą?-— paklausė didysis magistras. 

— Taip, jūsų kilnybe,— ryžtingai atsakė Alpas.— 
Trokšdamas savo tėvynei ir broliams gerovės, su- 
tinku, 

— Telaimina tave tam šventam žygiui ordino 
globėja švenčiausioji mergelė Marija! Netrukus 
drauge su keliais kitais jaunuoliais būsi pasiųstas 
į Romą ruoštis tam šventam ir kilniam darbui. Bro- 
li auklėtojau, paruoškite jaunuolį tai kelionei! įsa- 
kė didysis magistras. 

Ramu pasidarė Alpo širdyje, nutilo jį kamavęs 
keršto balsas. Juk jis pasiryžo dirbti savo brolių 
lietuvių gerovei, laimingai Lietuvos ateičiai. Tačiau 
„nauji įvykiai jo gyvenimą nukreipė kitu keliu. 

Vieną rytą Alpą pažadino brolis auklėtojas ir 
pasakė, kad jis didžiojo magistro įsakymu skiria- 
mas patarnauti Kęstučiui. 

— Kaip? Patarnauti Kęstučiui?— stebėjosi, trin- 
damas mieguistas akis, Alpas.— Tai didysis magist- 
ras savo sprendimą pakeitė ir mane siųs tiesiai 
į Lietuvą? 

— Ne, patarnausi čia, pilyje. 

— Čia, Marienburge?! — išplėtė nustebusias akis 
Alpas. 

— Taip, čia, — ramiai atsakė auklėtojas. 

— O kaip kunigaikštis Kęstutis į mūsų pilį pa- 
teko? Atvyko derybų vesti?— paklausė Alpas. 

— Ne. Jis belaisvis. 

— Be-lais-vis?— dar labiau nustebo Alpas. 

— Taipl 

— Gerai. Kunigaikščiui Kęstučiui sutinku tarnau- 
ti|-—- atsakė jaunuolis. 

— Taigi! Su viešpaties dievo padėjimu, šis pa- 
gonių lietuvių karalius mūsų kilniųjų riterių kovoje 
paimtas į nelaisvę ir naktį atvežtas į Marienburgą. 

Dabar jis čia uždarytas ir saugomas. Jam reikia 
paslaugaus ir gero, bet ordinui ištikimo tarno. Didy- 
sis magistras tavimi labai pasitiki ir paskyrė Kęstu- 
čiui tarnauti. Sąžiningai ir stropiai jam, mano vaike, 
tarnauk, būk ordinui ištikimas. Atmink, kad tavo 
tarnavimą pagonių karaliui ordinas atidžiai seks, 

nelaimingas estuti 


1361 metų kovo 20 dieną Kęstutis buvo 

sugautas pono Kranichsfeldo ties Ekersbergu. 

Jis buvo nuvestas į Marienburgą pas vyriau- 

siąjį magistrą... Magistras ir visi labai nu- 

džiugo dėl tokios dovanos, tokiomis aplinky- 

. bėmis dievo jiems suteiktos, nes jis buvo 
sugautas šventadienį. 


Kryžiuočių metraštis 


Vieną gražią 1361 metų žiemos pabaigos dieną 
aukštai ant Nemuno kranto stūksančios Merkinės 
pilies kieme garsiai skambėjo linksmi šūkavimai ir 
juokas. Ratu sustoję kariai grūdosi vienas prie kito, 
kad geriau matytų prijaukinto meškino imtynes su 
norinčiais savo jėgas išmėginti kariais. Keli žemaičių 
šimtinės stipruoliai jau galynėjosi, bet buvo nuga- 
lėti. Kai kurie, patekę į stiprų meškino glėbį, dar 
kiek spirdavosi, bet meškinas greitai paguldydavo 
juos ant žemės. Daug juoko kildavo, kai besisto- 
jančiam nugalėtajam meškinas, lyg sena bobutė 
nusikaltusiam vaikui, lengvai plekšteldavo per sė- 
dynę. Patenkintas pergale jis vėl grįždavo į rato 
vidurį ir baubdamas šaukdavo naują stipruolį. 

— Silpni jūs, žemaičiai!— prabilo šalia žemaičių 
šimtinės karių stovįs juodaakis dzūkas.— Kiek jau 
jūsų stipruolių Dzedulis paguldė ant menčių! Gaila, 
nėra varėniškio Rainio. Jis greitai Dzedulį sudorotų. 

— Turime ir mes tokį stipruolį, kuris kaip mat 
paguldys tą jūsų veršiuką!-- atsakė vienas žemaitis 
ir šūktelėjo:— Rūpai! 

— Rūpai! Rūpai! Kur tu?— ėmė šaukti draugą že- 
maičiai, 

Į tuos šauksmus iš kiemo gilumos neskubėdamas 
atėjo augalotas stipruolis, dairydamasis ir tarsi 
klausdamas akimis, kas ir dėl ko jį šaukė. 

— Rūpai,— kreipėsi į jį pasitikdamas vienas že- 
maičių karys, — gelbėk mūsų garbę. Juokiasi dzū- 
kai, kad tas veršiukas mūsų vyrus vieną po kito 
kaip mažus vaikus iš rato varo. Eik, Rūpai, imtynių 
su meškinu. Juk tu ne kartą su jais ėmeisi girioje. 

— Tai buvo laukinės meškos. Šitas gi naminis, 
tik žaidžia. Bijau kad jam kaulų nesulaužyčiau. Bū- 
tų gaila! 

— Eik imtynių, Rūpai, — prašė stipruolį apstoję 
draugai. — O kad nesulaužytum kaulų, imk atsargiai. 
Eik, Rūpai! 

Su šypsena klausėsi to žemaičių pokalbio dzūkai. 

Įprašę draugai išstūmė Rūpą į rato vidurį. 

Pamatęs naują imtynininką, meškinas linksmai 
subaubė, sveikindamas jį, nusilenkė. Nusilenkė meš- 
kinui ir Rūpas. į 

Imtynininkai susikibo ir stovėjo lyg sustingę, 
nejudėdami. Nutilo ir imtynes stebintys kariai, su- 
prato jie, kad imtynininkai susiėmę įtempia savo 
jėgas. Išraudo Rūpas, prasižiojęs apsilaižė meški- 
nas, bet abu nė krust. Sustingo kaip akmenys. Ir 
štai kryptelėjo vieną kitą kartą meškino letenos, 
pradėjo jis tūpčioti. Ėmė tūpčioti ir Rūpas. Jiedu 
tūpčiojo kaskart tankiau, žingsniai darėsi platesni, 
bet abu imtynininkai dar tvirtai laikėsi. Staiga stip- 
Tiai kilstelėjo Rūpas meškiną į orą ir paguldė ant 
žemės. 

— Valio! Valio, Rūpai!-— ėmė šaukti draugai že- 
maičiai. Gyrė jį ir dzūkai, vien tik Dzedulis buvo 

nepatenkintas imtynėmis. Pamatęs, kad jo priešinin- 
kas eina sau, meškinas šoko vytis Rūpą, pavijęs 
įsikibo į ranką ir ėmė traukti ratan, 

— Nepatiko Dzeduliui, kad nugalėjo! Nori dar 
kartą savo jėgas išbandyti! — juokėsi kariai. 

— Galiu ir antrą kartą tą malonę tau padaryti— 
linksmai tarė Rūpas, glostydamas žvėries leteną. 

Antrosios imtynės truko žymiai trumpiau. Dzedu- 
lis greit buvo vėl žemėn paguldytas. 

— Rūpai,— pašaukė nugalėtoją kunigaikštis Kęs- 
tutis, kuris drauge su sūnumi Patriku ir broliu Al- 
girdu stovėjo ant pakylos prie namo, stebėdami šias 
imtynes, — išgerk laimėtojui skirtą midaus taurę!— 
Ir padavė ją priėjusiam Rūpui. — Nepamiršime ir 
pralaimėjusio. Imasi teisingai, todėl ir jį reikia ap- 
dovanoti. Dzeduli, ar nori medaus? 

Suminėjus medų, nuliūdęs Dzedulis pašoko nuo 
žemės, pribėgo prie Kęstučio, pastvėrė jam duodamą 
dubenėlį su medumi ir, linksmai urgzdamas, aisigų- 
lęs prie Kęstučio kojų, pradėjo laižyti, 


Medžiokle, įvairiomis karinėmis rungtynėmis ir 
kitais pasilinksminimais Kęstutis pažymėjo neseniai 
drauge su Algirdu laimėtą pergalę prieš kryžiuočius. 

Kai nei lenkų, nei vokiečių derybos su Kęstučiu 
dėl Lietuvos krikšto nepavyko, kryžiuočiai nutraukė 
sudarytą taikos sutartį ir vėl pradėjo pulti Lietuvą. 
Puolė ją, kaip jau pastebėjome, 1360-siais metais, 
o 1361-jų pradžioj, atvykus Brandenburgo markgra- 
fui ir daugeliui kitų kilmingų riterių su savo karių 

būriais, kryžiuočiai užpuolė Lietuvą keliomis rink- 
tinėmis. 

Viena kryžiuočių rinktinė nužygiavo į Žemaitiją. 
Ji buvo sargybų pastebėta iš anksto. Laiku apie 
pavojų įspėti žmonės išsislapstė, o pilių įgulos tin- 
kamai pasirengė sutikti priešą. Kryžiuočiams žygis 
nepavyko. Niekur nerasdami maisto ir pašaro, jie 
pradėjo badauti. Nuo bado mirties juos išgelbėjo 
tik laiku iš Ragainės atsiųsti produktai. 

Antroji kryžiuočių rinktinė puolė panemuniais 
Kauno kryptimi, tačiau ir čia jiems nepavyko. Nar- 
sūs Veliuonos pilies kariai drauge su apylinkės 
žemdirbiais užpuolė kryžiuočius iš pasalų ir išblaš- 
kė. Laimėjo daug grobio ir belaisvių. 

Trečioji kryžiuočių rinktinė puolė pietinę Lietu- 
vą pro Surpilį ! ir Naujapilį ? Merkinės link. Budrūs 
pasienio lietuvių pilių žvalgai tą priešo rinktinę 
pastebėjo dar Prūsų žemėje ir, sekdami jos žygį, 
pranešė rie tik panemunės pilims, bet ir kunigaikš- 
čiui Kęstučiui, kuris buvo Trakuose. Pasikvietęs tal- 
kon Algirdą, Kęstutis drauge su sūnum Patriku at- 
vyko į Merkinę ir čia sulaikė priešą. Negalėdami 
prasiveržti per Nemuną, kryžiuočiai, nepasiekę tiks- 
lo, sugrįžo atgal. Pavojui praėjus, Algirdas su Kęs- 
tučiu nusiuntė didesnę dalį savo kariaunos į Tra- 
kus ir Vilnių, o patys liko Merkinėje, susivilioję 
proga pamedžioti Dainavos ir Sūduvos giriose. 


! Surpilis--garsi XIV-jo amžiaus lietuvių pilis. Ji sto- 
vėjo pačiam vakariniam pietų Lietuvos pasieny, maždaug 15 km 
į šiaurę nuo Suvalkų. 

2 Spėjama, kad nauja pilimi buvo vadinama Rudamina, kur 
ir dabar yra likęs didingas XIV-jo amžiaus piliakalnis. 

Kartą medžioklės metu stovykloje pasigirdo gar- 
sūs karių šauksmai: 

— Žygūnai, žygūnai atlekia! 

Tikrai, iš vakarų pusės į stovyklą skubėjo du 
raiteliai. Jie pulte puolė prie kunigaikščių palapinės. 

— Iš kur? — paklausė Kęstutis. 

— Iš Surpilio, valdove! Bajoras Sūrys įsakė pra- 
nešti, kad Ekersbergo, Loizeno ir kitose kryžiuočių 
pilyse visai mažai karių belikę. Visi, Rastenburgo pi- 
lies komtūro Indriko Kranichsieldo vadovaujami, 
drauge su svečiu, saksų karalium Albertu, nužygiavo 
į mozūrus. Bajoras Sūrys kviečia kunigaikštį pame- 
džioti kryžiuočių giriose. 

Trumpai su Algirdu pasitaręs, Kęstutis nuspren- 
dė nužygiuoti kiek galima toliau į Prūsus ir atker- 
šyti kryžiuočiams už padarytas lietuviams skriau- 
das. Su penkiais šimtais karių kunigaikščiai slapta 
perėjo sieną ir miškais bei užšalusiomis pelkėmis 
slinko vis toliau į vakarus, kol pasiekė Vobelio (spė- 
jama, kad tai bus Ulbikis) ežerą, esantį Alenšteino 
pilies apylinkėje. 

Užpuolę mozūrų kraštą, kryžiuočiai tikėjosi leng- 
vai laimėsią. Manė, kad mozūrai, būdami krikščio- 
nys, antpuolio nesitikės ir bus karui nepasirengę. 
Bet tuos kryžiuočių siekius šį kartą sutrukdė neti- 
kėtai atšilęs oras. Žygio metu apie kovo mėnesio 
vidurį sniegas pradėjo smarkiai tirpti, ir kryžiuočiai, 
radę patvinusią Narevo upę, negalėjo pereiti. Tuo 
metu iš laukų ėjo pašalas, visur pabjuro, purvas 
labai sunkino raitelių žygį. Pabūgę sunkumų, kry- 
žiuočiai nusprendė nutraukti savo žygį ir miškais, 
kuriuose dar laikėsi pašalas, grįžo į Ekersbergo pilį. 

Čia kiek pailsėjusi kryžiuočių rinktinė išsiskirstė ir 
atskirais būriais patraukė į savo pilis. Su savo būriu 
išžygiavo ir Lotzeno pilies komtūras Indrikas Bėle- 
ris. Nors žygiavo jis savo kraštu, bet dėl atsargos 
buvo išsiuntęs priekin žvalgus. 

Netikėtai buvo sugautas lietuvių žvalgas, jį kan- 
kinant sužinota, kad Čia netoliese yra penki šimtai 
lietuvių su Kęstučiu, Algirdu ir Patriku, Apie ne- 
lauktą lietuvių pasirodymą komtūras Indrikas Bėle- 
Tis tuojau pranešė į Ekersbergo pilį. Iš čia bematant 
atvyko su savo būriu Rastenburgo pilies komtūras 
Indrikas Kranichsfeldas, o netrukus atsirado ir dar 
keli jo būriai. Jie telkėsi labai slapta, ir lietuviai 
visai nepajuto, kad yra apsupti ir nuolat sekami, 

Sekmadienį, kovo 20 dienos rytą, kai lietuviai 
tvarkėsi sukilę po nakties girioje ir rengėsi pusry- 
čiauti, staiga iš visų pusių juos užpuolė su didžiau- 
siu riksmu kryžiuočiai. Kilo sąmyšis. Vieni, viską 
metę, pasileido bėgti, kiti, griebę ginklus, ėmė gin- 
tis. Užvirė arši kova. Čiupęs kalaviją, Kęstutis šoko 
ant arklio, bet tuo metu jį riteris Verneris iš Vin- 
dekiemio ietimi nustūmė nuo arklio. Greitai atsikė- 
lęs ir prisidengdamas skydu, Kęstutis dūrė į riterio 
arklį. Arklys sugriuvo, riteris krito žemėn, 

Tuo metu prie Kęstučio prijojo vienas jaunuolis 
ir atvedė jo arklį. Šokęs ant arklio, Kęstutis liepė 
jaunuoliui joti pirma. Jaunuolis, norėdamas apsau- 
goti kunigaikštį, atsakė: „Gerai, bet galiu ir pas- 
kui joti!“ ir pasilikęs vietoje praleisti kunigaikščio. 
Kęstutis pavarė savo žirgą, o jaunuolis nusekė pas- 
kui jį. Staiga jaunuolį užpuolė ir sužeidė kryžiuo- 
čiai, Jis suriko. Kęstutis apgręžė savo žirgą, norėda- 

mas gelbėti jaunuolį. Tuo momentu riteriai Verneris 
iš Vindekiemio ir Jonas iš Ekersbergo užpuolė Kęs- 
tutį ir paėmė jį į nelaisvę. Visa tai įvyko labai 
greit. 

Atsipeikėjęs nuo netikėtumo ir pamaięs, kad tė- 
vas paimtas į nelaisvę, Patrikas surinko būrelį karių 
ir puolė jo vaduoti. Narsuolių priešaky kovėsi stip- 
ruolis Rūpas. 

— Gelbėkit tėvą, Rūpai! — sušuko Patrikas, bet 
ir be to šauksmo Rūpas žingsnis po žingsnio veržėsi 
pirmyn. Jo rankoje žaibu švysčiojo sunkus, iš kry- 
žiuočio atimtas riterio kalavijas. Šiuo kalaviju pa- 
prastai buvo kertama abiem rankom, o Rūpas, pasi- 
ėmęs viena ranka, švaistėsi juo tarsi lengva vytele. 
Kaip šiaudelius laužė juo Rūpas kryžiuočių karių 
ietis. Arčiau patekusias vienu kirčiu perkirsdavo 
kone pusiau ir, nors visas apsipylęs tekančiu iš žaiz- 
dų krauju, visas susmaigstytas kaip ežys strėlėmis, 
garsiai rėkdamas veržėsi jis pirmyn. Kas kartą di- 
dėjo apie jį priešų skaičius, bet sulaikyti įniršusio 
stipruolio jie nepajėgė. Staiga kryžiuočio strėlė pa- 
taikė Rūpui į akį. Sustojo valandėlei Rūpas, nepaisy- 
damas skausmo, ištraukė strėlę, bet tuo metu jį iš 
visų pusių su ietimis, kirviais ir kalavijais užpuolė 
kryžiuočiai. 

Neišlaikė sunkios kovos stipruolis, kaip pakirstas 
ąžuolas krito jis ant žemės. Ilgai dar įniršę kry- 
žiuočiai kapojo ir badė jau nejudantį kario lavoną. 
Baigę su Rūpu, kryžiuočiai visomis jėgomis puolė 
Patriką su likusiais kariais. Šios kovos metu Pat- 
rikas riterio Kondrato Hobergo buvo nustumtas nuo 
arklio ir ilgai kovėsi pėsčias. Mažėjo iš visų pusių 

apsuptas lietuvių karių būrelis. Jau ir Patrikui grė- 
sė jei ne mirtis, tai nelaisvė. Tik netikėtai atvykęs 
i pagalba lietuvių karių būrys Patriką išlaisvino iš 
apsupimo, bet tėvo išvaduoti jau nebegalėjo. Su ne- 
dideliu karių būriu Algirdui pavyko iš tų kautynių 
laimingai ištrūkti. 

Kova baigta. Rinkosi kryžiuočiai, kurie buvo 
nusiviię į mišką pabėgusius lietuvius. Pradėta skai- 
čiuoti žuvusius. Kovoje krito 130 lietuvių, 10 riterių 
ir kelios dešimtys knechtų. Kryžiuočiai paėmė apie 
200 lietuvių arklių ir didelį grobį. Bet didžiausias tų 
kautynių laimėjimas buvo į nelaisvę patekęs kuni- 
gaikštis Kęstutis. 

Kęstutis buvo atgabentas į Rastenburgo pilį. Čia 
pilies komtūras Indrikas Kranichsfeldas, kuris prieš 
kelerius metus pats buvo lietuvių nelaisvėje, kuni- 
gaikštį Kęstutį sutiko su pagarba, rūpestingai jį glo- 
bojo, bet drauge ir stropiai saugojo. 

Komtūras Kęstučiui buvo dėkingas. Juk lietu- 
viai, paėmę jį į nelaisvę, norėjo Perkūno garbei 
gyvą sudeginti, Kęstutis gi ne tik išgelbėjo jį nuo 
mirties, bet įsakė paleisti ir iš nelaisvės. Gerbdamas 
komtūrą Kranichsfeldą kaip narsų karį, Kęstutis, 
paleisdamas jį iš nelaisvės, grąžino jam net kovoje 
atimtą kalaviją. 

Kurį laiką Kęstutis buvo laikomas Rastenburgo 
pilyje. Didžiajam magistrui tuojau buvo pranešta 
apie tą nepaprastą įvykį. Laikyti Kęstutį Rastenburgo 
pilyje, netoli Lietuvos sienų, buvo pavojinga: visuo- 
met lietuviai galėjo surengti puolimus, stengdamiesi 
žūt būt išvaduoti savo karo vadą ir krašto valdovą. 
Didžiojo magistro įsakymu Kęstutis buvo perkeltas 

į Marienburgo pilį. Paties Rastenburgo pilies kom- 
tūro Indriko Kranichsfeldo ir stiprios sargybos lydi4+ 
mas, Kęstutis po šešių kelionės dienų buvo atgaben- 
tas į Marienburgą. 

— Viešpaties dievo padėjimų, mūsų narsiųjų | 
brolių riterių pastangomis, pagonių lietuvių kara- 
liau, esi paimtas į nelaisvę! — sutiko didysis ma- 
gistras atvestą pas jį Kęstutį — Gal dabar, ordino pi- 
lyje viešėdamas, geriau pažinsi švenčiausios merge- 
lės Marijos riterių ordino galybę ir nusilenksi jam, 
išdidusis pagonių valdove? 

— Karo laimė nėra pastovi, garbingasis magist- 
re! — ramiai vokiškai atsakė Kęstutis — Šiandien aš, 
nors ir prieš savo valią, esu ordino svečias, o kitą 
kartą pats gali lietuvių viešnagėn pakliūti. Bet nei 
mano nelaimė, nei prievarta, nei visa ordino galybė 
neprivėrs manęs, o drauge ir visų lietuvių, nusi- 
lenkti kryžiuočiams. Lietuva buvo laisva, laisva ji 
ir liks! 

— Riteriškai kalbi, garbingasis pagonių karaliau, 
bet atmink, kad, jei nėra piemens, avys greitai vil- 
kų išpjaunamos! 

— Nors seniai mums esate pikti vilkai, bet tik- 

| riausiai patyrėt, kad ir mano avys turi aštrias iltis, .. 

— Na, dabar tai tos jų iltys tuoj išbyrės! — su 
pašaipa pastebėjo didysis magistras, 

— O aš manau, kad jos dar stipresnės ir aštres- 
| nės taps, — ramiai atsakė Kęstutis. — Pabandykite nu- 
| vykę patikrinti. 

— Nuvyksime, nuvyksime dabar, kai pats šių 

avių piemuo mūsų pilyje vieši. 

| Diikku iu 


Žybtelėjo ugnis Kęstučio akyse, išgirdus tuos di- 
džiojo magistro žodžius, bet greit ir vėl užgeso. 

— Seniai esi ordinui žinomas, pagonių lietuvių 
karaliau,— tęsė savo kalbą didysis magistras.— Nors 
mūsų pažintis užsimezgė karo lauke ir esame vienas 
kitam priešai, bet gerbiame tave už teisingumą ir 
karžygiškumą !. Išreikšdamas ordino ir savo pagar- 
bą, grąžinu pačiam kalaviją! 

Stipriai suspaudė Kęstutis magistro paduoto ka- 
lavijo rankeną. Nors ir nelaisvėje ginklas Kęstučiui 
suteikė raminančių vilčių. 


! „Kęstutis buvo karžygiškas ir teisingas. Norėdamas vykti 
į Prūsus, jis pirma pranešdavo apie tai maršalui ir tikrai atvyk- 
davo. Ir sudaręs taiką su magistru, jos tvirtai laikydavosi. Kurį 
riterį pastebedavo esant drąsų ir narsų, tą jis pamildavo ir 
parodydavo jam daug garbės." 

9. Pabėgimas 


Vienam kambary uždarytas (Kęstutis) 
buvo saugojamas dviejų riterių... 
Kryžiuočių metraštis 


Kryžiuočiai Kęstutį uždarė mažame viduriniosios 
pilies kambaryje. Storos mūro sienos, žemos lubos 
ir siauras su geležinėmis grotomis, vos apšviečian- 
tis kambarį langelis darė jį nykų ir niūrų. Mažos, 
sunkios, geležimi apkaltos durys jungė Kęstučio 
kambarį su gretimu, kiek didesniu prieškambariu. 
Durys visuomet būdavo užrakintos, o prieškambary 
nuolat budėdavo dviejų riterių sargyba. Visą laiką 
Kęstutis buvo laikomas uždarytas, tik retkarčiais jį 
trumpam išleisdavo kiek aisikvėpti į pilies kiemą. 

Šventadieniais Kęstutis buvo vedamas į bažny- 
čią. Kaip pagonis jis drauge su tikinčiaisiais būti 
negalėjo. Bažnyčioje būdavo uždaromas į celę, iš 
kurios jis pro angelę sienoje galėjo stebėti laikomas 
pamaldas. Tai buvo daroma tam, kad, pamaldų iškil- 
mingumo paveiktas, Kęstutis sutiktų priimti krikštą, 
o drauge taptų ordino vasalu !. 

Kęstutis nerimavo Marienburgo pilies kambaryje 
lyg liūtas, uždarytas ankštame narve. Ištisas valan- 
das jis žingsniuodavo ir blaškydavosi, kol išvargęs 
krisdavo į lovą. Kerštu degė Kęstučio akys, keršto 
šaukėsi šnibždančios jo lūpos, keršyti troško jo ran- 
kos, stipriai spausdamos palikto kalavijo rankeną, 
bet visų labiausiai Kęstutis ilgėjosi laisvės ir tėvy- 
nės. Retkarčiais, kai savo nelaisvę ir slegiančias sto- 
ras mūro sienas pamiršdavo, jo vaizduotėje imdavo 


! Pripažintų save kryžiuočių ordino tarnu, jam paklustų. 

slinkti tolimi, nepasiekiami vaizdai: čia jis matyda- 
vo plačius žaliuojančius Lietuvos laukus ir girias, čia 
kaudavosi savo narsių karių priešakyje, čia žaisdavo 
su vaikais prie židinio. Bet kaip toli ir kokia nepa- 
siekiama buvo toji tikrovė! 

Ne kartą prisimindavo Kęstutis ir didžiojo ma- 
gistro pažadą greitu laiku Lietuvą aplankyti. „Taip, 
pavergti nori, prievarta apkrikštyti kaip Prūsiją. Vis 
dar jiems žemių negana, — galvodavo širsdamas Kęs- 
tutis— Bet kas dabar juos sulaikys, kas vadovaus 
gynimui? Brolis Algirdas labiau susirūpinęs savo ru- 
siškomis žemėmis negu kryžiuočiais. Vaikai — viltis 
maža! Vieni jauni, nepatyrę, kiti gi dar visai maži. 
Visi lietuviai myli savo tėvų žemę, bet kas juos su- 
rinks, kas ves į kovą? Reikia bėgti iš nelaisvės! .." 

Taip dienas ir naktis nerimavo kryžiuočių ne- 
laisvėje Trakų ir Žemaitijos valdovas. Tiesa, jis kiek 
susiramindavo, kalbėdamasis su magistro paskirtu 
tarnu Adolfu, bet, šiam išėjus, vėl apnikdavo juo- 
dos mintys. 

Adolfas nepaprastai apsidžiaugė savo nauju dar- 
bu, nors iš pradžių nenorėjo patikėti, kad Kęstutis 
kryžiuočių nelaisvėje. 

Apsidžiaugė ir Kęstutis, patyręs, kad jam ma- 
gistras paskyrė lietuvį tarną. Patiko kunigaikščiui 
ir jaunuolio paslaugumas, ir pats jaunuolis. O kai 
sužinojo, kad Alpas yra žuvusio Skomantų pilies 
vado bajoro Giniočio sūnus, labai gailėjosi vargšo 
našlaičio. 

— Pažinojau, mielas sūnau, tavo tėvelį— kalbė- 
jo jam Kęstutis — Drąsus karys buvo. Gal dar ir 
dabar daugelis kryžiuočių jo kalavijo žymes nešio- 

ja ir mini jo vardą. Netrukus po jo mirties žlugo ir 
Skomantų pilis. Visi jos gailėjomės. Ypač buvo gai- 
la jos narsių gynėjų ir pilėnų, kuriuos tie kraugeriai 
išžudė visus aliai vieno. Tik tu esi likęs, vargšas 
našlaiti, ir turi vergauti kryžiuočių nelaivėje! 

— Ne, kunigaikšti, iš Skomantų pilies yra dar 
vienas gyvas žmogus išlikęs; — tarė Alpas.— Čia; Gy- 
vatynės pelkėje, gyvena burtininkas Žaltinis, žmonių 
vadinamas gyvačių karaliumi. Jis ne Žaltinis, o Sko- 
mantų pilies šimtininkas Budrys. .. 

— Budrys, burtininkas Žaltinis, gyvačių kara- 
lius? — susimąstė Kęstutis ir kiek pagalvojo.— Girdė- 
jau apie jį ir aš, tik iki šiol nežinojau, kad tas bur- 
tininkas — tai Skomantų pilies šimtininkas Budrys, 
kurį aš irgi pažinojau. Maniau, kad ir jis žuvęs. Tai 
labai garbingas žmogus, daug gero Lietuvai jis yra 
padaręs. Ar dar tvirtai laikosi senis? 

-— Žaltinis dar sveikas ir stiprus. Tik dabar turi 
nuo kryžiuočių slapstytis: jie nusprendė jį gyvą su- 
deginti. 

— O už ką? 

— Sako, už tai, kad jis piktų jėgų galia krikš- 
čionių kūnus gydo, o jų sielas šėtonui paveržia ir 
veda jas į pragarą. 

— Cha!.. chal.. cha!..— ėmė kvatotis Kęstu- 
tis — Būtų gerai, kad Žaltinis kryžiuočiams piktųjų 
dvasių nepagailėtų, o mane savo burtais iš nelaisvės 
išvaduotų. 

— Gerai, kunigaikšti, — sujudo Alpas,— aš žinau, 
kur Žaltinis gyvena, nuvyksiu pas jį ir paprašysiu 
tave iš nelaisvės išvaduoti, 

— Mielas mano sinau, nei Žaltinis savo galin- 
gais burtais, nei visas narsių karių pulkas manęs iš 
šios stiprios mūro pilies neišvaduos. . 

— Tai gal lietuviai tave, kunigaikšti, išpirks? 

— Gerai žinau, kad kryžiuočiai neims už mane 
nei savo belaisvių, nei aukso, nei kitų brangių turtų. 
Jie reikalaus atsižadėti laisvės ir tėvų žemės. Visa 
savo širdimi trokštu, kad lietuviai nė vienos žemės 
pėdos už mane kryžiuočiams neatiduotų, o jei jėga 
ją grobtų, tai kad apgintų. Verčiau aš tame urve 
savo gyvenimą baigsiu, bet būsiu ramus ir laimingas, 
jei žinosiu, kad mano žmonės liko laisvi! 

Norėdamas nuraminti tokių liūdnų minčių ap- 
niktą Kęstutį, Alpas prašydavo papasakoti apie Lie- 
tuvą. Ilgai tuomet pasakodavo kunigaikštis apie savo“ 
gimtąjį kraštą, apie jo girias, laukus, upes ir ŽmMO- 
nes, apie karžygiškas jų kovas su kryžiuočiais ir 
taip pamiršdavo savo nelaisvę. Apsipratę su nuolati- 
niu Alpo lankymusi, kryžiuočių sargybiniai ar žais- 
davo kauliukais, ar gurkšnodavo alų, visai nekreip- 
dami dėmesio, kad jis dažnai ilgiau užtrukdavo Kęs- 
tučio kambaryje. 

— Kunigaikšti, Žaltinis man trumpai pasakojo 
apie Pilėnus, bet aš norėčiau smulkiau apie juos 
sužinoti, — kartą tarė Alpas. 

— Gerai, papasakosiu, bet prašau tavęs, sūnau, 
vadink mane ne kunigaikščiu, o tėvu. 

— Kaip aš galiu drįsti? Juk esi kunigaikštis, 
kryžiuočiai karaliumi vadina, [9] aš — prastas kry- 
žiuočių vergas. . 

— Mūsiškiai | vienas kitą gerbia, jaunesnieji vy- 
resniuosius tėvais, o šie juos sūnumis ir dukromis 

vadina, gi vienaamžiai vienas kitą broliais ir seseri- 
mis šaukia. Taip ir mano tėvas, didysis Lietuvos 
kunigaikštis Gediminas, pats kitus lietuvius vadino, 
ir mus, vaikus, to mokė. Tai ir tu man esi ne vergas, 
o sūnus, aš gi — tavo tėvas, todėl tėvu ir vadink. 

— Ačiū, tėveli lunigaikšti! — padėkojo Alpas 
Kęstučiui. 

— Na, o dabar apie Pilėnus, mielas sūnau, apie 
tai, kaip prieš 25 metus mano tėvo Gedimino laikais 
lietuviai gynėsi. Lietuvos vakaruose, Sūduvos kraš- 
te, tarp plačių girių stovėjo stipri Pilėnų pilis !. Ra- 
miai gyveno savo darbus dirbdami pilėniečiai ir stro- 
piai saugojo Lietuvą nuo kryžiuočių, kurie jau ir 
tuomet visais keliais veržėsi į ją. Nepajėgdami savo 
jėgomis lietuvių pavergti, jie pasikvietė talkon daug 
kunigaikščių, grafų ir kilmingų riterių. Surinkę di- 
delę kariuomenę, žiemos pabaigoje kryžiuočiai už- 
puolė Pilėnus. Apie 4000 lietuvių karių ir aplinki- 
nių gyventojų su savo galvijais ir kitokiais turtais 
susirinko tuomet Pilėnuose gintis nuo piktojo priešo. 
Nepabūgo kryžiuočių galybės nei subėgusieji į pilį 
žemdirbiai, nei kariai, nei pilies vadas Margeris. 
Kraugeriai užpylė apsauginius griovius, siendaužiais 
griovė pilies sienas, akmenų kruša žudė gynėjus, 
bet veltui. Dieną ir naktį priešas veržėsi į pilį. Ne 
kartą kryžiuočiai siūlė įgulai pasiduoti, žadėjo pa- 
likti gyvus, bet pilėniečiai nesutiko tapti vergais ir 
narsiai gynėsi. Degančiomis strėlėmis padegė priešai 


! Nors iki šiol nežinoma, kur buvo Pilėnų pilis, bet spėja- 
ma ją buvus Piliakalnių k., Rasių apyl, Kalvarijos raj, kur ir 
dabar dar likęs didingas piliakalnis. Netoli jo yra Pelėnių k. 

pilį. Per pralaužtas sienas, per dūmus ir liepsną jie 
ėmė veržtis vidun. Matydami, kad neišsilaikys, pilė- 
niečiai nusprendė verčiau laisvi mirti, negu būti 
vergais, ir ėmė vienas kitą žudyti. Tėvai žudė žmo- 
nas, vaikus, vaikai — tėvus. Kad kraugeriai neišnie- 
kintų lavonų, juos mėtė į degančios pilies liepsnas. 
Pilėnų pilies vadas Margeris buvo galingas karžy- 
gys, daug jis nuskynė priešo galvų, o kai negalėjo 
daugiau priešintis, tai vienu smūgiu nužudė savo 
mylimą žmoną ir pais sau persiskrodė kalaviju pilvą, 
krisdamas šalia žmonos. Baisiai pykdami, kad nepa- 
vyko gauti nei vergų, nei grobio, kryžiuočiai sugrio- 
vė pilies likučius ir pamatus su žemėmis sulygino. 

Po visą kraštą pasklido gandas, kaip karžygiškai 
mirė Pilėnų pilies gynėjai. Apie Pilėnų didvyrius 
dainiai kanklininkai skambias dainas sudėjo; sene- 
liai savo vaikaičiams prie židinių apie juos porina. 
Neišnyks nei tos dainos, nei sakmės, kol lietuviai 
bus gyvi. 

— Čia tai karžygiai! — susijaudinęs tarė Alpas, 

— Taip, mielas sūnau, jie tikrai verti to vardo. 
Mums nieko kito ir nelieka, tik kovoti. 

— O jei lietuviai tapių krikščionimis, gal tuomet 
kryžiuočiai liautųsi Lietuvą puolę? — sudvejojo Al- 
pas.— Tėveli kunigaikšti, o kodėl lietuviai nenori 
krikšto? Juk jie tik vieni yra likę pagonys ir 10- 
dėl visų niekinami, ujami, laikomi krikščionių prie- 
šais. Todėl juos ir puola. 

— Ne tikėjimą keisti jie bijo. Lietuvoje yra 
daug krikščionių: pravoslavų ir katalikų, yra maho- 
metonų, žydų ir kitų tikybų žmonių. Niekam mes 
netrukdome melstis, kam ir kaip jie nori, Mano mo- 

tina buvo krikščionė ir visą gyvenimą sielojosi, kad 
aš, anot jos, esąs pagonis, Perkūną garbinu. Nesutiko 
tėvas mane krikštyti nei vienaip, nei kitaip. Patyrė 
jis, kad šie geradėjai ne Kristaus mokslą neša, o 
klastą. Jau buvo besutinkąs krikštą iš katalikų pri- 
imti ir visus lietuvius apkrikštyti, bet sužinojo, kad 
kryžiuočiai pradėjo kurstyti Žemaitijoj maištą. „Gir- 
dėjot? — visur skelbė jų šnipai.— Jūsų valdovas nori 
tikėjimą keisti. Ne galingajam Perkūnui, o nukry- 
žiuotojo kūnui turėsite melstis!“ Sujudo žemaičiai, 
bruzdėti pradėjo. Šnipai ėmė erzinti ir pravoslavus, 
esą, jie popiežininkais — katalikais — būsią paversti, 
o to jie labai bijo, tai irgi pradėjo nerimauti. Tuo- 
met tėvas atsisakė krikšto. Juk ne mūsų sielų išga- 
nymas jiems rūpi, kaip jie kad skelbia, todėl ir neša 
mums krikštą kalaviju ir ugnimi. 

— Dabar jie nori taikiu būdu krikščionybę Lie- 
tuvoje platinti, — tarė Alpas. 

— O kaip? — pasiteiravo Kęstutis. 

Papasakojo Alpas, kad didysis magistras išrinko 
ji ruoštis krikščionybės platinimo darbui Lietuvoje, 
ir jis, mylėdamas savo tėvynę, sutiko. Kęstutis tarė: 

— Na ir gudrus kaip sena lapė didysis magist- 
ras, seniai iš kovų lauko pažįstamas Vinrichas Knip- 
rodė! Štai ką dar sumanė! Kada nei patiems, nei jų 
siunčiamiems vokiečiams, lenkams ar vengi'ams ne- 
pavyko lietuvių per krikštą pavergti, sumanė pačių 
lietuvių rankomis tai padaryti. Na, turės ir čia sena 
lapė nusivilti! Nepriims lietuviai krikšto jau vien dėl 
to, kad krikščioniškosios doros skelbėjai elgiasi ne 
taip, kaip jie moko. Skelbia taiką, o patys kalavijo 
nepaleidžia iš rankų, ragina nusižeminti, o patys 

vergus laiko. Užvaldė prūsų žemę, pačius prūsus 
vergais pavertė; ragina atsižadėti turtų, o patys juos 
grobte grobia, dėl jų kovoja, vienas kitą žudo; skel- 
bia meilę visiems, o patys vienas kitam nea pykanta 
dega. Visi krikščioniški kraštai žiauriai vienas su 
kitu visą laiką kariauja. Jie mums prikiša, kad mes 
mirusiųjų lavonus deginame, o kalalikų vienuoliai 
tūkstančius gyvųjų už menkiausią nusikaltimą baž- 
nyčiai miestų aikštėse degina. Daug persekiojamų 
katalikų į Lietuvą atbėga. Apgaulę, smurtą ir mirtį 
neša mums kryžius. Ne, tokios doros mums nerei- 
kia! Tai su kuo dabar, Alpai, eisi: ar su kraugeriais 
kryžiuočiais, jų niekšingus tikslus vykdydamas, ar 
su manim ir kitais lietuviais, trokštančiais tik taikos 
ir laisvės? 

— Su broliais lietuviais, su tavim, tėveli kuni- 
gaikšti] — tyžtingai atsakė Alpas. 

— Neapsirikau tave sūnumi pavadindamas. Sū- 
nus man ir liksi! 

Taip bendras laisvės ilgesys ir karštas noras tai- 
nauti Lietuvos laimei sujungė abu kryžiuočių belais- 
vius — Trakų ir Žemaičių valdovą ir jo tarną, kry- 
žiuočių vergą. 


Kęstučiui nelaisvėje bevargstant praėjo pavasa- 
ris, vasara, įpusėjo rudūo. Siropiai saugojo jį kry- 
ZiIOCIal, 

Maža žinių apie Lietuvą Kęstutį per Alpą pasiek- 
davo, o apie savo šeimą jis visai jų neturėjo. Tik- 
ros padėties nežinojimas labai slėgė Kęstutį. Jautė 
jis, kad dabartinė tyla yra prieš audrą. Kryžiuočiai 

būtinai pasinaudos tuo, kad jis nelaisvėje, ir surengs 
didelį puolimą. 

Ilgėdamiesi tėvynės ir laisvės, Kęstutis ir Alpas 
dažnai tardavosi, kaip ją pasiekti. Lengviau buvo 
Alpui. Turėdamas kryžiuočių pasitikėjimą, jis lais- 
vai vaikščiojo pilyje, o kartais, mankštindamas di- 
džiojo magistro žirgus, jodinėdavo po Marienburgo 
apylinkes. Ne kartą jis ir dabar buvo į Gyvatynę 
užsukęs, bet Žaltinio trobelė vis tebebuvo tuščia. 
Tikėdamas, kad tik Žaltinis gali padėti Kęstučiui 
pasprukti iš kryžiuočių nelaisvės, Alpas, jo neradęs, 
labai nusimindavo. 

Kęstutis irgi visą laiką galvojo apie pabėgimą iš 
nelaisvės. Bet kaip tai padaryti? Pilies mūro sienos 
buvo labai storos ir tvirtos, siauras langelis į kiemą 
apkaltas geležinėmis grotomis, kambario durys vi- 
suomet užrakintos, 0 už jų nuolat stovi sargyba. 
Blaškėsi po savo narvą Kęstutis, apžiūrinėjo kiekvie- 
ną plytą sienoje, rankomis jas čiupinėjo, stengda- 
masis surasti nors mažą plyšelį. Išardyti apie dviejų 
metrų storumo sumūrytą iš didelių, sunkių plytų 
sieną buvo neįmanoma. Taip besikamuojant slinko 
diena po dienos. Ir štai kartą jau pavakare su vaka- 
riene Kęstučiui per kiemą skubantį Alpą sulaikė už 
rūmų kampo nepažįstamas tarnas. Jis apsidairęs pa- 
skubomis lietuviškai sušnibždėjo: ž 

— Alpai, sugrįžo burtininkas Žaltinis. Jis sako, 
kad jau laikas nuo sakalo sparnų nutraukti pančius, 
iš narvo į plačiąją padangę išleisti, Didelis pavojus 
jo lizdui gresia! 

Pradingo už kampo tarnas, o Alpas jo žodžius 
persakė kambary besiblaškančiam Kęstučiui. 

i didysis ordino konventas 


Labai džiaugėsi kryžiuočiai, paėmę kunigaikštį . 
Kęstutį į nelaisvę. Dėkodami viešpačiui dievui ir 
ordino globėjai mergelei Marijai už tą nepaprastą 
kovos laimikį, bažnyčiose skambino varpais, laikė 
iškilmingas pamaldas, garsiai giedojo pergalės psal- 
mę „Te deum laudamus. ..“!. Buvo rengiamos puo- 
tos ir riterių turnyrai — rungtynės. 

Ir kaip nesidžiaugti!? Juk nelaisvėn pateko tas, 
kuris jau daugiau kaip dvidešimt metų neišleisdamas 
ginklo iš rankų atkakliai gynė Lietuvą ir į kiek- 
vieną kryžiuočių žygį atsakydavo puolimu. Maža 
"to, jis dar rūpinosi, kad kryžiuočiai iš Prūsų išsi- 
keltų į pietus ir ten kovotų su netikėliais totoriais, 
jiems Kristaus mokslą skelbtų, o Livonijos ordiną 
net visai sunaikinti norėjo. Taigi, buvo dėl ko kry- 
žiuočiams džiaugtis. 

Ne vien tik iškilmingomis pamaldomis, puotomis 
ir įvairiomis pramogomis pažymėjo kryžiuočiai Kęs- 
tučio paėmimą į nelaisvę. Tas įvykis naujus svar- 
bius sumanymus kėlė didžiojo magistro Vinricho von 
Kniprodės galvoje. Pagaliau atėjo laikas vienu ga- 
lingų smūgiu su lietuviais baigti. Ką jie, likę be 
savo sumanaus ir narsaus karo vado, galės padaryti? 

Tai tik silpna baikščių avių banda be ryžtingo pie- 
mens! Ją nugalėti bus nesunku. Tik šiam žygiui 
reikia surinkti daugiau jėgų, vien ordino per maža. 

Norėdamas dėl šio savo sumanymo pasitarti, di- 
dysis magistras nusprendė per sekmines sušaukti 
ordino maršalą, vyriausius dvasininkus ir pilių virši-, 

! Tave, dieve, garbinam... 

ninkus komtūrus į visuotinį pasitarimą — konventą. 
Į pilis buvo išsiųsti kviesliai. 

Atėjo sekminės, o kartu ir paskirtoji konvenio 
diena. Po ilgų iškilmingų pamaldų bažnyčioje, kurias 
laikė keli vyskupai ir daugelis kitų dvasininkų, ištai- 
gingoje konventų salėje susirinko visi jo dalyviai. 

Šlubuodamas, dviejų pažų ! palaikomas, nes dar 
nebuvo sugijusi Ragainėje sulaužyta koja, į konven- 
to sale įėjo didysis ordino magistras Vinrichas von 
Kniprodė. Pasveikinęs susirinkusius, jis tarė: 

— Eminencijos vyskupai, garbingieji dvasiškiai, 
kilnūs ordino svečiai, kilmingieji ordino broliai ri- 
teriai! Visiems jums jau žinoma, kad verbų dieną, 
„viešpaties dievo ir ordino globėjos švenčiausios mer- 
gelės Marijos padedami, mūsų kilmingieji broliai 
riteriai Verneris iš Vindekicmio ir Jonas iš Ekers- 
bergo aikaklioje kovoje paėmė į nelaisvę pagonių 
lietuvių karo vadą karalių Kęstutį, kuris dabar stip- 
rios sargybos saugomas mūsų pilyje. Šis nepapras- 
tas laimėjimas ordino likimą nukreipia naujais ke- 
liais. Jiems aptarti šiandien ir sušauktas didysis Or- 
dino konventas. 

Yra atvykę pagonių lietuvių pasiuntiniai vaduoti 
savo karaliaus. Ar sutiksime paleisti atgal į girią 
tą piktą vilką, kad jis įniršęs vėl pultų mūsų pilis, 
griautų bažnyčias ir vienuolynus, teriotų ordino Že- 
mes, žudytų brolius riterius? O gal geriau jį nelais- 
vėje laikyti, šventajam tėvui laiminant sukviesti 
kilmingus krikščionis riterius ir bendromis jėgomis 
surengti paskutinį šventą kryžiaus žygį? Įsitvirtinę 

! Pažas— kilmingos giminės jaunuolis, paskirtas prie aukš- 
tos kilmės asmens. 

Lietuvoje, kaip ir Prūsuose, tęsiume kovą su schiz- 
matikais rusais šventosios katalikų bažnyčios garbei. 
Drang nach Osten!!— užbaigė didysis ordino ma- 
gistras savo kalbą. 

— Drang nach Osten! — ilgai šaukė susirinkusie- 
ji, tarškindami kalavijais į akmenines konvento salės 
grindis. 

Nors dauguma konvento dalyvių pritarė didžiojo 
magistro pasiūlymui surengti didelį žygį į Lietuvą, 
salei kiek aprimus, žodžio paprašė senas Kulmijos 
kanauninkas. 

— Kovoti- su pagoniais, Kristaus priešais lietu- 
viais, yra svarbiausia ir kilniausia švenčiausios mer- 
gelės Marijos kilmingųjų riterių ordino pareiga, Su 
pasišventimu jis veda tą kovą. Daug jau kilmingų 
ordino riterių ir paprastų karių tą šventą įsiparei- 
gojimą pažymėjo savo mirtimi kovos lauke ir užsi- 
tarnavo dangaus karalystę bei amžiną šventosios baž- 
nyčios ir ordino pagarbą. 

Sunki ši kova. Šiai jau daug metų, kaip tame 
šventame žygyje į rytus ordino dalys sustojo vietoje. 
Kodėl? Ar jau išseko ordino jėga ir galybė, ar krikš- 
čioniškų Europos kraštų valdovai nustojo mus rem- 
ti, ar mūsų širdyse išblėso šventųjų kryžiaus žygių 
laimėjimo viltis? Nel 

Mes tūpčiojame vietoj, manau, todėl, kad suti- 
kome atkaklią pasipriešinimo jėgą. Visi gerai žino- 
me, su kokiu įniršiu ginasi piktosios dvasios apsėsti 
pagonys lietuviai ir kiek mūsų šventieji žygiai rei- 

! Ę rytus! (Nuo X a. įsigalėjęs germanų, o vėliau kryžiuočių 
ir jų palikuonių politikos šūkis.) 

kalauja aukų. Esu tikras, kad, likę be savo karo 
vado ir karaliaus, pagonys dar įnirtingiau kovos, O 
ši kova vėl daug aukų pareikalaus. Kad tų aukų 
išvengtume ir lengviau užvaldytume Lietuvą, už jų 
karo vadą karalių Kęstutį jokių turtų neimkime, 
pareikalaukim iš pagonių, kad jie apsikrikštytų ir 
taptų ordino vasalais ar atiduotų mums Žemaitiją. 
Siūlau iš pradžių pateikti mūsų sąlygas pagonių ka- 
raliui, o jam. nesutikus — pasiuntiniams. Kas tas 
sąlygas priims, tam ordinas padės jas įvykdyti! — 
užbaigė kanauninkas savo kalbą. 

Konvento dalyviams su kanauninko pasiūlymu 
sutikus, didysis ordino magistras įsakė atvesti Kęs- 
tutį. 

Dviejų sargybinių riterių su apnuogintais kalavi- 
jais lydimas į salę įėjo belaisvis Kęstutis. Išblyškęs, 
visai žilas, su liūdesiu akyse, bet ramus jis pasvei- 
kino magistrą. 

— Nors su belaisviais ordinas neveda jokių de- 
rybų, bet šį kartą, kai sprendžiamas paties krašto 
likimas, norime išgirsti ir tavo, pagonių karaliau, 
žodį. Esi aršiausias ordino priešas, ir paties nelaisvė 
yra didžiausias jo laimėjimas, bet ordinas sutinka 
atsisakyti to laimėjimo ir grąžinti tau laisvę... 

— Kuria kaina? — trumpai paklausė Kęstutis, 

— Siūlau priimti šventą krikštą ir atiduoti ordi- 
nui Žemaitiją! — pakeltu balsu lėtai tarė didysis ma- 
gistras. 

— Brolių žemaičių vergyste savo laisvės nesu- 
tinku išpirkti!— ryžtingai atsakė Kęstutis. 

— Jei karalius su ordino pasiūlymu nesutinka, 
tai gal pagonių lietuvių pasiuntiniai, kurie čia yra 

atvykę vaduoti jo iš nelaisvės, bus sukalbamesni. 
Pakvieskite pasiuntinius! — įsakė didysis magisi- 
ras. — Karalių prašome jiems netrukdyti, 

Netrukus salėn įžengė keturi lietuviai pasiunti- 
niai. Jie jautėsi laisvai, nevaižė jų nei didinga kon- 
vento salė, nei puošnūs vyresnieji dvasiškiai, nei 
sunkiais geležiniais šarvais apsikaustę riteriai. Bet 
va, pamatę salėje sėdintį sargybos saugomą beginklį 
Kęstutį, jie sumišo, lyg nustebo, tačiau susitvardė 
ir ramiai nuėjo prie didžiojo magistro. 

Tylūs stebėjo Kęstutį ir pasiuntinius konvento 
dalyviai. Ypač domėjosi jais tie dvasininkai ir rite- 
riai, kurie lietuvių dar visai nebuvo matę. O tie pa- 
siuntiniai atrodė labai paprastai. Jų nelydėjo jokie 
heroldai |, ginklanešiai, pažai ar tarnai. Keturi dar 
neseni vyrai, su lengvais šarvais, ant jų pečių bran- 
gūs kailiai, o rankos tvirtai suspaudusios sunkius 
kalavijus. Stebėjosi jų dar nematę riteriai, kaip jie, 
tokie prasti ir menkai ginkluoti, taip drąsiai gina 
savo kraštą, tiek rūpesčių kelia visai krikščioniškai, 
Vakarų Europai. 

— Kokių pasiūlymų turite garbingajam švento- 
sios mergelės Marijos riterių ordinui, pagonių lie- 
tuvių pasiuntiniai — paklausė didysis ordino ma- 
gistras. 

Tuomet vienas iš lietuvių, dar visai jaunas vy- 
ras, aiškiai vokiškai tarė: 

— Karo laimė nėra pastovi. Šį kartą pergalė 
kovoje jums buvo lemta. Paėmėte į nelaisvę mūsų 


! Heroldas— viduramžiais vyriausybės potvarkių skelbė- 
jas. 

valdovą ir karo vadą kunigaikštį Kęstutį. Atvykome 
jo išvaduoti. Siūlome dešimt tūkstančių guldenų. 

— Menkai siūlote, ordinas to pasiūlymo priimti 
negali! — atsakė didysis magistras. 

— Tai dar dešimt tūkstančių pridėsim. 

— Mažai! 

— Trisdešimt tūkstančių guldenų duodamel 

Nesutiko kryžiuočiai paleisti iš nelaisvės Kęsiu- 
čio nei už trisdešimt tūkstančių guldenų. 

— Kunigaikštienė Birutė atiduoda visus savo pa- 
puošalus. 

Vėl nesutiko kryžiuočiai. 

— Grąžinsime visus mūsų nelaisvėje esančius Or- 
dino riterius. 

Ir dabar nedavė galutinio atsakymo kryžiuočiai, 

— Tai ko pagaliau iš mūsų už kunigaikštį Kęstu- 
tį reikalausite? — supykęs paklausė vokiškai kalbąs 
lietuvių pasiuntinys. 

— Priimti šventąjį krikštą ir tapti ordino vaša- 
lais! — atsakė didysis magistras. 

— Brangiai iš mūsų prašote. Negalim sutikti. 

Įdėmiai klausėsi derybų Kęstutis. Žinodamas, kad || 
nei už brangius turtus, nei už belaisvius kryžiuočius | 
nesuliks jo paleisti, laukė, ką atsakys pasiuntiniai, | 
išgirdę kryžiuočių reikalavimą. Dabar Kęstutis, pri- 
tardamas jiems, nežymiai linktelėjo galvą. 

Pamatęs, kad su tuo pasiūlymu lietuviai nesutin- 
ka, magistras, pasitaręs kiek su vyresniaisiais Tite- 
riais ir dvasiškiais, vėl tarė: | 

— Atiduokite ordinui Žemaitiją iki Nevėžio upės 
ir paleiskite visus belaisvius! 

Sopėjo lietuviams širdis dėl kunigaikščio Kęstu- 
čio nelaisvės, gaila buvo ir Žemaitijos, tat akimirką 
suglumę nežinojo, ką atsakyti, bet tuokart pašoko 
Kęstutis, išsitiesė visu savo ūgiu, blykstelėjo akimis 
ir garsiai sušuko: 

— Ne! Nė vienos lietuvių žemės pėdos neduo- 
kite! Sunkiai mes prieš savo brolius nusikalstume, 
jei už mano išvadavimą atiduotume tą žemę, kurią 
visą gyvenimą gynėme. Šios išpirkos duoti nedrįs- 
kite! 

— Draudžiu kalbėti! — pakilo magistras. 

Derybos nutrūko. 

Sargybiniai išvedė Kęstutį, o tada ir pasiuntiniai 
paliko konvento salę. 

— Įsitikinote, garbingieji konvento dalyviai, kad 
taikingomis priemonėmis Lietuvos neužvaldysim! — 
tarė didysis ordino magistras.— Kalavijas ir ugnis — 
tai tikriausia ir pagonims lietuviams suprantamiau- 
sia kalba. Jais veikdami, Lietuvą tikrai užvaldysi- 
me. Viešpaties dievo ir ordino globėjos švenčiausios 
mergelės Marijos padedami, dabar be didelių aukų 
ir vargo pasieksime galutinę pergalę. Pagaliau am- 
žiams su Lietuva baigsim, įjungsim ją į ordino že- 
mes. Skelbiu paskutinį šventą kryžiaus žygį į Lie- 
tuvą! Šiame paskutiniame ir pergalingame žygyje 
sekančių metų pavasarį kviečiu dalyvauti visų Va- 
karų Europos kraštų valdovus, kilmingus riterius bei 
krikščionis! 

— Drang nach Osten! Į Lietuvą! Į pagonių že- 
mę! — garsiais šūksniais pritarė visi konvento daly- 
viai didžiajam magistrui. 

Vyriausioje kryžiuočių ordino buveinėje, Ma- 
rienburgo pilyje, imta ruoštis paskutiniajam šven- 
tam kryžiaus žygiui į Lietuvą. 

Dieną ir naktį kalviai, įvairių ginklų ir šarvų 
meistrai kalė, grūdino, galando kalavijus ir kitus 
ginklus, darė šarvus; račiai, staliai, dailidės rengė 
vežimus, taranus, katapultus; odininkai — pakinktus; 
pabūklininkai, aptarnaujantieji paraku šaunamuosius 
ginklus — bombardas, rengė paraką, tekino vandens 
malūnuose joms sunkius taisyklingai apvalius svie- 
dinius; jojikai ir riteriai miklino naujai atvarytus 
arklius; maisto tiekėjai rūpinosi produktų ir pašaro 
parengimu. 

Užsidarę savo kambariuose, didysis magistras, or- 
dino maršalas Heningas von Šindekopfas ir vyres- 
nieji, labiau pasižymėję ir patyrę pilių komtūrai, 
sudarantieji ordino karo tarybą, ilgai slapta svarstė 
svarbiausią šio paskutiniojo kryžiaus žygio kryptį ir 
atitinkamai tvarkė pasirengimą. 

Karo taryba ko paslaptingiausiai nutarė vienu 
žygiu baigti su Lietuva ir todėl pulti ne Žemaitiją, 
o svarbiausius Lietuvos centrus: Kauną, Trakus, Vil- 
nių. Paėmę juose esančias mūrinės pilis, tikėjosi 
užvaldyti visą kraštą. 

Karo tarybos sprendimą vykdant, didysis magist- 
Tas įsakė Ragainės ir Tilžės pilių komtūrams rengti 
Nemunu plaukti laivus, pasiųsti žvalgus gerai ištirti 
Kauno pilies sustiprinimus, įgulos jėgas ir kelius. 
Į Ragainę ir Tilžę buvo įsakyta gabenti visas rei- 
kalingas priemones, ginklus, maisto ir pašaro atsar- 
gas. 

Ištisas dienas keli raštingi vienuoliai sulinkę rašė 
didžiojo magistro laiškus popiežiui ir Vakaių Eu- 
ropos kraštų vadovams. Popiežiaus Klemento IV ma- 
gistras prašė, kad šventasis katalikų bažnyčios tėvas 
laimintų paskutinį kryžiaus žygį į Lietuvą, suteiktų 
nuodėmių atleidimą jo dalyviams ir paskatintų ka- 
talikiškų kraštų valdovus tame žygyje dalyvauti. 
Rašydamas valdovams, didysis magistras ypač vi- 
liojo kilmingus jaunus karius, tikindamas, kad šio 
žygio pergalė yra užtikrinta ir be didelio vargo, be 
aukų jie būsią įšvęsti riteriais. „Naudokitės paskuti- 
ne proga užsitarnauti riterio juostą, pentinus ir tei- 
sę nešioti barzdą!“— rašė savo laiškuose didysis 
magistras. 

1361 m. vasarą popiežiaus įsakymu vyskupai ir 
kunigai iš sakyklų skatino visus dalyvauti šventame 
kryžiaus žygyje prieš pagonis lietuvius. Atsiliepė' 
į didžiojo magistro kvietimą ir įvairių kraštų valdo- 
vai bei kilmingi riteriai: Vokietijos, Anglijos, Itali- 
jos... Ėmė plaukti į Marienburgą ir kitas kryžiuočių 
pilis su karių būriais daugybė kilmingų riterių. Drau- 
ge jie vedėsi ginklanešius, pažus ir visokius tarnus 
bei dainius trubadūrus, kurie turėjo apdainuoti savo 
kilmingų ponų laimėjimus ir pergalę. 

Tvirtai įsitikinę, kad šis žygis į Lietuvą bus tik- 
rai paskutinis, kryžiuočiai savo pasirengimo neslėpė, 
darė viską atvirai, norėdami tuo iš anksto įbauginti 
lietuvius ir tokiu būdu lengviau pasiekti pergalę. 


Jis (Kęstutis) pastebėjo, kad sienoje yra 
kiaurymė. Slaptai ją praplėtė, o tarnas išnešė 
plytas. Jis dabar vylėsi, kad galės įvykdyti 
tai, ką seniai buvo sugalvojęs, būtent: pabėg- 
ti. Visiems įmigus, jis pro kambario skylę iš- 
lindo į griovį, kur jo jau laukė tarnas, va- 
dinamas Alpu, kuris, nors apkrikštytas, ta- 
čiau iš prigimties buvo pagonis. Jis padrąsino 
karalių ir išnešė jam baltą skraistę su juo- 
du kryžiumi, kad, riterio apsiaustu apsiklė- 
tęs, aukštojo komendanto žirgais, kurie buvo 
jau atvesti, greitai galėtų joti. Tais žirgais 
ir su tuo apsiaustu linksmas paspruko. Prie- 
šais jį atjojo ordino riteris. Jie vienas antrą 
broliškai pasveikino. Bet šis nieko nesuprato, 
tiktai vėliau atsiminė, kad pabėgėlis taip 
atrodė. 


Kryžiuočių metraštis 


— Ar išsilaikys mano mieli broliai ir sūnūs? — 
nerimavo Kęstutis, kai Alpas jam pranešė tarno žo- 
džius, kad „didelis pavojus jo lizdui gresia“.— Kaip 
norėčiau jį ginti! Bet kaip? Pabėgti, vienintelė iš- 
eitis pabėgti! 

Ką begalvojo nerimo blaškomas Kęstutis, kaip 
besistengė surasti būdą pabėgti, nieko neišėjo. 

Besiblaškant kunigaikščio žvilgsnis sustojo ties 
senu kilimu, pakabintu prie lovos. Jis ištiesė ranką, 
pakėlė jo kampą ir palietė sieną. Ranka pajuto drėg- 
mę, o dulsvoj kambario šviesoj, nors ir sunku buvo 
įžiūrėti, bet atrodė, kad po kilimu siena lyg ir švie- 
sesnė. „Kodėl čia siena skiriasi nuo kitų kambario 
sienų?"— kilo įtarimas. | 

Pasikėlęs nuo lovos ir atidžiai apžiūrėjęs kilimu 
pridengtą sienos plotą, Kęstutis įsitikino, kad toje 
vietoje yra neseniai užmūryta kažkokia anga. „Jei 

taip, tai siena dar nebūtų sutvirtėjusi, ir galėčiau ją 
išardyti — toptelėjo mintis.— Bet kuo? O kam mano 
kalavijas. Visą laiką su juo kovojau dėl laisvės, 
praskins kelią į laisvę jis man ir dabar!“ 

— Alpai, eikš! — pašaukė Kestutis dar nesusku- 
busį išeiti jaunuolį — Šiai žiūrėk, čia, atrodo, nese- 
niai užmūryta. Ar nežinai, kokia anga čia buvo? 

— Tikrai užmūrytai — sutiko apžiūrėjęs ir Al- 
pas— Oi, prisiminiau, Juk tam pačiam kambaryje 
aš sužeistas gulėjau. Čia tuomet buvo langas į lau- 
kus. : 

— Ar su grotomis? 

— Ne, be grotų. 

— Tikriausiai čia buvo šaudymo anga, kaip ir 


visur mūro pilyse, ir ją, matyt, kryžiuočiai užmū- | 


rijo, kad nepabėgčiau!-— samprotavo Kęstutis. — Sū- 
nau, apžiūrėk, kaip tas langas atrodo iš lauko. Mė- 
ginčiau tą vietą paardyti. Tai bene vienintelis mano 
kelias į laisvę. Bet tam reikia kitų pagalbos, pakal- 
bėk apie tai su Budriu. 

Sužinojęs iš nepažįstamo tarno, kad grįžo Žalti- 
nis, Alpas pirma pasitaikiusia proga nujojo į Gyva- 
tynės salą ir čia, didžiausiam savo džiaugsmui, jį 
rado. 

— Žinau, viską žinau, mielas Alpai, kas pilyje 
darosi, — pasakė Žaltinis, kai Alpas pradėjo jam pa- 
sakoti.— Sunku bus broliams lietuviams be Kęstučio, 
kai užpuls kryžiuočiai. Visą laiką galvoju, kaip jį 
išlaisvinti, bet negaliu sugalvoti. Džiaugiuosi, kad 
pats turi laimę Kęstučiui nors ir nelaisvėje tarnauti. 
Būk ištikimas jam, mano sūnau. Tegul nors tas pa- 
guos jį, vargšą belaisvį. 

— Seneli, kunigaikštis Kęstutis aptiko po kilimu 
užmūrytą langą ir pamėgino jį ardyti. Apžiūrėjau iš 
lauko: gili lango įduba likusi, taigi jo mūras daug 
plonesnis negu siena. Be to, jis be grotų. Kęstutis 
nori pro jį pabėgti ir prašo tavo patarimo, pagalbos. 

— Mačiau ir aš tą užmūrytą langą, bet maniau, 
kad jis viduj su grotomis. Čia tai laimė! Tai vie- 
nintelis kelias Kęstučiui išeiti į laisvę. O padėti tai 
padėsiu, žmonių rasim. Baugu man dėl tavęs, Alpai. 
Juk turėsi rizikuoti savo gyvybe, padėdamas Kęs- 
tučiui pabėgti. Jei sužinos kryžiuočiai, mirtinai tave 
nukankins. O, kaip man būtų skaudu atradus vėl 
tavęs netekti. Ne, tavęs aukoti negaliu! — nusprendė. 
Žaltinis. 

— Seneli, o kas gi kitas gali Kęstučiui padėti 
sugrįžti į Lietuvą? Juk aš tik vienas galiu pas jį 
įeiti. Už tėvynę, už jos laimę man ir mirti nebai- 
su. Už ją ir mano tėvelis žuvo. O gal pavyks!? 

— Teisingai kalbi, mano sūnau— sutiko Žalti- 
nis.— Skomantai, kaip ir visi lietuviai, mirti dėl savo 
tėvynės nebijo. Gelbėk Kęstutį, Alpai, tik būk labai 
atsargus! 

— Ką gi man daryti? Patark, seneli. 

Ilgai galvojo Žaltinis, kaip galima būtų padėti 
Kęstučiui pabėgti iš nelaisvės, ir pagaliau tarė: 

— Nors ir išeis Kęstutis pro išardytą angą, tai 
dar ne viskas. Reikia arklio. Ar lankai savo žirgus? 

— Vakarais kartais nueinu į arklides, — aisakė 
Alpas. Ė 
— Tas labai gerai! Dabar klausyk. Kai Kęstutis 
išardys angą, duok. man. ženklą: semdamas iš šulinio 
vandenį lyg ir netyčia apversk kibirą. Paskui, kai 

išgirsi ką nors pratariant: „Sakalas gali skristi!“, 
nueik vakare į arklides, pritrenk budintį arklininką. 
Ten, jei bus reikalinga, tau atsiras pagalbininkų. Po 
pirmųjų gaidžių išvesk Kęstučiui ir sau žirgus. Prie 
vartų, jei sargybiniai pasakys: „Sakalas gali skristi!" 
ir atidarys vartus, jok drąsiai. Už griovio, ties Kęs- 
tučio kambariu, pašauk jį pelėdos balsu. Kai jis vir- 
ve nusileis ir perplauks griovį, skubėkite Lipštato ! 
keliu. Kol kils aliarmas, turite peršokti sargybines 
užtvaras. Kęstutis — patyręs karys, toliau ras kelią 
į Lietuvą. Kitkuo pasirūpinsiu aš. Niekur iš pilies 
neik ir būk labai atsargus! — mokė atsisveikindamas 
Žaltinis. 

Alpas sugrįžo į pilį. Vakare jis kaip ir visuomet 
nunešė Kęstučiui vakarienę ir viską papasakojo. 

Po vakarienės, kai viskas pilyje nurimo, Kęstutis 
pakėlė kilimą ir išėmė iš sienos visiškai išjudintą 
plytą. „Tai tikrai vienintelis mano kelias į laisvę — 
mąstė jis, laikydamas plytą rankoj.— Bet kaip ji toli! 
Angą atidengsių, bet to dar maža. Reikės virvių, 
greitų žirgų, laisvo kelio į Lietuvą sugrįžti!“ 

Padėjęs plytą į vietą, Kęstutis aliai kruopelės 
surinko nuo grindų pabirusius kalkių trupinius. Visą 
tą ilgą rudens naktį kunigaikštis negalėjo užmigti. 
Ir šviesi išsilaisvinimo viltis, ir kartus nusivylimas 
dėl savo bejėgiškumo blaškėsi Kęstučio galvoje: 
„Vienas neišeisiu į laisvę, reikia, kad kas padėtų. 
O padėti pirmiausia gali tik Alpas, bet jis dar toks 
jaunas! Ar beužteks jam drąsosį Pagaliau ar galiu 
jį aukoti savo išsilaisvinimui?" 


"Lipštatas — kryžiuočių pilis maždaug 40 km į rytus 
nuo Marienburgo. 

Rytą, kai Alpas ainešė pusryčius, Kęstutis jam 
tarė: 

— Baugu man, sūnau, dėl jūsų visų, kurie norit 
man padėti. Ar žinai, mano mielas, kas gresia tam, 
kurį sugaus kryžiuočiai? 

— Žinau, tėveli kunigaikšti. Jokios, net žiauriau- 
sios mirties dėl tavęs, dėl Lietuvos nebijau. Ir Žal- 
tinis sutiko, kad aš tau padėčiau, nors iš pradžių 
lyg priešinosi. Tik, tėveli kunigaikšti, mane su sa- 
vimi į Lietuvą paimk! — prašėsi Alpas. 

— Gerai, mielas sūnau, keliausim abu. Tepadeda 
mums galingieji dievai! — nusprendė Kęstutis. 


Jau ėjo aštuntas mėnuo, kai Kęstutis buvo ka- 
linamas nelaisvėj. Dienos metu Alpas atnešdavo jam 
valgyt ar šiaip patarnauti ateidavo, o vakare sargy- 
biniai uždarydavo kambario duris ir prie jų visą 
naktį budėdavo. Baigęs dienos patarnavimus, Alpas 
užsukdavo į arklides ir paskui eidavo miegoti į 
priešpilyje esančias tarnų patalpas. 

Vienui vienas per ilgas rudens naktis būdavo 
Kęstutis savo kambaryje. Kai viskas nurimdavo, jis 
imdavosi ardyti užmūrytą angą. Apsidraskydavo ir 
susikruvindavo pirštus, bet nesiliaudavo atšipusiu 
kalaviju atsargiai, tylomis trupinęs mūrą. Kartais tik 
vieną plytą per naktį išimdavo, 0 paryčiu vėl jas 
visas į savo vietą sustatydavo, Dieną atėjęs Alpas 
rūbuose ar induose išnešdavo plytgalius bei kalkių 
trupinius ir niekam nematant sumesdavo pilies kie- 
me į šulinį. 

Daug naktų išsilaisvinimo vilties žadinamas ardė 
Kestutis angą. Pagaliau vieną vidurnaktį, išėmus 
plytą, pro skylę į kambarį dvelktelėjo vėsus rudens 
oras. Nudžiugęs kunigaikštis išėmė dar kelias plytas, 
kurios išsijudino jau daug lengviau. Iškišęs pro spra- 
gą galvą, jis pirmą kaitą per visą savo kalinimo 
laiką pamatė danguje šviečiančias žvaigždes. Smar- 
kiai ėmė plakti Kęstučio širdis. Štai tiek svajotas, 
tiek darbo pareikalavęs kelias į laisvę! Kaip norėjo 
dabar Kęstutis pavirsti sakalu! Stipriai suplasnotų jis 
sparnais, aukštai aukštai iškiltų į padanges ir nie- 
kieno netrukdomas nuskristų į mylimą tėvynę. Deja, 
neturėjo Kęstutis sakalo sparnų ir. žinojo, kad dar 
sunkus ir ilgas jo kelias į laisvę. Būdamas atsargus, 
jis vėl visą angą gražiai plytomis užgrindė ir aisi- 
gulęs pirmą kartą per visą savo kalinimo laiką ra- 
miai užmigo. 

Rytą Alpui atėjus, Kęstutis pasakė, kad anga, 
kiek reikia pralįsti, išardyta. 

Nudžiugo Alpas: 

— Dabar tai jau bėgsim, tėveli kunigaikšti. Aš 
tik žirgus parūpinsiu. 

Kol buvo ardoma siena, Alpas keleią kartų slap- 
ta atnešė virvagalių. Iš jų Kęstutis ilgoką ir stiprią 
virvę susirišo nusileisti nuo sienos ir laikė ją pa- 
slėpęs plytomis užstatytoje angoje. 

Dabar Alpas ruošėsi vykdyti Žaltinio patarimą 
ir, pačiupęs kibirą, išbėgo į šulinį vandens. Pasisė- 
męs jis tartum netyčia svirstelėjo lyg klupdamas ir 
apvertė kibirą. Po to laukė sutarto sakinio. Bet nei 
tą, nei dar kelias dienas niekas iš sutiktų žmonių 
jam netarė sutartų žodžių. 

Manydamas, kad jo ženklo niekas nematė, Alpas 
vėl apvertė kibirą. Bet ir dabar tuoj niekas neat- 
siliepė. 

Po kelių dienų rytą, benešant tamsiu koridorium 
vandenį Kęstučiui, staiga kažkoks sutiktasis užkliu- 
dė kibirą, ir Alpas išgirdo skubotą šnibždesį: „Saka- 
las gali skristi!" Alpas suprato, kad atėjo sprendžia- 
moji Kętučio ir jo paties likimo diena. 

Susitarė Alpas su Kęstučiu, kad lauks jo su žir- 
gais anapus griovio ir pašauks jį po pirmųjų gaidžių 
pelėdos balsu. 

Atėjo naktis, Kęstutis, išėmęs tvarkingai sudėtas 
angoje plytas ir pasiruošęs virvę, nekaniriai laukė 
sutarto ženklo. Tačiau nei po pirmųjų, nei po ant- 
rųjų gaidžių, nei per visą ilgą rudens naktį nesu- 
laukė Kęstutis sutarto ženklo. Visur buvo tylu, tik 
ant pilies sienų retkarčiais garsiai sušukdavo sargy- 
biniai. : [ 

Nerimo Kęstutis. „Gal kryžiuočiai sugavo Alpą 
ar kurį kitą pagalbininką? — vis knietėjo nerami 
mintis — Tuomet žlugtų visos išsilaisvinimo viltys. 
Vėl nelaisvė. .. O drąsuoliai pagalbininkai paaukotų 
savo gyvybes." 

Praėjo naktis. Kaip ir visuomet rytą Alpas at- 
nešė Kęstučiui pusryčius. Labai apsidžiaugė kuni- 
gaikštis, jį išvydęs. Alpas su širdgėla papasakojo, 
kad jam vakare einant į arklides, kažkoks tarnas 
pasakęs: „Sakalas skristi negali!" Norėdamas nors 
paglamonėti žirgus, jis vis tiek ten ėjęs, bet prie pat 
durų jį vėl tas tarnas įspėjęs: „Sakalas skristi ne- 
galil“ Tai jis net ir žirgų nelankęs. 

Nerimavo dėl to nepasisekimo Kęstutis, nerima- 
vo ir Alpas. Nei ko pasiklausi, nei su kuo pasitarsį; 
Žaltinis griežčių griežčiausiai uždraudė apie tai kal- 
bėti. 

Taip nerimaujant atėjo lapkričio 11-0ji diena. 
Kaip ir visuomet rytą Alpas su kibiru vandens ėjo 
koridorium pas Kęstutį. Staiga jis išgirdo tamsiame 
koridoriuj tylų šnibždesį: „Sakalas gali skristi!! Ap- 
sidžiaugė Alpas ir tučtuojau tai pranešė Kęstučiui. 

Vėlai vakare Alpas, paslėpęs po rūbais storoką 
pagalį, nuėjo į arklides išvesti žirgų. Prie durų jį 
sulaikė žemai ant kaktos kepurę užsismaukęs žmogus. 

— Sakalas gali skristi, — sušnibždėjo jis. 

Silpnai žibintuvu apšviestose arklidėse Alpas su- 
tiko pažįstamą budintį arklininką. Kiek pasikalbėjęs, 
vokietis apsisuko eiti. Nedelsdamas Alpas tvojo jam 
pagaliu per galvą. Vokietis krito be sąmonės. Tuo 
metu įėjo paslaptingasis žmogus, padėjo Alpui su-. 
rišti arklininko rankas, kojas, užkimšti burną, pabal- 
noti du žirgus. Kai juos išsivedė pro duris, nepažįs- 
tamasis padavė Alpui riterio apsiaustą. 

— Kęstučiui! — pratarė jis ir dingo tamsoje, 

Sėdęs ant žirgo, o antrąjį vesdamasis šalia, Al- 
pas nujojo prie varių. Nors buvo įspėtas, kad jotų 
drąsiai, kad vartai bus atidaryti, bet, prijojęs ir 
pamatęs sargybinius vokiečius, sumišo. Tuo metu 
sargybinis, pažinęs Alpą, pasakė: „Sakalas gali skris- 
ti!" Sunkūs vartai prasivėrė, o pakeliamasis tiltas 
ėmė leistis. Nurimo Alpas ir neskubėdamas išjojo 
iš pilies. Tiltas vėl buvo pakeltas, o vartai uždaryti. 

Kai viskas pilyje nurimo, Kęstutis tą vakarą vėl 
išardė plytomis užgrįstą angą ir, pasiruošęs virvę, 
laukė sutarto pelėdos balso. 

Tamsi rudens naktis. Ties pilimi žemai žemai 
pakibę sunkūs, juodi debesys, lynoja, ir todėl toji 
tamsa atrodo dar klaikesnė. Visur gili tyla, tik gir- 
dėti, kaip čiurlena bėgantis nuo pilies stogo van- 
duo. Jokios prošvaistės danguje, jokio žiburėlio že- 
mėje. Viskas prasmego paslaptingoje ir bauginan- 
čioje tamsoje. Kęstučiui atrodė, kad čia pat už pilies 
sienų ne viliojantys savo tolumu ir laisve laukai, 
o baisi bedugnė, kuri prarijo ir laukus, ir girias. 

Ilgos buvo Kęstučiui laukimo valandos. Su di- 
džiausių atidumu, iki skausmo įtempęs ausis klausėsi 
jis kiekvieno šlamesio, laukė sutarto ženklo, Pragy- 
do kažkur priešpilyje pirmieji gaidžiai, o netrukus 
tamsoje netoliese pasigirdo pelėdos klyksmas. Ji ūk- 
telėjo vieną, antrą, trečią kartą ir nutilo. 

— Tai jau Alpas!..— įsitikino Kęstutis ir pajuto, 
kaip ėmė plakti širdis, tartum būtų norėjusi laisvėn 
išsiverži ir ji. Nedelsdamas nuleido jis iš angos 
prie lovos pririštos virvės galą, pasiėmė nors ir at- 
šipusį, bet laisvėn kelią praskynusį kalaviją ir at- 
sargiai nusliuogė žemyn, 

Pajutęs po kojomis žemę, Kęstutis jautėsi lyg jau- 
nystę atgavęs. Greit puolė jis prie plataus ir gilaus 
stačiais krantais griovio, kuris juosė visą pilį. Vėl 
suūkė tamsoje pelėda. Kęstutis, įsikibęs krašto, ne- 
galvodamas nei apie aukštį, nei apie gilumą, pliump- 
terėjo į vandeni. Lyg ugnis nutvilkino staiga pasinė- 
rusį jo kūną šaltas vanduo. Primirkę rūbai varžė 
judesius, bet Kęstutis tyliai, be triukšmo, plaukė 

grioviu pelėdos riksmo kryptimi. Va jau ir kitas 
krantas. Bet čia vėl kliūtis: stačiu griovio krantu 
jokiu būdu neužlipsi. Tą valandėlę pribėgęs Alpas 
nuleido į griovį virvę. Slysdamas ir svirduliuodamas 
Kęstutis įsitvėrė virvės. Čia pat buvo ir žirgai. Ne- 
atsikvėpęs šoko Kęstutis ant žirgo. Ant jo pečių 
Alpas užmetė kryžiuočių riterio apsiaustą su juodu 
kryžiumi. - 

— Kur kelias į Lipštatą? Jei kas sutiks ir klaus, 
ai sakyk, kad esu didžiojo magistro į Kenigsbergą 
pas maršalą skubiai su svarbiais reikalais siunčia- 
mas. Pirmyn| — tarė Kęstutis. 

— Klausau, pirmyn, tėveli kunigaikšti! — atsakė 
Alpas, sukdamas savo žirgą į kairę.— Kelias į Lipš- 
atą Čia netoliese. 

Paspaudė bėgliai žirgus ir netrukus pasiekė ke- 
lią į Lipštatą. Skubėjo ko greičiau ir toliau nuo Ma- 
rienburgo pilies nujoti. Tačiau tamsi lapkričio naktis 
ir purvas neleido skubėti. 

Pasisukus keliui pro kalvą, mūsų raiteliai staiga 
pamatė atjojantį kryžiuočių riterį ir kelis karius. 
Vienas iš jų degančiu deglu švietė kelią. Nei pa- 
sislėpti, nei pasukti iš kelio buvo jau negalima. Visai 
arti prijojęs riteris pasveikino Kęstutį: 

— Tegul bus pagarbinias!.. 

Linguodamas kaip girtas balne, Kęstutis sumur- 
mėjo, tarsi atsakydamas, kad riterį trenktų perkūnas, 
o iš šono jojantis Alpas jį prilaikė ir tuo pat metu 
aiškino vokiškai, jog šis kilmingas riteris esąs ško- 
tas, vokiškai tik kelis žodžius tesupranta ir didžiojo 
magistro siunčiamas su svarbiais reikalais į Kenigs- 
bergą pas ordino maršalą. 

Marienburgo pilyje daug kitataučių riterių nuo- > 
latos viešėdavo, laukdami eilinių žygių į Lietuvą. 
Daugelis jų vokiškai visai nemokėjo, todėl ir tuo 
aiškinimu sutiktasis riteris patikėjo. 

— Laimingai su dievu keliaukitel O tu, tarme, 
gerai savo poną žiūrėk! — pasakė nujodamas. 

— Prižiūrėsiu, kilmingasis riteri, prižiūrėsiu — 
sakė Alpas.— Vėsi naktis greit mano poną pra- 
blaivys! 

— Ačiū galingajam Perkūnui! — laisvai atsiduso 
Kęstutis, kai sutiktieji kryžiuočiai nujojo kiek to- 
liau — Dabar vėl skubiai pirmyn! 

Paspaudė bėgliai žirgus ir kurį laiką lėkė risčia. 
Bet pabjurusiu nuo rudens lietų keliu, o, be to, tam- 
sią naktį joti buvo labai sunku, žirgai greitai pavar- 
go, ir bėgliams teko varytis žingine. 

Kartą atsigręžęs Alpas pamatė, kad toli, ten, kur 
buvo Marienburgas, nakties tamsoje degė du greta 
vienas kito laužai. | 

— Tėveli kunigaikšti, pavojus! — išgąstingai su- 
riko Alpas.— Matyt, pastebėjo kryžiuočiai, kad mes 
pabėgom, ir uždegė pilies bokštuose didžiausio bud- 
rumo laužus. Jais visoms sargyboms praneša, kad 
budriai saugotų kelius. 

Tuo metu įvairiose vietose toli aplinkui irgi už- 
sidegė po du greta vienas kito laužai. Šie laužai dar 
didesnį nerimą sukėlė pabėgėliams. 

— Gal kaip nors pro kryžiuočių sargybas pra- 
josim,— tarė Kęstutis. 

— Neprajosim, tėveli kunigaikšti! Dabar kryžiuo- 
čiai ne tik kelius, bet ir laukus tarp sargybų saugos. 

— Ką gi daryti? Pasilikti čia irgi negalima, — 
samprotavo Kęstutis — Gal jokim pas Žaltinį? 

— Pas Žaltinį, tik pas Žaltinį, tėveli kunigaikš- 
ti! — pritarė Alpas.— Pas jį Gyvatynėje niekas mūsų 
nesuras. O kaip jis apsidžiaugs! Jis mums slapius 
kelius į Lietuvą nurodys, o gal ir pats drauge ke- 
liaus! 

— Jokim, mielas sūnau. Noriai aš pas savo seną 
kovos draugą jo gyvačių karalystėje paviešėsiu! — 
nusprendė Kęstutis. 

Dienos metu Alpas gerai žinojo kelią per Gyva- 
tynės pelkes, bet nakties metu ir pavargus arkliams 
ilgai keliavo, kol apsidairęs pažino slaptos brastos 
vietą. 

— Dabar jau pelke brisime, tėveli kunigaikšti. | 
Labai gaila, bet teks čia paleisti žirgus, per klam- 
pynę su jais neišbrisime! — tarė Alpas. 

Bėgliai nusėdo nuo arklių, ir Alpas, pavedęs juos 
kiek toliau į girią, su ašaromis akyse varė: 

— Eikite, eikite namo, mieli žirgeliai. Dėkoju, | 
kad mus iš nelaisvės išgelbėjote! | 

' Nenoromis žirgai per girią patraukė, o bėgliai | 
pradėjo bristi. Gerai žinodamas visus tos brastos 
vingius ir paslaptis, Alpas ėjo pirmasis. Toji brasta | 
ir dienos metu buvo pavojinga, tai juo sunkiau buvo 
ja bristi tamsią rudens naktį, ir bėgliai ilgai ėjo, 
visą laiką medžio šaka tirdami klampų kelią. 

Dar netoli bėgliai nuo kranto per pelkę nubrido, 
kai girioje gailiai sužvengė arkliai ir ėmė piktai 
staugti vilkai. 

— Nelaimingi mūsų žirgai, tai juos vilkai pjau- 
na! — su gailesiu tarė Alpas. Ė 

— Gaila jų,— pastebėjo Kęstutis,-— bet gal ir ge- 
riau: mažiau mūsų pėdsakų liks! 

Pagaliau Alpas ūktelėjo pelėdos balsu. Ūktelėjo 
kartą, kitą. Netrukus iš tolo jam. tuo pačiu balsu 
kažkas atsiliepė. 

— Tai Žaltinis! — paaiškino Alpas.— Greit bus 
ir jo trobelė! 

Po kiek laiko bėglius sustabdė rūstus balsas: 

— Kas jūs? Ko jums čia reikia? 

— Seneli, tai aš — Alpas, o su manimi kunigaikš- 
tis Kęstutis. Laimingai iš pilies ištrūkom! 

— O, ir kunigaikštis! — sušuko Žaltinis ir puolė 
prie Kęstučio kojų — Kaip mes visi tavęs pasiilgom! 
Kaip laukėme! Na ir džiaugsis tave vėl laisvą Lie- 
tuvoje pamatę! 

— Stokis, stokis, senas kovos drauge, narsusis 
šimtininke Budry! — keldamas senelį ir jį bučiuo- 
damas, kalbėjo Kęstutis.— Ne tu man, o aš tau turiu 
dėkodamas pulti prie kojų. Tik tavo sumanumo, Al- 
po ir kitų pagalbininkų pasiaukojimo dėka ištrūkau 
iš kryžiuočių pilies. Dėkoju tau už tai, tėveli Budiy, 
ir tau, brangusis sūnau Alpai! 

Žaltinis pakvietė bėglius į savo trobelę. 

— Ačiū, ačiū, karaliau Žaltini! — pajuokavo Kęs- 
tutis.— Teks ir tavo rūmuose man paviešėti. Tik il- 
gai neviešėsių — laiko nėra. Reikia į Lietuvą skubėti. 
Visus kelius į ją žinai, nurodyk, kuriais be pavo- 
jaus galima patekti? 

— Nurodysiu,  nurodysiu, kunigaikšti! — su 
džiaugsmu kalbėjo burtininkas Žaltinis— (O dabar 
prašom į vidų. 

yr miškus Ir pelkes— 


Kęstutis skubėjo į girią pas Lipštatą ir 
pasislėpė vienoje pelkėje, kur liko iki nak- 
ties, galvodamas, kaip tamsoje vykti toliau. 
Jis ėjo Dravencos! upės link. Perbridęs ją, 
skubėjo į Mazoviją... 


Kryžiuočių melraštis 


Ankstų lapkričio 12-sios rytą dar pas miegantį 
didįjį magistrą atbėgo vos gyvas, išbalęs iš išgąsčio 
storulis Šneideris ir mikčiodamas pranešė, kad ark- 
lidėse rado smūgiu apsvaigintą ir surištą budintį 
naktinį arklininką. Pradingo du geriausi didžiojo ma- 
gistro žirgai. 

Pilyje kilo sąmyšis. Sujudo, suūžė visa Marien- 
burgo pilis. Bokštuose buvo uždegti du didžiausio 
budrumo laužai — įsakymas kelių sargyboms užtver- 
ti visus kelius ir brastas ir nieko nei jais, nei pro 
šalį nepraleisti. Visais keliais buvo pasiųsti raitelių 
būriai su šunimis ieškoti ir gaudyti žirgų vagies. 

Dar nenurimus sąmyšiui pilyje dėl didžiojo ma- 
gistro žirgų kilo kitas dar didesnis triukšmas. Ati- 
darę Kęstučio kambario duris, sargybiniai rado jį 
tuščią. Nepastebėję iš karto sienoje kilimu prideng- 
tos angos, riteriai netikėtą Kęstučio dingimą palaikė 
stebuklu, manė, kad jį pats šėtonas pagrobęs. Bai- 
siai išsigandę, kalbėdami nuo piktųjų dvasių apsau- 
gančias maldas, riteriai atbėgo pas didįjį magistrą ir 
pranešė jam šį nepaprastą įvykį. Didysis magistras 
ir kiti vyresnieji ordino riteriai nesutiko su sargy- 
binių tvirtinimų, kad pagonių lietuvių karalių pa- 

! Dravencos upė, dešinysis Vislos intakas, daugiau kaip 
200 km ilgio, žemupyje turi 6-—10 m pločio. Įteka į Vislą ties 
Torune, apie 100 km į -pietus nuo Marienburgo. 

grobė šėtonas, ir labai dėl to įtūžo. Vėliau, atidžiai 
apžiūrėję kambario sienas, atrado išgriautą užmūry- 
tą angą ir per ją nuleistą žemyn virvę, o už apsau- 
ginio griovio arklių pėdas. Nesuradę ir Alpo, supra- 
to, kokiu būdu Kęstutis pabėgo. 

— Stebuklas! — kalbėjo kryžiuočiai — Ir kaip tas 
niekšas galėjo iš pilies išjoti?! Juk vartai saugomi! 

Tą naktį prie vartų budėję sargybiniai visų šven- 
tųjų vardais prisiekė visą naktį budriai saugoję ir 
nieko iš pilies neišleidę. Kęstutį ir Alpą sutikęs ke- 
lyje riteris irgi patvirtino, kad sargybiniai budėję. 
Dabar jis suprato, kad ne kokį nors riterį škotą, O 
patį Kęstutį ir Alpą buvo sutikęs ir dar jiems lai- 
mingo kelio palinkėjęs. Griežė dantimis iš pykčio 
riteris, keikėsi kiek įmanydamas, kumščius spaudė, 
bet buvo jau po laiko, : 

Pyko ir niršo didysis ordino magistras Kęstučiui 
ir Alpui iš nelaisvės pabėgus, kaltus ir nekaltus sun- 
kiai nubaudė. Įsakė visur sustiprinti sargybas ir ieš- 
koti pabėgėlių. Netrukus visais keliais ir laukais 
pasipylė raitų riterių ir karių būriai su šunimis, su 
gerais apylinkių žinovais. Visus miškus, krūmus, 
daubas, pelkes, griovius ir duobes išnaršė, bet bėg- 
lių nesurado. Girioje vilkų papjautų žirgų kaulus 
aptiko, o iš pakinktų pažino, kad tai vilkų papjauti 
didžiojo magistro žirgai. Vien tik didžiosios Gyvaty- 
nės pelkės iškrėsti negalėjo. Nors visi žinojo, kad 
Gyvatynė neišbrendama, bet griežtai didžiajam ma- 
gistrui įsakius, o be to, brangiomis dovanomis už 
bėglių sugavimą susigundę, keli drąsuoliai mėgino 
ieškoti bėglių ir Gyvatynėje. Pabandė jie su ark- 
liais joti, bet arkliai čia pat prie krašto skendo, ban- 

dė pėsčiomis bristi, bet netoli tenubrido, teko juos 
iš klampynės kitiems ištraukti. Niekur nesuradę bėg- 
lių, ieškotojai po kiek laiko sugrįžo į pilį. 

O Kęstutis su Alpu tuo metu pas burtininką Žal- 
tinį Gyvatynės saloje viešėjo ir laukė, kol kryžiuo- 
čiai kiek nusiramins. Ypač juos domino, kas jiems 
pilyje padėjo, kas atidarė Alpui su žirgais vartus. 

— Tu viską žinai, seneli— kreipėsi Alpas į Žal- 
tinį. — Pasakyk, kas tie paslaptingi žmonės? 

Šypsosi Žaltinis ir sako: 

— Argi aš ne burtininkas? Argi negalėjau vo- 
kiečių sargybiniams akis apdumti, kad jie tave pa- 
laikytų didžiuoju magistru? 

— Bet senelio prie vartų nemačiau! 

— Manęs ten ir nereikėjo. -Aš ir iš čia juos pa- 
veikiau. 

— Tikrai, Budry, įdomu, kaip visa tai padarei? — 
susidomėjo ir Kęstutis. 

— Kas padaryta — padaryta, reikėjo, tai ir kry- 
žiuočių pilies vartai buvo atidaryti, o kalbėti kol kas 
apie tai aš negaliu! — atsakė Žaltinis. 

— Jei paslaptis, telieka paslaptimi, Svarbu, kad 
gerai pasisekė! Tai širsta jie daba1! — užbaigė tą pa- 
sikalbėjimą Kęstutis. 

Viešėdami pas Žaltinį kelias dienas, Kęstutis ir 
Alpas prisiklausė jo pasakojimų. Turėjo ką papa- 
sakoti senas šimtininkas Budrys. Turtingas nuotykių 
ir įvairus buvo jo gyvenimas, 

— Gera mums tavo rūmuose, gyvačių karaliau! 
Gera klausytis tavo pasakojimų! — vieną dieną tarė 
susimąstęs Kęstutis. — Bet laikas jau pagalvoti, ku- 
riuo keliu mums traukti į Lietuvą. Aš manau leis- 

tis į mozūrus. Tai pals tolimiausias kelias, bet ma- 
žiausiai pavojingas. Juk kryžiuočiai visai nesitikės, 
kad aš galiu į tą kraštą pasukti. Tiesa? O artimuo- 
sius kelius jie tikriausiai apgulę saugo. Be to, mo- 
zūruose pas savo žentą Jonušą! ir dukrą Danutę 
paviešėčiau: seniai kviečia, tik vis neturėdavau lai- 
ko nuvykti. Kaip tu manai, senasis kovų diauge? 
— Taip, kunigaikšti, ir aš manau, kad tas kelias 
tinkamiausias. Čia gi ištisai girios, o jos bėglių pa- 
stogė ir duona, Trumpaisiais keliais iš tikrųjų dabar | 
nei zuikiu prabėgsi, nei paukščiu praskrisi. Jais ke- 
liaujant greit galima pakliūti kryžiuočiams į nagus. 
— Taip ir padarysim. Taigi, sūnau Alpai, taisyk 
kojas į kelelį, greitai trauksim. Bet nepaliksim ir ta- 
vęs, seneli Budry. Užteks tau čia su gyvatėmis drau- 
gauti. Pakankamai pasitarnavai savo tėvų žemei, 
laikas ir pailsėti. Pagalvok, kas galėtų tave pakeisti, 
ir keliaukim. 5 
— Ne, valdove, keliaukite, mano mieli, dviese. 
Tavęs, kunigaikšti, ne tik šeima, bet ir visa Lietuva 
nekantraudama laukia. Paskubėk ją nuo baisaus kry- 
žiuočių puolimo gelbėti. O manęs senio niekas ten 
nelaukia. Savo pažadą surasti Skomantų Alpą atli- 
kau ir į Lietuvą su tavim, kunigaikšti, išleidžiu. Būk 
jam tikras tėvas. Karžygiu, kaip jo senelis ir tėvas 
buvo, išauklėk, Sunkus tas kelias dabar rudenį būtų 
man, senam žmogui, tik jums kelionę trukdyčiau, 0 


! Jonušas I Vyresnysis buvo dalinis Mazovijos (mozūrų) ku- 
nigaikštis. Valdė Čersko, Varšuvos, Livo, Zakričimo, Višgorodo 
ir Cechanovo sritis. Dar tėvui Žemovitai III viešpataujant, 1360 
ESSo vedė Kęstučio dukterį Danutę, kuri buvo krikštyta Onos 
vardu. 

čia, Gyvatynėje, su savo gyvatėmis pasilikdamas ir 
toliau Lietuvai tarnausiu,— kalbėjo senelis Žaltinis. 

Žemai nusilenkė senam šimtininkui Budriui ku- 
nigaikštis Kęstutis: 

— Ne tik už savo išvadavimą iš nelaisvės, bet 
visų brolių lietuvių vardu dėkoju tau, senas kovų 
drauge, už tavo nuopelnus tėvynei, Būk ramus dėl 
Alpo, pavadinau jį sūnumi, sūnus jis ir liks man. 
O kai į Lietuvą kada sugrįši, žinok, kad tave sutik- 
siu kaip karalių ir karšinsiu lyg tikrą tėvą. Tat ruoš- 
kimės, Alpai. 

Tai taręs Kęstutis pasiėmė savo kalaviją. Be- 
krapštant plytas jis buvo visai atšipęs. Reikėjo iš- 
galąsti. Kol Kęstutis ir Alpas prie jo plušėjo, Žal- 
tinis suieškojo skiltuvą, titnago gabalą ir sausą kem- 
pinę. Juk reikės miške susikurti ugnį, valgyt pasi- 
gaminti ir nuo žvėrių apsisaugoti. Atnešė senelis dar 
dvi ietis ir kirvį: pravers miške ir tie įnagiai. 

Labai gailėjosi Alpas vienui vieno Gyvatynės 
saloje liekančio Žaltinio ir meiliai tarė: 

— Seneli, o jei aš su tavim pasilikčiau? Tau 
dirbti padėčiau! 

Net supyko Žaltinis. 

— Mano brangus Alpai, ne tam tiek metų aš 
tavęs ieškojau, kad šioje klampynėje kaip užguitas 
žvėris gyventum. Į Lietuvą drauge su kunigaikščiu 
keliauk ir ten ištikimai jam ir tėvynei tarnauk. Kry- 
žiuočiai Skomantų pilį griuvėsiais pavertė, atstatyti 
ją reikia. Šis darbas tavęs laukia! 

— Seneli, seneli, kaip be tavęs Skomantų pilį 
atstatysiu. Juk aš neprisimenu, nė kaip ji atrodė. 

— Skomantų pilį atstatyti tai aš sugrišiu, Tikrai 
ten būsiu reikalingas,— atsakė kiek pamąstęs Bud- 
rys.— O dabar — keliaukite laimingai! 

Per girią bėglius kiek palydėjęs, Žaltinis pasili- 
ko, o bėgliai, keliaudami pietų kryptimi, greitai tarp 
medžių dingo. 

Sunki buvo toji kelionė per miškus ir pelkes ku- 
nigaikščiui Kęstučiui, turėjusiam tuomet 65 metus, 
sunki ji buvo ir aštuoniolikmečiui „Alpui. Bet nei 
storos Marienburgo pilies sienos, nei sargybos, nei 
mirtinas pavojus neišdildė jų širdyse tėvynės ir lais- 
vės troškimo, drąsos ir ryžto. Drąsiai jie brovėsi miš- 
kais pietų kryptimi į tolimą mozūrų žemę. 

Dar ir dabar didelius plotus užima Mozūrų, Ra- 
mintės, Augustavo, Belovežo, Radūnės miškai, išlikę 
po kelių šimtų metų iš didžios žaliosios jūros, kuri 
ištisai dengė didelius plotus nuo Vislos į rytus, per- 
kirsdama pietinėje Lietuvoje Nemuną ir per Balta- 
rusiją susijungdama toliau už Dniepro su tamsiomis 
Briansko giriomis. Dar ir dabar patekęs į tos žalio- 
sios jūros liekanų gilumą ne vienas būna nustebintas 
josios didingumo. Ištekinės pušys lyg kolonos seno- 
viškoje šventykloje aukštai kyla į viršų ir tyliai savo 
viršūnėmis ošia. Vietomis jas pakeičia lyg besimy- 
linčios, viena prie kitos prisiglaudusios sesutės eg- 
lės. Plačiai paskleidžia savo palinkusias šakas senės 
eglės močios ir dengia jomis iš visų pusių besiglau- 
džiančias mažąsias eglutes. Toliau spygliuočius pa- 
keičia lapuočiai. Plačiai praskleidę šakas, stovi susi- 
mąstę milžinai ąžuolai, Ką jie sprendžia, tai jų pas- 
laptis. Stovi išdidūs, vieniši, nieko prie savęs nesi- 
kviesdami, nieko nepriglausdami. Visai kitaip atrodo 

kiti lapuočiai. Beržai, lyg linksmos ir svetingos šei- 
mininkės pasipuošę baltomis prijuostėmis, visus kai- 
mynus pas save į šeimyninį pokylį kviečia, visus su 
meile sutinka. Lankstus uosis, kietasprandis skrob- 
las, baugi drebulė, minkštaširdė liepaitė, iš pavydo 
apkartęs juodalksnis, paniuręs karklas —visi į tą 
linksmą pokylį veržiasi, visi prie svetingų šeimi- 
ninkų berželių arčiau glaudžiasi. O įvairūs neūžau- 
gos: lazdynai, kartūs šermukšniai, žali putinėliai ir 

„ daug kitokių krūmų be jokios tvarkos visur lenda, 
spraudžiasi. Jauku ir malonu medžiams glaudžiai su- 
sispietus. Linksmai per vasarą šlama jie savo žalia 
skraiste. 

Seniai jau atėjęs ruduo... 

Audros ir pirmieji šalčiai nuplėšė žalią lapuo- 
čių skraistę. Stovi jie sustingę, ištiesę savo šakas, 
maldaudami saulės ir šilumos. Retai ir trumpam te- 
nusišypso saulutė, dažniausiai dangus apsitraukęs že- 
mai slenkančiais debesimis, o smulkus lietus ištisas 
dienas dengia girią lyg gedulo šydas. Dideli ir maži 
lapuočiai verkia graudžiomis ašaromis. Net nuoša- 
liai stovintys susimąstę ąžuolai, ir tie pravirko, ir jų 
plačiomis krūtinėmis viena paskui kitą rieda stam- 
bios ašaros. Nykuų tokiuose miškuose lietingomis ru- 
dens dienomis, niekur nei garso, nei šlamesio, tik 
ošia žalios pušų viršūnės. 

Taip dabar atrodo šių plačiųjų girių likučiai, kai 
per kelis šimtmečius juos retino kirviai, laužė aud- 
TOS, naikino gaisrai. Kai kur sunku per juos ir dabar 
keliauti. Bet dar sunkesnės tos kelionės buvo se- 
miau. Nuo neatmenamų laikų žmogaus rankos nepa- 
liesti miškai buvo neįžengiami. Medžiai išaugdavo ir 

pasenę čia pat nugriūdavo. Ypač daug tokių me- 
džių su šaknimis išversdavo audros, Nenugalimas 
kliūtis sudarydavo vėjolauža. Bet šioji tankynė tik 
medžiotojui ar bičių kopinėtojui — bartininkui — at- 
rodydavo nepereinama, o mūsų bėglių — Kęstučio 
ir Alpo — sunkiausios girių kliūtys nesulaikydavo. 
Žinodami, kad jų visur ant kelių ir ties brastomis 
tyko kryžiuočių sargybos, bėgliai daugiausia girių 
tankumynais brovėsi. Keliais ir tuščiais plotais sku- 
biai praeidavo tik juos gerai išžvalgę. 

Jau kelios dienos, kai bėgliai kelionėje. Visą 
laiką dulkė smulkus lietus. Vargais negalais susikūrę 
kur po eglių šakomis nedidelį laužą, varguoliai kiek 
sušildavo ir apdžiūdavo. Sustodavo jie tik būtino 
trumpo poilsio, o per kiauras dienas ir naktis veržėsi 
į pietus, stengdamiesi greičiau išeiti iš Prūsų žemės. 
Keliauti trukdė visokios kliūtys, bet labiausiai — 
girioje pasitaikančios pelkės. Kai kurias tekdavo ap- 
eiti, per kitas atsargiai, kartimis kelią žvalgydami, 
brisdavo. Kartais, geroką galą nubridą, bėgliai aptik- 
davo nepereinamas klampynes ir turėdavo atgal 
grįžti. Dažnai pasitaikančius ežerus irgi tekdavo ap- 
eiti. Mažesnes upes perbrisdavo ar perplaukdavo, 0 
per didesnes persikelti pasidarydavo plaustus. 

Vėlyvo rudens dienos trumpos, niūrios, lietingos 
ir ūkanotos. Kartais rūkas būna toks tirštas, kad 
per kelis žingsnius nieko aplinkui neįžiūrėsi. Tokio- 
mis dienomis, o ypač tamsiomis naktimis per tankią 
girią bekeliaujant buvo sunku išlaikyti kelionės kryp- 
ti. Taigi mūsų bėgliams tekdavo girioje ir paklysti. 
Dienos metu patyręs medžiotojas Kestutis, pažvel- 

gęs į medžių šakas, greitai reikalingą kryptį suras- 
davo. Susidomėjo tuo ir Alpas. 

— Tai visai nesunku — aiškino jam kunigaikš- 
tis.— Pažvelk gi: kurioje medžio pusėj daugiau šakų, 
ten pietūs. O žinai pietų kryptį, nesunku surasti ir 
kitas pasaulio šalis! 

Nors ir patyręs buvo Kęstutis, dažnai keliavęs 
miškais medžiodamas ar puldamas kryžiuočius, bet 
šioje kelionėje, einant per girią ūkanotomis dieno- 
mis ir tamsiomis naktimis, dažnai paklysdavo. Kartą, 
visą ūkanotą dieną keliavę, vakarui užėjus bėgliai 
dairėsi vietos, kur galėtų laužą uždegti, naktį pra- 
leisti. Besidairydamas Kęstutis sušuko: 

— Žiūrėk, Alpai, čia, upelio vingyje, prie šių 
dviejų sugriuvusių eglių, atrodo, mes jau buvome! 

— Tikrai, tėveli kunigaikšti, čia jau buvome! — 
atsakė Alpas, nubėgęs apžiūrėti tos vietos.-— Štai po 
šia plačiašake egle naktį ilsėjomės. Štai ir mūsų 
ugniavietė! 

— Taigi visos dienos kelionė veltui, Gerai, kad 
nors naujos vietos nakvynei nereikia ieškoti, Pralei- 
sime ir šią naktį čial — nusprendė Kęstutis. 

— Gal kokia piktoji dvasia mus girioje klaidi- 
na| — pastebėjo Alpas. 

— Gal ir ji! — sutiko Kęstutis — Nemaža jų gi- 
riose gyvena! 

Kitą dieną rūkas buvo dar tirštesnis, bet bėgliai 
ryžosi keliauti. Gerai apsidairęs, Kęstutis nustatė 
kryptį ir ja nuėjo. Bet labai nustebo bėgliai, kai apie 
vidudienį vėl į senąją vietą prie dviejų nugriuvusių 
eglių sugrįžo. 

— Dabar tai tikrai tikiu, kad piktosios dvasios 


mus klaidina! — piktai tarė Kęstutis— Kada paga- 


liau baigsis tas prakeiktas rūkas! Taip keliaujant 
nepastebėsi, kai aigal į Marienburgą nukaksi. Kol 
praeis rūkas, geriau čia ilsėsimės, negu po girią, 
kryptį pametę, klaidžiosim! — nusprendė Kęstutis. 

Teko bėgliams ir trečią naktį toje pačioje vie- 
toje praleisti. Laimė, tą naktį vėjas išblaškė rūką. 
Pamatęs pro medžių viršūnes Grįžulo ratus, Kestutis 
iš jų teisingą pietų kryptį nustatė, ir dar tamsoj 
bėgliai patraukė toliau į pietus. 

Ne vien tik teisingą kryptį išlaikyti rūpėjo mūsų 
bėgliams. Reikėjo ir maisto pasirūpinti. Kęstutis bu- 
vo patyręs medžiotojas, tai ir keliaudamas su ietimi 
medžiodavo. Alpas irgi pratinosi medžioti, Bet stam- 
besnių žvėrių jie neliesdavo. Pasiekę girioje upę, 
bėgliai ietimis ir žuvų nusidurdavo. 

Nelaisvė ir sunki kelionė buvo labai nualinusi 
jėgas, ir todėl juodu neišdrįsdavo su girių galiūnais 
kovoti. Kartais miške besibastantys stumbrai pasto- 
davo mūsų bėgliams kelią: sustos, nuleis galvą įdū- 
kęs galiūnas ir kad ims piktai baubti, rausti ragais 
žemę. Kęstutis sulaikydavo tuomet Alpą, ir jiedu, 
medžiais prisidengdami, apeidavo supykusį žvėrį. 

Kartą, einant per retą ąžuolyną, Alpas po me- 
džiais pastebėjo kelis gilėmis smaguriaujančius šer- 
niukus. Taikliai sviedęs ietį, Alpas užmušė vieną šer- 
niuką, kiti spiegdami išlakstė. Griebęs užmuštą šer- 
niuką, Alpas nutempė jį Kęstučiui. Tuo metu Kęstu- 
tis išgirdo girioje kažkokį stiprėjantį triukšmą ir 
suriko: 

— Mesk šerniuką, greičiau į medį! 


Nesuprasdamas, kodėl kunigaikštis šaukia, Alpas 
ramiai dairėsi. Kęstutis pagriebė ji už rankos ir, nu- 
tempęs prie storo, žemai nusileidusiomis šakomis 
ąžuolo, padėjo jam įlipti, o paskui ir pats skubiai 
užšoko ant šakos. Laiku bėgliai į ąžuolą sulipo. Aud- 
TOS greičiu artėjantis traškesys jau buvo čia pat. 
Tai atūžė suaugusių šernų kaimenė gelbėti sužeisto 
šerniuko. Atbėgę prie ąžuolo ir pajutę, kad jame 
yra žmonės, senieji šernai įsiuto ir savo stipriomis 
iltimis taip smarkiai ėmė daužyti ąžuolo kamieną, 
kad net visas medis drebėjo. 

Ypač piktas buvo seniausias kaimenės kuilys: 
piestu atsistojusiais nugaros šeriais, apsiputojęs, su- 
lig nemažu veršiu, ilgomis iltimis. Jis taip smog- 
davo į ąžuolą, kad net didoki kieto medžio plaušai 
lėkdavo į šonus. 

— Laiku suskubome įlipti! — prakalbėjo Kęstu- 
tis. — Nenorėčiau kur medžiodamas tokį galiūną su- 
tikti. Dabar tai jie mūsų greitai nepaleis. Patekome 
į šernų nelaisvę, o jie geriau negu kryžiuočių sargy- 
biniai savo belaisvius saugo! 

Tikrai, keli pikti dideli šernai apsupo ąžuolą 
ratu, įsirausė į žemę taip, kad galėtų savo iškeltais 
snukiais sekti belaisvius, „sugulė tose duobėse ir, . 
piktai kriuksėdami, stebėjo medyje tupinčius bėg- . 
lius. 

Veltui bėgliai svaidė į juos šakas, rėkė, bandė iš 
viršaus ietimi durti — niekas negelbėjo. Nė iš vie- 
tos nepajudėjo šernai. Praėjo viena, kita valanda, 
Artėjo vakaras. Susirietę ant ąžuolo šakų sėdėjo 
Kęstutis su Alpu ir drebėjo nuo šalčio bei drėgmės. 

Pikti žvėrys nė nemanė trauktis. 

— Jau ne tik vakarieniauti, bet ir miegoti lai- 
kas. Nejaugi teks mums kaip paukščiams ant šakų 
kiaurą naktį tupėti. Matyt, prisieis vaduotojų šauk- 
tis! — tarė Kęstutis ir, įlipęs į ąžuolo viršūnę, gar- 
siai sustaugė vilku, 

Tas Alpui buvo tiek netikėta, kad jis iš pradžių 
net pamanė, jog medžio viršūnėj staugiąs tikras vil- 
kas, ir išsigandęs vos nešoko ant žemės, bet greitai 
suprato. Sukriuksėjo po ąžuolu šernai. Kiek lukterė- 
jęs Kęstutis dar kartą sustaugė. Kai girios gilumoj 
atsiliepė jam vilkai, Kęstutis nudžiugo. 

— Išvaduotojai atsiliepė! Greitai jie bus čial 

— Tai negi vilkai mūsų vaduotojai? 

— Taip, o kas gi kiti? 

— O kaip jie mus išvaduos? 

— Greitai pamatysi! — ramiai atsakė Kestutis. 

Dar keliskart jis sustaugė. Kas kartą vis gar- 
siau girioje atsiliepdavo jam artėdami vilkai. Nera- 
miai sukluso po ąžuolu gulintys šernai; kaskart pik- 
čiau ėmė kriuksėti. 2 

Staiga išnirę keli vilkai piktai suurzgė ir įniršę 
puolė šernus. Pašokę iš savo guolių, šernai įrėmė 
pasturgalius į ąžuolą ir, aistatę savo aštrias iltis, su- 
žviegė. Kurį laiką tamsoje po ąžuolu vyko arši Žvė- 
rių kova. Netrukus šernai savo pozicijas po ąžuolu 
paliko ir pasileido į girią. Vilkai juos nusivijo. Gi- 
rioje įsiviešpatavo tyla. 

— Ačiū vaduotojams! Štai mes ir laisvi! — tarė 
lipdamas iš ąžuolo Kęstutis— Bičiuliai vilkai ne 
tik mus išvadavo, bet dar ir gerą kepsnį vakarienei 
paliko. Štai kokį šerną papjovėl Skubiai rinkime 
šakas, Jei nenorime vėl lipti į medį ir ten visą naktį 


175 


lyg apuokai tupėti, tučtuojau kurkime laužą. Netru- 
kus vilkai sugrįš savo grobio, o mus, jei neturėsime 
ugnies, suvarys į ąžuolą. 

Greitai buvo surinkta krūva žabų, ir po ąžuolu 
linksmai suūžė laužo liepsna, 0 dar po kurio laiko 
gardžiai pakvipo kepama šerniena, 

Netrukus Kęstutis pastebėjo pykčiu degančias 
vilkų akis. 

— Jau ir mūsų vaduotojai savo grobio sugrį- 
žo,— tarė jis.— Kurk, Alpai, didesnį laužą, teks va- 
duotojams ne kepta šerniena, o karšta ugnimi padė- 
koti! 

Tuo tarpu alkanų vilkų akys vis arčiau ir arčiau 


švietė. Piktai urzgė ir kaleno jie dantimis, kad taip | 


žmonės apgavo. Kepamos šernienos kvapas juos vis 
labiau erzino, ir jie kaskart arčiau slinko. Drąsesni 
vilkai taip arti prieidavo, kad Kęstutis vos nepasiek- 
davo jų ietimi. 

— Nepatinka man tie neprašyti svečiai. Perdaug 
jau nemandagūs. Griebk, Alpai, degančią eglišakę, 
ir pulsime vilkus. Vienas, du, trys! — suriko Kęstu- 
tis ir, griebęs liepsnojančią šaką, užpuolė. Alpas 
pasekė jo pavyzdžiu. Pabūgę ugnies, vilkai pasitrau- 
kė į girią ir daugiau mūsų bėglių netrukdė. Skaniai 
ir sočiai pavakarieniavę, bėgliai, pakaitomis kūren- 
dami laužą, ramiai praleido naktį. 

Ne visuomet mūsų bėgliams pavykdavo medžiok- 
lė. Tekdavo jiems dieną kitą ir pabadauti. Bet nei 
badas, nei nuovargis nesulaikydavo. jų veržimosi į 
tėviškę. Kartą, jau sutemus, būdami antrą dieną nie- 
ko nevalgę, išėjo į pagirį ir čia pro debesis mėnu- 
lio apšviestame lauke pamatė mažą kaimelį. Nega- 

lėdami daugiau kęsti juos varginančio alkio, bėgliai 
sumanė užeiti pas žmones. Įstikinę, kad tame miško 
gilumoj slypinčiame kaimely joks pavojus jiems ne- 
gresia, bėgliai atsargiai priėjo prie artimesnės tro- 
belės ir pasibeldė į duris. Niekas jiems neatsiliepė. 
Pasibeldė smarkiau — irgi jokio atsakymo. Tuomet 
bėgliai pastūmė duris, jos, girgždėdamos ant medi- 
nių vyrių, plačiai atsidarė. Bėgliai įėjo trobelėn. 
Mažoj dūminėj pirkelėj kvepėjo dūmais ir pelėsiais. 
Atrodė, kad trobelė jau seniai apleista, bet tuo 
metu silpnoj, pro mažą, pūsle užtaisytą langelį be- 
siveržiančioj mėnulio šviesoj Alpas pamatė prie sta- 
lo sėdintį paniurusį žmogų, kuris jokio dėmesio į 
juos nekreipė. 

— Gal miega?! — tarė Alpas, žengtelėjęs į tro- 
bos vidų, ir sušuko: — Ei, žmogau, pabusk! 

Žmogus vis tebesėdėjo tylėdamas. Alpas, arčiau 
priėjęs, ranka norėjo papurtyti kietai įmigusį trobe- 
lės šeimininką. Bet tuo metu iš debesų išniro mėnu- 
lis ir aiškiau apšvietė pirkelę. Kęstutis staiga griebė 
pakeltą Alpo ranką ir suriko: - 

— Neliesk, tai ne miegantis, o seniai maru miręs 
žmogus! Greičiau laukan! 

Tačiau Kęstučiui nepavyko sulaikyti Alpo ran- 
kos, ji nukrito ant negyvėlio peties. Nuo to smūgio 
žmogus subyrėjo, o jo kaukolė, kiek stalu pariedėju- 
si, sustojo. Alpas labai nusigando. Dabar tai ir jis 
pamatė, kad čia jau seniai miręs žmogus, kurio 
griaučiai dar palaikė supuvusius rūbus. Gulinčioje 
ant stalo kaukolėje aiškiai buvo matyti gilūs akių 
ir nosies įdubimai, o pakreipta į šoną apatinė žiauna 
tarsi juokėsi iš bėglių. 

Kęstutis su Alpu skubiai spruko iš trobelės. Al- 
pas dar norėjo po kitas trobeles pasižvalgyti, ar ne- 
ras ko valgomo, bet Kęstutis jį sulaikė: 

— Nebandyk tame žmonių užmirštame girios kai- 
melyje ką nors gyvą surasti. Jei nebuvo kam miru- 
sio palaidoti, tai, matyt, kad visi žmonės išmirę. Tai 
dar prieš kelis metus siautusio didelio maro išnai- 
kintas kaimas. Daug tokių išmirusių kaimų po to bai- 
siojo maro visur likę. Tokius kaimus Lietuvoje ap- . 
tikę sudegindavo, kad juose žmonės neužsikrėstų. 

— Tai gal ir mes jį padegsime? —nieko blogo 
nemanydamas, pasiūlė Alpas. 

— Ar tik nenori kryžiuočiams, jį padegęs, mūsų 
kelią parodyti?— rimtai paklausė Kęstutis. 

Suprato Alpas savo klaidą ir nutilo. 

Kitą dieną Kęstučiui pavyko sviedus ietį užmušti 
stirną. Atsigavo bėgliai, prisivalgę keptos stirnienos. 

Dar kelias dienas traukė jie giria į pietus, kas- i 
dien kokių nors nuotykių patirdami. Negi visus apra- 
šysi! Nors ir daug jų pergyveno bėgliai, bet keliauti 
sekėsi laimingai. Niekur neteko jiems nei kryžiuo- 
čių žvalgų, nei sargybų pastebėti, o vėlyvą rudenį 
plačiose giriose nė vieno gyvo žmogaus nesutiksi. 

Jau maždaug trys savaitės, kaip bėgliai kelio- 
nėje. Kęstutis iš visko sprendė, kad jie yra išėję iš 
“Prūsų žemės ir pasiekę Mazoviją, bet kur iš tik- 
rųjų dabar jie yra, nežinojo, tai vis toliau į pietus 
ėjo, norėdamas kuo toliau nuo kryžiuočių pasi- 
traukti. 

Kartą, jau vėlai vakare, išalkę, svirduliuodami 
iš nuovargio, bėgliai vos vilkosi per retai kadugiais 
apaugusį tarpumiškio smėlyną ir jau visai artėjo 


178 


Uk —-— LII 


prie kito jo krašto, kur tamsoje vėl giria juodavo, 
tik siauras, plikas smėlio ruožas juos teskyrė. Sun- 
kiai žingsniavo jie smėliu ir staiga vienas paskui 
kitą suklimpo iki kelių. Jų pėdos pasiekė šaltą van- 
denį. 

— Klampynė! — garsiai sušuko Kęstutis — Atgal! 

Bet buvo jau vėlu. Veltui stengėsi juodu ištraukti 
iš smėlio kojas, jis spaudė jas lyg replėmis ir trau- 
kė gilyn. Į baisius girių spąstus-šį kartą pateko bėg- 
liai. Tai buvo kiek žolėmis apaugusi bedugnė, iš 
viršaus nestorai užpustyta smėlio, tikra senovės gi- 
rių pabaisa; į ją patekęs žmogus ar koks nors žvėris 
dažniausiai žūdavo, išsigelbėti iš tų spąstų be kitų 
pagalbos niekas negalėdavo. Kęstutis tuojau suprato 
pavojų ir visomis jėgomis stengėsi pasitraukti atgal. 
Bet veliui dėjo pastangas. Smėlio suspaustos kojos 
nė iš vietos nejudėjo, priešingai, jos vis giliau klam- 
pynėje skendo. 

Suprato Kęstutis, kad čia jiems ne tik kelionės, 
bet ir gyvenimo gelas atėjo. „Ką darysi, kas likimo 
lemta, tegul įvyksta!" — ramiai galvojo Kęstutis, bet 
ir šią baisią valandą jis nenustojo vilties, tikėjosi 
kaip nors išsigelbėti, ramino Alpą, prašė jį nejudėti. 

Bet ir nejudant klampynės bedugnė kaskart gi- 
lyn'iraukė nelaiminguosius. Netrukus jie buvo įklim- 
pę iki juosmens. „Nebeioli ir gyvenimo galas!'— 
nusprendė Kęstutis. Kunigaikščio galvoje prabėgo 
visas jo gyvenimas: ilgametės žiaurios kovos su 
skriaudėjais kryžiuočiais, sunki nelaisvė, laimingas 
išsivadavimas, mylima šeima — Birutė ir vaikai. Su 
viskuo mintyse jis atsisveikino, visiems palinkėjo 
laimės ir pagaliau kreipėsi į Alpą: 

— Brangusis mano sūnau! Matyt, taip likimo 
buvo lemta čia girioje, toli nuo žmonių, vieniems 
žūti klampynėje. Geriau būtų kovoje žūti, už savo 
mylimo krašto laisvę galvą paguldyti, karžygio gar- 
bę pelnyti, bet su likimu nekovosi! Atleisk man, 
sūnau, kad aš Marienburgo pilyje baisiems budelio 
kankinimams tavo jaunystę dėl savo laisvės auko- 
jau, o dabar čia, klampynėje, drauge su manim tu- 
Tėsi užbaigti savo jauną gyvenimą. Atleisk man, 
sūnau! 

— Brangus tėveli kunigaikšti! — giliai sujaudin- 
tas šių Kęstučio žodžių, atsakė Alpas— Esu laimin- 
gas, kad drauge su tavimi mirsiu, 0 už tavo tėvišką 
globą visa širdimi dėkoju. 

Staiga Kęstutis lyg dūmus pajuto. Visa krūtine, 
kurią jau siekė smėlys, jis patraukė orą. „Tikrai dū- 
mai, žmonės nebetoli!“— dingtelėjo Kęstučiui, ir jis 
pradėjo garsiai šaukti: 

— Ei žmonės! Gelbė. ..ė...kitl.. Skęsta-am! 

Sekdamas Kęstučiu, ir Alpas pradėjo šaukti. 

Bet veltui buvo skęstančiųjų šauksmai, Tamsioje 
girioje niekas neatsiliepė, o aidas buvo toks kurtus 
ir trumpas. Ir kas galėjo nakties metu, toli nuo žmo- 
nių, tamsioje girioje, išgirsti nelaimingųjų bėglių 
šauksmą?. . Tik vėjelis retkarčiais padvelkdavo dū- 
mų kvapu. Atrodė, kad čia pat žmonės kūrena laužą. 
Ir iki krūtinės nugrimzdęs Kęstutis dar kartą sušuko; 

— Ge-elbė-ė-kitl.. 

Mozūrų, žemėje — 


Jis (Kęstutis) siuntė savo gurguolės vit- 
šininką... pas komendantą parcikšti,,. kaip 
jis pabėgęs su vokiečių ordino riterio ap- 
siaustu, 

Kryžiuočių metraštis 


Į paskutinį Kęstučio pagalbos šauksmą visai arti 
girioje sužibo ugnis, pasigirdo žmonių balsai. Ne- 
trukus prie kito klampynės krašto atbėgo du vyrai. 
Atsargiai, kartis ir medžių šakas klodami per klam- 
pynę, priėjo jie prie skęstančių bėglių ir, vargais ne- 
galais juos išgelbėję, atsivedė į kalnelio šlaite iš- 
kastą degutui varyti duobę. Čia bėgliai prie židinio 
atsipeikėjo, sušilo, išsidžiovino savo šlapius, po gi- 
rias beklaidžiojant sudraskytus rūbus, be to, gelbė- 
tojų buvo pavalgydinti. 

Išgirdęs, kad gelbėtojai kalbasi lenkiškai, Kęstu- 
tis, pats gerai lenkiškai mokėdamas, padėkojo už 
išgelbėjimą ir paklausė jų, kur dabar esą. Labai ap- 
sidžiaugė jis, sužinojęs, kad jie jau toli nuo Prūsų 
sienos, Mazovijoje, netoli kunigaikščio Jonušo pi- 
lies, o gelbėtojai esą kunigaikščio Jonušo degutda- 
riai. 

Gelbėtojai, matydami, kad senyvas, aukštas ir 
lieknas, su pražilusia plačia barzda vyras gražiai 
lenkiškai kalba, vienas kitą pertraukdami, ėmė girtis, 
kaip jiedu gelbėjo. 

— Sėdime sau ramiai prie ugnies. Girdžiu — lyg 
vilkai kažkur girioje sustaugė. Įsiklausiau. „Ne, tai 
ne vilkai! — sakau pats sau.— Tai juk žmonės klam- 
"pynėje skęsta, pagalbos šaukiasi! Jonuk, sakau, ar 
girdi? Tai juk žmonės!" — greitai kalbėdamas, gyrė- 
si vienas. 

— Meluoji, Kaziuk! Tai aš pirmasis pasakiau, 
kad žmonės šaukiasi pagalbos! — gyrėsi antrasis. 

— Kaipgi? Juk aš surikau: „Klausyk, skęsta!“ 

— Meluoji. Tu išsigandęs žegnodamasis pasakei: 
„Tai klykauja girioje velniai!" 

— Ne, tai tu sakei; kad velniai klykauja! — už- 
ginčijo pirmasis. 

— O kuris pirmasis į girią bėgote mūsų gelbė- 
ti? — paklausė Kęstutis. 

— Tai ašl.. Aš! ..— atsakė iš karto abudu degut- 
dariai. 

Matydamas, kad iš degutdarių ginčo taip ir nesu- 
žinos, kuris narsuolis, velnių nepabūgęs, pirmasis 
paskubėjo į jų pagalbos šauksmą, Kęstutis šypsoda- 
masis jiems tarė: 

— Matau, kad abudu esat drąsūs vyrai, net tam- 
sią naktį nepabūgot girioje velnių. Labai jums dė- 
kingas, kad išgelbėjot mane ir sūnų nuo mirties, no- 
Tiu gausiai jus apdovanoti. Viską kas jūsų kara- 
lystėje yra brangiausio, galiu duoti. Ko jūs pagei- 
dautumėte? 

— Kas tokie esate, kad tokias brangias dovanas 
mums žadat? Ar tik nebūsit kokie nuplikę ponai, 


bajorai, o gal kunigaikščiai be žemių? Chi, chi,“ 


chi! — juokėsi linksmi degutdariai, pažvelgę į savo 
išgelbėtuosius, kurie išvargę, suplėšytais rūbais labai 
prastai atrodė. 

— Esu didelio krašto valdovas, — rimtai tarė Kęs- 
tutis— tai dovanų galiu duoti kokių tik panorėsite! 

Nepatikėjo šiais savo vyresniojo svečio žodžiais 
degutdariai. Pasižiūrėjo vienas į kitą, mirktelėjo, 
palingavo galvomis — palaikė Kęstutį nesveiko pro- 

to, ir, nenorėdamas jam prieštarauti, Jonukas juokais 
tarė: 

— Jei tikrai esi galingas valdovas, iai mes — 
prasti žmonės, degutdariai — prie jūsų karališkos di- 
denybės negalime būti. Su jumis tik kunigaikščiai 
arba bajorai gali sėdėti! 

— Taigi, taigi! — patvirtino draugo žodžius Ka- 
ziukas. 

— Tą jūsų norą tuojau galiu išpildyti. Tuojau 
čia pat, be didelių iškilmių, aš jus pakelsiu į bajo- 
rus, klaupkitės! — griežtai įsakė Kęstutis. 

Nustebinti griežto Kęstučio įsakymo, degutdariai 
žvilgtelėjo vienas į kitą ir neprieštaraudami suklau- 
pė. Ištraukęs iš makštų kalaviją, Kęstutis vieno iš 
jų paklausė: 

— Kuriuo vardu krikštytas, kaip žmonės šaukia? 

— Jonuku krikštytas, Deguckis! 

— Aš, kaip kunigaikštis ir valdovas, tave, Jonu- 
kai Degucki, už savo ir sūnaus išgelbėjimą su visais 
tavo vaikais ir vaikų vaikais keliu į bajorus! — Tą 
pasakęs, lengvai sudavė kalaviju per klūpančio de- 
gutdario petį — Sveikinu, bajore Jonai Degucki! 

— O pats kuo vardu? — paklausė Kęstutis ant- 
rąjį degutdarį. 

— Kaziukas Smoliakas! — atsakė antrasis. 

— Ir tave, Kaziukai Smoliakai, už savo ir sūnaus 
išgelbėjimą su visais tavo vaikais ir vaikų vaikais 
aš keliu į bajorus! — palietė kalaviju antrojo de- 
gutdario petį — Sveikinu, bajore Kazimierai Smo- 
liakai. Stokitės, stokitės, mano bajorai! — pasakė 
Kęstutis, bet jie vis dar klūpojo ir vienas į kitą 
žvilgčiojo. 


184 


Paskui atsistojo degutdariai ir, lyg juokaudami, 
lyg rimtai, kaip ir pridera, už suteiktą garbę pa- 
dėkojo. 

Kick lukterėjęs, vis tebevaidindamas degutdaris 
Jonukas kreipėsi į Kęstutį. 

— Aš, bajoras Jonas Deguckis, prašau mane ap- 
dovanoti geriausiu kunigaikščio Jonušo žirgu ir ka- 
laviju. Ant to žirgo sėdęs gatvėmis jodinėsiu, ka- 
laviju mosikuosiu. Žmonės manimi gėrėsis, šauks 
mano garbei: „Vivat ponas bajoras Deguckisl“ Tai 
bus garbė! 

— Gerai, gausi kunigaikščio Jonušo žirgą ir ka- 
laviją! — pažadėjo Kęstutis. 

— Oi skanus mūsų kunigaikščio midus! — sako 
kitas degutdaris.—- Aš, bajoras Kazimieras Smoliakas, 
prašau padovanoti man kunigaikščio stipriausio mi- 
daus statinę. Nuritinsiu aš tą statinę į miesto aikštę, 
išmušiu dugną, pats midų gersiu ir visus gerus žmo- 
nes juo vaišinsiu. Visi midų gers ir mano garbei 
šauks: „Vivat ponas bajoras Smoliakas!" 

— Gerai, gausi kunigaikščio Jonušo stipriausio 
midaus statinę! — pažadėjo ir antrajam Kęstutis, 

— O kada tas dovanas mes iš jūsų karališkos 
didenybės gausime? — teiravosi šypsodamiesi bajorai. 

— Kai pasieksim kunigaikščio Jonušo pilį! — 
rimtai atsakė Kęstutis. 

— O, tai ilgai netruks! — tarė bajoras Jonas De- 
guckis.— Jau visas statines privarvinom deguto, bus 
kuo mūsų kunigaikštienės vokiško vežimo ratus tep- 
ti. Tai vežimas, tai vežimas! Didumo sulig troba, 
visas oda aptrauktas, su langeliais, durimis! Aštuo- 
netu arklių kinkomas. 


Kitos dienos rytą baigė vyrai varyti degutą, sta- 
tines bendromis jėgomis į vežimą įritino, pakinkė 
širmą vos kojas velkančią kumelę ir sunkiu miško 
keliu ėmė slinkti į kunigaikščio Jonušo pilį. Kume- 
laitė, vos patraukdama sunkų vežimą, dažnai susto- 
davo. Nors botago jai ir deguto ratams vežėjai ne- 
gailėjo, bet tas mažai begelbėjo. Dažnai širmė su- 
stodavo ir nė krust. Tekdavo ne tik degutdariams, 
bet ir Kęstučiui su Alpu čia į smėlį, čia į balą 
įklimpusi vežimą traukti, Vargais negalais visi pur- 
vini ir degutuoti apie vidurdienį keleiviai pasiekė 
Mazovijos kunigaikščio Jonušo, Kęstučio žento, pilį.! 

Važiuojant siauromis miesto gatvėmis, degutdaris 
Kaziukas nuoširdžiai bėgliams patarė: 

— Užeitumėt, vyrai, pas smuklininkę Leškovie- 
nę... Boba — tai boba! Pas ją ir išgerti, ir užkąsti, 
ir apsivilkti surasite. Jei ir nieko, atrodo, žmogus 
jau neturi, tai ji ras ką iš jo už alų, midų ar gy- 
vybės vandenį? paimti. Paskutinius marškinius ir 
kelnes nuvilks, nuogą laukan iš smuklės išstums, 
Tai boba!.. Pas ją ir mano kailiniai nuo pavasario 
guli! — užbaigė atsidusdamas Kaziukas ir pažvelgė 
į savo suplyšusią rudinę. 

—, Bet kaip aš jums, mano bajorai, pas smukli- 
ninkę Leškovienę pažadėtų dovanų gausiu? Juk ji 

! Tikriausiai tai buvo Zakročimo pilis, stovėjusi dešiniajam 
Vislos krante, prie žymiausios brastos, 30 km į vakarus nuo 
Varšuvos ir apie 200 km į pietus nuo Marienburgo. Drauge ji 
buvo ir žymus prekybos centras. Zakročimo, kaip svarbaus poli- 
tinio centro, reikšmę XIV a. pažymi tuomet jame vykę dalinių 
Mazovijos kunigaikščių suvažiavimai, 0 1387 m. kunigaikštis 
Jonušas čia išleido savo pavaldiniams teisių privilegiją. 

2 Gyvybės vandeniu viduramžiais buvo vadinama degtinė 
(lot Agua vitae). 

nei kunigaikščio žirgų, nei midaus nelaiko! ..— pū- 
stebėjo Kęstutis. 

— Šitų dalykų tai nelaiko, tikrai nelaiko! — su- 
tiko Kaziukas. 

— Taigi tenka visiems į kunigaikščio kiemą ei- 
ti, — nusprendė Kestutis. 

— Matyt, kunigaikščio Jonušo tarnų lazdų para- 
gauti norite; o jie jų visokiems valkatoms nesigai- 
li! — pasakė Jonukas. 

-— Rasime kai ką ir geresnio! — nusijuokė Kęs- 
tutis. 

Netrukus visi pasiekė kunigaikščio Jonušo, Kęs- 
tučio žento, pilį. Sargybinių praleistas. vežimas su de- 
gutu įvažiavo į kiemą, o drauge suėjo ir visi kelei- 
viai, Čia degutdariai prie arklidžių pasuko, 0 Kęs- 
tutis sustojęs apsidairė ir sako Alpui: 

— Kol mūsų bajorai su degutu tvarkysis, eime, 
sūnau, į kunigaikščio Jonušo rūmus pasisvečiuoti, 

Nustebo degutdariai, pamatę, kad jų išgelbėtieji 
drąsiai pasuko į kunigaikščio rūmus. 

— Tai gaus lazdų! tarė Jonukas. 

— Ar tau jų gaila? — atsiliepė Kaziukas. 

Prie durų suvargusius bėglius tarnai sulaikė: 

— Kur veržiatės, valkatos!? 

— Pasitraukit, nekliudykii man su sūnum pas 
dukterį Danutę ir žentą Jonušą eiti! — tarė jiems 
Kęstutis. 

Kilo triukšmas. Tarnai ėmė jiems grasinti lazdo- 
mis. 

— Esu kunigaikštis Kęstutis, Trakų ir Žemaitijos 
valdovas, jūsų kunigaikščio uošvis! —tvirtino jiems 
Kęstutis, bet tarnai nepatikėjo. 

Kilus triukšmui, atėjo kunigaikštis Jonušas ir, 
didžiausiam savo nustebimui, pažino Keęstulį. Dar 
labiau nustebo, išvydusi nelauktą svečią, Jonušo 
žmona — Kęstučio duktė Danutė, 

— Iš kur, tėveli, toks išvargęs atvykai? Girdė- 
jom, kad kryžiuočių nelaisvėje buvai. Labai tavęs 
gailėjomės! — sveikindamasi su tėvu, klausinėjo Da- 
nutė. 

— Taip, tikrai pas kryžiuočius kurį laiką paviešė- 
jau, o dabar ir jūsų viešnagėn užsukau! — linksmai 
kalbėjo Kęstutis. 

— Piašom, tėveli, labai prašom! — kvietė tėvą 
Danutė. 

— Ne vaišių mums pirmiausia reikia. Iškūrenkit 
karštai pirtį, stiprias vantas suriškit. Gerai išsivano- 
jęs tavo, Danute, vaišių ir tavo, Jonušai, garsiojo 
midaus paragausiu! — tarė Kęstutis. 

— Mielas tėveli, neturime mes pirties. 

— Kaip tai? Pirties neturite? — nepatikėjo Kęs- 
tutis, kuris labai mėgdavo vanotis karštoje pirtyje. 

— Tikrai neturim! — patvirtino Jonušas, 

— Tai gal ir iš viso nesiprausę gyvenate? — pa- 
šiepė juos Kęstutis. Ė 

— Prausiamės, kubiluose prausiamės! 

— Koks ten prausimasis! Nei sušilsi, nei išsiva- 
nosi! Ką daryti? Gal jūsų duonkepė karšta, joje išsi- 
vanosiut — paklausė Kęstutis. Mat kartais, pirties 
neturėdami, lietuviai karštoj duonkepėj išsivanodavo, 

— Karšta, tėveli, karšta! Tik dabar kepėja iš 
jos pyragus išėmė! — atsakė Danutė. 

Karštoj duonkepėj tarnai šiaudų paklojo, vietoj 
vantų dar vasaros laiku iš žalių berželio šakų su- 

rištą šluotą surado. Įlindo Kęstutis į karštą duonke- 
pę, sušilo, šiaip taip išsivanojo, vėliau kubile nusi- 
prausė. Kartu ir Alpas visus ilgos kelionės purvus 
nusiplovė. Švariai apsivilkęs Kęstutis, midų gurkš- 
nodamas, šeimininkams kalbėjo: 

— Vargšai tavo lenkai, Jonušai, kad pirties ne- 
turi. Kiek ji malonumo ir sveikatos žmogui sutei- 
kia! Ir kaip aš, Danute, tave išleisdamas nesusipra- 
au prie kraičio dar ir pirtį pridėti! Gerai, dabar 
avo kraitį papildysiu. Žiemos keliu jums pirtį, pilną 
beržinių vantų, ant pavažų pastatęs, atsiųsiu, Vano- 
kitės į sveikatą! 

— Ačiū, tėveli, vanosimės ir tau už šilumą dė- 
kosime,— juokėsi Danutė— O dabar prašom prie 
stalo. 

— Mieli mano vaikai, pakvieskit prie stalo ir 
mano išvaduotoją, mylimą sūnų Alpa! O dar turiu 
čia ir du savo bajorus: poną Joną Deguckį ir poną 
Kazimierą Smoliaką. Labai mudu jiems dėkingi, nes 
jie nepabūgo jokių velnių, nakties metu girioje iš 
klampynės mus skęstančius išgelbėjo. Norėčiau drau- 
ge su jumis, savo bajorais ir sūnumi prie šio vaišių 
stalo pasidžiaugti! 

— O kur tie bajorai? — pasiteiravo Jonušas. 

— Pilies kieme pasiliko! — ramiai atsakė Kęs- 
tutis. 

— Ei, tarnai! — sušuko Jonušas.— Bėkite į kiemą 
ir ten, suradę bajorus Joną Deguckį ir Kazimierą 
Smoliaką, vaišintis pakvieskite! 

Išbėgę į kiemą, dairosi tarnai: jokių bajorų nie- 
kur nematyti, tik ties arklidėm du degutdariai triū- 
sia prie statinių su degutu, Tarnai ėmė garsiai šaukti: 

— Ponas bajore Degucki! Ponas bajore Smolia- 
kai! 

Išgirdo tuos tarnų šauksmus degutdariai. 

— Jonuk, tai mus šaukia — sako Kaziukas— 
Juk tai mes į bajorus to senio valkatos buvome pa- 
kelti! 

— Atsiliepk, jei nori lazdų paragauti! — piktai 
atsakė Jonukas draugui. 

„Mat koks tu,— pyktelėjo Kaziukas.— Galėsi pats 
jų paragauti", — pamąstė ir garsiai atsiliepė tarnams, 
rodydamas į draugą: 

— Štai, malonūs. ponai, bajoras Deguckis! 

— O štai bajoras Smoliakas! — bakstelėjo pirštu 
į draugą Jonukas. 

Nustebo tarnai, pamatę, kad šaukiami bajorai 
yra prasti degutdariai, bet kunigaikščio įsakymas 
turi būti įvykdytas, todėl jiems nusilenkė ir pakvietė 
prie vaišių stalo: 

— Ko jūs, ponai bajorai, šaukiami nenorit atsi- 
liepti? Juk valdovai jūsų vaišintis laukia! — pasa- 
kė vienas tarnas. 

— Kokie valdovai? — paklausė degutdariai. 

— Mūsų kunigaikštis Jonušas su žmona ir gar- 
bingas svečias, kunigaikštienės tėvas, Trakų ir Že- 
maitijos valdovas kunigaikštis Kęstutis su savo sū- 
numi. Be jūsų valgyti nepradeda! 

Susižvalgė nustebę degutdariai... Ką darysi? Jei 
kviečia, tai reikia eiti. Nedrąsiai įžengė jie į val- 
gomąjį. 

+ Šypsodamasis sutiko juos Kęstutis ir pakvietė 
prie stalo. 

— Prašau, prašau, gerbiami ponai bajorai De- 
gucki ir Smoliakai! Nesivaržykite! 

Susėdo degutdariai drauge su kunigaikščiais prie 
gausiai vaišėmis apkrauto stalo. Iš pradžių labai var- 
žėsi vargšai, bet kai išgėrė po vieną kitą taurę mi- 
daus, pasidarė drąsesni, vienas kitam į šoną bakste- 
lėjo: - i 

— Ar aš tau nesakiau! 

— Aš tau irgi sakiau! 

Po vaišių Kęstutis kreipėsi į žentą: 

— Brangus Jonušai, tavo degutdariai išgelbėjo 
mus iš klampynės. Už tai aš jiems labai dėkingas. 
Atsidėkodamas, nors jie ir tavo žmonės, pakėliau 
į bajorus, o, be to, noriu aš jiems dar mažas, jų 
pageidaujamas dovanas įteikti. Tų dovanų, kaip ma- 
tai, čia neturiu. Duok, Jonušai, bajorui Deguckiui 
geriausią savo žirgą ir kalaviją, o bajorui Smoliakui 
stipriausio midaus statinę. Labai jis tavo midų gyrė! 
Vėliau aš tau viską grąžinsiu! 

— Imk, tėveli, ką tik nori! — pasakė Jonušas 
Kęstučiui. 

— Vivat!-—- kunigaikščio Kęstučio garbei sušuko 
išeidami bajorai degutdariai į kiemą, kur jų laukė 
jiems skirtos dovanos. 

Išdidžiai, tarnų padedamas, bajoras Deguckis už- 
sėdo ant jam padovanoto žirgo, paėmė į. rankas ka- 
laviją ir, juo mosikuodamas, išjojo iš pilies kiemo. 
Ilgai jis miesto gatvėmis jodinėjo, net ranka pavar- 
go kalaviju mosikuojant, daug žmonių suliko, bet 
niekas jokio dėmesio į jį nekreipė, niekas jo garbei 
nešaukė „vivat“. Visi skubėjo savo reikalais. 

Čia pat prie rūmų laiptų stovėjo didelė stipraus 
midaus statinė bajorui Smoliakui. Pasižiūrėjo į tą 
statinę Smoliakas, galvą pakrapštė, susimąstė, bet 
greitai sumetė, ką daryti. Rankoves atsiraitojęs, grie- 
bė statinę ir pradėjo ją risti per pilies kiemą į miės- 
to aikštę. Praeiviai sužiuro į jį ir daugelis susido- 
mėję nusekė paskui. O Smoliakas, į nieką nežiūrė- 
damas, atritino statinę į aikštės vidurį, pastatė ją ir, 
prakaitą nuo kaktos nubraukęs, visiems susirinku- 
siems tarė: 

— Esu bajoras Smoliakas, švenčiu savo kilnios 
giminės šventę. Jus, gerieji žmonės, kviečiu drauge 
pasilinksminti, išgerti midaus. 

Puolė žmonės prie statinės, išmušė jos dugną ir, 
kas kuo turėdamas, ėmė maukti midų. O geidami 
bajoro Smoliako garbei šaukė: 

— Vivat ponas Smoliakas! 

Vargšas bajoras Deguckis, jokios pagarbos nesu- 
laukdamas, vis dar jodinėjo po miestą. Bet iš tolo 
išgirdo jis garsius žmonių šauksmus. Arčiau prijo- 
jęs ir pamatęs midų geriančią minią, jis viską su- 
prato. 

— Tai buvau kvailas, kad žirgą ir kalaviją dova- 
nų paprašiau! Jei Smoliakas midaus statinės prašė, 
tai man gyvybės vandens reikėjo paprašyti. Pažiū- 
rėtumėm tuomet, kieno garbei žmonės garsiau 
šauktų! 

Kiek. pagalvojęs, bajoras Deguckis tarė arti esan- 
tiems žmonėms: 

— Jei mano draugas bajoras Smoliakas jus, ge- 
rieji žmonės, midumi vaišina, tai aš, bajoras Deguc- 
kis, savo kilnios giminės šventės proga jus gyvybės 

vandeniu pavaišinsiu. Ei, jaunuoli, — kreipėsi jis į 
jauną vyrą— bėk pas Leškovienę! Tegul rita čia 
į aikštę visą statinę gyvybės vandens. Pasakyk, kad 
už ją bajoras Deguckis žirgą ir kalaviją užstato! 

Netrukus du vyrai atritino į aikštę visą statinę 
gyvybės vandens. Drauge atėjusi smuklininkė Leško- 
vienė iš bajoro Deguckio žirgą ir kalaviją paėmė, 
į savo smuklę nusivedė. 

Aikštėje ilgai minia linksminosi. Gėrė žmonės mi- 
dų, bet kai pamatė atristą gyvybės vandenėlį, jį tie- 
siog lipte aplipo. Gerdami bajorų garbei šaukė: 

— Vivat ponas bajoras Smoliakas! Vivat ponas 
bajoras Deguckis! 

Tuo metu pilyje, atsigavęs po visų savo vargų, 
Kęstutis ilgai pasakojo Jonušui ir Danutei, kaip jis 
iš kryžiuočių nelaisvės vadavosi. 

— Dabar tik reikia didžiajam kryžiuočių ordino 
magistrui padėkoti už prieglaudą ir vaišes, kad ne- 
kalių žmonių dėl mano pabėgimo nebaustų ir mestų 
rengęs žygį į Lietuvą, nes tas jam dovanai nepra- 
eis!— užbaigė Kęstutis. 

— Tai parašyk, tėveli, jam laišką!-- patarė Jo- 
nušas. 

— Gerai sakai. Šauk savo raštininką!-—- paprašė 
Kestutis. 

Tais laikais ir kunigaikščiai, ir kilmingi bajorai 
labai dažnai nei skaityti, nei rašyti nemokėdavo. 
Raštingi dažniausiai būdavo tik vienuoliai. Visi val- 
dovai tokius raštininkus laikydavo. Mazovijos kuni- 
gaikštis Jonušas savo pilyje irgi raštingą vienuolį 
laikėsi. 

Netrukus pas kunigaikščius atėjo senas vienuolis. 
Visa jo išvaizda bylojo, kad jis raštininkas: už au- 
sų buvo užkištos kelios aštriai nupjautais galais žą- 
sies plunksnos, po pažastimi — ritinys popieriaus, o 
prie juostos kabėjo didoka rašalinė. ir bonkutė su 
sausu smėliu. 

„Nusilenkęs kunigaikščiams, vienuolis atsisėdo už 
stalo, viską rašymui pasirengė ir laukė, ką įsakys 
jam rašyti. 

— Rašyk taip! — kiek pamąstęs, tarė Kęstutis. 
KILNIAJAM DIDŽIAJAM KRYŽIUOČIŲ ORDINO 
MAGISTRUI PONUI VINRICHUI VON KNIPRODEI. 


Aš, kunigaikštis Kęstutis, Trakų ir Žemaitijos 
valdovas, siunčiu Jums, Didysis Magistre, savo 
linkėjimus. Pranėšu, kad esu laisvas ir sveikas, 
Netrukus būsiu Lietuvoje ir kviečiu jus į sve- 
čius. Dėkoju Jums, Didysis Magistre, už rūpini- 
mąsi manimi Marienburgo pilyje. Tikėkite, kad 
jei bus likimo lemta Jums ar kuriam kitam kil- 
mingam ordino riteriui patekti į lietuvių ne- 
laisvę, tai mes jais geriau, negu Jūs manimi, 
rūpinsimės ir stipriau saugosime. Prašau Jus 
nieko nebausti dėl mano pabėgimo iš Marien- 
burgo pilies: nei sargybinių, nei kitų žmonių, 
niekas iš jų nėra nusikaltęs. Man pabėgti iš ne- 
laisvės padėjo mano mylimas sūnus Alpas, Jūsų 
buvęs tarnas Adolfas. Jis ir žirgus, ir riterio ap- 
siaustą parūpino. Šia proga jis taip pat siunčia 
Jums linkėjimus ir padėką, kad išauklėjote, be 
to, praneša, jog nuo Jūsų pasiūlymo dirbti iš- 
davikišką darbą atsisako. 

Taip pat įspėju: nerenkite žygio į Lietuvą. . 
Greitai prie avių, kaip Jūs lietuvius kad va- 
dinote, sugriš jų kerdžius, ir jos aštriomis vilkų 
iltimis gali daugeliui riterių kailius apdoroti, 
KUNIGAIKŠTIS KĘSTUTIS, 
TRAKŲ IR ŽEMAITIJOS VALDOVAS 
1361 METAI, GRUODŽIO 1 DIENA 


— Pašaukit žygūnus! — šūktelėjo Jonušas, kai 
raštininkas baigė rašyti — Tegul rengiasi kunigaikš- 
čio Kęstučio laišką didžiajam kryžiuočių ordino ma- 
gistrui į Marienburgo pilį nuvežti. | 

— Nesirūpink,— tarė Jonušui Kęstutis. — Aš ne 
kokius paprastus žygūnus, o savo bajorus su tuo 
laišku pasiųsiu. Pašaukite bajorus Deguckį ir 5mo- 
liaką! 

O tuo tarpu bajorai su minia aikštėje, midų ir 
degtinę pabaigę, linksmai dainavo ir šoko. Tarnų 
pašaukti, vos ant kojų besilaikydami, jie atėjo į 
pilį. 4 

— Mano bajorai — tarė jiems Kęstutis, — jūs bū- 
sit garbingi pasiuntiniai. Aš jus pas didįjį kryžiuo- | 
čių ordino magistrą į Marienburgo pilį su savo laiš- 
ku siunčiu. Kelionėn ruoškitės! 

— Kad mes, kad aš...— mikčiojo bajoras Deguc- 
kis,— tavo, kunigaikšti, dovanotą žirgą ir kalaviją 
pragėriau. Ant ko dabar į Marienburgą josiu? 

— Nereikia joti, važiuoti važiuosite! — pažvelgęs 
pro langą, tarė Kęstutis. — Štai dar jūsų širmė, galvą 
nuleidusi, prie arklidžių stovi. Su ja ir važiuokite! 

Paėmė bajorai — degutdariai — Kęstučio laišką, jį 
gerai savo rūbuose paslėpė ir, įvirtę į degutuotus 

ratus, visa gerkle dainuodami: „Per kalnus, per gi- 
Iias mozūrai važiuoja-a-al..“ išdardėjo iš pilies 
kiemo. 

Kaip ilgai šie nepaprasti kunigaikščio Kęstučio 
pasiuntiniai, bajorai degutdariai, ponai Deguckis ir 
Smoliakas, su jo laišku į tolimą Marienburgą kelia- 
vo, kokius nuotykius jie patyrė, nežinome. Tačiau 
istorija tikina, kad tą Kęstučio padėkos laišką kry- 
žiuočių ordino magistras tikrai yra gavęs. 


L Opiišia. S! 


Nors ir liūdėjo netekę Kęstučio lietuviai, bet ne- 
prarado drąsos ir pasitikėjimo. Laukdami didžiojo 
kryžiuočių puolimo, jie visomis jėgomis ruošėsi jį 
atremti, 0 ypač suskato rengtis žūtbūtinei kovai po 
to, kai pasiuntiniams nepavyko taikiomis derybo- 
mis išvaduoti kunigaikščio iš nelaisvės, 

— Gerai, vyriškai pasielgė mūsų pasiuntiniai, 
kad nė pėdos gimtosios žemės kryžiuočiams nesuti- 
ko užleisti — buvo kalbama Lietuvos pilyse ir pilai- 
tėse—Ir kaip jie galėtų atiduoti tą žemę, kurią 
pats Kęstutis tiek metų drauge su mumis gynė! O 
tegul pabando paimti ją jėga! Jau daug kartų ban- 
dė, bet nepavyko. Nepavyks ir dabar! Brangi mums 
tėvų krauju aplaistyta gimtoji žemė, nepagailėsime 
ir savo kraujo ją gindami. Iki paskutinio lašo kovo- 
sim! Stiprios dar mūsų rankos, aštrūs dar mūsų gink- 
lai, o valdyti juos ne blogiau už kraugerius kryžiuo- 
čius mokam! Tegul pabando mus pulti! 

Vėlai rudenį po Lietuvą pasklido gandas, kad 
Marienburgo pilyje kilo didelis sąmyšis, kad kuni- 
gaikštis Kęstutis iš nelaisvės pabėgo ir kažkur dingo. 

Ši žinia iš pradžių labai pradžiugino lietuvius, 
visi nekantriai laukė jo sugrįžtant. Slinko dienos, 
savaitės, o jo vis nebuvo. Tuomet pradėta nerimauti, 

Ir štai kartą po visą Lietuvą žaibu pasklido links- 
ma žinia: „Kęstutis sugrįžo!“ Dingo liūdesys, džiaugs- 
mu ir viltimi sužibo visų akys, vyrai stipriau su- 
spaudė rankose ginklus, dar didesniu ryžtu degė jų 
širdys. 

Ypač daug džiaugsmo Kęstučiui grįžus buvo Tra- 
kų pilyje, kur mylimo vyro ir tėvo liūdėjo kuni- 
gaikštienė Birutė su vaikais. Daugel naktų ji nemigo, 

daug ašarų išliejo, nerimaudama dėl Kęstučio liki- 
mo. Veltui ją ramino artimieji rūmų bajorai ir ba- 
jorės, bet ir patiems buvo liūdna, tai nė Birutės ne- 
galėjo nuraminti, 

Su džiaugsmo ašaromis sutiko vyrą Birutė, prie 
tėvo supuolė vaikai. Džiaugėsi visa šeima. 

Pasisveikino Kęstutis su Birute ir vaikais, o pas- 
kui paėmė už rankos su juo drauge į menę atėjusį 
ir prie durų kukliai stovintį Alpą, privedė jį prie 
Birutės ir tarė: i 

— Miela mano Birute! Išauginome vaikų nema- 
žai, bet štai tau dar vienas sūnus. Nepagailėk ir 
jam savo motiniškos globos ir meilės. Šis jaunuolis 
yra mano vaduotojas iš kryžiuočių nelaisvės. Aš jį 
tikru savo sūnumi laikau, tai ir tu, Birute, jį sūnu- 
mi, o jūs, vaikai, broliu laikykite! 

— Eikš, mylimas sūnau! — ištiesė Alpui rankas 
Birutė. — Kaip aš tau, mielas vaikeli, už savo vyro ir 
vaikų tėvo išvadavimą dėkinga! 

Ir nepastebėjo Alpas, kaip atsidūrė Birutės glė- 
byje. Pajutus nuoširdžią, seniai jau pamirštą moti- 
nišką meilę, Alpo vaizduotėje akimirksniu prabėgo 
visas vargingas jo gyvenimas, atbudo tikros ir ty- 
ros motiniškos meilės ilgesys, bet tuo metu jaunuo- 
lis visa širdimi pajuto, kad ją surado, kad baisūs 
pergyvenimai lyg sunkus slegiantis sapnas išnyko, 
ir Alpas tyliai tyliai pravirko džiaugsmo ašaromis, 
tvirtai prisiglausdamas prie Birutės. 

— Nurimk, mano mielas sūnau, nurimk!-— rami- 
no jį glamonėdama Birutė. L 

Kelias dienas vaikai, artimieji rūmų bajorai, ka- 
riai ir tarnai sekiojo Kęstutį, klausinėdami apie jo 

vargus, patirtus kryžiuočių nelaisvėje ir bėgant. 
Ypač vaikai neduodavo tėvui ramybės. Kartą vaka- 
re, klausydama drauge su vaikais vyro pasakojimo 
apie pažadą nusiųsti Jonušui ir Danutei pirtį su ber- 
žinėmis vantomis, Birutė pastebėjo: 

— Ką tu, ką tų, Kęstuti? Ar ne gėda Jonušui 
tokią menką dovaną siųsti? Juk jis kunigaikštis, val- 
dovas. Dar įsižeis! 

— Būk rami, neįsižeis! Su meile širdyje tą do- 
vaną siunčiu. O norėdamas ją dar pabranginti, seno 
lietuviško midaus statinę pridėsiu, kad būtų kuo 
po geros pertuvės užsigerti, Mūsų midus stipresnis 
už lenkišką. 

— Mesk juokus, Kęstuti! Geriau papasakok, kaip 
vaikaitis auga. Rudeniui įpusėjus Danutė žygūną 
atsiuntė, rašė, kad jam jau dantukai kalasi. Ar be- 
sveikas? 

— Na, tas Piastų! karalaitis jau tikras vyras, 
stipriai ant savo kojų stovi. Bus geras peštukas, 
Vos jį ant kelių pasisodinau, jis tuoj capt man už 
barzdos ir kad pradės ją draskyti. 

— Liaukis juokavęs. Geriau pasakyk, ar nesiren- 
gia Danutė su sūneliu pas mus į Trakus paviešėti. 
Tai būtų džiaugsmo! 

— Rengiasi, tikrai rengiasi. Jonušas tai kelionei 
jau ir vokišką vežimą nupirko. Na ir vežimas! 
Didumo sulig troba, oda aptrauktas, su langais, du- 
rimis, aštuonetu arklių kinkomas. To vežimo ratams 
tepti degutą padėjau ir aš degutdariams į pilį vežti, 
Manau, kad jo užteks iki Trakų. 


! Mazovijos valdovai buvo Piastų giminės. 

— O kada atvažiuos? 

— Matyt, vasarą. Jonušas Viznoje! seimą šau- 
kia, pats jame dalyvaus, Danutę su. sūneliu drauge 
ima. Iš Viznos nepertoliausia ir iki Trakų! 

Savo pažadą žentui Kęstutis išpildė tą pačią 
žiemą. Atsidėkodamas uošviui, Jonušas, kuris gerai 
suprato sunkią Lietuvos padėtį, atsiuntė keturias 
paraku šaunamas sunkias bombardas, gerą parako 
atsargą, o drauge ir patyrusį bombardyrių čeką Joną. 

Jonušo atsiųstos bombardos buvo įkeltos į Tra- 
kų pilies mūrinių bokštų angas. Naudotis jomis Jo- 
nas mokė ir lietuvius. Stropūs mokiniai buvo Vy- 
tautas ir Alpas, mokėsi ją paraku ir sunkia akmeni- 
ne apvalia bomba užtaisyti, nutaikyti, paraką pa- 
degti, tai yra šauti. Lyg perkūno trenksinas aidėjo 
virš plataus Galvės ežero bombardų šūviai. Parako 
dūmai visą bokštą ilgam paslėpdavo, o kai jie išsi- 
sklaidydavo, tai labai džiaugdavosi visi, pamatę, 
kad bomba kliudė taikinį ar krito kur arti jo. 

Taigi ir lietuviai XIV a. antroje pusėje jau mo- 
kėsi naudotis tuo metu Vakarų Europoje paplitusiu 
paraku šaunamuoju ginklu, Šie pirmieji ginklai bu- 
xo labai netobuli. Iš pirmųjų bombardų per 6 valan- 
das galima buvo iššauti tik vieną kartą, bei jos, 
ypač didesnės, turėjo pirmenybę prieš katapultus: 
bombardų sviediniai krisdavo daug toliau, turėjo 
didesnę ardomąją galią ir, be to, veikdavo dar šū- 
vio garsu. 


! Vizna— Mazovijos kunigaikštystės pilis, buvusi jos ry- 
tuose, netoli Kęstučio valdomos vakarinės Lietuvos dalies. 

Nebuvo laiko Kęstučiui po visų pergyventų var- 
gų ramiai ilsėtis savo šeimoje, Trakų pily. Nuo pir- 
mųjų sugrįžimo dienų jis tarėsi su pasveikinti at- 
vykusiu iš Vilniaus broliu Algirdu ir artimesniais 
bajorais. Didelis pavojus grėsė Lietuvai. 

Dar kalinimo metu Kęstutis žinojo, kad kryžiuo- 
čiai, pasinaudodami jo nelaisve, nepaliks Lietuvos 
ramybėj. O dabar buvo aišku, kad jie savo puolimo 
neatsisakys ir jam pabėgus, nes jau buvo beveik pa- 
sirengę. 

Svarbiausią rūpestį kėlė Kęstučiui klausimas, ku- 
Tia kryptimi kryžiuočiai puls. Dar rudenį lietuvių 
žvalgai iš Prūsų pranešė, kad Ragainėje ir Tilžėje jiei 
labai sujudę: rengia atsargas, atvyksta nauji būriai. 

Ragainė ir Tilžė visuomet buvo kryžiuočių galu- 
tinio pasirengimo žygiams į Žemaitiją punktai. Iš 
čia jie puldavo palei Veiviržės, Jūros, Akmenės ir 
Mituvos upes, bet dažnai žygiuodavo ir panemuniais 
iki Dubysos, o vėliau pasukdavo pagal ją į šiau- 
Ię —į Raseinių ir Ariogalos sritis. Nevėžio upę pa- 
siekdavo retai, o stipri, neseniai pastatyta prie Ne- 
muno ir Neries santakos Kauno pilis su aukštomis 
akmenų mūro sienomis ir bokštais dar visai nebuvo 
mačiusi kryžiuočių. 

Didžiausią rūpestį kėlė medinės Žemaitijos pilys 
ir pilaitės: jų ten buvo ir daug, ir atkakliai jos gy- 
nėsi, bet būdavo lengvai sugriaunamos. O Žemaitija 
visuomet patraukdavo priešą savo turtais, ypač gy- 
vuliais ir žmonėmis, kuriuos dažnai išsivarydavo 
į vergiją, bet itin viliojo pats Žemaitijos kraštas, 
įsiterpęs tarp kryžiuočių ir Livonijos ordino valdo- 

- mų sričių. Nebuvo abejonių, kad ir dabar, rengiant 

naują didelį puolimą į Lietuvą, ordinai puls Žemai- 
tiją. Taip galvojo Kestutis, taip galvojo vyresnieji 
bajorai, taip galvojo ir visi lietuviai. 

Netrukus po pasitarimo Trakuose Kęstutis išvyko 
į tolimą Žemaitiją tvarkyti jos gynimo, apžiūrėti pi- 
lių ir pilaičių, padrąsinti brolių žemaičių. Tam pa- 
drąsinimui jis vedėsi ir didelę karių rinktinę. 

Karinės Lietuvos jėgos tuomet buvo nuolatinė 
raita kunigaikščio kariauna ir nedidelės pilių įgulos, 
kurias bajorai sudarydavo iš jiems priklausančių 
valstiečių. Be raitų būrių lietuvių kariuomenėje bu- 
vo ir dalių, kurios taisė tiltus, puolani priešo pilis, 
aptarnaudavo taranus, katapultus ir kitas karo ma- 
šinas. Pagrindinė karinė jėga būdavo žemdirbiai. Už 
naudojimąsi žeme jie buvo įpareigojami statyti ir 
taisyti pilis, teikti maistą ir pašarą jų įguloms ir 
eiti iš eilės budėti į pilis, tokiu būdu sustiprinant 
jų įgulas. Didesnių pavojų metu, kunigaikščio šau- 
kiami, sukildavo visi ir sudarydavo naujus raitųjų 
ir pėsčiųjų dalinius. Eiti turėdavo su savo arkliais, 
ginklais ir ilgesniam laikui su maisto atsarga. Pavo- 
jui praėjus, daliniai būdavo paleidžiami, ir visi vėl 
prie savo darbų grįždavo. Taigi, žemdirbiai visuo- 
meti buvo pasirengę. Dažniausiai jie ir nešaukiami, 
ypač priešui netikėtai užpuolus, burdavosi į būrius 
ir, bajorų ar savo vadų vedami, drąsiai kovodavo su 
įsiveržusiu priešu, itin jam kenkdavo ruošdami spąs- 
tus, puldami iš pasalų, naikindami paliktas atsargas, 
neduodami ramybės naktimis. 

Su dideliu džiaugsmu sutiko žemaičiai juos ap- 
lankiusį Kęstutį, visus jo patvarkymus vykdė, visur 

buvo pasirengę ryžtingai priešą sutikti ir didvyriškai 
ginti laisvę ir tėvų žemę. 

— Būk ramus, kunigaikšti! Ir šį kartą kraugeriai 
žemaičių neįkąs! Kas bus, kas nebus — žemaitis ne- 
žus!-— ramino jie Kęstutį. 

Sutvarkęs Žemaitijos gynimą, pavasarėjant Kęs- 
tutis sugrižo į Trakus, čia toliau rengdamasis laukė 
pavasario, o su juo ir didžiojo kryžiuočių puolimo. 


Suprantamas buvo kryžiuočių nerimas ir pyktis 
dėl Kęstučio pabėgimo iš nelaisvės. Jie greitai pa- 
juto, kad kerdžius grįžo pas savo avis. Lietuviai pa- 
sienyje pasidarė drąsesni, padidėjo pilių įgulos, 
patankėjo prie kelių ir brastų sargybos ir slapukai. 
Iš visko buvo aišku, kad, laukdami puolimo, lietu- 
viai rengėsi žūt būt jį atremti. Kai kurie kryžiuočių 
vadai jau pradėjo abejoti to rengiamo puolimo sėk- 
me, bet atsisakyti jo buvo per vėlu: daug tam žy- 
giui ruoštasi, labai plačiai po visą Vakarų Europą 
apie jį skelbta. Be to, popiežiaus Klemento VI ska- 
tinami ir laiminami bei paties didžiojo magistro 
kviečiami jau buvo suvažiavę į Marienburgą ir kitas 
kryžiuočių pilis daug kilmingų svečių. Net pats Sam- 
bijos vyskupas Bartolomėjus su daugeliu dvasiškių 
buvo pasirengęs dalyvauti tame žygyje. Tad susi- 
laikyti buvo ir per vėlu, ir negarbinga, 

1362-siais metais Nemunas išėjo anksti, ir kry- 
žiuočiai pradėjo savo žygį kovo tryliktą, Dalis ka- 
riuomenės Ragainėje ir Tilžėje susėdo į laivus. Bu- 
vo pakrauta karo medžiaga ir maistas. Vakarų vėjui 
pučiant, kryžiuočiai iškėlė bures ir lengvai nuplaukė 

Nemunu prieš vandenį. Didelė kariuomenės dalis 
žygiavo kairiuoju Nemuno krantu. 

“| Po trijų dienų kryžiuočiai pasiekė Kauno pilį, ku- 
Trios iki šiol dar nė karto nebuvo puolę. 

Stipri buvo apie XIV-jo amžiaus vidurį mūrinė 
Kauno pilis: penkiakampė, su aukštais bokštais kam- 
puose, visa apsupta aukšta, dviejų metrų su viršum 
pločio iš akmenų sumūryta siena. Ją iš rytų, nuo 
miesto pusės, supo platus ir gilus perkasas. Už šio 
perkaso buvo-papilys — miestas, apsaugotas medine 
siena su bokštais ir perkasu. Iš pilies ėjo du keliai: 
vienas į rytus — paneriu, o antras į pietus — pane- 
mune. Pilyje buvo nuolatinė 500 karių įgula, kuriai 
vadovavo Kęstučio sūnus Vaidotas. Papilys turėjo 
apie 3000 gyventojų. Papilio vyrai nepabūgo priešo 
ir stojo ginti savo namų. 

Pasiekę Kauną, po dvi dienas trukusių kautynių 
kryžiuočiai išlaipino savo kariuomenę iš laivų. Ki- 
ta jų dalis atėjo Nemuno krantu. Jie įsirengė slėny- 
je, prie papilio, savo stovyklą. Kad apsaugotų ją 
nuo lietuvių, priešai nuo Neries iki Nemuno išsika- 
sė perkasą ir sutvirtino jį pylimu bei medine siena, 

Įsitvirtinę prie papilio ir parengę karo mašinas, 
kryžiuočiai kovo dvidešimt devintąją pradėjo pulti. 
Užvirė aršios kovos. Dieną naktį taranai daužė sie- 
nas ir bokštus. Svaidomosios mašinos — katapultai — 
svaidė akmenis ir padegamuosius užtaisus. „Karžy- 
giškai gynėsi krikščionių nelaimei (lietuviai)“— rašo 
apie tai kryžiuočiai. 


Sužinojęs, kad kryžiuočiai užpuolė Kauną, Kęstu- | 


tis su nedidele jam likusia kariauna atvyko iš Tra- 
kų ir kelias dienas atkakliai juos puolė, bet nei 

sutrukdyti jiems rengti įstiprintą stovyklą, nei pa- 
dėti kuo nors apsiaustiesiems negalėjo. Padėtis bu- 
vo sunki, nes jėgos nelygios. Didesnė Kęstučio ka- 
riaunos dalis tebebuvo Žemaitijoje, o brolis Algir- 
das, sužinojęs, kad jo valdomiems pietų kraštams 
grasina totoriai, dar žiemą ten išvyko ir: suteikti 
pagalbos negalėjo. 

Iš kryžiuočių jėgų didumo ir pasirengimo buvo 
matyti, kad jie vien tik Kauno puolimu nepasiten- 
kins, jį paėmę, žygiuos ir toliau, Kęstutis nusprendė 
žūt būt sulaikyti juos ties Kaunu, o tuo pačiu pa- 
dėti ir apsiaustosios pilies įgulai. Todėl, įsitvirtinęs 
ant artimesnės aukštumos, Kęstutis išsiuntė šauklius 
sušaukti Žemaitijos pilių kariaunas ir žemdirbius, 

Kol Kęstutis rinko jėgas, kryžiuočiai puolė papilį 
ir po sunkių kovų balandžio 10 dieną jį paėmė, 

Sunkios kautynės dėl papilio, o vėliau ir dėl 
pilies, pareikalavo daug aukų. Kryžiuočių kariuo- 
menėje, o ypač svečių tarpe kilo bruzdesys. Neri- 
mavo dėl nepasisekimo ir pats didysis magistras. 
Kiek padrąsino puolančius atvykę į pagalbą kalavi- 
juočiai, 

Visą savaitę tęsėsi aršios kovos prie pilies sienų. 
Pagaliau balandžio šešioliktą sienoje buvo padaryta 
spraga, pilies trobesiai padegti, ir kryžiuočiai įsi- 
veržė į pilį. Nepajėgdami ilgiau išsilaikyti, lietuviai 
puolė pro panerio vartus. Čia juos pasitiko kryžiuo- 
čiai, ir po žūtbūtinių pjautynių likę 35 lietuviai su 
pilies vadu Vaidotu buvo paimti į nelaisvę. 

Džiaugėsi kryžiuočiai, paėmę Kauno pilį, ir ve- 
lykų sekmadienį, balandžio septynioliktą, ant pilies 
griuvėsių atlaikė iškilmingas pamaldas, 0 vakare 

sušaukė pasitarimą. Kryžiuočių karo vadai ir sve- 
čiai pabūgo toliau kariauti: juk tiek daug aukų ir 
karo priemonių pareikalavo Kauno paėmimas. Pa- 
būgo ir jau atvykstančių prie Kauno iš visų pusių 
pas Kęstutį karių ir ginkluotų žemdirbių. Net įsitvir- 
tinti, pagal savo paprotį, paimtame Kaune kryžiuo- 
čiai nemėgino. Sugriovę dar likusias pilies sienas, 
jie išsidangino į Prūsus. 

Skaudus smūgis lietuviams buvo Kauno pilies su- 
griovimas, gaila buvo karžygiškai žuvusių ją ginant 
brolių ir draugų, bet ir tai nepalaužė nei Kęstučio, 
nei jo karių, nei visų lietuvių ryžto tęsti žūtbūtinę 
kovą. Ypač degė neapykanta ir kerštu žiauriajam 
priešui jaunimas. Vytautas, iškėlęs kalaviją, prisie- 
kė neišleisti jo iš rankų, kol neatkeršys užpuoli- 
kams. Šią dar jaunystėje duotą priesaiką Vytautas 
įvykdė po ilgų metų, po daugelio sunkių kovų, jau 
pasenęs, kai, vadovaudamas jungtinėms lietuvių, 
rusų, lenkų, totorių ir čekų jėgoms, Žalgirio kauty- 
nėse 1410 metais liepos 15 dieną bpelų nai sutriuš- 
kino kryžiuočių galybę. 


| Ža | 
| ai Gai a 


ŠE 18, 
LAN 


Skomantų, Yi 


K ailies atstatymas — 


Sugriovę Kauną, kryžiuočiai kurį laiką dides- 
nių puolimų nerengė, bet kova tęsėsi ir toliau, nuo- 
lat puldinėjo Lietuvą maži jų būreliai, 

Gerai žinojo lietuviai, kad tai tik trumpa per- 
trauka prieš naują audrą, prieš naują didesnį puoli- 
mą, ir todėl visuomet buvo budrūs, pasirengę su- 
tikti priešą; taisė ir stiprino senas pilis, statė naujas, 
budriai saugojo sienas ir kryžiuočių pamėgtus puo- 
limo kelius bei brastas, o per pasiųstus į Prūsiją 
žvalgus nuolat sekė kryžiuočių pasirengimus, Gre- 
ta to jie rūpinosi ir kitais reikalais: dirbo laukus, 
statė miestus, taisė ir tiesė tiltus, vedė kelius, mo- 
kėsi amatų, prekiavo, žvejojo, o, atėjus rudeniui, 
medžiodavo. Mėgdavo lietuviai medžiokles. Vienus 
žvėris medžiodavo dėl jų šiltų kailių, kitus — dėl 
skanios mėsos. Valgiui medžiodavo dar įvairius 
vandens ir girių paukščius, 

Labai mėgo medžioklę kunigaikštis Kęstutis. Drą- 
siai stodavo jis dvikovon su girių galiūnais: brie- 
džiais, taurais, šernais bei meškomis, ir juos nuga- 
lėjęs dažnai su dideliais laimikiais iš medžioklės 
sugrįždavo. Kovų protarpiais Kęstutis giedromis ru- 
dens dienomis medžiodavo Dainavos giriose. Į tas 
medžiokles jis imdavo ne tik vyresniuosius sūnus, 
bet ir Vytautą su Alpu. 

Mėgdavo tuodu jaunuoliai ne tik pačią medžiok- 
lę, bet ir vakarinius medžiotojų susibūrimus prie lau- 
žo, žvėrieną bekepant, atidžiai klausydavosi pasako- 
jimų apie įvairius, kartais juokingus, o kartais ir 
baisius medžiotojų nuotykius. 

Nors medžioklės, reikalavusios didelės drąsos, 
mokėjimo ginklą valdyti ir patyrimo, buvo tuo pa- 

čiu ir karinio parengimo mokykla, bet Vytautas su 
Alpu ir be medžioklių dar pratinosi jodinėti, stipriai 
kirsti kalaviju, taikliai strėles iš lanko ir arbaleto ! 
paleisti, ietį sviesti, priešą sekti ir daug kitų kariui 
būtinų įpročių. 

Taip Trakų pilyje slinko Vytauto ir Alpo jaunos 
dienos. Ne kartą, stebėdamas jų karinius pratimus, 
Kęstutis pagirdavo: 

— Gerai, vaikai! Taikliai strėlėmis ir ietimis tai- 
kinius kliudote, stipriai kalaviju kertate, puikiai žir- 
gus valdote, bet dar daugiau pratinkitės, dar geriau 
mokykitės ginklą valdyti. Ginklas — tai mūsų lais- 
vės raktas, Kuo drąsiau ir geriau jį valdysite, tuo 
lengviau savo laisvę apginsime! 

Taip besilavinant praėjo metai. Vieną dieną ru- 
dens pradžioje, jau saulei nusileidus, kai visa Kęs- 
tučio šeima, susirinkusi Trakų pilies menėje prie ži- 
dinio, klausėsi jo pasakojimų, įėjo tarnas ir lyg su- 
glumęs pranešė: 

— Kunigaikšti, prie pilies vartų laukia kažkoks 
keistas senis, save jis karalium vadina. Sako, kad 
jūs pažįstate jį. 

— Koks karalius? — paklausė Kęstutis. 

— Sakosi iš tolimo krašto esąs, gyvačių kara- 
lius. Ir iš tikrųjų kelios gyvos gyvatės ant jo krūti- 
nės pro rudinę galvas iškišusios juda. 

— Juk tai Žaltinis!— suriko apsidžiaugęs Alpas. 

— Pažįstu tą seną gyvačių karalių! — pasakė 
Kęstutis. — Trimituokit, uždekit deglus, su kariška 
pagarba sutikit jį. Tos pagarbos jis yra užsitarnavęs. 


! Arbaletas— patobulintas lankas, 

———-- P —P—P—— NV, 


Visi į kiemą, vaikai, ten mes jį kaip brangiausią 
svečią sutiksim! 

Suūžė, sujudo Trakų pilis. Garsiai suskambėjo tri- 
mitai, sušvito deglai, atsidarė sunkūs pilies vartai, 
ir į kiemą lėtai, išvargęs nuo ilgos kelionės, įėjo 
senukas Žaltinis. Žemai nusilenkė jam Kęstutis, tar- 
damas: 

— Sveikas atvykęs, garbingasis seneli! Leisk tave 
kaip mylimą tėvą sutikti ir tikru tėvu laikyti. Ma- 
lonu matyti patį savo pilyje ir atsidėkoti už išvada- 
vimą bei vaišes tavo Gyvatynės saloje. Prašom į me- 
nę, tėveli! 

Nepabūgdamas gyvačių, Alpas prišokęs apkabi- 
no Žaltinį ir pabučiavo, Su pagarba pasveikino ji 
ir visa kunigaikščio šeima, 

Menėje Kęstutis pakvietė senelį: 

— Sėsk prie židinio, senas kovų drauge! Vaka- 
rienę ir midaus taurę garbingam svečiui!— sušuko 
namiškiams. 

— Ačiū, sūnau kunigaikšti, už vaišes. Ne dėl jų 
aš pas tave atvykau! 

— O ką? Ar vėl pikta sumanė kryžiuočiai? 

— Taip, kunigaikšti, vėl didelis pavojus Lietu- 
vai gresia. 

— Koks gi? 

— Per krikščioniškąsias Žolinių šventes Malbur- 
ge magisiras buvo sušaukęs didelį kryžiuočių pilių 
vadų pasitarimą. Labai slapta jis vyko, bet apie jį 
aš tikrų žinių gavau. Vėl didelį puolimą surengti 
nutarė, Lietuvą pavergti. Trimis keliais mano pulti, 
kad mūsų jėgas išblaškytų ir kuo toliau- įsiveržtų. 
Vienu keliu palei Nemuną pro Kauną mano žygiuo- 

ti, nes tas kelias, anot jų, laisvas: Kauno pilis su- 
griauta. 

— Apsiriks bičiuliai! — nusišypsojo Kęstutis. — 
Vietoj sugriautos Kauno pilies tame kelyje jie dar 
stipresnę, Naująją Kauno pilį sutiks, o, be to, ir 
senoji jau atstatyta. 

— Gerai, gerai padarei, kunigaikšti, tame svar- 
biame kelyje reikia stiprių pilių. Be to, jie dar gal- 
voja ir Žemaičius iš dviejų pusių pulti: iš Ragai- 
nės ir, drauge su kalavijuočiais, iš Klaipėdos. 

— Netoli nužygiuos. Daug pilių jie savo kelyje 
sutiks. Deja, tos pilys medinės, bet jų gynėjų širdys 
kietesnės ir už plieną. Jų lengvai neįkąs. Na, o dar 
kuriuo keliu ruošiasi brautis kryžiuočiai? 

— Per Sūduvos kraštą — Merkinę ir Alytų — 
Trakus ir Vilnių puls. Čia jie ir lenkus talkon kvie- 
čia. 

— Nepabūgs ir dzūkai. Čia ne tik stiprios pilys, 
bet ir plačios girios Lietuvą gina. O dzūkai savo 
giriose kaip namie. Kiekviename kelio vingyje spąs- 
tus ir pasalas surengs. Tą jie moka daryti — išmoko 
bemedžiodami. 

— Be to, dabar kryžiuočiai kitaip kariauti ren- 
giasil— tęsė šį įdomų ir svarbų pranešimą Žaltinis. 

— Ką gi dar tie gudruoliai sumanė?— susidomė- 
jo Kęstutis. 

— Dabar jie sumanė dalimis Lietuvą pavergti. 
Dalį užėmę, stiprias mūrines pilis statys, iš jų užim- 
tus kraštus valdys, kaip prūsuose ir latvių žemėje 
yra padarę. 

— Na ir čia apsigaus! Neleis lietuviai savo že- 
mėje toms piktoms širšėms savo lizdų sukti. Tuojau 

jas iš pamatų sugriaus. Statyti Lietuvoje pilis jie 
bandė dar mano tėvui gyvam esant, bet neilgai jo- 
mis džiaugėsi. Dar ir dabar panemunėje tų pilių 
griuvėsiai riogso. Tr naujai pastatytas greitai griu- 
vėsiais paversime! Tegul tik pabando jas mūsų že- 
mėje mūryti. 

— Ačiū tau, sūnau kunigaikšti, kad mane senį 
nuraminai!-- tarė Kęstučiui Žaltinis— Naktis nemie- 
gojau, apie tuos piktus kryžiuočių sumanymus su- 
žinojęs. Neturėjau ką pas tave su tomis žiniomis 
pasiųsti, tai pats ryžausi keliauti, nors jau ir silpnai 
mano kojos neša. Ačiū dievams, tą kelionę laimin- 
gai baigiau, tave, kunigaikšti, ir savo mielą Alpą 
sveikus matau. Koks vyras jis per tą laiką išaugo! 
Geras karys bus! Dėkoju tau, kunigaikšti, ir tau, 
kunigaikštienė, kad tėviškai Alpą globojate, savo 
sūnumi laikote, 

— Ačiū ir tau, garbingas seneli, už tavo tarnybą 
tėvynei — padėkojo ir Kęstutis Žaltiniu.— Malonu, 
kad į tėvynę grįžai, bet ir gaila: juk Gyvatynės tro- 
belė liko tuščia, nebus kam kryžiuočių sekti. 

—- Nesirūpink, sūnau! Netuščia Gyvatynės trobe- 
lė, Joje yra naujas gyventojas, naujas ištikimas tavo 
žvalgas. 

— Kas gi ten dabar?— pasiteiravo Alpas. 

— Ogi senasis kryžiuočių tarnas Antanas! 

— Antanas!— nustebo Alpas — Ką jis gali pada- 
ryti? Nors jis ir lietuvis, bet krikščionis, ištikimai 
vergauja kryžiuočiams. Net į Lietuvą nenori grįžti, 
o be to, jis labai baikštus. 


— Antanas ne bailys, tik labai atsargus. To at- 
sargumo jo darbas reikalauja. Jis visas žinias Mal- 
burgo pilyje rinkdavo ir, galėdamas laisvai išeiti 
iš pilies, man jas pranešdavo, su lietuviais belais- 
viais bendraudavo. Jis ir tau su kunigaikščiu padėjo 
iš nelaisvės pabėgti. Tai jis padėjo pačiam žirgus 
išvesti, apsiaustą parūpino ir iš pilies pro vartus 
išleido. 

— Antano nei prie vartų, nei arklidėse nema- 
čiau. Prie vartų keli vokiečiai budėjo. Jie mane 
išleido. , 

— Tai buvo ne. vokiečiai, o persirengę lietuviai 
belaisviai. ž 

— O kur buvo dingę vokiečiai? 

— Miegojo. 

— Kaip jie galėjo sargybą eidami miegoti? 

— Juos užmigdė Antanas ir pakeitė lietuviais. 

— Tai tikrai stebuklas! Kaip tą Antanas pada- 
rė?— susidomėjo Kęstutis. 

— Susitariau, kad jis sektų, kada tu apversi ki- 
birą, ir tuomet su patikimais belaisviais lietuviais 
padėtų tau išvesti žirgus ir atidarytų pilies vartus. 
Pamatęs sutartą ženklą, Antanas suprato, kad pilies 
siena jau išardyta, ir keletą dienų laukė, kada sar- 
gybos viršininku prie vartų bus paskirtas girtuoklis 
dešimtininkas Švarcas. Kai jį paskyrė, jūs buvote 
įspėti, kad galite bėgti, bet Švarcas taip pasigėrė, 
jog buvo pakeistas kitu. 

— Štai dėl ko aš buvau tą dieną dukart įspėtas, 
kad „Sakalas skristi negali"|— pastebėjo Alpas. 

— Taigi, — pasakojo toliau Žaltinis. — Kai kitą 
kartą jis buvo paskirtas, Antanas antrą kartą pa- 

jam pasakė koridoriuje: „Sakalas gali skristil“ ir 
ūt būt nusprendė patį su žirgais išleisti iš pilies. 

Vėlai vakare vienas iš sargybinių prie vartų pa- 
matė gatve einantį kažkokį žmogų su sunkia našta. 
Manydamas, kad tai vagis, sargybinis sušuko, kad 
stotų. Žmogus, metęs savo naštą, pradingo tamsoje. 
Priėjęs prie palikto daikto, sargybinis pamatė, kad 
ten statinaitė vyno. Atvilko sargybinis tą statinaitę 
prie vartų. Girtuokliui Švarcui to ir tereikėjo. Pradė- 
jo jis su sargybiniais tą vyną ragauti ir taip pasi- 
gėrė, kad visi užmigo. Tuomet atėję Antano pa- 
rinkti keli lietuviai belaisviai paėmė nuo miegančių 
sargybinių jų alebardas !, šalmus, apsiaustus ir atsi- 
stojo jų vietoj. Jie ir išleido Alpą su žirgais iš pi- 
lies. 

— Drąsiai veikė Antanas su savo vyrais!— pagy- 
rė Kęstutis — O jei būtų nepavykę sargybinių nu- 
girdyti? 

— Vis vien vartus būtų atidarę! 

— Kuriuo būdu? 

— Sargybinius būtų tekę amžinai užmigdyti! — 
ryžtingai atsakė Žaltinis ir pasakojo toliau:— Nors 
ir ištikimai Antanas kryžiuočiams tarnavo, bet va 
pasenusį išvarė jie iš pilies. Prie bažnyčios durų el- 
setavo vargšas. Susirgo ir vos gyvas atsivilko jis 
pas mane. Išgydžiau jį ir palikau savo trobelėje. 

— Gerai padarei!|— pagyrė Kęstutis— O dabar, 
garbingas seneli, užteks vargti ir po svetimus kraš- 
tus bastytis. Svečiuokis mano pilyje. Jaunuolius sa- 
vo patyrimo mokyk! 


ė 

1 Alebarda— viduramžių ginklas, kovos kirvis ant ilgo 
koto. 

— Ar aš jau tiek pasenau, kad kunigaikštis ma- 
ne karšinti nori?— įsižeidė Žaltinis— Ne, veltėdžiu 
nebūsiu, dar didelis darbas manęs laukia! 

— Užteks jau dirbti, seneli!-— ramino susijaudi- 
nusį Budrį Alpas. 

— Ne, dar neužteks. Savo pažadą tave surasti 
ir iš kryžiuočių vergijos išvaduoti išpildžiau. O da- 
bar ne tik man, bet ir tau užteks pas kunigaikštį 
viešėti. Reikia savo lizdą sukti, reikia piktų kry- 
žiuočių sugriautą gimtinę atstatyti. Išleisk, Kkuni- 
gaikšti, Alpą su manim Skomantų pilies statyti — 
kalbėjo susijaudinęs Žaltinis. 

— Tiesą, senas kary, sakai! Iš tikrųjų svarbu 
turėti Žemaitijoj dar vieną stiprią pilį. O Skomantų 
vieta tam labai patogi. Na, o tu, Alpai, ar nori 
į savo tėviškę grįžti? 

— Tėveli kunigaikšti ir tu motute kunigaikštie- 
ne, tikrai man skaudu jus palikti, bet noriu už savo 
tėvelių mirtį, už sunaikintą tėviškę, už visas lietu- 
viams daromas skriaudas piktam priešui atkeršyti, 
tėviškę ir savo brolius lietuvius ginti. Leiskite į tė- 
viškę grįžti ir Skomantų pilį atstatyti! — paprašė Al- 
pas. 

— Kaip tikras karys, Alpai, kalbi!-— pagyrė jau- 
nuolį Kęstutis.— Keliauk drauge su Žaltiniu į Sko- 
mantus. Galingą pilį pasistatykit, su tvirtomis sie- 
nomis ir aukštais kuorais. Tegul ji kryžiuočiams ne 
tik akis badys, bet ir Lietuvą saugos. Skomantų pilį 
statyti ir ją ginti dar visą šimtinę karių su jumis 
pasiųsiu. Kai ji bus baigta, pats su Vytautu į įkur- 
tuves atvyksiu, 

Ilgai netrukus Žaltinis su Alpu ir paskirta šimtine 
jaunų vyrų išjojo į Žemaitiją. Po kelių laimingos 
kelionės dienų jie pasiekė Skomantus. 

Nyku buvo didingame Skomantų piliakalnyje, 
Daugiau kaip prieš dešimt metų sugriautos ir sude- 
gintos pilies vietą net ir pažinti buvo sunku. Aukš- 
ą pylimą ir stačius šlaitus daug kur apardė lietus, 
gilus perkasas žemėmis užslinko. Visas piliakalnis 
jau buvo tankiai didokais beržais, juodalksniais ir 
įvairiais krūmais apaugęs. Net ir atspėti negalėtum, 
kad čia kadaise stovėjo stipri pilis. Tik kur ne kur, 
žemei apgriuvus, buvo matyti akmenų ir anglies 
klodų, suanglėjusių rąstgalių, o kai kur tarp degė- 
sių bolavo žuvusiųjų pilies gynėjų kaulai. 

Su skaudančia širdimi dairėsi Alpas seniai ap- 
eistos Skomantų pilies kieme. 

— Tai kokia mano brangioji gimtinė! Kokie ny- 
kūs Skomantai, kurių aš taip ilgėjausi, apie kuriuos 
iek svajojau! Tai jos narsių gynėjų, o gal mano 
brangios motutės kaulai ten boluoja? Vargšai ma- 
no tėveliai! — stambios ašaros riedėjo jo skruostais. 
— Neliūdėk, brangusis Alpai, neliūdėk, Skoman- 
ų valdove!-— ramino jį Žaltinis.— Ilgai netruks, vie- 
oj tų nykių krūmų ir griuvėsių vėl didinga Sko- 
mantų pilis iškils, vėl ji piktam priešui grasins. 
Džiaugiasi tavo tėvų vėlės, tave Skomantuose ma- 
tydamos. Jos tave laimina. Kibkime į darbą! Ruduo 
jau įpusėjo. Netrukus ir žiemos sulauksime, Reikia 
skubėti. Reikia žmonėms ir žirgams numus įrengti, 
piliakalnį kiek sustiprinti, sargybas sutvarkyti, kad 
kartais kryžiuočiai mūsų kaip mažų paukščiukų liz- 
de nepaimtų. O žiemos kęliu iš girios ąžuolinių rąs- 

tų atsivilksim, iš jų pilies sienas ir kuorus statysime. 
Vėl stipri bus Skomantų pilis. Į darbą, vyrai! 

Užvirė darbas Skomantuose. Nors ir trumpos bu- 
vo rudens dienos, bet stiprios jaunų vyrų rankos, 
kurios ne tik kalaviją bei ietį, bet ir kirvį mokėjo 
valdyti, greitai pakeitė nykų jų vaizdą. Išlygintame 
pilies kieme netrukus keli žemaitiški numai stovėjo. 
Užteko juose vietos žmonėms prie židinio susispies- 
ti, užteko pasieniais vietos ir jų kovos draugams — 
žirgams. Be to, ir šilčiau buvo visiems krūvoje, o 
drauge, po vienu stogų begyvendami, žmonės ir 
žirgai labai susidraugavo. Statydami numus, vyrai 
piliakalnį sustiprino, pylimą sutvarkė, jo paviršių 
akmeniniu grindiniu sutvirtino. Ištisas dienas be 
pertraukos dirbo jauni kariai, o vakarais prie su- 
kurtų laužų, budrių sargybų apsaugoje, ilgai aidė- 
davo jaunimo juokavimai ir dainos. 

Netrukus gandai apie Skomantų pilies atstatymą 
plačiai pasklido. Mažų, giriose ir pelkėse pasislėpu- 
sių kaimelių gyventojai pradėjo dažnai lankytis, 
atnešti įvairių savo gėrybių dovanoms ar mainais. 
Daug kas ir gyventi į papilį atsikraustė. Atsirado 
dailidžių, kalvių, kailiadirbių ir kitų amatininkų. 
Kas kartą Skomantų pilis gyvėjo. Džiaugėsi senas 
Žaltinis, džiaugėsi Alpas ir kiti josios statytojai, 

Per žiemą irgi darbas virė. Ištisos rogių vilkstinės 
vilko iš girios ąžuolinius ir pušinius rąstus pilies 
įtvirtinimams ir įvairiems trobesiams. Vasarą stip- 
rios ąžuolinių rąstų pilies sienos ir aukšti kuorai 
buvo pastatyti ir baigiami ręsti kiti ginamieji jos 
įrengimai. 

Ka Ss Anas dkass — "miadiikiadii 


Bedirbant ištisas dienas, Alpas ir nepastebėjo, 
kaip metai praslinko. Jis per tą laiką išaugo ir su- 
tvirtėjo. Užgrūdino jį darbas. 

Džiaugėsi Alpas kaip pasakoje iškilusia Skoman- 
tų pilimi. Kai užbaigė statyti stipriausią ir aukš- 
čiausią su vartais apačioje kuorą, užlipo į jį Alpas 
po apylinkes pasidairyti. Pamatęs tolumoje be galo 
ir krašto žaliuojančią girią, Veiviržės slėnį, kuria- 
me saulės nutvieksta vingiavo sidabru spindinti jos 
gija, iš karto pažino tuos vaizdus, kuriuos jis, dar 
mažas, kryžiuočių nelaisvėje būdamas, prisimindavo. 
„Tai juk tikrai mano gimtinė, tai josios vaizdai. 
Kaip jie man artimi, brangūs, kaip aš savo tėviškę 
myliu!"— džiaugėsi Alpas, dairydamasis po plačias 
Skomantų pilies apylinkes. 

Džiaugėsi Skomantų pilies atstatymu ir senas jos 
šimtininkas Budrys — Žaltinis. Nors per tuos metus 
jis visai paseno ir nusilpo, bet tvarkė visus pilies 
atstatymo darbus. Kartais dar jaunatviškai sužibė- 
davo jo akys, bet gili senatvė jau ėmė įveikti se- 
nąjį karį. Dažnai kur saulutėje atsisėdęs užmigdavo 
senelis poilsio. Labai gerbė Budrį Alpas, klausydavo 
visų jo patarimų. Gerbė jį ir visi pilies statytojai. 
Daug kam ir susirgus jis padėdavo, savo žolelėm 
išgydydavo. Juk ne veltui buvo laikomas ne tik 
patyrusiu kariu, bet ir burtininku, 

— Ačiū dievams, vėl gyvi Skomantai, vėl jie 
kryžiuočius baidys,— kalbėjo Žaltinis, kai vasaros 
pabaigoje pilis buvo baigta.— Laikas jau tau, Alpai, 
įkurtuves rengti, kunigaikštį Kęstutį į jas kviesti, 
Gandai eina, kad jis Palangoje su Vytautu vieši, 

Paklausė Alpas senelio Budrio patarimo ir su 
karių būreliu išjojo į Palangą. Susitaręs su Kęstučiu 
dėl įkurtuvių dienos, Alpas sugrįžo ir pradėjo joms 
ruoštis, 

Kone į pusę Žemaitijos buvo išsiuntinėti kvies- 
Tiai kviesti pilių vadų su šeimomis į pilies įkurtuves, 
Virte virė Skomantuose ruošos darbai, Medžiotojai 
įvairios žvėrienos parūpino, žvejai — žuvies, bitinin- 
kai. bartininkai — medaus. Šeimininkės tik kepė, vi- 
rė, vyrai stipraus alučio ir saldaus midučio statines 
užraugė. Jaunimas pilies kuorus, vartus, rūmus ir 
kelią žalumynais puošė. 

Keletas dienų prieš įkurtuves pradėjo rinktis sve- 
čiai. Pilių vadai su palyda jojo raiti, o užpakaly jų 
dar ratai tratėjo. Juose važiavo moterys, buvo pa- 
krautos dovanos jaunajam Skomantų pilies vadui. 
Vieni atvarė žirgų, kiti atvedė karvių, o ratuose ve- 
žė avių, grūdų, valgių, gėrimų. Visi — ir artimi, ir 
tolimi kaimynai — savo dovanomis norėjo padėti Al- 
pui įsikurti naujoje pilyje. 

Šventės išvakarėse pusšimtinės priešakyje i pi- 
lies kiemą įjojo senyvas apkūnus bajoras, o šalia 
jo — jauna liekna šviesiaplaukė mergina. Už raitųjų 
būrio buvo vedama dešimt pabalnotų žirgų ir va- 
žiavo keleri pakrauti ratai. Vienuose sėdėjo sena 
moteris. Tai buvo plačiai Žemaitijoje žinomas ba- 
joras Vedrys ir jo duktė Skaistė, o ratuose — bajo- 

Iro giminaitė, 'šeimininkė ir dukters auklėtoja Us- 
laja. 

Nustebino Alpą jauna jojikė, Kaip ir kiti kariau- 
nos raiteliai ji buvo ginkluota: rankoje — lengva 
ietis, už pečių — lankas, prie šono — kalavijas, o iš 
kito šono — tulė su strėlėmis. Apsiginklavusi ir šar- 
vuota jauna jojikė atrodė kaip tikras karys, o ka- 
bantis ant kaklo gintarinių karolių vėrinys bylojo, 
kad ji neatsisako ir nuo mergautinių papuošalų. 

Nusilenkė garbingam svečiui Alpas ir Budrys. 

— Malonu, malonu, Alpai, tave matyti atstaty- 
tuose Skomantuose,— sveikinosi Vedrys, lipdamas 
nuo žirgo.— Ramios bus dabar tavo tėvų vėlės, 
o ypač tėvynei patarnausi, kelią piktam priešui vėl 
užkirsi. Puikią pilį pasistatei. Bet ir nenuostabu, kiek 
pamenu, tu jau iš jaunų dienų esi geras pilių sta- 
tytojas! 

— Tai ne aš, o senelis Budrys statė!— atsakė su- 
mišęs Alpas. ė 

— Garbė tau, senasis kovos drauge. Pilis stipri, 
neįkąs jos nelabieji. Priimk, Alpai, naujam gyveni- 
mui dovanų: žirgų ir ką ratuose rasi, bet jie Usla- 
jos prikrauti, tai nė nežinau kas ten! 

Padėkojo už dovanas pilies šeimininkai. 

— Na, o tu, — kreipėsi Vedrys į dukterį — ko tu- 
pi ant žirgo? Ar tik nesirengi jį paspausti ir į girią 
dumti stirnų vaikyt? 

— Aš... aš tuojau, ..— nukaitusi ir sumišusi nuo 
įdėmaus Alpo žvilgsnio, kalbėjo lipdama nuo žirgo 
jauna jojikė. „Kokia ji graži ir liekna, kokios mėly- 
nos jos akys!'— su plakančia širdimi stebėjo vieš- 
nią Alpas. 

"Grepra 


Nejaukumą pašalino Budrys pasiteiraudamas: 

— Kaip sekėsi keliauti, bajore, ar laimingai per 
Jūrą persikėlėte? 

— Keliavome laimingai, tik mano išdykėlė daž- 
nai vanagus bemedžiodama sulaikydavo. Labai ji 
pikta ant vanagų, kad pavasarį jos mylimą balan- 
dėlę sudraskė. Dabar neduoda vanagui nė pasirody- 
ti. Kai tik pamato, tuojau už lanko. Sušvilpia strėlė, 
ir vargšas daužosi ant žemės. 

— Taiklią akį turi!— pagyrė merginą Budrys. 

Susitvarkę po kelionės ir užkandę, Budriui pasiū- 
lius, visi svečiai pakilo apžiūrėti pilies. 

— Na, o ko tu drauge eini?— kreipėsi Vedrys į 
dukterį — Lyg ir netinka tau kuorų kopėčiomis drau- 
ge su vyrais laipioti. 

— Kad visi eina, tai ir aš drauge! — teisinosi 
mergina. 

— Ne visi. Alpą tau paliekam!-— nusprendė Ved- 
rys, pamatęs, kad, susilaikius Skaistei, sustojo ir 
„Alpas.— Budrys mums pilį parodys! 

Likę Skaistė ir Alpas jautėsi nejaukiai, kalba ne- 
simezgė. 

— Ar jau seniai Skomantuose?— paklausė Skais- 
tė, kad tik ką nors kalbėtų. 

— Jau metai. 

— Ar sunku buvo nelaisvėje? 

— Sunkoka, Pavargti teko. 

— Su Kęstučiu pabėgai? 

— Taip, su Kęstučiu. 

— Ar Vytautas gražus vaikinas? 

— Nieko sau. 

Nutilo abu. Kiek atsipeikėjęs Alpas pasiūlė 
Skaistei užlipti ant kampinio kuoro. 

— Kaip čia gražu!-— gėrėjosi nuo kuoro plačia 
apylinke Skaistė— Kiek erdvės! Jaučiuosi tokia 
lengva, lyg paukštis. Atrodo, tik suplasnotum spar- 
nais ir skristum ten į tolį, į aną mėlyną girią... O 
gal pamėginti?— kalbėjo susižavėjusi gražiais vaiz- 
dais Skaistė ir ryžtingai čiupo už skersinio, saugo- 
jančio sargybinę aikštelę. 

— Ką tų, ką tul..— išgąstingai suriko Alpas, 
stverdamas ją už rankos, norėdamas sulaikyti, 

Nuleido galvą nurimusi Skaistė, 

Dar nepatirtas jausmas, ilgesys kažko artimo, 
mielo, užliejo Alpo krūtinę, smarkiai suplakė širdis, 
kai jis pajuto savo rankoje švelnią mergaitės ranką. 
Norėjosi ją jausti, jausti be galo, spausti dar tvir- 
čiau. 

— Paleisk ranką, Alpai, nešoksiu!— pratarė su- 
mišusi Skaistė, atsuko į jį savo paraudusį veidą. — 
Lipkime žemyn! 

Nesimezgė pokalbis ir žemėje. Laimė, jau grįžo 
apžiūrėję pilį svečiai. 

— O štai ir tėvelis su vyrais, eime prie jų|— 
nutraukė nejaukumą mergaitė, 

Visą dieną ir vakarą Skaistė buvo nerami, jaus- 
dama, kad ją seka Alpo akys. „Ko jis nori?" — pa- 
klausė pati savęs, ir staiga šilta maloni srovė užplū- 
do visą jos kūną, apsvaigo galva, smarkiai sutukse- 
no širdis, nebuvo kur paslėpti nuraudusių skruostų. 

Vakare, kai liko vieni du su tėvu, Skaistė puolė 
prie jo ir ėmė jaudindamasi maldauti: 

— Tėveli, tėveli, jojam į namus! Aš negaliu čia 
būti! ..— ir priglaudė savo veidą prie tėvo krūtinės. 

— Ką tu, dukrele, ar pablūdai! Ryt Kęstutis su 
Vytautu į Skomantus atvyksta, Bus puota, šokiai, 
dainos. Visi rytdienos laukia, o tu... Juk taip no- 
rėjai Vytautą pamatyti. 

— Tėveli, aš negalių čia būti|— su ašaromis mal- 
davo Skaistė. — Nebenoriu Vytauto, nieko nebe- 
noriu, 

— Kodėl, ar tave kas įžeidė?— piktai paklausė 
Vedrys.— Sakyk! Neilgai tas niekšas sveikas gy- 
vens! 

— Ne, tėveli, niekas neįžeidė... aš... aš... — 
kkukčiojo mergina, 

— Kas —aš... aš... ką tu padarei, kad nori bėg- 
ti į namus? 

— Aš... aš... man patinka Alpas! — pasiryžo 
pagaliau prisipažinti tėvui Skaistė. 

— Cha... cha... cha! — nusikvatojo Vedrys. — 
Ak tu mano balandėle!l — kalbėjo jis, glausdamas 
prie savęs ir glamonėdamas mylimą dukrą.-— Tai kas 
gi čia baisaus, kad tau patinka Alpas? Ar nori nuo 
meilės pabėgti? Nuo meilės nepabėgsi, už devynių 
jūrų marių nepasislėpsi, visur suras. Sugavo ji ir 
tave, miela dukrele! 

Tėvo žodžių padrąsinia, Skaistė, slėpdama savo 
veidą prie jo krūtinės, pasakojo: 

— Alpas toks vargšas — nei mamytės, nei tėve- 
lio neturi, Tiek daug vargo... Jo akys... akys to- 
kios liūdnos, maldaujančios, Norėčiau, kad jos deg- 
tų vyriška drąsa, ryžtu! 

— Na, tokios ugnies jam netrūksta. Gelbstint Kęs- 
tutį iš Malburgo, jis jos turėjo. Tik, deja, ir nar- 
siausias vyras, kai įsimyli, kartais praranda ir jė- 
gas, ir drąsą. Matyt, ir Alpas tave pamilo!— nu- 
sprendė Vedrys. 

— Ką tu sakai, tėveli?|— apsidžiaugė Skaistė — 
Ar tikrai žinai, kad jis mane myli? 

— Tikrai nežinau, bet iš to, ką tu pasakojai, 
sprendžiu, kad ir tu jam patikai... Na, kaip dabar, 
ar josime rytoj į namus? 

— Ne, liksim, tėveli! Tik tu niekam nesakyk, 
kad aš Alpą myliu, 

— Ką tu, Skaistute?l Ar gali tėvas kam nors sa- 
vo dukrą piršti? Visas kraštas, tą sužinojęs, juok- 
tysi. Neturėtum kur akių dėti. Alpas pats pasipirš. 

— Ar greitai? 

— Nežinau, bet manau, kad greitai. Su piršlių 
pakalbėti drąsos jam užteks. Na, o piršlio liežuvis 
ras kalbą. Moka šnekėti tie melagiai. Juodą baltu 
padaro. Po jų gražių ir saldžių kalbų ne tik jaunuo- 
lį, bet ir seną ožį pamilsi! 

Kietai užmigo po kelionės senas Vedrys, bet per 
visą naktį nesumerkė akių Skaistė. Maloniai kuteno 
širdį pirmosios, vos pražydusios meilės jausmai, bet 
drauge buvo ir baugu dėl rytojaus, kuris jos laukė, 
jei ištekėtų už mylimo Alpo. p 


Kitos dienos pavakare stebėjęs kelią iš kuoro 
sargybinis garsiai sutrimitavo, pranešdamas, kad 
į Skomantus atjojo kunigaikštis Kęstutis su Vytau- 
tu, apsupti savos palydos ir seniai iš pilies išjojusių 

sutikti svečių. Išgirdę tą trimitą, ir skomantiškiai, ir 
likę pilyje svečiai susirinko prie uždarytų vartų. Tri- 
mitams, dainoms ir šūksniams aidint prasivėrė var- 
tai, Budrys su duona ir druska sutiko mylimą krašto 
valdovą ir jo sūnų. 

Padėkojo Kęstutis už sutikimą ir su visa palyda 
ijojo į pilį. 

Atidžiai apžiūrėjo kunigaikštis drauge su Vytau- 
tu naująją Skomantų pilį, pagyrė jos statytojus, ypač 
senelį Budrį. 

Prasidėjo pilies kieme įkurtuvių puota. Daug bu- 
vo valgyta, gerta, daug kalbų pasakyta, dainų su- 
dainuota. Pavargo besivaišindami svečiai, o stalai vis 
dar nuo valgių linko, ragai ir taurės vis dar buvo 
midaus pripildomi. 

Suskambėjo kanklės, joms pritarė birbynės ir 
skudučiai, skelbdami linksmą suktinį. Suktinis visus 
sujudino. Sūkuriu sukosi jaunimas, bet neliko ra- 
mus ir senimas: kas daina pritarė, kas, pasunkėjęs 
nuo vaišių, tik kojomis trypė, o kitas, žiūrėk, mer- 
giną sučiupęs ar senesnio amžiaus kaimynę ištrau- 
kęs iš užstalės, irgi pasileido suktis. Ilgai skambėjo 
suktinis, ilgai sukosi poros. Pagaliau praretėjo šo- 
kėjai, kas užduso, kas pavargo, kam galva apsvai- 
go. Nutilo ir muzika, 

— Ratelį, ratelį — ėmė šaukti merginos — Aguo- 
nėlę! 

— Kirvį, kirvį!— šaukė mėgstantieji tą jėgos ir 
miklumo reikalaujantį ratelį jauni vyrai. 

— Siūlau iš pradžių žaisti kirvį — įsiterpė į tą 
ginčą Kęstutis — noriu pamatyti žemaičių jaunuolių 

vikrumą. Še tau, Skaiste, kirvį, eik į ratelį — pasa- 
kė jis, duodamas Skaistei sunkų kovos kirvį, 
Eidamas rateliu, jaunimas ėmė dainuoti; 


Šokinėkim, šokinėkim — 
Šiandien linksmas laiks! 
Kas šoka, uliavoja, 
Tasai mūsų vaiks, 


Šiandien šokam, uliavojam, 
Nes tai mūsų laiks, 

O rytdieną, kas tai žino, 
Kur kiekvienas eis. 


Tu mergaite, tu skaisčioji, 
Vieną iš mūs rinkis! 

Kas vikresnis bernužėlis 
Su kirveliu trink! 


Su kirveliu trink! 
Op! Op! Su kirveliu irink! 


Paskutinius žodžius dainuojant, stipriai užsimo- 
jusi Skaistė aukštai išsviedė kirvį. Visi jauni vyrai 
kaip vienas metėsi į ratelio vidurį ir, ištiesę rankas, 
pašoko į viršų sugauti krentančio kirvio. Aukščiau- 
Siai už visus pašokęs Alpas pačiupo kirvį. Vyrai 
sugrįžo į savo vietas. Vėl suskambėjo ratelio 
daina. .. 


Narsus, drąsus bernužėli, 
Su mergaite šok! 

Glausk prie širdies širdužėlę, 
Į lūpas bučiuok! ! 


Ratelis sustojo. 

— Na, ko stovite? Bučiuokitės! Alpai, bučiuok!-- 
pradėjo šaukti jaunimas. 

Stovėjo greta vienas kito ratelio vidury „Alpas 
su Skaiste, vienas į kitą akių nepakeldami. Pagaliau 
išdrįsęs Alpas pasilenkė ir palietė lūpomis paraudu- 
sį Skaistės skruostą. 

— Ne taip, ne taip|— šaukė jaunimas ir vėl pra- 
dėjo dainuoti: 


Glausk prie širdies širdužėlę, 
Į lūpas bučiuok! ... 


Stovi sumišusi pora ratelio vidury, o ratelis vis 
garsiau primygtinai reikalauja. .. 


Glausk prie širdies širdužėlę, 
Į lūpas bučiuok! .. 


Stipriai priglaudė Alpas prie savęs Skaistę ir 
pabučiavo į lūpas. Ištrūko iš Alpo glėbio sumišusi 
Skaistė ir pabėgo iš ratelio. 

— Ė-ė.., negeri dalykai vyksta tavo statytoje 
pilyje, tėveli Budry,— kreipėsi Kęstutis į šalia sėdin- 
tį senelį — Ar nematai, kad ji dega! 

— Kur, kas dega, sūnau kunigaikšti|?— susirūpi- 
no Budrys. L 


! Senovinė žemaičių daina, užrašyta dar XIX a. pradžioj. 

— Argi nematai, kad jauno pilies valdovo širdis 
liepsnoja! Šeimininkės reikia! 

— Tiesą, sūnau, sakai. Aš irgi jau ne kartą Al- 
pui sakiau, kad vestų, bet vis nenori, 

— Atrodo, kad dabar jau norės. Matau, liepsno- 
ja ir būsimosios šeimininkės širdužė, 

— Šviesios tavo akys, sūnau, o manosios jau 
neprimato, į kurią iš čia esančių mergužėlių linksta 
jo širdis. 

— Nagi į Vedrytę! Netruk su piršlybomis! 

— Sūnau kunigaikšti, juk laikai Alpą sūnumi, 
būk jam ne tik tėvas, bet ir piršlys. Bajoras Vedrys 
toks turtingas, išdidus, nesutiks leisti savo vientur- 
tės už Alpo, į mūsų naujokyną. 

— Neteko dar man būti piršliu, bet pabandy- 
siuų— sutiko Kęstutis.— Laiko nedaug teturiu, tuoj 
pat su Vedriu pakalbėsiu. 

Netrukus, juokaudamas su svečiais, Kęstutis nu- 
ėjo prie bajoro Vedrio, kuris, sėdėdamas prie stalo, 
apie kažką karštai ginčijosi su kaimynu. 

— Ko triukšmauji, bajore? — kreipėsi į Vedrį 
Kęstutis. 

— Ginčijamės, valdove, kieno darbo kalavijai 
stipresni. Bajoras "Ubeika tvirtina, kad aukštaičių, 
o aš ginu žemaitiškus. Jais, gerai užsimojęs, iš vie- 
no, nors ir geležimi šarvuoto kryžiuočio, gali pada- 
ryti du. 

— Nepatarčiau taip daryti: kam didinti priešo 
jėgas. Užtenka galvą ar ranką nuo jo atskirti — 
juokavo Kęstutis. 

— Teisingai, valdove!-— sutiko besiginčijantieji. 

— Bajore Vedry, — kreipėsi Kęstutis, — palikim 
kalbas ir ginčus dėl ginklų, pakalbėkim apie gy- 
venimą. 

— Gerai, valdove! 

— Mat aš norėjau paklausti, ar jau lankosi pas 
patį piršliai? 

— Piršliai?— sumišo Vedrys, kuris jokiu būdu 
neįsivaizdavo, kad jam tektų kada nors skirtis su 
mylima Skaiste. 

— Taip, piršliai! 

— Mano dukra dar jaunutė, kokie gi gali būti 
piršliai? 

— Na, kad ir aš. 

— Tu, valdove!-—- nustebo Vedrys.— Ką gi žadi 
piršti? 

— Savo sūnų, Skomantų pilies vadą Alpa! 

Vedrys, kiek lukterėjęs, nedrąsiai tarė: 

— Tai, atrodo, dar ir kraitis neparengtas!.. 

— Meluoji— įsiterpė į tą pokalbį Uslaja.— Jau 
penkeri metai, kai pilnos skrynios kraičio prikrau- 
tos. Nežinau, ką su juo ir daryti. .. Ir pelija, ir šun- 
ta, ir kandys ėda... 

— Tai... tai... Teikės naują rengti! — pasiūlė 
Vedrys. 

— Tu, Vedry, toms vedyboms neprieštarauk, nes 
bus blogai;— rimtai kalbėjo Uslaja— Žinai, kad 
Skaistutei dar vaikystėje nulemta čia už vyro iš- 
tekėti, 

— O kas jai nulėmė? Kada? — susidomėjo Ved- 
rys ir Kęstutis, 

— Gegutė! Kai Skaistutė dar maža čia apie savo 
vyrą būrė, 

— Na, kas lemta, to neišvengsi! — atsidusęs su- 
tiko Vedrys. 

— O ypač jei nulemia gegutė! — šypsodamas 
patapšnojo jam per petį Kęstutis. 


Žaisdamas ratelį, Alpas nė nepastebėjo, kur pra- 
dingo Skaistė. Nematydamas jos nei prie tėvo, nei 
kitur kieme, jis pradėjo nerimauti, Kažkokio vidinio 
balso šaukiamas Alpas išėjo į aukštą Veiviržės kran- 
tą, norėjo ten vienas kiek nusiraminti, Užkopęs į 
kalną, netikėtai pamatė stovinčią. į medį atsirėmusią 
liūdną Skaistę. 

— Skaistute! — priėjęs arčiau, švelniai pašaukė. 

— Ir tu, Alpai, čia atėjai? — susijaudinusi prata- 
rė Skaistė.— Kaip čia gražu! Atrodo, kad apie tą 
vietą man pasakojo mamytė Uslaja. Ji sakė, kad čia 
man gegutė vyrą išpranašavo, kai dar maža buvau, 

— Kokį vyrą? Iš kur? — neramiai paklausė Al- 
pas. 

— Mamytė Uslaja sako, kad iš čia, iš Skomantų, 
bet tu tuomet atsisakei mane vesti. 

Sumišo Alpas... Kiek atsipeikėjęs jis nedrąsiai 
tarė: 

— Tuomet buvau vaikas, kvailas dar. O dabar, .. 
o dabar myliu tave, Skaistute| Ar sutiksi tekėti už 
manęs? 

Nuleido galvą Skaistė, bet po minutės, nesutvar- 
džiusi savo jausmų, ištiesė jam rankas. 

— Skaistute miela! — Brangusis Alpai! — iš kar- 
to abu išiarė. Susipynė rankos, lūpos ieškojo 
lūpų... 


Alpas ir Skaistė, sugrįžę laimingi ir linksmi prie 
svečių, vėl į ratelį įsijungė. Nusišypsojo, pamatęs 
laime švytinčius jų veidus, Kęstutis. „Atrodo, neteks 
jaunajai girti jaunikį, įtikinėti, kad už jo tekėtų, 

* tekės ir be mano pagyrų!" — pamąstė, 

Nuilsę šokdami ir žaisdami, svečiai vėl susėdo 
prie stalų. Vėl kilo ūžesys, linksmos kalbos ir dai- 
nos, 

Pakilo iš savo vietos Kęstutis ir tarė: 

— Ilgai mes keliavome po Žemaitiją. Jojome 
per kalnus ir slėnius, per laukus ir miškus, per upes 
nerte pernerdavom, per pelkes balas skriste per- 
skrisdavom, į visus kiemus užsukdavom. Ne be rei- 
kalo trankėmės, visur mėlynosios balandėlės ieško- 
jom. Niekur jos, net savo lizdelyje, neradome, bet 
aptikome ją svetimam kiemely, nuo audrų, nuo piktų 
vanagų po raibo sakalėlio sparnu besiglaudžiančią, 
Ką dabar mums daryti, ar svetimam kieme ją pa- 
likti, ar į savo lizdelį skraidinti? 

Klausėsi nutilę puotautojai Kęstučio oracijos ir 
nežinojo, ką čia jam atsakyti. Visi laukė, ar nepa- 
aiškės, ką ir kam jis čia sumanė piršliauti, 

Kiek lukterėjęs Kęstutis vėl prabilo: 

— Ką mums daryti, prašau pasakyk, bajore 
Vedry! 

Pakilo iš savo vietos senas Vedrys, plačią barz- 
dą ranka paglostė, žemai visiems nusilenkė ir tarė: 

— Brangūs kaimynai! Nors ir gaila mėlynosios 
balandėlės, bet žinau, kad neapsiginsiu nuo piršlio 
melagio, todėl jus, gerbiami seniai ir mielas jauni- 
mėli, visus į dukters Skaistutės vestuves su Sko- 
mantų Alpu į Vedrius kviečiu! 

Kilo triukšmas, valiavimai, .. 

Kitą dieną visi Skomantai pajudėjo į Vedrius. 
Vytautas ir Alpas ilgą kelią drauge jojo ir kal- 
bėjosi. 

— Pavydžiu aš tau laimės, Alpai: vedi mylimą 
merginą! — tarė Vytautas. 

— Tą laimę ir pats gali turėti, tik pamilk. 

— Ne, tos laimės man gal neteks sulaukti! 

— Kodėl? 

— Valdovai dažnai ne iš meilės, o dėl valstybės 
reikalų veda. 

— Tai ir tau tokios vedybos numatomos? 

— Taip! 

— Kas gi jas,numatė? Ar tėvelis? 

— Tėvas apie tai man nekalbėjo, bet žinau, kad 
bajorai jau seniai jį kalbina piršti man kokią nors 
kunigaikštytę. Visą laiką jie kalba, kad per ilgą 
karą su vokiečių riterių ordinais esame labai išvar- 
gę, kad vieni negalėsime išsilaikyti, kad reikia turėti 
stiprų sąjungininką. 

— O pats ką manai daryti? 

— Padarysiu taip, kaip tėvelis padarė. Senelis 
Gediminas labai norėjo ir tėvelį su kokia svetimo 
krašto kunigaikštyte apvesdinti, bet jis nieko ne- 
klausė, vedė paprastą bajoraitę, o, be to, dar ir vai- 

dilutę... Pasakojama, kad daug apie tas jų vedy- 
bas žmonės kalbėjo, o krivaitis net dievų kerštu 
jiems grasino. Bet jiedu nei kalbų, nei krivaičio 
grasinimų nepabūgo, ir šiandien dar laimingi gy- 
vena, 

— Tai gal jau esi pamilęs merginą? Kas ji? 

— Paparčių! bajoraičio Sudimanio žmonos Se- 
suo. 

— Ją ir vesi? 

— Ją! —ryžtingai atsakė Vytautas — O dėl kiy- 
žiuočių, tai duotos prie Kauno priesaikos per visą 
gyvenimą nepamiršiu! Ateis laikas, susidorosime ir 
su jais! 

— Susidorosime! — pritarė Vytautui ir Alpas. 

Neturėjo laiko Kęstutis su Vytautu ilgai Ved- 
riuose Alpo ir Skaistės vestuvėse viešėti, Jos, nors 
ir trumpos, bet vykdomos buvo pagal visus seno- 
vės lietuvių papročius. Vien tik piršlio Kęstučio 
neteko „karti“, nes niekas nesugavo jo bemeluojant. 

Triukšmingos buvo vestuvės. Užteko laiko ir jau- 
nimui pasilinksminti, ir seniems pilių bei karo va- 
dams drauge su Kęstučiu pasitarti Žemaitijos gyve- 
nimo klausimais. 

* Vestuvėms pasibaigus, Kęstutis ir Vytautas su 
kariauna į Trakus išjojo. Išvyko į Skomantus su 
ilga virtine kraičio vežimų jaunavedžiai. 

Su dainomis ir gėlėmis, su duona ir druska su- 
tiko Skomantuose jaunavedžius pilėnai. Ypač džiau- 


1 Kaišiadorių raj. buvusios pilies yra likęs piliakalnis. Ba- 
joras Sudimantas 1394 m., kryžiuočiams sugriovus Paparčių pilį, 
buvo paimtas į nelaisvę, pakartas už kojų ir gyvas sudegintas. 

gėsi jaunavedžių laime senelis Budrys, kuris per tas 
vedybas laimėjo atidžiausią klausytoją. Ištisas die- 
nas Skaistė būtų klausiusi seno patyrusio kario nuo- 
tykių ir pergyvenimų. 

Kartą bepasakodamas Budrys staiga nutilo, giliai 
atsiduso ir silpstančiu balsu tarė; 

— Jaučiu, kad šio pasakojimo jau nebaigsiu. My- 
lėkite tėvynę, vaikeliai, ginkite ją, kaip jūsų tėvai 
ir protėviai kad gynė, 

Nutilo senelis, nusviro ant krūtinės jo žila gal- 
va. Budrys — Žaltinis baigė savo ilgą tarnavimą 
tėvynei, 

Skaudi buvo visiems Skomantams Budrio mirtis, 
Visi jo, o ypač Alpas su Skaiste, gailėjo. Su di- 
džiausia pagarba čia pat, prie pilies raguvoje!, jo 
lavoną pilėnai sudegino. Deginimo liekanos buvo 
surinktos į puodą urną ir užkastos į žemę. Toj vie- 
toj skomantiečiai supylė aukštą pilkapį iš žemės ir 
akmenų, pavadino jį milžinkapiu. 


Labai pyko kryžiuočiai, kai sužinojo, kad jų 
žygio kelyje į Žemaitiją seniai sugriautos Skomantų 
pilies vietoje nauja, dar stipresnė pilis pastatyta. Ne 
kartą iš Klaipėdos, Rusnės, Ragainės žygiuodami jie 
mėgino pulti Skomantų pilį. Daug kartų prie jos 
sienų virė aršios kovos. Daug sunkių dienų teko 
pergyventi narsiems Skomantų gynėjams, padėti 
daug aukų. 


! Raguvomis, ragais senovėje lietuviai vadino laidojimo vie- 
tas — kapines, pvz., Šventaragiai, Alkaragiai, Raguva, 

Šiandien nebėra garsiosios Skomantų pilies !. Se- 
niai sunyko ir kitos Žemaitijos pilys ir pilaitės, bet 
gyvi dar jų palikuonys. Šventai jie per šimtmečius 
saugo savo tėvų ir protėvių palikimą — laisvės troš- 
kimą, meilę tėvynei ir veržimąsi į šviesesnį, laimin- 
gesnį rytojų. 


! Dabar belikęs tik Skomantų piliakalnis (Priekulės raj). 

